
ĮŽanga 


M ano akimis, šiai knygai reikia įžangos. Rašiau apie motinas ir kūdikius, 
apie tėvus ir vaikus, o pabaigoje — apie vaikus mokykloje ir 
platesniame pasaulyje. Augant vaikui, augo ir mano kalba (jeigu taip galima 
pasakyti); tikiuosi, kad ji keitėsi drauge su vaiko aplinka — nuo intymios 
naujagimio globos iki didesnio atstumo santykiuose su vyresniu vaiku, kaip 
ir dera tokiame amžiuje. 

Pirmuosiuose skyriuose stengiuosi būti šalia motinos ir tiesiogiai kalbėti 
su ja, tačiau tikrai nenoriu teigti, kad jaunai motinai būtina skaityti knygas 
apie vaikų priežiūrą. Tai reikštų, kad ji nepasitiki savimi kur kas labiau, nei 
atrodo. Jaunai motinai reikia globos ir informacijos, ji turi gauti visa, ką 
geriausia apie fizinę priežiūrą gali pasiūlyti medicinos mokslas. Jai reikalingas 
gydytojas ir medicinos sesuo, kuriuos ji pažįsta ir kuriais gali pasitikėti. Dar 
svarbu atsidavęs vyras ir pasitenkinimą teikiantys seksualiniai išgyvenimai. 
Tačiau visiškai nebūtina, kad kas nors iš anksto aiškintų, ką reiškia būti motina. 

Viena svarbiausių mano minčių — kad geriausias motinystės pagrindas 
yra natūralus pasitikėjimas savimi, tad turime labai aiškiai skirti iš prigimties 
ateinančius dalykus ir tai, ko reikia išmokti. Todėl stengiuosi šį skirtumą 
išryškinti, kad nesugadintume prigimties teikiamų pranašumų. 

Esu tikras, kad galima tiesiogiai kalbėtis su motinomis ir tėvais, nes 
žmonės nori žinoti, kas vyksta ankstyvuoju kūdikystės laikotarpiu, ir tada 
visas dėstymas tampa kur kas gyvesnis, negu abstrakčiai samprotaujant apie 
motinas ir vaikus. 


Žmonės nori žinoti, kaip prasidėjo jų gyvenimas; manau, kad taip ir 
turėtų būti. Galėrtume sakyti, kad žmonių visuomenei kažko stinga, jeigu 
užaugę vaikai, patys tapę tėvais ir motinomis, nežino ir neįvertina to, ką 
jiems motinos davė pačioje jų gyvenimo pradžioje. 

Taip kalbėdamas, nenoriu teigti, jog vaikai privalo dėkoti tėvams už tai, 
kad juos pradėjo, ar net už rūpestį kuriant šeimą ir namus. Man labiau rūpi 
motinos ryšys su savo kūdikiu prieš pat gimimą ir per pirmąsias savaites bei 
mėnesius po jo. Mėginu atkreipti dėmesį, kiek daug ir augančiam individui, 
ir visuomenei pačioje pradžioje duoda paprasta gera motina, padedama 
savo vyro; ji šitai daro paprasčiausiai būdama atsidavusi savo kūdikiui. 

Ar ne todėl šis atsidavusios motinos vaidmuo lieka neįvertintas, kad yra 
toks neaprėpiamas? Jeigu pripažįstame motinos indėlį, tai kiekvienas sveikai 
protaujantis, kiekvienas prasmingai susijęs su pasauliu asmuo, kiekvienas 
laimingas žmogus yra be galo skolingas moteriai. Ankstyvojoje kūdikystėje, 
kai suvokti priklausomybę buvo neįmanoma, visi buvome absoliučiai 
priklausomi. 

Norėčiau dar kartą pabrėžti, kad toks motinos vaidmens pripažinimas 
neturi virsti dėkingumu ar kokiomis liaupsėmis. Šis pripažinimas turi 
sumažinti mumyse baimę. Jeigu mūsų visuomenė delsia iki galo pripažinti 
tokią priklausomybę - kiekvieno individo gyvenimo pradžios istorinį faktą, 
vadinasi, kelyje į ramybę ir tikrą sveikatą lieka užrvarų, baimės sukurtų 
užtvarų. Ši baimė gali įgyti įvairius pavidalus — galima bijoti apskritai mo- 
terų ar konkrečios moters. Kartais tie pavidalai ne taip lengvai atpažįstami, 
bet visada susiję su svetimo dominavimo baime. 

Deja, svetimos valdžios baimė nepadeda išvengti tokios valdžios. 
Priešingai, ši baimė pastūmėja žmonių grupes pasiduoti arba kokiai nors 
priklausomybei, arba pasirinktam viešpačiui. Iš tiesų, pasigilinus į 
diktatoriaus psichologiją, galima greta kitų dalykų atrasti, kad jo asmeniš- 
ka kova — tai pastangos valdyti moterį, kurios valdžios jis pasąmonėje vis 
dar bijo, kontroliuoti ją aprūpinant, už ją sprendžiant ir mainais reikalaujant 
visiško paklusnumo ir „meilės“. 

Daugelis visuomenės istorijos tyrinėtojų yra pastebėję, kad moters baimė 
yra svari priežastis, žmonių grupėse sukelianti, atrodytų, nelogišką elgesį, tačiau 
retai prisikasama iki tos baimės šaknų. Pažvelgus į moters baimės ištakas 

kiekvieno individo istorijoje, pasirodo, kad rai - baimė pripažintu priklausomy- 
bės, pirminės priklausomybės ankstyvojoje kūdikystėje faktą. Tad turime tikrai 
visuomeniškai svarių priežasčių imtis tirti pačias ankstyviausias motinos ir 
kūdikio santykių fazes. 

Šiuo metu motinos svarba vaiko gyvenimo pradžioje dažnai sumenki- 
nama ir teigiama, kad ankstyvaisiais mėnesiais tereikia kokybiškų fizinės 
priežiūros metodų, todėl gera aukle galinti kuo puikiausiai tvarkytis. 
Kartais net girdime (viliuosi, ne šioje šalyje) motinoms aiškinant, kad jos 
privalo auginti savo kūdikius; juk šitaip kraštutinai neigiama, kad vaikų 
auginimas — natūrali vidinė motinos būsena. 

Oficialiai įteisinti švaros, higienos reikalavimai, sveikintinas siekis stip- 
rinti kūno sveikatą — visa tai ir dar daugybė panašių dalykų įsiterpia tarp 
motinos ir jos kūdikio. Vargu ar tikėtina, kad pačios motinos suvienys 
jegas ir pakils protestuoti prieš tokį kišimąsi. Tad rašau šią knygą, nes kas 
nors privalo užstoti jaunas mamas, auginančias savo pirmąjį ir antrąjį vaiką. 
Jos pačios yra neišvengiamai priklausomoje padėtyje. Viliuosi suteikti joms 
paramą, kad galėtų pasikliauti savo prigimtimi. Drauge noriu pagerbti rū- 
pestį ir sumanumą tų, kas imasi padėti, kai motinai, tėvui ar kam nors juos 


pavaduojančiam prireikia pagalbos. 


Pirma dalis 


MOTINA 
IR 
VAIKAS 


1 skyrius 


Motinystė vyro 
akimis 


isų pirma noriu jus nuraminti — neketinu nurodinėti, ką turite 
daryti. Esu vyras, tad niekada iš tiesų nesužinosiu, ką reiškia matyti 
dalelę savo esybės, suvystytą ir gulinčią lovelėje, tokią priklausomą nuo 
manęs, bet drauge jau turinčią savą gyvenimą ir pamažu tampančią 
asmenybe. Tai patirti gali tik moteris, turbūt tik moteris gali ir įsivaizduoti 
šitai, jeigu del vienos ar kitos priežasties realus išgyvenimas neįmanomas. 
Kas gi man belieka, jei neketinu teikti pamokymų? Paprastai mamos 
ateina pas mane su vaikais, ir tuomet tai, apie ką norime šnekėtis, mes 
matome tiesiai prieš savo akis. Kūdikis nerimsta ant motinos kelių, siekia 
daiktų nuo mano rašomojo stalo, kepurnėjasi žemyn ant grindų ir šliaužioja 
aplink, ropščiasi ant kėdžių ar trauko knygas iš lentynų; arba laikosi įsikibęs 
motinos, baimindamasis daktaro baltu chalatu, kuris tikriausiai yra pabaisa, 
ryjantis gerus vaikus ar darantis kažką dar baisiau, jei pasitaiko sutikti blogų 
vaikų. Vyresnis vaikas galbūt piešia prie atskiro stalelio, kol mes su mama 
mėginame sudėlioti jo vystymosi istoriją ir suprasti, kur buvo pasukta 
klaidingu keliu. Viena ausimi vaikas klausosi, ar mes nesumanėme ko nors 
grėsminga, ir tuo pat metu be žodžių bendrauja su manimi piešiniais, į 
kuriuos nuėjęs kartkartėmis pažvelgiu. 
Kaip visa tai lengva, ir kokia sudėtinga užduotis manęs laukia dabar, kai 
turiu aprašyti kūdikį ir mažą vaiką, remdamasis vien vaizduote ir patirtimi! 
Jums irgi buvo del to sunku. Štai man trūksta gyvo jūsų žodžio — o ką 
jautėte jūs, turėdama kelių savaičių kūdikį ir nežinodama, kaip su juo 
bendrauti? Galvodama apie tai, mėginkite prisiminti, kokio amžiaus jūsų 


- 

vaikas ar vaikai, atrodytų, suvokė jus kaip asmenį ir kas jus galutinai įtikino 
tą jaudinančią akimirką, kad štai - jūs esate du žmonės ir bendraujate vienas 
su kitu. Kad šitai pajustumėte, jums neprireikė kalbėtis būnant priešingose 
kambario pusėse. Pagaliau kokia kalba čia būtų tikusi? Ne, jūs tuo metu 
rūpinotės savo vaiko kūneliu, ir tai jums buvo malonu. Tiesiog, žinojote, 
kaip paimti kūdikį, kaip paguldyti ir kaip palikti ramybėje, kad jūsų rankas 
atstotų patalas, išmokote taip sutvarkyti vaiko drabuželius, kad jam būtų 
patogu ir šilta. Tiesą sakant, visa šitai jau žinojote, kai dar buvote maža 
mergaitė ir žaisdavote su lėlėmis. O štai ypatingos akimirkos - jūs maitinate, 
maudote kūdikį, keičiate vystyklus, myluojate jį. Pasitaiko, kad jums per 
prijuostę nuvinguriuoja šilta srovelė ar net persisunkia kiaurai, ir liekate 
šlapia, tarsi tai būtų atsitikę jums pačiai, bet visai dėl to nesijaudinate. Iš 
visų tokių dalykų galėjore pajusti, kad esate moteris ir paprasta rūpestinga 
mama. 

Kalbu apie tai, kad būtų aišku, jog šis vyras, atitrūkęs nuo realaus 
gyvenimo, nutolęs nuo vaiko priežiūros triukšmų, kvapų ir atsakomybės, 
vis dėlto žino, kad vaiko motina patiria realius dalykus, ir tų išgyvenimų 
jai neatstos visas pasaulis. Jeigu šiuo atžvilgiu vienas kitą suprantame, tai, 
tikiuosi, leisite man kalbėti apie tai, ką reiškia būti paprasta atsidavusia 
motina ir rūpintis nauju žmogumi ankstyviausiais jo gyvenimo 
laikotarpiais. Negaliu tiksliai nurodyt, ką daryti, galiu tik pasakoti, kas 
visa tai yra. 

Jūs atliekate paprasčiausius dalykus, atliekate visiškai natūraliai, tarsi 
savaime, tačiau tai labai svarbūs dalykai, ir nuostabiausia, kad jums nereikia 
būti protingai, nebūtina net galvoti apie tai, jei nenorite. Galbūt mokykloje 
matematikai buvote beviltiškai negabi, gal visi jūsų draugai nužengė daug 
toliau, o jums vien pažiūrėjus į istorijos vadovėlį darėsi bloga, tad mokslo ir 
netęsete; galbūt viskas būtų buvę tvarkoje, jei nebūtumėte susirgusi tymais 
prieš pat egzaminą. O galjūs ir labai gabi. Tačiau tai visiškai nieko nereiškia 
ir niekaip nesisieja su klausimu, ar esate gera motina. Kaip mergaitė gali 
žaisti su lele, taip ir jūs galite būti paprasta rūpestinga motina; tikiu, kad 
dažniausiai tokia ir esate. Argi ne keista, kad toks milžiniškos svarbos dalykas 
taip menkai tepriklauso nuo ypatingo intelekto! 

Jeigu norime, kad kūdikis užaugtų sveiku, nepriklausomu ir 
visuomeniškai orientuotu suaugusiu žmogumi, jam absoliučiai būtina gauti 
gerą pagrindą. Tokį pagrindą gamtoje laiduoja motinos ir kūdikio ryšys, 
vadinamas meile. Tad jei mylite savo kūdikį, jis gauna gerą pagrindą. 

Tučtuojau noriu pridurti, kad nekalbu apie sentimentalumą. Visi žinome 
tokių žmonių, kurie nuolat kartoja: „Aš tiesiog dievinu kūdikius". Bet vis 
norisi paklausti — ar jie juos myli? Motinos meilė labai „rupi“: joje rasime 
ir savininkiškumo, ir godumo, ji gali plykstelėti pykčiu („galas griebtų tą 
vaiką"), bet ji ir kilni, ir galinga, ir nuolanki. Tik sentimentalumo ten niekaip 
nerasime, jis motinoms atgrasus. 

Taigi tikriausiai esate paprasta rūpestinga motina, šitai jus patenkina ir 
daug apie tai negalvojate. Menininkai neretai pasižymi tuo, jog bodisi galvoti 
apie meną ir jo tikslus. Jūs kaip motina galbūt nemėgstare mąstyti apie tai, ką 
veikiate, todėl noriu įspėti, kad šioje knygoje ketiname kalbėti apie dalykus, 
kuriuos rūpestinga motina daro tiesiog būdama pati savimi. Kai kas gal 
pageidaus aptarti ir išsamiau. Galbūt kai kurių iš jūsų šis motinystės laikotarpis 
jau baigėsi, jūsų vaikai jau paaugę ir eina į mokyklą. Tokiu atveju gal jums 
pasirodys verta atsigręžti atgal, į gerus dalykus, kuriuos padarėte, ir pagalvoti 
apie pagrindus, jūsų padėtus vaikų vystymuisi. Jeigu visa tai darėte pagal savo 
nuojautą, greičiausiai tai ir buvo pats geriausias būdas. 

Mums visiems gyvybiškai svarbu išsiaiškinti žmonių, kurie rūpinasi 
kūdikiu, vaidmenį. Tada galėsime apsaugoti jauną motiną nuo bet kokių 
poveikių, galinčių įsiterpti tarp jos ir jos vaiko. Jeigu motina nesupranta 
dalyko, kurį savaime atlieka gerai, ji nesugeba apginti savo pozicijos, todėl 
labai lengvai gali viską sugadinti mėgindama daryti kaip liepiama, kaip 
darė jos pačios motina ar kaip rašo knygos. 

Tėvas čia taip pat reikšmingas, ir ne vien tuo, kad tam tikrą laiką gali 
pabūti gera motina. Jis pajėgus apsaugoti motiną ir vaiką nuo visko, kas 
galėtų trikdyti jų ryšį; šis ryšys — pati vaiko priežiūros esmė. 

Tolesniuose puslapiuose mėginsiu iš eilės nupasakoti, ką paprasta motina 
daro, tiesiog rūpindamasi savo vaiku. 

Pradžioje mums reikia dar daug sužinoti apie kūdikius, ir tikriausiai tik 
motinos gali pasakyti, ką mes norėtume išgirsti. 

2 skyrius 


Susipažinkime 
su jūsų kūdikiu 


M oters gyvenimas sulig nėštumo pradžia daugeliu atžvilgių gerokai 
pasikeičia. Iki tol ji galbūt pasižymėjo plačiais interesais ar verslo veikla, 
gal reiškėsi kaip aktyvi politikė ar entuziastingai žaidė tenisą, gal visuomet 
buvo pasirengusi nulėkt į diskoteką ar pobūvį. Nenuostabu, jei ji mėgdavo 
suniekinti gana suvaržytą draugių, turinčių vaikų, gyvenimą, šiurkštokai 
pavadindama jas minkštaprotėmis. Tokie buitiški dalykai kaip vystyklų 
skalbimas ir džiovinimas jai tikriausiai atrodydavo tiesiog atstumiantys. Jeigu 
ji vis delto domėdavosi vaikais, tai būdavo labiau sentimentalu negu praktiška. 
Tačiau anksčiau ar vėliau ji pati tampa nėščia. 

Galimas dalykas, iš pradžių šitai ją papiktins, nes labai jau akivaizdu, 
kaip siaubingai bus sutrukdytas jos „asmeninis“ gyvenimas. Tai, ką ji 
nujaučia, iš tiesų realu, ir vargu ar verta dėl to ginčytis. Kūdikiai sukelia 
daugybę rūpesčių, tačiau tie vargai malonūs, jei vaikas buvo laukiamas. Kai 
jauna moteris dar nesijaučia norinti joje jau augančio kūdikio, ji nepajėgia 
atsikratyti jausmo, kad jai paprasčiausiai nepasisekė. 

Tačiau iš patirties žinome, kad pastojusi mergina keičiasi, kinta ir jos 
kūnas, ir jausmai. Ar tiesa, kad jos interesai ilgainiui susiaurėja? Gal tiksliau 
būtų sakyti, kad jie keičia krypų — nuo išorės atsigręžia vidun. Mergina iš 
lėto, bet aiškiai ima suvokti, kad pasaulio centras glūdi jos pačios kūne. 

Tikriausiai viena kuri skaitytoja kaip tik išgyvena šį momentą ir net ima 
truputį savimi didžiuotis — juk ji tikrai verta pagarbos, ir ne šiaip sau jai 
žmonės savaime rodo visapusišką dėmesį. 

Tad vis aiškiau jaučiate, kad greitai tapsite motina, ir jūsų gyvenime tai 
pradeda „imti viršų“. Jau galite sau leisti turėti tik vieną rūpestį — mažą 
mergaitę ar berniuką, kuris netrukus gims. Šis mažylis pačia giliausia prasme 
bus jūsų, o jūs priklausysite jam. 

Tapdama motina, patiriate be galo daug išgyvenimų. Manau, kad kaip 
tik šita patirtis leidžia jums itin aiškiai suvokti tam tikrus esminius kūdikio 
priežiūros principus. Kitiems, negalintiems gauti tokio patyrimo, prireikia 
ilgamečių studijų, norint suprasti tai, ką jums visai natūraliai parodo jūsų 
gyvenimas. Tačiau lygia greta jums labai praverčia mūsų, jus tyrinėjančių, 
parama, nes prietarai ir močiučių pasakos — kai kurios, tiesa, gana šiuolai- 
kiškos — vis iš kažkur išnyra ir verčia jus abejoti savais tikrais jausmais. 

Panagrinėkime, ką gi paprasta blaiviai mąstanti motina išmano apie savo 
kūdikį — juk tai be galo svarbu, nors stebintieji iš šalies dažniausiai linkę tai 
užmiršti. Man atrodo, visų svarbiausia, kad jūs nejučia pripažįstate kūdikį 
kaip asmenį: jis to vertas ir kuo anksčiau tai įvyks, tuo geriau. Nė vienas iš 
siūlančiųjų patarimus šito niekada nesupras taip aiškiai, kaip jūs pati. 

Jau įsčiose kūdikis yra žmogus, kitoks negu visi kiti žmonės, ir gimdamas 
jis jau turės daug patirties, malonios ir nemalonios. Aišku, naujagimio 
veidelyje lengva įžiūrėti nesamus dalykus, nors kartais kūdikis gali iš tikrųjų 
atrodyti labai išmintingas, net filosofiškas. Tačiau jumis dėtas nelaukčiau, 
kol psichologai nuspręs, koks būna ką tik gimęs kūdikis — tiesiog pasi- 
stengčiau pažinti šį mažą asmenį ir leisčiau jam pažinti mane. 

Kai ką apie savo kūdikio savybes jau žinote, nes įpratote prie tam tikrų 
jo judesių gimdoje. Jeigu judesių buvo daug, tikriausiai spėliojote, ar pagrįstai 
šmaikštaujama, kad berniukai spardosi labiau nei mergaitės; kad ir kaip ten 
būtų, malonu pajusti tikrą gyvybę ir gyvybingumą, kuriuos ir liudijo šis 
spardymasis. Kūdikis savo ruožtu per tą laiką sužinojo apie jus tikrai daug. 
Jis valgė drauge su jumis. Jo kraujotaka paspartėdavo, kai ryte skaniai 
išgerdavote puodelį arbatos ar stengdavotės suspėti į autobusą. Iš dalies jis, 
matyt, jautė, kada nerimavote, buvote pikta ar susijaudinusi. Jei buvote 
nenuorama, kūdikis priprato prie judėjimo ir dabar galbūt nori būti 
sūpuojamas ant kelių ar lopšyje. Kita vertus, jei esate ramaus būdo, jis taip 
pat gyveno taikiai, tad tikisi ramaus mylavimo ir nejudraus vežimėlio. 
Sakyčiau, dar negimęs kūdikis jus pažįsta geriau, negu jūs jį — kol išgirstate 

jo pirmąjį riksmą, kol sustiprėjate tiek, kad galėtumėte paimti jį ant rankų. 

Morinos ir vaiko būklė iš karto po gimdymo būna labai nevienoda, ir 
turbūt praeis kelios dienos, kol jūs ir jūsų kūdikis jau būsite pajėgūs džiaugtis 
vienas kitu. Tačiau iš tiesų niekas netrukdo pradėti pažintį, jeigu tik 
pakankamai gerai jaučiatės. Teko sutikti vieną jauną mamą, kuri labai anksti 
pradėjo bendrauti su savo pirmagimiu sūnumi. Nuo pat pirmos dienos 
išmintinga ligoninės slaugė po kiekvieno maitinimo jį guldydavo į lovelę ir 
palikdavo šalia motinos lovos. Valandėlę jis nemiegodamas gulėdavo tyliame 
kambaryje, o motina, ištiesusi ranką, pasiekdavo jį; nepraėjus nė savaitei, 
berniukas jau sugriebdavo jos pirštus ir žiūrėdavo jos pusėn. Toks artimas 
ryšys netrikdomas augo, gilėjo ir, esu tikras, padėjo kurti pamatą vaiko 
asmenybei, vadinamajai emocinei raidai ir sugebėjimui ištverti gyvenimo 
smūgius ir vargus, kurie anksčiau ar vėliau jo laukia. 

Ryškiausios jūsų ankstyvojo bendravimo su kūdikiu akimirkos bus tos, 
kai jį maitinsite, kitaip tariant, kai jis susijaudinęs. Tikriausiai ir jūs 
susijaudinsite, galbūt iš savo krūtų pajusite, kad tas susijaudinimas naudingas 
ir galite duoti pieno savo vaikui. Puiku, kad kūdikiui jūs ir jūsų jaudulys 
atrodo savaime. suprantamas, tada jis gali tvarkytis su savais poreikiais ir 
impulsais. Mano požiūriu, turėtų būti be galo neramu vaikui, kuris atranda 
jausmus, kylančius drauge su jauduliu. Ar nemėginote pažiūrėti ir šitaip? 

Taigi jums reikia pažinti savo kūdikį, kai jis patenkintas bei daugmaž 
ramus ir kai jis suirzęs. Iš pradžių, būdamas ramus, jis daugiausia miegos, 
tačiau tos trumpos akimirkos, kai vaikas budrus ir gerai nusiteikęs, yra 
labai vertingos. Žinau, kad yra kūdikių, kurie iš viso beveik nenurimsta, 
net pamaitinti ilgai verkia, kamuojasi, blogai miega, — tokiu atveju motinai 
labai sunku palaikyti su vaiku ryšį. Tačiau ilgainiui viskas turėtų susitvarkyti, 
kūdikis pajus pasitenkinimą, ir galbūt jį maudant atsiras galimybė pradėti 
su juo bendrauti. 

Savo kūdikį turėtumėte pažinti ir patenkintą, ir sudirgusį visų pirma 
todėl, kad jam reikia jūsų pagalbos. Šios pagalbos negalėsite suteikti, jei 
nesuprasite, kas ką reiškia. Vaikui reikia, kad padėtumėte įveikti siaubingą 
kontrastą tarp pasitenkinimo būsenos miegant ar budint ir viską akimirksniu 
užvaldančio alkio. Tai galima pavadinti svarbiausiu (šalia kasdienių darbų) 
jūsų kaip motinos uždaviniu, kuriam reikia nemenkų sugebėjimų. Tokius 

sugebėjimus gali turėti tik motina ar kokia geraširdė moteris, paėmusi auginti 
kūdikį nuo pirmųjų jo dienų. 

Pavyzdžiui, vaikui gimus, jam ant kaklo nekaba žadintuvas su instrukcija: 
maitinti kas tris valandas. Reguliarus maitinimas patogus motinai ar auklei, 
tačiau kūdikio požiūriu galbūt vertesnė yra galimybė gauti „davinį“, vos tik 
kyla noras valgyti. Tačiau naujagimis visai nebūtinai nuo pat pradžių 2071 
būti reguliariai maitinamas. Manau, kad tai, ko kūdikis laukia, yra krūtis, 
atsirandanti, kai jos norisi, ir išnykstanti, kai jos nebereikia. Būna, kad trumpą 
laiką motina turi duoti vaikui krūtį visai be tvarkos, ir tik vėliau jai pavyksta 
įvesti griežtą grafiką, pagal kurį jai patogu gyventi. Vienaip ar kitaip, pažindama 
savo kūdikį, imate suprasti, ko jis tikisi štai šiuo momentu, net jei esate 
nusprendusi, kad dabar jis to negaus. Jeigu gerai pažįstate savo vaiką, pastebė- 
site, kad valdingai ir „tironiškai“ jis elgiasi tik būdamas labai suirzęs. Kitu 
metu kūdikis su džiugesiu aptinka už krūties ar buteliuko ir motiną, o už jos 
ir kambarį, ir platesnę erdvę. Taigi maitinant galima apie vaiką sužinoti daugybę 
dalykų, tačiau pamatysite, kad jūsų laukia kur kas daugiau atradimų — ir kai 
vaikas maudomas, ir kai guli lovelėje, ir kai keičiate jam vystyklus. 

Jeigu jums padeda auklė ir kūdikį gaunate tik atėjus maitinimo laikui, 
tikrai daug ko netenkate; tikiuosi, auklė mane supras ir nepalaikys šito 
kišimusi į jos darbą. Auklės pagalba jums reikalinga, dar esate nepakankamai 
sustiprėjusi pati apeiti visus vaiko priežiūros darbus darbelius. Tačiau jei 
nematote savo kūdikio miegančio ar besidairančio lovelėje, tai gavusi jį 
vien maitinti tikriausiai susidarote apie jį gana savotišką įspūdį. Tuo metu 
jis atrodo it nepasitenkinimo kamuolys, be abejonės, žmogutis, bet jo viduje 
niršta liūtai ir tigrai. Ir greičiausiai jis pats išsigandęs savo jausmų. Jeigu 
viso to jums niekas nepaaiškino, ir pati galite išsigąsti. 

Kita vertus, gal jau pažįstate savo naujagimį, nes stebite jį gulintį šalia 
savęs, leidžiate pažaisti sau ant rankų ar priglaudusi prie krūtinės; tada 
galite deramai įvertinti jo suirzimą ir suprasti šį jausmą kaip meilės atmainą. 
Taip pat galėsite suvokti, kodel kartais jis atsisako valgyti ir suka galvą šalin 
arba užmiega ant rankų, užuot dėjęs pastangas maitintis, arba taip staiga 
susierzina, kad net nebegali žįsti. Juk kūdikį tiesiog išgąsdino jo paries 
jausmai, ir čia padėti galite tik jūs ir niekas kitas: jūs be galo kantri, leidžiate 

jam apžioti spenelį, pažaisti su juo, leidžiate viską, kuo kūdikis galėtų 
džiaugris, kol pagaliau jis atgauna pasitikėjimą ir vėl išdrįsta čiulpti. Jums 
visa tai nėra lengva, nes turite galvoti ir apie save — jūsų krūtys sklidinos 
pieno, pasirengusios kūdikio žindymui. Tačiau jei suprantate, kas vyksta, 
pajėgsite ištverti sunkų momentą ir padėsite savo vaikui bevalgant pajusti 
artimą ryšį su jumis. 

jam yra toks išgyvenimas, kurį palyginti galėtume su mūsų jausmu, atsidūrus 
liūtų narve. Nenuostabu, kad vaikutis stengiasi įsitikinti, jog esate patikima 
pieno „tiekėja“, ir tik tada griebiasi darbo. Jeigu nepateisinate jo vilčių, 
tikriausiai kūdikiui atrodo, kad tie laukiniai žvėrys tuoj pat jį suės. Truputį 
palaukite, jis suras jus, ir abu ilgainiui imsite branginti net ir godžią jo 
meilę jūsų krūtims. 

Jaunos mamos patyrimas, bendraujant su savo kūdikiu nuo pat 
ankstyviausių dienų, yra itin svarbus: jis įtikina motiną, kad jos vaikas 
normalus (kad ir kokią prasmę teiktume šiam žodžiui). Jūsų atveju, kaip 
jau minėjau, gal dar esate per daug išsekusi, kad galėtumėte nuo pat pirmos 
dienos megzti draugystę su savo naujagimiu. Tačiau privalote žinoti, kad 
yra visiškai natūralu, jei motina nori pažinti savo vaiką tuoj pat jam gimus. 
Ir ne vien todėl, kad ji myli savo kūdikį. Pažinimas reikalingas kuo skubiau, 
nes motina buvo prisigalvojusi visokiausių dalykų — kad ji pagimdysianti 
kažką siaubinga, bent jau tikrai ne tokią tobulą būtybę. Kartais atrodo, 
tartum žmonėms labai sunku patikėti, kad jie pajėgūs sukurti savyje ką 
nors iš tiesų gera. Abejoju, ar bent viena motina yra visiškai tikra del savo 
vaiko nuo pat pradžių. Neacsilieka ir tėvas, juk jis, kaip ir gimdyvė, kamuojasi 
dėl minties, kad galbūt yra nepajėgus turėti sveiką normalų vaiką. Todėl 
pažinti savo kūdikį - tikrai skubus reikalas, nes geros naujienos atneša tėvams 
palengvėjimą. 

Paskui jau pažinti kūdikį jus skatins meilė ir pasididžiavimas. Tyrinėsite 
jį iki smulkiausių bruožų, kad galėtumėte suteikti jam reikiamą pagalbą — 
šitaip padėti gali tik tas, kas geriausiai jį pažįsta; tas žmogus - jūs, jo motina. 

Visa tai reiškia, kad naujagimio priežiūra — tai darbas, reikalaujantis 
visiško atsidavimo, ir jį gerai atlikti gali tik vienas asmuo. 

Kūdikis kaip 
savarankiška 
būtybė 


ki šiol daugiausia kalbėjau apie motinas ir jų pačių kūdikius. 

Nesistengiau pasakoti, ką motinos turi daryti - konkrečių patarimų galima 
nesunkiai gauti iš medikų. Iš esmės, konkreti informacija ateina kartais net 
per daug lengvai ir sukelia sumaišties jausmą. Todel nutariau rašyti toms 
motinoms, kurios šiaip jau gerai susitvarko su savo kūdikio priežiūra: norėjau 
padėti joms suprasti, kas yra kūdikis, ir parodyt, kaip viskas vyksta. Esu 
tikras: juo daugiau jos žinos, juo lengviau galės pasikliauti savo nuomone. 
Kiekvienai motinai geriausiai sekasi tada, kai ji pasikliauja savimi. 

Ber kuriai mamai labai praverstų patirti, ką reiškia elgtis ir daryti tiesiog 
tai, ko norisi — šitai be galo svarbu, tai padeda atrasti savyje motinystės 
pilnarvę. Lygiai kaip rašytoją pribloškia gausa idėjų, atsirandančių vos 
pridėjus plunksną prie popieriaus, taip ir motina nuolatos stebisi, koks 
turtingas yra jos kasdienis buitinis bendravimas su savo pačios kūdikiu. 

Iš tiesų galėtume paklausti: o ar gali motina sužinoti apie motinystę 
kitaip negu tik prisiimdama visą atsakomybę? Jeigu ji tik darys ką liepiama, 
teks taip elgtis ir toliau, o ką nors pagerinti bus įmanoma tik suradus kokį 
geresnį patarėją. Tačiau jei motina jaučiasi galinti laisvai elgtis pagal savo 
prigimtį, ji nuolat tobulėja ir auga. 

Štai čia kartais prireikia tėvo pagalbos. Jis gali sukurti motinai erdvę, 
kur jos niekas nevaržo. Saugiai globojama savo vyro, ji išvengia būtinybės 
susidurti su aplinka tokiu metu, kai taip norisi atsigręžti vidun, kai terūpi 
tik rankomis apglėbiamas plotas, kurio viduryje — jos kūdikis. Šis laikotarpis, 

kai motina gyvena natūraliai sukaupusi dėmesį vien į vaiką, nera ilgas. 
Motinos ryšys su kūdikiu pradžioje labai stiprus, tad šiuo prigimties nulemtu 
momentu privalome sudaryti jai visas sąlygas užsiimti tik kūdikiu. 

Kita vertus, tokia patirtis svarbi ne tik motinai, be abejo, šių išgyvenimų 
reikia ir kūdikiui. Mes dar tik pradedame suvokti, kokia absoliučiai būtina 
naujagimiui yra motinos meilė. Suaugusio žmogaus sveikata formuojasi per 
visą vaikystę, tačiau patį esmingiausiąjį žmogaus sveikatos pamatą kuriate jūs 
per pirmąsias kūdikio gyvenimo savaites ir menesius. Gal ši mintis jums 
pagelbės, jei pasijustumėte nejaukiai dėl to, kad aplinkinio pasaulio reikalai 
jūsų tuo tarpu nedomina. Juk dedate pagrindą žmogaus, būsimo visuomenės 
nario, sveikatai. Tai tikrai verta pagarbos. Tiesa, įprasta manyti, kad vaikus 
prižiūrėti yra tuo sunkiau, kuo jų prižiūrima daugiau. Tačiau mano nuomonė 
priešinga: juo mažiau vaikų, juo emocinė įtampa didesnė. Atsidavimas vienam 
kūdikiui — tai pats didžiausias emocinis krūvis, ir jį tinkamai atlaikyti galima 
tik neilgą laiką. 

Taigi šis vienintelis rūpestis užgožė viską. Ką gi dabar darysite? Tiesiog 
gyvenkite! Mėgaukitės, kad esate laikoma svarbia. Su džiaugsmu leiskite 
kitiems žmonėms rūpintis pasauliu, kol rengiate jam naują narį. Pajuskite 
malonumą susikoncentruoti savyje, vos ne įsimylėti save - juk kūdikis yra 
beveik jūsų dalis. Žavėkitės savo vyru - jo atsakingumu už jūsų ir kūdikio 
gerovę. Džiaukitės atradusi naujų dalykų savyje. Labiau negu bet kada turite 
teisę elgtis savo nuožiūra — naudokitės ja. Įširdote, nes kūdikis verkia, gal 
net klykia ir todėl negali priimti jūsų taip siūlomo pieno — pripažinkite ir 
įvertinkite šį išgyvenimą. Džiaukitės įvairiausiais moteriškais jausmais, kurių 
dabar jokiam vyrui neverta nė aiškinti. Žinau, jus ypač džiugins vis 
atsirandantys požymiai, kad jūsų kūdikis yra savarankiškas asmuo ir kad 
jumyse jis savo ruožtu mato tokį pat asmenį. 

Megaukitės visu tuo dėl savęs pačios, tačiau malonumas, kurį jums 
tikriausiai teikia gausūs vaiko priežiūros rūpesčiai, kūdikio požiūriu yra 
gyvybiškai svarbus. Vaikui nėra taip jau būtina reikiamu laiku gauti tinkamą 
maistą, jis kur kas labiau nori, kad jį maitintų žmogus, mylintis savo vaiką. 
Tokie dalykai, kaip drabužėlių švelnumas ar tinkamos temperatūros vanduo 
vonelėje, kūdikiui atrodo savaime suprantami. Visai kas kira — motinos 

malonumas, kurį ji jaučia vystydama ar maudydama savo kūdikį. Jeigu 
atliekate visa tai su džiaugsmu, jam atrodo, tarsi saulė išlindo iš už debesų. 
Motinos malonumas būtinas, kitaip visa procedūra liks beprasmė, 
mechaniška, negyva. 

Šis džiaugsmas paprastai kyla savaime, tačiau jį gali trikdyti jūsų 
nerimastingumas; O nerimą pirmiausia sukelia nežinojimas. Tai labai 
panašu į atsipalaidavimo metodus gimdant — tikriausiai skaitėre apie 
juos. Žmonės, rašantys knygas apie gimdymą, stengiasi kiek įmanydami 
geriau išaiškinti tik viena — kas vyksta nėštumo ir gimdymo metu, kad 
motinos atsipalaiduotų, kitaip tariant, liautųsi nerimavusios dėl 
nežinomybės ir galėtų atsiduoti natūraliems procesams. Tikrai nemaža 
dalimi gimdymo skausmus sukelia ne pats gimdymas, o įtampa, atsiradusi 
iš baimės — iš esmės tai nežinomybės baimė. Taigi knygos viską jums 
paaiškina, ir, turėdamos šalia gerą gydytoją ir seselę, pajėgiate ištverti 
neišvengiamą skausmą. 

Lygiai taip pat, vaikui gimus, jo priežiūra bus maloni, jeigu nesijausite 
įsitempusi ir graužiama nerimo dėl nežinojimo ir baimės. 

Šioje knygoje noriu suteikti motinoms informacijos, kad jos sužinotų 
daugiau apie tai, kas darosi su kūdikiu. Jos pamatys, kad kūdikiui tereikia 
to, ką motina sugeba puikiai atlikti, jeigu ji rami, gerai nusiteikusi ir 
užsiėmusi tik vaiko priežiūra. 

Kalbėsiu apie naujagimio kūną ir tai, kas vyksta jo viduje. Pasakosiu 
apie besivystančią vaiko asmenybę ir apie būtinumą rodyti jam pasaulį mažais 
gabalėliais, kad nesutrikdytume. 

Dabar norėčiau labai aiškiai pabrežti vieną dalyką. Vaiko augimas ir 
raida nuo jūsų nepriklauso. Kiekvienas kūdikis auga pass. Jis turi savyje 
gyvybės kibirkšų — šis impulsas gyvenu, augti, vystytis yra vaiko esybės 
dalis, su kuria jis jau gimsta, ir mums nebūtina suprasti, kaip tai vyksta. 
Pavyzdžiui, pasodiname narcizo svogūnėlį vazone ant palangės ir tikrai 
žinome, kad svogūnėlis išaugs į narcizą be mūsų pastangų. Tereikia tinkamos 
žemės ir tinkamo laistymo, visa kita įvyks savaime, nes svogūnėlis jau turi 
savyje gyvybę. Aišku, naujagimių priežiūra kur kas sudėtingesnė už narcizų 
auginimą, tačiau pavyzdys rodo, kad kūdikis, kaip ir svogūnėlis, vystosi 

nepriklausomai nuo mūsų. Kūdikis užsimezgė jumyse ir nuo tos 
akimirkos tapo laikinu gyventoju jūsų kūne. Po gimimo kūdikis gyvena 
ant jūsų rankų, bet irgi laikinai. Tokia būsena ne amžina, iš tiesų ji 
baigsis net gana greitai. Nespėsime nė apsidairyu, kūdikis jau eis į 
mokyklą. Tačiau šią akimirką jis mažutis ir silpnas, reikalingas ypatingos 
globos, kurią teikia jūsų meilė. Ir vis dėlto — gyventi ir augti jį natūraliai 
skatina prigimtis. 

Įdomu, ar jums nepalengvėja, šitai išgirdus? Pažinojau mamų, kurioms 
motinystės džiaugsmą temdydavo jausmas, kad jos atsakingos už kūdikio 
gyvybingumą. Vaikas miega, o mama vis prieina prie lovelės — gal vaikas 
nubus ir parodys esąs gyvas. Jei kūdikis guli ramus, mama jį kibina, kutena 
jam veiduką, mėgindama išgauti šypseną, kuri, žinoma, yra bereikšme. 
Tai tik reakcija. Tokios motinos visuomet sūpuoja kūdikį ant kelių ar 
kitaip žaidžia, kad tik išgirstų jo juoką ar gautų kokį kitą ženklą, kuris jas 
pačias nuramintų ir patvirtintų: taip, gyvenimas tebesitęsia. 

Kai kuriems vaikams net ankstyviausioje vaikystėje niekada 
neleidžiama tiesiog gulėti ir nieko neveikti. Jie labai daug netenka, gali 
net nebesuprasti, kad noras gyventi — tai jų pačių noras. Labai norėčiau, 
kad patikėtumėte kūdikio gyvybingumu (beje, sunaikinti šį gyvybingumą 
gana sunku), tada galėsite labiau džiaugtis prižiūrėdama savo vaiką. Galų 
gale gyvybei palaikyti kvėpavimas svarbesnis už norą gyventi. 

Kai kurios iš jūsų galbūt yra menininkės. Turite piešinių ar tapybos 
darbų, gal lipdote iš molio, gal mezgate ar siuvate drabužius. Kai 
užsiimate šiais darbais, rezultatas yra jūsų sukurtas. Vaikas — visai kas 
kita. Jis auga, o jūs esate motina, sudaranti tam tinkamą aplinką. 

Kai kurie žmonės linkę laikyti vaiką tarsi moliu puodžiaus rankose. 
Jie pradeda kūdikį „lipdyti“ ir jaučiasi atsakingi už rezultatą. Tai labai 
klaidinga. Jeigu ir jūs šitaip jaučiatės, būsite prislėgta atsakomybės, kurios 
jums visiškai nereikia prisiimti. Pažvelkite į vaiką kaip į savarankišką 
būtybę, tada galėsite laisvai ir su džiaugsmu atsiliepti į jo poreikius, o 
drauge ir su įdomumu stebeti, kaip jis auga ir vystosi. 


4 skyrius 


Kūdikio 
maitinimas 


uo šio šimtmečio pradžios kūdikių maitinimui skiriama labai daug 

dėmesio, gydytojai ir fiziologai parašė apie tai gausybę knygų ir mokslinių 
straipsnių, kurių kiekvienas šiuo tuo praturtino mūsų žinias. Visas šitas darbas 
rodo, kad galime kalbėti apie du lygmenis. Tai, pirma, fizinis, biologinis ar 
materialusis aspektas, kurį pažinti nepakanka intuicijos, reikia nuodugnių 
mokslinių studijų, ir, antra, psichologinis aspektas, kurį suvokti žmonės gali 
visuomet, remdamiesi nuojauta ar tiesioginiais stebėjimais. 

Pavyzdžiui, kalbant iš esmės, kūdikio maitinimas tiesiogiai siejasi su 
motinos ir kūdikio santykiais, tai dviejų žmonių meilės santykio konkreti 
išraiška. Tačiau tokį teiginį buvo sunku pripažinti (nors motinos nujautė, 
kad tai tiesa), kol daugelio neaiškumų nebuvo išsklaidę fizinių problemos 
aspektų tyrimai. Visais laikais paprasta ir sveikai gyvenanti motina kūdikio 
maitinimą suvokė kaip savo ryšį su kūdikiu. Aišku, kartais, kūdikiui mirus 
nuo viduriavimo ar kitų ligų, motina nesuprasdavo, kad mirties priežastis 
yra mikrobai, ir likdavo įsitikinusi, kad jos pienas buvo blogas. Kūdikių 
ligos ir mirtys griauna motinų pasitikėjimą ir skatina ieškoti autoritetingų 
patarimų. Del fizinių ligų ši problema įvairiausiais atžvilgiais motinoms 
atrodo labai sudėtinga. Dabartiniais laikais didžiulė mokslų apie fizinę 
sveikatą ir ligas pažanga leidžia mums grįžti prie svarbiausio dalyko — 
emocinės situacijos, jausminio ryšio, siejančio motiną ir kūdikį. Štai šitas 
jausminis ryšys turi tinkamai plėtotis, tada ir maitinimas nekels rūpesčių. 

Šiais laikais kūno daktarai pakankamai išmano apie rachitą ir sugeba jo 
išvengti; jie gerai žino apie aklumo pavojų dėl gonokokų infekcijos gimdymo 

metu; puikiai išaiškinta, koks pavojingas tuberkulioze užsikrėtusių karvių 
pienas, galintis sukelti tuberkuliozinį meningitą — anksčiau tokią dažną ir 
mirtiną ligą; skorbutas taip ištyrinėtas, kad praktiškai jau išnyko. Tačiau 
tie iš mūsų, kurie visų pirma gilinasi į jausmus, netikėtai suvokė, kad būtina 
skubiai ir kuo tiksliau apibrėžti psichologinę problemą, su kuria susiduria 
kiekviena motina, nors ir kaip sėkmingai del gydytojų meistriškumo 
išnaikintos kūno ligos ir sutrikimai. 

Be abejo, kol kas negalime tiksliai išsiaiškinti visų psichologinių 
aplinkybių, kurias išgyvena kiekvieno naujagimio motina, tačiau turime 
bent jau pamėginti, o motinos galėtų prisidėti, pataisydamos mano klaidas 
ir papildydamos tai, kas praleista. 

Tad pradėsiu. Tarkim, kad motina yra sveika, kaip ir dauguma kitų, 
gyvena drauge su vyru įprastoje šeimoje, o jos kūdikis gimė laiku ir sveikas. 
Tokiu arveju peršasi stebėtinai paprasta išvada: kūdikio maitinimas yra 
dviejų žmonių santykio dalis, tiesa, viena svarbesniųjų. Šiuos du žmones, 
motiną ir naujagimį, netrukus susies nepaprastos galios meilės ryšys, tad 
jie, savaime suprantama, turi susipažinti prieš imdamiesi tokios didelės 
emocinės rizikos. Jei jau atrado tarpusavio kontaktą — tai gali įvykti 
akimirksniu, o gal po tam tikros kovos, — jie supranta ir pasitiki vienas 
kitu; nuo šiol maitinimu rūpintis nebereikia. 

Kitaip tariant, jeigu motinos ir kūdikio ryšys užsimezgė ir natūraliai 
vystosi, tai nėra reikalo galvoti apie maitinimo metodikas, svėrimą ir 
visokiausius tyrimus. Ši pora žino, kas jiems tinka, geriau už bet kurį 
pašalietį. Tokiomis aplinkybėmis kūdikis pasiims reikiamą pieno kiekį 
reikiamu greičiu ir žinos, kada baigti. Tada net neliks ir būtinumo kam 
nors iš šalies sekti kūdikio virškinimą ir tuštinimąsi. Visas šis fizinis procesas 
vyksta tvarkingai kaip tik todel, kad emocinis ryšys plėtojasi natūraliai. Net 
galėčiau teigti, kad tokiomis aplinkybėmis iš šio bendravimo ir motina, ir 
kūdikis lygiomis teisėmis semiasi žinių vienas apie kitą. 

Iš itin glaudaus kūniško ir dvasinio ryšio, siejančio motiną ir jos vaiką, 
kyla tikro pasitenkinimo jausmas, bet liūdniausia, kad kaip tik motinos lengvai 
pakliūva į spąstus patarimų, kuriuos siūlo žmonės, smerkiantys tokius jausmus. 
Be jokios abejonės, kūdikių mitybos srityje būtinai aptiksime šiuolaikinį 
puritoną! Štai kūdikį po gimimo laiko atskyrę nuo motinos, kol jis netenka 

vienos galimybės pajusti (per kvapus) vėl suradęs savo gimdytoją. Kitą kūdikį 
maitina suvystytą, kad jis negalėtų liest krūties ar buteliuko, ir jo vaidmuo 
apsiriboja tik „Taip“ (čiulpti) arba „Ne“ (nusisukti ar užmigri). Arba štai kūdikis 
maitinamas pagal laikrodį, nors jis dar niekaip nepajuto, kad šalia jo paries ir jo 
norų yra kai kas daugiau. 

Natūraliomis sąlygomis (taip sakydamas, turiu galvoje, kad abu 
dalyvaujantys individai yra sveiki) metodikas, kiekius, grafikus galima palikti 
prigimčiai. Praktiškai tai reiškia, kad motina gali leisti pačiam kūdikiui 
nustatyti jam svarbius dalykus; juk jai lengva sutvarkyti ir parūpinti tai, kas 
priklauso nuo jos — priežiūrą ir, žinoma, pieną. 

Galbūt man neatsargu taip kalbėti, nes maža tėra motinų, kurių nevaržo 
asmeniški sunkumai ir polinkis nerimauti, verčiantus ieškoti paramos. Be to, 
tikrai yra motinų, kurios apleidžia savo vaikus ar su jais Žiauriai elgiasi. Tačiau, 
mano nuomone, net tos motinos, kurios pačios supranta, kad joms nuolar 
reikia patarimų, vis dėlto pasijunta tvirčiau, suvokusios šiuos esminius dėsnius. 
Jeigu tokiai mamai reikia pasistengti užmegzti ankstyvąjį ryšį su antru ar trečiu 
vaiku, ji privalo žinoti, ko siekė augindama jau pirmąjį kūdikį, kai jai taip 
reikėjo pagalbos: jos tikslas — prižiūrėu savo vaikus ir nepriklausyti nuo patarimų. 

Tad sakyčiau, kad kūdikis maitinamas natūraliai, jei jis valgo tada, kai 
to nori, ir tiek, kiek nori. Tai visų svarbiausia. Tik taip kūdikis gali surasti 
kompromisą su motina: pirmasis toks kompromisas galėtų būti garantuotas 
ir reguliarus maitinimas, tarkim, kas trys valandos. Toks intervalas patogus 
motinai ir drauge kūdikiui sukelia jausmą, kad jo poreikiai natūraliai 
patenkinami. Visa tai, žinoma, su sąlyga, kad vaikas iš tiesų išalksta lygiai 
kas tris valandas. Jeigu toks laikotarpis kūdikiui per ilgas, jis patiria kančias, 
ir tada greičiausias būdas atgauti vaiko pasitikėjimą — vėl tam tikrą laiką 
maitinti jį tada, kai jam reikia; prie patogesnio reguliaraus grafiko bus galima 
grįžti, kai kūdikis taip sustiprės, kad galės prie to grafiko prisitaikyti. 

Ką gi, visa tai gali pasirodyti gana necivilizuota. Motina, mokyta pratinti 
savo vaiką prie pastovaus režimo, pradedant nuo maitinimo kas tris valandas, 
jaučiasi nesmagiai, kai jai siūloma maitinti kūdikį „čigoniškai'. Jau minėjau, 
kad neretai šis didelis malonumas gąsdina mamą, ji nujaučia, kad giminės 
ir kaimynai apkaltins ją dėl visko, kas bloga atsitiks nuo pat pirmos tokio 
maitinimo dienos. Gaila, kad pati atsakomybė turėti vaiką dažnai gąsdina 

žmones, ir jie su džiaugsmu priima taisykles, nurodymus, išankstinės 
nuostatas, dėl kurių gyvenimas tampa tegu ir nuobodokas, bet ne toks 
rizikingas. Tam tikra kaltės dalis tenka ir medikams, tad turime skubiai 
pašalinti visa, ką esame įterpę tarp motinos ir jos vaiko. Juk net natūralaus 
maitinimo idėja taps žalinga, jeigu virs sąmoningai siekiamu tikslu, apie 
kurį gerai atsiliepia autoritetai. 

Grįžkime prie teorijos, kad vaiką pratinti prie režimo būtina kuo 
anksčiau. Iš tiesų yra taip: kol naujagimis dar nėra priėmęs išorinio pasaulio 
ir prie jo prisitaikęs, pratinti prie režimo visiškai nedera. Šiam išorinės 
tikrovės priėmimui pamatą deda pirmasis trumpas periodas, kai motina 
natūraliai vadovaujasi kūdikio poreikiais. 

Kaip matote, visiškai nesiūlau mesti poliklinikas ir palikti motinas ir vaikus 
savarankiškai vargti su visomis maisto, vitaminų, skiepų ir tinkamo vystyklų 
skalbimo problemomis. Noriu tik paaiškinti, kad gydytojai ir medicinos seserys 
turėtų stengtis taip tvarkyti fizinę kūdikio priežiūros pusę, jog niekas netrikdytrų 
subtilaus mechanizmo, formuojančio motinos ir vaiko ryšį. 

Žinoma, jeigu mano klausytojos būtų auklės, prižiūrinčios svetimus 
vaikus, turėčiau daug kalbėti apie jų sunkumus ir nesėkmes. Mano kolegė 
dr. Merell Middlemore knygoje The Nursing Couple (Auklėjimas dviese) 
rašė taip: „Nieko nuostabaus, kad kartais auklė iš nervingumo tampa šiurkšti. 
Drauge su motina ir vaiku ji žengia per vargus ir sėkmes nuo vieno maitinimo 
prie kito ir tam tikra dalimi gyvena jų interesais. Auklei gali būti sunku 
stebeti, kaip nerangiai motina stengiasi pamaitinti vaiką; pagaliau ji pasijunta 
privalanti įsikišti, nes, atrodo, galėtų viską tinkamai išaiškinti. Jos sužadintas 
motiniškas instinktas, užuot parėmęs motiną, ima su ja konkuruoti". 

Motinos, perskaičiusios, ką čia parašiau, neturėtų per daug nusiminti, 
kad joms nepavyko pirmasis kontaktas su vienu iš vaikų. Priežasčių 
„suklupti“ tiek daug, kad nesėkmės tikrai neišvengiamos; kita vertus, tai, 
kas buvo praleista ar padaryta klaidingai, daugeliu atvejų galima vėliau 
pataisyti ar prisivyti. Tad tenka ryžtis kai kurias mamas galbūt įskaudinti, 
tačiau paremti tas motinas, kurios pajėgios išspręsti ir sekmingai sprendžia 
svarbiausiąjį motinystės uždavinį. Šiaip ar taip, noriu pabrėžti (nors turint 
sunkumų šito klausytis nėra malonu), kad motina, pati savarankiškai 

sekmingai kurianti savo santykius su kūdikiu, daugiausia duoda tiek jam, 
tiek sau, tiek visuomenei apskritai. 

Kiraip tariant, vienintelis tikras pagrindas, ant kurio gali formuotis vaiko 
ryšiai su motina ir tėvu, su kitais vaikais ir pagaliau su visuomene, yra 
pirmasis sėkmingas ryšys tarp motinos ir kūdikio — dviejų žmonių, kurių 
netrikdo reguliaraus maitinimo taisyklės ar nuomone, kad kūdikį apskrirai 
būtina maitinti krūtimi. Žmonių pasaulyje sudėtingi dalykai gali išsirutulioti 
tik iš paprastesnių. 


5 skyrius 


Kur keliauja 
maistas 


K kūdikis pasijunta alkanas, jame tarsi atgyja jėga, pasirengusi 
užvaldyti viską. Jis išgirsta tam tikrus jūsų keliamus garsus, susijusius 
su pasirengimu maitinimui — tai ženklas kūdikiui, kad artėja laikas, kai 
noras valgyti galės būti drąsiai arpalaiduotas ir pavirs didžiuliu geismu. 
Štai, net seilės varva — mat kūdikiai neryja seilių: seilėdamiesi jie rodo 
pasauliui, kad jiems rūpi dalykai, sugriebiami burna. Dar sakoma, kad vaikas 
susijaudinęs, o jo burna ypač sudirginta. Pasirenkinimo aktyviai siekia ir 
rankos. Tad duodama kūdikiui maisto, jūs atsiliepiate į galingą troškimą. 
Burna jau pasirengusi. Lūpų paviršius šią akimirką labai jautrus, jis suteiks 
tokius intensyvius ir malonius burnos pojūčius, kokių vaikas daugiau 
niekada gyvenime nepatirs. 

Motina aktyviai prisitaiko prie kūdikio poreikių. Jai tai malonu. Meilės 
vaikui skatinama, ji pastebi subtilias smulkmenas, į kurias kiti žmonės 
nekreiptų dėmesio ar net iš viso apie jas nenutuoktų. Nesvarbu, kaip kūdikis 
maitinamas - krūtimi ar iš buteliuko, jo burna tampa labai aktyvi, ir pienas 
teka jam į burną. 

Įprasta manyti, kad yra skirtumų tarp kūdikių, maitinamų krūtimi arba 
iš buteliuko. Krūtimi maitinamas vaikas apžioja visą spenelį ir kramto jį 
dantenomis. Motinai šitai gali būti gerokai skausminga, tačiau spaudžiant 
krūtį už spenelio, ten esantis pienas išstumiamas į burną. Tada pienas 
nuryjamas. Tuo tarpu iš buteliuko maitinamas kūdikis daro kitaip. Jam 
svarbiausia čiulpimas, o maitinant krūtimi tai yra antraeilis dalykas. 

Kai kuriems iš buteliuko maitinamiems vaikams reikia gana didelės čiulpruko 
angos: jie nori gauti pieno be čiulpimo, nes to dar neišmoko. Kiti bematant 
pradeda čiulpti, tad jei skylutė per didelė, jie iš karto prisiryja per daug. 

Jeigu naudojate buteliuką, turite būti pasirengusi šį tą keisti labiau 
sąmoningai, apgalvotai; maitinant krūtimi, to prireikia retai. Maitinanti 
krūtimi motina atsipalaiduoja, pajunta kraują priplūstant į krūtis, ir pienas 
ima rastis. Jeigu mama maitina iš buteliuko, turi nuolat galvoti. Ji retkarčiais 
ištraukia čiulptuką kūdikiui iš burnos ir įleidžia į buteliuką oro, nes kitaip 
vakuumas jo viduje taip padidės, kad kūdikis nepajėgs ištraukti pieno. Ji 
duoda pienui atvėsti beveik iki reikiamos temperatūros ir patikrina 
priglausdama buteliuką sau prie rankos. Šalia turi pasistačiusi karšto vandens 
dubenį, kur įstato buteliuką, jei kūdikis valgo lėtai ir pienas per daug atvėsta. 

Dabar pažiūrėkime, kas vyksta su pienu. Galetume sakyti, kad kūdikis 
labai daug išmano apie pieną iki tos akimirkos, kai jį nuryja. Štai pienas 
pateko į burną, atsirado pažįstami pojūčiai ir laukiamas skonis. Be abejo, tai 
teikia didžiulį pasitenkinimą. O tada pienas nuryjamas. Vadinasi, kūdikio 
požiūriu jis tiesiog dingsta. Kumšteliai ir pirštukai šia prasme įdomesni, jie 
išlieka, juos galima vėl atrasti. Nuryras maistas vis dėlto nedingsta be pėdsakų, 
bent jau kol būna skrandyje. Iš ten maistą dar galima sugrąžinti. Atrodo, kad 
kūdikiai sugeba suvokti savo skrandžio būklę. 

Tikriausiai žinote, kad skrandis yra nedidelis organas, forma primenantis 
vaikišką buteliuką, pakibęs iš kairės į dešinę po šonkauliais. Tai gana 
sudėtingas raumenų darinys, turintis nuostabų sugebėjimą prisitaikyti prie 
naujų sąlygų — kaip ir mamos prie savo kūdikių. Tas prisitaikymas vyksta 
savaime, jeigu tik nekliudo susijaudinimas, baimė, nerimas; taip ir motinos 
yra iš prigimties geros motinos, jeigu jų nekamuoja įtampa ir nerimas. Taigi 
skrandis — tarsi mažytė mama viduje. Kai kūdikis jaučiasi gerai (ar yra 
atsipalaidavęs, kaip kad sakoma apie suaugusiuosius), šis raumenų maišelis, 
vadinamas skrandžiu, elgiasi tvarkingai. Tai reiškia, kad jis palaiko savyje 
tam tikrą įtampą ir išlaiko savo padėtį bei formą. 

Tad pienas atsiduria skrandyje ir tam tikrą laiką ten būna. Dabar 
prasideda keletas procesų, kuriuos vadiname virškinimu. Skrandyje visada 
yra skysčio, skrandžio sulčių, o viršutinėje dalyje - oro. Šis oras motinai ir 

kūdikiui itin svarbus. Kai kūdikis nuryja pieno, skrandyje skysčio kiekis 
padidėja. Jeigu jūs ir jūsų vaikas esate pakankamai ramūs, skrandžio sienelė 
prisitaiko ir šiek tiek atsipalaiduoja — skrandis padidėja. Tačiau dažniausiai 
kūdikis būna šiek tiek susijaudinęs, todėl skrandis prisitaiko lėčiau. Laikinai 
padidėjęs slėgis skrandyje yra nemalonus, tad greitą išeitį galima rasti, 
leidžiant kūdikiui atsirūgti ir išleisti iš skrandžio truputį oro. Dėl šios 
priežasties po maitinimo ar net jo viduryje mamai vertėtų pažiūrėti, ar jos 
vaikas nenori atsirūgti. Jei kūdikį tuo metu laikysite stačią, oras greičiausiai 
pats išeis ir kūdikis „neatpils“ pieno. Todėl dažnai matome, kaip mamos 
priglaudžia stačią kūdikį prie savęs ir tik švelniai glosto jam nugarą: 
glostymas stimuliuoja skrandžio raumenį ir padeda atsirūgti. 

Aišku, labai dažnai kūdikio skrandis taip greitai prisitaiko prie 
maitinimo, kad atsirūgti nebūna jokio poreikio. Tačiau jei motina pati yra 
įsitempusi (šitaip juk neretai pasitaiko), šią įtampą perima ir kūdikis; tada 
skrandis į padidėjusį maisto kiekį reaguos lėčiau. Suprasdama, kaip viskas 
vyksta, galėsite nesunkiai sutvarkyti atsirūgimo „reikalus“ ir nebesistebėsite, 
kad vienas maitinimas gerokai skiriasi nuo kito ar kad šiuo atžvilgiu jūsų 
vaikai nevienodi. 

Jeigu to nesuprantate, galite gerokai susipainioti. Kaimynė jums sako: 
„Būtinai pasistenkite, kad vaikas atsirūgtų po maitinimo". Nežinodama faktų, 
negalite ginčytis, tad priglaudžiate vaiką prie savęs ir stipriai trinate jam nugarą, 
norėdama, kad jis atsirūgtų — juk žinote, kad tai būtina. Toks požiūris gali 
virsti savotišku kultu. Šitaip jūs vaikui primerate savą (ar kaimynės) supratimą 
ir trikdote jo natūralią būseną, kuri juk vienintelė yra gera. 

Taigi mažasis raumeninis maišelis saugo pieną tam tikrą laiką, kol vyksta 
pirmoji virškinimo stadija. Skrandyje pienas pirmiausia sutraukiamas. Taip 
prasideda natūralus virškinimo procesas. Beje, gamindami varškę, 
imituojame tai, kas vyksta skrandyje. Todel nėra pagrindo nerimauti, jei 
kūdikis „atpila“ šiek tiek sutraukto pieno. Taip ir turėtų būti. Beje, 
kūdikiams nedidelis vėmimas kyla labai lengvai. 

Šiuo laikotarpiu, kai skrandis „dirba“, būtų puiku, jei kūdikiui 
suteiktume ramybę. Kaip šitai pasiekti - po maitinimo paguldyti į lovelę ar 
švelniai panešioti ant rankų — palieku spręsti jums, nes nėra dviejų vienodų 
motinų ir dviejų vienodų kūdikių. Lengviausia, kai kūdikis tiesiog guli ir, 

atrodytų, stebi tai, kas vyksta viduje. Jį gali būti apėmęs geras jausmas, nes 
į aktyviąją kūno dalį priteka kraujo ir kūdikiui teikia malonių šilumos 
pojūčių pilve. Sutrikimai, nerimas, susierzinimas šiame virškinimo etape 
lengvai sukelia irzlų verksmą arba gali skatinti vėmimą ar stumti maistą 
tolyn per virškinamąjį traktą anksčiau, nei bus įvykę visi pakitimai, kurie 
turi įvykti skrandyje. Manau, kad žinote, kaip svarbu vengti kaimynių šalia 
jūsų tada, kai maitinate kūdikį. Kalbu ne tik apie paties maitinimo laiką. 
Šis laikas tęsiasi ir toliau, kai maistas jau išeina iš skrandžio. Galėčiau tai 
palyginti su kokia iškilminga ceremonija, kuri tikrai atrodytų sugadinta, 
jei virš galvų tuo metu praskristų lėktuvas. Taigi šis iškilmingas laikotarpis 
apima ir periodą po maitinimo, kol maistas dar nėra iki galo pasisavintas. 

Jeigu viskas vyksta gerai, jautrusis laikotarpis baigiasi, ir iš vaiko pilvuko 
pasigirsta čiurlenimas, gurgėjimas. Vadinasi, skrandyje vykstanti virškinimo 
dalis artėja prie pabaigos, ir vis daugiau apvirškinto pieno skrandis savaime 
ima stumti per prievarčio vožtuvą į tai, ką galėtume vadinti viduriais. 

Na, apie tai, kas vyksta viduriuose, jums nebūtina daug išmanyti. Tolesnis 
pieno virškinimas yra labai sudėtingas procesas, bet pagaliau suvirškintas pienas 
įsiurbiamas į kraują ir išnešiojamas po visas kūno dalis. Įdomu, kad, pienui 
perėjus į žarnyną, netrukus prisideda tulžis. Reikiamu momentu ji atiteka iš 
kepenų — kaip tik tulžis suteikia žarnyno turiniui būdingą spalvą. Galbūt 
jums teko persirgti uždegimine gelta, tad patyrėte tą bjaurų jausmą, kai tulžis 
negali iš kepenų patekti į žarnyną del uždegimo sukelto pabrinkimo mažame 
latakelyje, kuriuo ji šiaip teka. Tada tulžis, užuot pakliuvusi į žarnyną, patenka 
į kraują, ir jūs visa pagelstate. Tačiau kai tulžis reikiamu metu teka įprastu 
keliu — iš kepenų į žarnyną, kūdikis jaučiasi gerai. 

Žinoma, pavarčiusi fiziologijos vadovėlį, galite sužinoti viską apie tolesnį 
pieno virškinimą, bet tos smulkios žinios nėra reikšmingos jums kaip 
motinai. Svarbiausia, kad gurgėjimas žymi pabaigą periodo, kai kūdikis 
yra jautrus, ir maistas dabar jau iš tiesų pateko vidun. Kūdikiui ši nauja 
stadija turėtų būti paslaptis, nes fiziologija nepasiekia jo sąmonės. Aišku, 
nes žinome, kad maistas įvairiais keliais įsiurbiamas iš žarnyno ir ilgainiui 
pasiskirsto kūne — kraujas nuneša jį į kiekvieną nuolat augančių audinių 
dalelę. Kūdikio audiniai auga milžinišku greičiu, tad maisto atsargas 
papildyti jiems būtina reguliariai ir dažnai. 

6 skyrius 


Virškinimo 
proceso 
pabaiga 


21 skyriuje peržvelgiau pieno kelią — kaip jis nuryjamas, 
suvirškinamas ir pasisavinamas. Kūdikio žarnyne vyksta daugybė 
dalykų, kuriuos išmanyti motinai nebūtina, o kūdikiui ši proceso dalis 
apskritai nežinoma. Tačiau po tam tikro laiko vaikas vėl aktyviai dalyvauja 
paskutinėje stadijoje — ją vadiname tuštinimusi. Aišku, kartu su kūdikiu 
čia dalyvauja ir motina, o savo vaidmenį ji gali atlikti geriausiai, kai supranta, 
kas tuo metu vyksta. 

Gerai žinoma, kad ne visas maistas pasisavinamas: virškinant net idealiai 
gerą pieną iš krūties, būna tam tikrų liekanų, pagaliau visada pasitaiko 
žarnyno audinių gabalėlių ar atplaišų. Vienaip ar kitaip susidaro nemažai 
atliekų, ir jas būtina pašalinti. 

Visos įvairios atliekos, iš kurių ir susidarys išmatos, iš lėto slenka apatinio 
žarnyno galo link prie išangės. Kaip atsiranda šis judėjimas? Žarnyne esančią 
masę stumia susitraukimų bangos, einančios viena paskui kitą tolyn per 
visą žarnyno ilgį. Beje, ar žinote, kad suaugusio žmogaus organizme maistas 
turi pereiti siaurą apie šešių metrų ilgio vamzdį? Kūdikio žarnynas — 
maždaug pusketvirto metro. 

Kartais motina man sako: „Daktare, maistas per jį tarsi kiaurai perėjo". 
Motinai pasirodė, kad maistas, vos spėjęs patekti kūdikiui į burną, tuoj pat 
išėjo pro kitą galą. Taip iš tiesų atrodo, bet tai netiesa. Kūdikio žarnynas 
labai jautrus, todėl pradėjus valgyti žarnyne iš karto kyla susitraukimų 
bangos. Joms pasiekus apatinį galą, pasirodo išmatos. Paprastai paskutinė 

žarnyno dalis, tiesioji žarna, būna daugiau ar mažiau tuščia. Susitraukimų 
bangos tampa intensyvesnės, kai reikia stumti daug masės, kai kūdikis 
susijaudinęs ar kai žarnyne dėl infekcijos kyla uždegimas. Ilgainiui ir tik 
labai iš lėto kūdikis šiek tiek pramoksta valdyti šį procesą. Papasakosiu, 
kaip tai atsitinka. 

Visų pirma įsivaizduokime, kad tiesioji žarna ima prisipildyti 
paprasčiausiai del to, kad susikaupia daug atliekų, kurias reikia pašalinti. 
Matryrt, tiesioginę paskatą tuštintis duoda virškinimo procesas, prasidėjęs 
po paskutinio maitinimo. Anksčiau ar vėliau tiesioji žarna prisipildo. Kūdikis 
nedaug težinojo apie tą masę, kol ji buvo aukščiau, bet dabar prisipildanti 
tiesioji žarna teikia tam tikrų pojūčių, kurie nėra nemalonūs, todėl kūdikis 
nori tuštintis tuojau pat. Iš pradžių neverta tikėtis, kad kūdikis laikytų 
išmatas tiesiojoje žarnoje. Labai gerai žinote, kad ankstyvuoju vaiko 
priežiūros laikotarpiu vystyklų keitimas ir skalbimas reiškia didelę naštą. 
Jeigu reikia kūdikį laikyti suvystytą, tai teks vystyklus keisti dažnai, nes 
kitaip išmatos, ilgai liesdamos odą, sukels peršėjimą. Juo labiau jei dėl vienos 
ar kitos priežasties vaikas tuštinosi greitai ir išmatos yra skystos. Šito vargo 
su vystyklais neįmanoma atsikratyti, skubotai pratinant kūdikį „prie 
tvarkos“. Jeigu kantriai darote, kas reikalinga, ir laukiate, tada viskas ima 
klostytis savaime. 

Mar kai vaikas paskutinėje stadijoje sulaiko išmatas tiesiojoje žarnoje, 
jos ten džiūva, iš jų siurbiamas vanduo. Tada išmatos pasišalina kietu 
pavidalu, ir vaikas gali patirti malonumą; kartais tuo momentu 
pasitenkinimas būna toks ryškus, kad kūdikis net krykščia nuo jausmų 
pertekliaus. Ar dabar aišku, ką pasiekiate palikdama viską tvarkyti pačiam 
kūdikiui (nors ir daug jam padedate, nes jis pats dar ne kažin ką gali)? Jūs 
suteikiate jam kuo daugiau progų patirti, kad sukaupti išmatas ir jas palaikyti 
prieš tuštinimąsi yra malonu. Jūsų vaikas turi galimybę atrasti įdomų 
rezultatą ir suvokti, kad jei viskas tvarkoje, tuštinimasis gali teikti didžiulį 
pasitenkinimą. Toks sveikas vaiko požiūris į šiuos dalykus yra vienintelis 
geras pagrindas viskam, ką vėliau norėtumėte pasiekti pratinimu. 

Galbūt kas nors patarė jums nuo pat pradžių visada po maitinimo 
palaikyti kūdikį nesuvystytą - šitaip kuo anksčiausiai pradėtumėte po truputį 
pratinti vaiką prie tvarkos. Jeigu taip darote, turite žinoti, kad iš esmės jūsų 

tikslas — išvengti nešvarių vystyklų. Apie tai galima kalbėti daug. Tačiau 
kūdikis dar nė iš tolo nepajėgus būti pratinamas. Neleisdama jam 
savarankiškai augti šiuose reikaluose, kišatės į natūralių procesų užuomazgas. 
Be to, netenkate kai ko gera. Pavyzdžiui, šiek tiek palaukusi, anksčiau ar 
vėliau pastebėsite, kad jūsų kūdikis, gulėdamas lovelėje, savaip praneša apie 
tuštinimąsi; netrukus tiesiog matysite ženklą, kad tai tuojau atsitiks. Šitaip 
prasideda naujas jūsų ryšys su vaiku: jis nesugeba bendrauti su jumis 
suaugusių žmonių būdais, tačiau atranda, kaip kalbėtis be žodžių. Atrodo, 
tarsi kūdikis sakytų: „Manau, kad tuojau kakosiu; ar tau šitai įdomu?" Jūs 
jam atsakote „Taip“ (nors iš tiesų tai išreiškiate kaip nors kitaip), parodote, 
kad jums įdomu ne iš baimės, jog vaikas priterš, ir ne dėl noro štai dabar jį 
mokyti švaros. Ne, jums įdomu, nes mylite savo vaiką, kaip ir visos motinos, 
tad jums svarbu visa, kas svarbu jūsų kūdikiui. Tad nekreipiate dėmesio, 
kad švaros įpročiai ateis vėliau: juk svarbu atsiliepti į mažo žmogaus poreikį, 
O ne vien švariai jį auginti. 

Veliau jūsų ryšys su kūdikiu šiuo atžvilgiu plėsis; kartais vaikas baiminsis 
artėjančio tuštinimosi, o kartais jaus, kad tai šis tas vertinga. Jūsų veiksmai 
remiasi tiesiog jūsų meile, todėl netrukus lengvai atskirsite, kada padedate 
savo vaikui atsikratyti blogų dalykų ir kada pati gaunate dovanas. 

Čia verta paminėti kai ką praktiška. Po gražaus malonaus išsiruštinimo 
jums gali pasirodyti, kad tai — jau viskas, tad kūdikį sutvarkote, aprengiate 
ir imatės savo reikalų. Tačiau vaikas gali vėl iš naujo pranešti apie 
diskomfortą ir beveik tučtuojau ištepti švarų vystyklą. Labai dažnai tiesioji 
žarna po išsituštinimo tuoj pat vėl iš dalies prisipildo. Jeigu neskubate ir 
galite truputį palaukti, su kita žarnyno susitraukimų banga pasišalins ir ši 
nauja „porcija“. Taip gali atsitikti ir dar kartą. Tvarkantis be skubos, jūsų 
kūdikio tiesioji žarna liks tuščia. Tai palaikys jos jautrumą, ir po kelių 
valandų jai prisipildžius, kūdikis natūraliai patirs visą procedūrą iš pradžių. 
Nuolat skubanti motina nepalaukia iki galo, tad jos vaiko tiesiojoje žarnoje 
visuomet lieka išmatų. Vadinasi, bus dar vienas išsituštinimas ir be reikalo 
sutepti vystyklai, arba išmatos laikysis tiesiojoje žarnoje, tad ši bus ne tokia 
jautri, ir kitą kartą natūrali išgyvenimų seka bus iš dalies sutrikdyta. Neskubi 
priežiūra per ilgesnį laiką savaime ruošia pagrindus formuotis vaiko tvarkos 
jausmui ir apskritai jo santykiui su šalinimo funkcijomis. Jei skubate ir 

negalite sulaukti, kol kūdikis patirs visus išgyvenimus, jo pagrindai liks 
migloti. Vaikas, augantis be tokios sumaišties, vėliau pajėgs sekti jums iš 
paskos ir ilgainiui atsisakys bent dalies to didžiulio malonumo, kurį gauna 
tuštindamasis sulig pirmu impulsu. Šitaip jis ne vien atsiliepia į jūsų norą 
turėti kuo mažiau nešvarių vystyklų, bet ir nori prisiderinti prie jūsų jausmo, 
kad yra nuostabu prižiūrėti savą kūdikį. Daug vėliau vaikas išmoks 
kontroliuoti save ir tada sugebės „pridėti į kelnes“, kai norės jus valdyti, ar 
viską sulaikys iki tinkamo momento, jei norės jums įtikti. | 

Galėčiau papasakoti apie daugybę kūdikių, taip niekada ir neturėjusių 
galimybės pajusti savo kūną šiuose svarbiuose tuštinimosi reikaluose. Pažįstu 
vieną motiną, kuri iš esmės nė vienam iš savo vaikų neleido nacūraliai 
tuštintis. Ji laikėsi teorijos, kad išmatos tiesiojoje žarnoje kažkokiu būdu 
nuodija kūdikį. Tai paprasčiausiai netiesa, ir kūdikiai ar vaikai gali ištisomis 
dienomis sulaikyti išmatas be jokios realios žalos sau. Ši mama visada 
šokinėjo aplink kiekvieną kūdikį su muilu ir klizmomis, o pasekmės buvo 
daugiau nei chaotiškos. Žinoma, jai nebuvo nė mažiausios vilties išauginti 
laimingus vaikus, kurie lengvai ir be pastangų galetų džiaugtis savo motina. 

Tokios pat bendros taisyklės tinka ir kitai šalinimo rūšiai - šlapinimuisi. 

Vanduo įsiurbiamas į kraujotaką, kūdikio inkstai atskiria jo perteklių 
ir surenka į šlapimo pūslę drauge su ištirpusiomis medžiagų apykaitos 
atliekomis. Kūdikis nieko nenutuokia, kol šlapimo pūslė neprisipildo; 
tada atsiranda noras šlapintis. Iš pradžių tai vyksta daugiau ar mažiau 
savaime, bet ilgainiui kūdikis pajunta, kad, truputį sulaikius šlapimą, 
laukia atlygis — atsikratymas skysčiu, pasirodo, teikia malonumą. Štai dar 
vienas mažas džiaugsmas, praturtinantis kūdikio gyvenimą, parodantis, 
kodėl verta gyventi ir turėti savo kūną. 

Laikui bėgant, šiuo kūdikio atradimu - kad už laukimą atlyginama - galėsite 
pasinaudoti: iš kai kurių ženklų turbūt išmoksite suprasti, kad tuojau kai kas 
nutiks. Šitaip jūsų susidomėjimas ir dėmesys visai procedūrai toliau plės kūdikio 
patirtį. Netrukus kūdikiui jau patiks laukui, tik ne per daug ilgai, vien tam, kad 
dar sykį patvirtintų tarp judviejų egzistuojantųį meilės ryšį. 

Ar matote, kaip reikalinga motina tvarkyti ir kūdikio šalinimo reikalams, 
o ne vien maitinimui? Tik motina jaučia, kad verta iki mažiausių smulkmenų 

sekti paskui kūdikio poreikius: juk tada nuosrabūs kūniški potyriai tampa 
dviejų žmonių — mamos ir kūdikio — meilės ryšio dalimi. 

Kai viskas šitaip klostosi ir išsilaiko ilgesnį laiką, tada tai, ką vadiname 
įpročiais, ateina be didesnių sunkumų, nes motina jau užsitarnavo teisę 
kelti reikalavimus, atitinkančius kūdikio sugebėjimus. 

Visa šitai dar kartą rodo, kaip paprasta mama, paprastai ir su meile 
prižiūrėdama savo kūdikį, ruošia jo sveikatos pagrindus. 


7 skyrius 


Maitinanti 
motina Iš 
arčiau 


2* minėjau, kad kūdikis, ko gero, nuo pat pradžių vertina motinos 
gyvumą. Malonumas, kurį motina jaučia rūpindamasi kūdikiu, labai 
greitai jam pasako, kad už to, kas su juo daroma, yra gyvas žmogus. Tačiau 
labiausiai kūdikis pajaučia motiną kaip žmogų iš jos ypatingo sugebėjimo 
įsivaizduoti save kūdikio vietoje ir suprasti, ką šis išgyvena. Jokios knyginės 
taisyklės negali pakeisti šio motiniško jausmo; dėl jo motina sugeba kartais 
beveik idealiai prisitaikyti prie vaiko poreikių. 

Kaip pavyzdį išnagrinėkime vaiko maitinimą, palygindami du kūdikius. 
Vieną namuose maitina motina, kitas maitinamas vaikų globos įstaigoje; 
tai gera vieta, tačiau auklės ten turi daug darbų, ir laiko individualiam 
dėmesiui nelieka. 

Pakalbėkime iš pradžių apie vaiką globos įstaigoje. Jei šią knygą skaito 
auklės, kurios dirbdamos maitina kūdikius individualiai, jos turi man atleisti, 
kad imu ne geriausią, o blogiausią auklių veiklos pavyzdį. 

Tad štai kūdikis globos namuose maitinimo laiku, nelabai težinanus, 
ko galima laukti. Mūsų aptariamas kūdikis dar nedaug nusimano apie 
buteliukus ar apie žmones, tačiau jau ima tikėti, kad galbūt įvyks kažkas 
malonaus. Lovelėje jis paguldomas šiek tiek aukščiau, buteliukas su pienu 
paremiamas pagalve taip, kad siektų jo burną. Auklė įkiša čiulptuką kūdikiui 
į burną, keletą akimirkų palaukia ir nueina žiūrėti kito vaiko, kuris jau 
verkia. Iš pradžių reikalai klostosi visai neblogai, nes alkanas kūdikis noriai 
žinda, pienas teka, viskas puiku; bet va — tas daiktas, styrodamas burnoje, 

po kelių sekundžių tampa baisia grėsme kūdikio būčiai. Vaikas pravirksta ar 
ima grumtis, buteliukas nuvirsta, ir jam truputį palengvėja, tačiau tik 
„trumpam, nes netrukus kūdikis įsinori Žįsti toliau, bet buteliukas neatsiranda, 
ir vėl pasigirsta verksmas. Po valandėlės sugrįžta auklė, vėl įspraudžia čiulptuką 
į burną, tačiau dabar buteliukas, mums atrodantis vis toks pat, kūdikiui 
rodosi esąs kažkas bloga. Buteliukas jau tapo pavojingas. Visa tai toliau kartojasi 
be galo ilgai. 

Dabar pažvelkime į kitą kraštutinumą - į kūdikį, prižiūrimą savo 
motinos. Mane visuomet pribloškia, kai matau, kaip švelniai toje pačioje 
situacijoje elgiasi motina, nejaučianti nerimo. Štai ji pasistengia, kad vaikui 
būtų patogu, ir parengia aplinką, kurioje, jei viskas susiklostys gerai, ji 
maitins kūdikį. Aplinka yra žmonių ryšio dalis. Jeigu motina maitina 
krūtimi, tai pamatysime, kad ji net visai mažam kūdikiui palieka laisvas 
rankutes, tad jai apnuoginus krūtis, kūdikis gali apčiuopti jos odą, pajusti 
šilumą ir krūtų artumą; juk kūdikis pajėgia aprėpti tik mažytę erdvės 
dalelę — tiek, kiek pasiekia burna, rankomis ir akimis. Motina leidžia 
kūdikiui veiduku paliesti krūtį. Pradžioje kūdikiai nesupranta, kad krūtys 
yra motinos dalis. Veidu palietę krūtį, jie nežino, kas sukelia malonų 
pojūtį — veidas ar krūus. Iš tiesų, kartais kūdikiai žaidžia su savo žandukais, 
čiupinėja juos, tarsi tai būtų krūtys, todėl motinos labai protingai daro, 
leisdamos kūdikiui liesti viską. Be abejonės, tokie kūdikio pojūčiai yra 
labai ryškūs, o jei ryškūs — galime būti tikri, kad svarbūs. 

Kūdikiui pirmiausia reikia šių ram/4 išgyvenimų, jam reikia, kad jį 
laikytų su meile, kitaip tariant, gyvai, bet be karštligiškumo, be nerimo ir 
įtampos. Tai ir yra aplinka. Kažkuriuo momentu motinos spenelis ir kūdikio 
burna palies vienas kitą. Nesvarbu, kaip tai atsitiks. Motina yra šios situacijos 
dalis, ir jai itin malonus toks ryšio artumas. Ji neturi išankstinių nuostatų, 
kaip kūdikis privalo elgtis. 

Spenelis prisiliečia prie burnos, ir kūdikiui kyla minus: „Tikriausiai ten 
už burnos yra kažkas įdomaus, kažkas verta dėmesio". Ima tekėti seilės; jų 
gali būti tiek daug, kad kūdikiui patiks jas ryti, ir kurį laiką jam beveik 
nereikės pieno. Po truputį motina padeda kūdikiui suvokti dalyką, kurį 
nori pasiūlyti, ir kūdikis apžioja spenelį, suspaudžia jį dantenomis, kandžioja, 
galbūt ir čiulpia. 

Ber štai ateina pauze. Dantenos paleidžia spenelį, ir kūdikis nusigręžia 
nuo veiksmo vietos. Krūties vaizdinys nublanksta. 

Ar matote, kokia svarbi yra paskutinioji dalis? Kūdikis turėjo idėją, ir 
atsirado krūtis su speneliu, o paskui įvyko ir prisilietimas. Kūdikis užmiršo 
idėją ir nusisuko — tada išnyko ir spenelis. Tai viena svarbiausių ypatybių, 
kuria skiriasi mūsų dabar aprašomo kūdikio ir naujagimio, apgyvendinto 
pilnoje vaikų globos įstaigoje, išgyvenimai. Kaip elgiasi motina, kai kūdikis 
nusisuka? Šiam kūdikiui niekas negrūdama burnon, kad čiulpimo judesiai 
vėl atsirastų. Motina supranta, ką jaučia kūdikis, nes ji gyva ir turi vaizduotę. 
Ji laukia. Po kelių minučių, o gal greičiau, vaikas atsigręš tenai, kur ji laukia 
pasiruošusi duoti spenelį, ir štai kaip tik reikiamu momentu įvyksta naujas 
kontaktas. Tai kartojasi dar daug sykių, ir kūdikis geria ne iš daikto, į kurį 
įpilta pieno, o iš asmeniškos kūno dalies, laikinai paskolintos žmogui, 
žinančiam, ką su ja daryti. 

Motinos sugebėjimas taip subtiliai prisitaikyti liudija, kad ji yra gyvas 
žmogus, ir kūdikis netrunka tai įvertinti. 

Norėčiau kai ką ypač pabrėžti antrajame pavyzdyje, kai motina leidžia 
kūdikiui nusisukti. Kaip tik šiuo momentu, atitraukdama spenelį, kai vaikas 
jo nebenori ar juo nepasikliauja, ji patvirtina esanti motina. Tai toks subtilus 
veiksmas, kad pradžioje motinai tikrai ne visada pavyksta. Neretai kūdikiui 
prireikia įtvirtinti savo teises, ir jis atsisako valgyti, nusigręžia ar užmiega. 
Motina geidžia ir toliau būti dosni, todel labai nusimena. Kartais ji tiesiog 
negali ištverti spaudimo krūtyse (nors galbūt kas nors yra jai pararęs, kaip 
nutraukti šiek tiek pieno, kad ji galėtų sulaukti, kol kūdikis vėl arsisuks į 
ją). Tačiau jeigu motinos žinotų, kad vaiko nusisukimas nuo krūties ar 
buteliuko yra savaip vertingas, joms gal būtų lengviau įveikti šį sunkų 
momentą. Tada tokį nusisukimą ar mieguistumą jos priimtų kaip ženklą, 
kad reikia ypatingesnės globos. Tai reiškia, jog būtina sutvarkyti viską taip, 
kad aplinka maitinimui būtų tinkama. Motina turi jaustis patogiai. Kūdikiui 
turi būti patogu. Reikia turėti užtektinai laiko. Ir kūdikio rankutes palikime 
laisvas. Palikime nepridengtos kūdikio odos, kad jis galėtų liestis prie 
motinos odos. Gal net reikėtų, kad motina nuogą kūdikį glaustų prie savo 
nuogo kūno. Susidūrę su sunkumais, turime tik vieną išeitų — sudaryti 


kūdikiui tokią aplinką, kad jis surastų krūtį; tik tokiu atveju galime tikėtis, 

kad kūdikis gaus tinkamos maitinimo patirties. Visų šių dalykų atgarsių 
dar pamatysime vėlesnese kūdikio išgyvenimų stadijose. 

Šia proga norėčiau pakalbėti apie ką tik pagimdžiusios motinos būklę. 
Ji patyrė nerimastingų ir sunkių išgyvenimų, jai ir toliau reikia kvalifikuotos 
pagalbos. Ją vis dar prižiūri tie, kurie priėmė gimdymą. Dar labai gausu 
priežasčių, dėl kurių ji ypač linkusi pasijusti priklausoma ir jautriai reaguoja 
į bet kurios jai reikšmingesnės moters nuomonę, jei ši yra šalia, ar tai būtų 
ligoninės medicinos sesuo, akušerė, ar jos pačios motina arba anyta. Tuo 
metu gimdyvės padėtis sunki. Šiam momentui ji rengėsi devynis mėnesius 
ir, kaip jau mėginau paaiškinti, geriau nei bet kas kitas gali žinoti, ką 
daryti, kad kūdikis imtų valgyti iš krūties. Tačiau jeigu aplinkinės „žinovės“ 
nusiteikusios ryžtingai, vargu ar galime tikėtis, kad motina stos į kovą su 
jomis, nebent jau turėtų du ar tris vaikus ir didžiulę patirtį. Žinoma, 
geriausias atvejis — kai gimdyvę ir ligoninės seserį ar akušerę sieja glaudus 
ryšys, kai jos supranta ir pasitiki viena kita. 

Kai viskas susiklosto širaip laimingai, motinai niekas nekliudo savaip 
pradeti bendrauti su kūdikiu. Didžiumą laiko vaikas miega šalia, ir mama 
gali vis pažvelgti į lopšį greta lovos, kad įsitikintų, kokį nuostabų vaiką ji 
dabar turi. Ji pripranta prie savo kūdikio verksmo. Jei ji jaudinasi jam 
verkiant, kūdikį galima išnešti, kol motina miega, bet paskui jis parnešamas 
atgal. Jai pajutus, kad kūdikis jau nori valgyti ar kad jam tiesiog reikia 
pabūti prie jos, kas nors padeda paimti kūdikį ant rankų ir pamaitinti. 
Tokiais išgyvenimais prasideda ypatingas kūdikio veido, burnos ir rankų 
sąlytis su motinos krūtimis. 

Tačiau tenka išgirsti ir apie visiškai pasimetusias motinas. Joms niekas 
nieko neaiškina; išskyrus maitinimus, kūdikis laikomas kirame kambaryje, 
greičiausiai su kitais vaikais. Kuris nors jų ten visada verkia, tad motina 
niekaip neįsidėmi savo kūdikio verksmo. Atėjus maitinimo laikui, kūdikius 
atneša ir paduoda motinoms kietai suvystytus. Gimdyvė supranta, kad turi 
paimti šį keistai atrodanųį daiktą ir maitinti krūtimi, tačiau nei ji pati jaučia 
krūtyse brinkstančią gyvybę, nei kūdikis gali tyrinėti situaciją ir kurti 
vaizdinius. Pasitaiko net tam tikrų pagalbininkių, kurios širsta, jei vaikas 
nepradeda čiulpti — tada jos tiesiog bado vaiko nosį į krūtį. Tikriausiai ne 
viena moteris galėtų pasidalyti tokia klaikia patirtimi. 

Tačiau net ir motinos turi išmokti būti motiniškos iš savo pačių patirties. 
Esu tikras, kad šitoks požiūris yra daug pranašesnis. Patirtis skatina motinas 
augti. Jeigu jos laikysis kitokios nuomonės ir manys, kad reikia uoliai skaityti 
knygas, norint nuo pat pradžių būti tobula motina — tai bus klaidingas 
kelias. Galų gale mums reikalingos motinos (taip pat ir tevai), kurios sugeba 
pasitikėti savimi. Tokios motinos ir jų vyrai sukuria puikią namų aplinką, 


kurioje kūdikiai gali laisvai augti ir vystytis. 


8 skyrius 


Maitinimas 
krūtimi 


J skyriuje maitinimą krūtimi aptarėme labiau asmeniniu 
požiūriu, dabar į tą patį dalyką pažvelgsime „techniškiau“. Pirmiausia 
turime išsiaiškinti, ką verta nagrinėti motinos požiūriu, o toliau jau gydytojai 
ir auklės gali tarpusavyje išsiaiškinti galimas motinų problemas ir tai, ko jos 
norėtų paklausti. 

Vaikų gydytojų diskusijos parodė, kad mes iš tikrųjų nežinome, kuo 
būtent vertingas maitinimas krūtimi. Taip pat nežinome, pagal kokias 
taisykles reiktų pasirinkti laiką nutraukti maitinimą krūtimi. Akivaizdu, 
kad atsakant į šiuos klausimus reikia remtis ir fiziologija, ir psichologija. 
Palikime pediatrams tyrinėti sudėtingus kūne vykstančius procesus ir 
meginkime suprasti psichologijos požiūrį. 

Maitinimo krūtimi psichologija — labai įvairialypė sritis, tačiau žinių 
jau sukaupta pakankamai, kad galėtume išdėstyti šį tą aiškaus ir vertingo. 
Tiesa, rai nėra taip paprasta. Ne visa, kas parašyta, galime priimti, net jeigu 
tai teisinga. Ties šiuo paradoksu pirmiausia ir sustokime. 

Neįmanoma suprasti, ką reiškia būti naujagimiu — šito nežino nei vaikas, 
nei juo labiau suaugęs žmogus. Aišku, visi mes kažkur giliai savyje saugome 
kūdikystės jausmus, tačiau „prisikasti“ iki jų nelengva. Kūdikio išgyvenimai 
intensyvumu prilygsta suaugusio žmogaus kančioms, susijusioms su 
psichozių simptomais. Jausmai, tam tikru metu užvaldantys kūdikį, panašūs 
į susirgusį žmogų apimančią baimę ar sielvartą. Tiesiogiai stebint kūdikį, 
sunku jausmų kalba išreikšti tai, ką matome ir girdime, be to, esame linkę 
remtis vaizduote ir turbūt dažnai klaidingai, nes neišvengiame įvairių idėjų 

iš vėlesnių vystymosi laikotarpių. Motinos, prižiūrinčios savo kūdikius, 
labiausiai priartėja prie tikrųjų jų išgyvenimų, nes turi ypatingą sugebė- 
jimą — jį praranda po kelių mėnesių — susitapatinti su kūdikiu, kurį taip 
ypatingai globoja. Tačiau motinoms retai norisi aiškinti, ką jos žino, kol 
pagaliau patys esmingiausi dalykai pasimiršta. 

Išmanantys savo darbą gydytojai ir auklės šiuo atžvilgiu neturi jokio 
pranašumo prieš kitus žmones: jiems lygiai taip pat sunku suprasti, kas yra 
kūdikis kaip žmogus, ką tik gavęs milžinišką uždavinį tapti savimi. Teigiama, 
kad žmonių santykiuose nera nieko galingesnio už ryšį tarp kūdikio ir 
motinos (ar krūties), kuris su didžiausiu jauduliu išgyvenamas maitinant 
krūtimi. Nemanau, kad tuo lengva patikėti; vis dėlto būtina bent jau 
įsidėmėti šitai kaip g2//mybę, kai diskutuojame apie maitinimo krūtimi vertę 
lygindami su maitinimu iš buteliuko. Labai dažnai atsitinka, kad didžiausią 
tiek apskritai raidos psichologijos, tiek ypač ankstyvosios kūdikystės 
psichologijos tiesą sunku pripažinti nedelsiant ir iki galo. Kituose moksluose 
atrasta tiesa paprastai priimama be emocinės įtampos, tačiau psichologijoje 
tokia įtampa neišvengiama, tad nevisiškai teisingi dalykai priimami lengviau, 
negu tikra tiesa. 

Po tokios įžangos norėčiau tiesiai pareikšti, kad maitinimo krūtimi 
šventėje kūdikio ryšys su motina yra itin intensyvus. Be to, šis ryšys 
sudėtingas, jis apima ir laukimo jaudulį, ir aktyvumo pojūtų valgant, ir, 
žinoma, pasitenkinimo jausmą drauge su atsipalaidavimu, išnykstant 
instinkto sukeltai įtampai. Vėlesniame amžiuje seksualinio pobūdžio jausmai 
užgoš žindymo išgyvenimus kūdikystėje, tačiau, patirdamas seksualinius 
jausmus, individas gaus prisiminti ir žindymą; iš tiesų aiškėja, kad seksualinių 
išgyvenimų modelis formuojasi, perimdamas ankstyvosios kūdikystės 
instinktų pasaulio bruožus ir ypatybes. 

Tačiau instinktų akimirkos — dar ne viskas. Prisiminkime kūdikio ryšį 
su motina laikotarpiu tarp valgymo orgijų, taip pat išgyvenimus, susijusius 
su šalinimo funkcijomis — juose atrasime ir susijaudinimą, ir didžiausią 
pasitenkinimą. Ankstyvuoju emocinės raidos periodu kūdikio laukia 
didžiulis uždavinys — atrasti vieną bendrą ryšį su motina, sujungiant du to 
ryšio tipus: vienu atveju sužadinamas instinktas, kitu — motina sudaro 

aplinką ir tenkina paprasčiausius fizinius poreikius, rūpindamasi kūdikio 
saugumu, šiluma, gyvenimu be nežinomybės. 

Pozityvūs išgyvenimai susijaudinimo akimirkomis, po kurių eina 
poreikio patenkinimas ir pasitenkinimo būsena — tai stipriausi dalykai, 
formuojantys kūdikio supratimą apie motiną kaip žmogų. Ilgainiui 
pažindamas motiną kaip žmogų, kūdikis jau randa būdų šį tą duoti jai už 
tai, ką yra gavęs. Šitaip kūdikis taip pat tampa žmogumi, sugebančiu išlaikyti 
rūpestį: esu skolingas, dar nearsilyginau. Šioje vietoje gimsta kaltės jausmas 
ir kūdikio sugebėjimas jausti liūdesį, kai mylimos motinos nera šalia. Jeigu 
motinai pavyksta suformuoti abiejų tipų ryšį su savo kūdikiu, t. y. ji 
sėkmingai maitina krūtimi ir tuo pat metu išlieka vientisa asmenybe kūdikio 
gyvenime ilgesnį laiką, kol jie abu — ir motina, ir vaikas — jau gali jaustis 
tokiomis asmenybėmis, - vadinasi, kūdikis jau toli nužengė emocinės raidos 
keliu sveiko pagrindo, kuris veliau leis nepriklausomai gyventi žmonių 
pasaulyje, link. Daugelis motinų jaučia iš tiesų užmezgusios ryšį su savo 
kūdikiu per kelias pirmąsias dienas, ir, žinoma, po kelių savaičių iš kūdikio 
galima tikėtis pripažinimo - šypsenos. Visi šie pasiekimai remiasi teigiamais 
išgyvenimais kūdikio priežiūros metu ir jo instinktų tenkinimu; pradžioje 
šiuos pasiekimus gali suardyti su maitinimu susiję pavojai, kitokie instinktų 
išgyvenimo sunkumai ar tiesiog aplinkos pasikeitimai, kurių kūdikis 
nepajėgia suprasti. Ankstyvas tikrai žmogiškų ryšių užmezgimas ir tolesnis 
jų palaikymas yra didžiausia vertybė vaiko raidai. 

Nera abejonių, kad motina, del vienų ar kirų priežasčių negalinti maitinti 
krūtimi, yra pajėgi įveikti šį ankstyvų žmogiškų ryšių kūrimo periodą: kilus 
maisto poreikiui ir atsiradus jauduliui, ji tenkina kūdikio instinktą, 
naudodamasi buteliuku. Tačiau apskritai atrodo, kad motinų, maitinančių 
krūtimi, išgyvenimai žindymo metu yra kur kas turtingesni, ir šitai padeda 
užmegzti ankstyvą ryšį su kūdikiu kaip su žmogumi. Jeigu instinkto 
patenkinimas būtų vienintelis reikalingas dalykas, tai maitinimas krūtimi 
neturėtų jokio pranašumo prieš maitinimą iš buteliuko. Vis dėlto esmingiausią 
reikšmę čia turi bendra motinos nuostata. 

Toliau aptinkame dar vieną problemą, kuri labai svarbi konkrečiai 
aiškinantis maitinimo krūtimi vertę: kūdikiui kyla minčių. Kiekviena 

psichikos funkcija vis tobulėja, ir dar pačioje pradžioje atsiranda fantazija, 
susijusi su maitinimo jauduliu ir potyriais. Tos fantazijos esmė — 
negailestingai pulti krūtį, o vėliau — ir motiną, kai jau kūdikis pajėgus 
suvokti, kad puolama krūtis priklauso motinai. Pirminis meilės impulsas, 
faktiškai prilygstantis pirminiam maitinimosi impulsui, pasižymi labai 
stipriu agresijos pradu. Šiek tiek vėlesnėje fantazijoje jau motina puolama 
be arodairos, ir nors realios agresijos beveik nematome, tokių destrukryvių 
elementų kūdikio vaizdiniuose ignoruoti negalima. Malonus maitinimas 
fiziškai užbaigia audringą epizodą ir nuslopina fantazijos išgyvenimą; vis 
dėlto kyla tam tikras nerimas del tokių agresyvių idėjų, vos tik kūdikis ima 
gretinti šiuos išgyvenimus ir suvokia, kad užpultoji ir ištuštintoji krūtis yra 
motinos dalis. 

Kūdikis, tūkstantį kartų žindytas krūtimi, aiškiai jaučiasi visiškai kitaip, 
nei kūdikis, tiek par kartų maitintas iš buteliuko. Pirmajam motinos 
išlikimas kur kas labiau primena stebuklą. Nesakau, kad motina, maitinanti 
iš buteliuko, jokiu būdu neprisitaikys prie situacijos. Žinoma, ji leidžia 
kūdikiui žaisti su jos kūnu, kartais vaikas bežaisdamas jai įkanda, tad jei 
viskas gerai, kūdikis jaučiasi beveik taip par, kaip ir maitinant krūtimi. Ir 
vis dėlto skirtumas yra. Psichoanalizės procese, kur pakanka laiko sudėlioti 
į vieną paveikslą visas ankstyvąsias ištakas, kuriomis remiasi brandi seksualinė 
suaugusio Žmogaus patirtis, analitikas randa aiškiausių įrodymų, kad 
visavertis maitinimas krūtimi, imant maistą iš motinos kūno dalies, sudaro 
visų vėlesnių išgyvenimų, kaip nors susijusių su instinktais, modelį. 

Neretai atsitinka, kad kūdikis nesugeba paimti krūties, tačiau ne del 
kokio įgimto trūkumo - tai turėtų būti labai retas reiškinys; dažniausia 
priežastis — kas nors trikdo motinos sugebėjimą prisitaikyti prie kūdikio 
poreikių. Nevykęs patarimas ir toliau stengtis maitinti krūtimi gali būti 
itin pragaištingas. Perėjus prie buteliuko, padėtis palengvėja: tokiais atvejais 
kartais atsitinka, kad vaikas, iki tol turėjęs sunkumų, jų nebejaučia, kai 
motinos krūtį jam pakeičia ne toks asmeniškas maitinimo būdas, t. y. 
„įsiterpia“ buteliukas. Panašiai kai kurie vaikai pasijunta geriau paguldyti į 
lovelę, nes malonų buvimo ant rankų išgyvenimą gadina motinos 
nerimastingumas ar depresija — šie dalykai neišvengiamai suardo parį laikymo 

procesą. Taigi turime pripažintu, kad kūdikiui palengvėja, kai nerimastinga 
ar depresijos prislėgta motina liaujasi maitinusi jį krūtimi; dabar tyrėjas 
galėtų ir teoriškai pagrįsti, kodėl toks svarbus yra pozityvus motinos 
sugebėjimas atlikti savo funkcijas. Sėkmė šioje srityje motinai labai svarbi, 
kartais net svarbesnė negu kūdikiui, tačiau kūdikiui ji taip pat neabejotinai 
reikalinga. 

Čia derėtų pridurti, kad sėkmingas maitinimas krūtimi nereiškia, jog 
kartu išnyksta visos problemos; sėkmė leidžia tik tikėtis, kad ryšys bus 
išgyvenamas kur kas intensyviau ir giliau, o drauge kūdikis galės vienais ar 
kitais būdais parodyti mums, kad svarbieji jo gyvenimo klausimai — tiek 
kūno, tiek žmogiškųjų ryšių — yra išgirsti ir sprendžiami. Kai tenka pereiti 
prie maitinimo iš buteliuko, neretai viskas pasidaro paprasčiau, ir gydytojui 
gali tuo atžvilgiu pasirodyti, kad jis šitaip daro kažką gera. Tačiau tai tėra 
vertinimas ligos ir sveikatos požiūriu. Žmonės, auginantys kūdikius, turi 
mąstyti ir apie asmenybės skurdą ar turtingumą, o tai visai kas kita. 

Krūtimi maitinamas kūdikis netrukus išsiugdo sugebėjimą naudoti tam 
tikrus daiktus kaip krūties, taigi ir motinos, simbolį. Santykį su motina (ir 
ramų, ir rodantį susijaudinimą) gali reikšti kūdikio santykis su kumšteliu, 
su nykščiu ar pirštais, su audinio skiaute ar minkštu žaislu. Kūdikio jausmai 
keičia savo taikinį labai lėtai, ir daiktai ima reikšti krūtį tik tada, kai krūties 
vaizdinys per tiesioginius išgyvenimus įtraukiamas į vaiko suvokiamą pasaulį. 
Galėtume iš karto pagalvoti, kad buteliukas turėtų tapti krūties pakaitalu, 
bet šitai būtų įmanoma tik jei buteliuką siūlytume kūdikiui kaip žaislą 
tinkamu metu, kai kūdikis jau yra patyręs, kas yra krūtis. Buteliukas, iš 
karto duodamas vietoj krūties ar pakeičiantis ją dar pirmosiomis savaitėmis, 
tampa savarankišku objektu ir tam tikra prasme išreiškia ne kūdikio ir 
motinos ryšį, o labiau barjerą tarp jų. Apskritai buteliukas nėra geras krūties 
pakaitalas. 

Įdomu panagrinėti, kuo skiriasi kūdikiai, maitinami krūtimi ir iš 
buteliuko, pereinant prie įprastinio maitinimo. Iš esmės procesas abiem 
atvejais turėtų būti toks pat. Kūdikiui augant, ateina laikas, kai prasideda 
daiktų mėtymo žaidimai, ir motina žino, kad jau netrukus kitoks maitinimo 
būdas kūdikiui gali tapti svarbus. Šiuo atžvilgiu kūdikis kitokiam maitinimui 

jau pasiruošęs, ir neturi reikšmės, kaip jis iki tol buvo maitintas —- krūtimi 
ar iš buteliuko. Kita vertus, galima sakyt, kad nė vienas kūdikis nėra visiškai 
tam pasiruošęs, net turint galvoje, kad kai kurie kūdikiai patys liaujasi žindę. 
Kitoks maitinimo būdas visada siejasi su tam tikru pykčiu — štai čia krūtis 
ir buteliukas labai skiriasi. Krūtimi maitinamas vaikas ir motina turi kartu 
išgyventi periodą, kai krūtis kelia pykų, ir kūdikis jaučia impulsą ją pulti 
labiau iš įniršio, o ne iš geismo. Akivaizdu, kad tai kur kas prasmingesnė 
patirtis, palyginti su buteliuku kaip krūties pakaitalu ir labiau mechanišku 
maitinimo procesu. Svarbu žinoti, kad motina pajėgi ištverti visus jausmus, 
kylančius pereinant prie kitokio maitinimo; tai pavyksta iš dalies del to, 
kad kūdikis ją apsaugo, o iš dalies ji gali apsisaugoti ir pati. 

Kai kuriais įvaikinimo atvejais iškyla itin svarbi praktine problema. Ar 
būtų geriau, jei kūdikis trumpą laiką būtų maitinamas krūtimi? Gal to visai 
nereikia? Manau, kad atsakymo į šį klausimą nėra. Mūsų dabartinės žinios 
neleidžia tvirtai teigti, kaip turėtų maitinti - krūtimi ar iš buteliuko — motina, 
kuri žino, kad atiduos savo kūdikį įvaikinti. Daugelis mano, kad motinai 
kur kas lengviau išsiskirti su kūdikiu, jeigu ji maitino jį krūtimi bent tam 
tikrą laiką; kita vertus, po tokio laikotarpio palikus kūdikį, motinos 
išgyvenimai gali būti ypač slegiantys. Ši problema labai sudėtinga, nes 
motinai galbūt geriau patirti kančias, negu vėliau suvokti, kad iš jos atimti 
išgyvenimai būtų buvę tikri ir todėl reikalingi. Kiekvienu atveju būtina 
spręsti individualiai, deramai atsižvelgiant į motinos jausmus. Kūdikio 
atžvilgiu aišku, kad sekmingai maitinant krūtimi ir sklandžiai tą maitinimą 
nutraukiant, formuojasi geras pagrindas įvaikinimui, tačiau retai pasitaiko, 
kad taip gerai prižiūrimą vaiką reikėtų įvaikinti. Kur kas dažniau vaiko 
gyvenimas prasideda nuo sumaišties, tad įvaikinantieji gauna rūpintis 
kūdikiu, kurio ankstyvoji raida jau komplikuota. Šiaip ar taip, akivaizdu, 
kad šie dalykai yra labai reikšmingi, ir įvaikinant negalima ignoruoti kūdikio 
maitinimo ir bendros priežiūros ypatybių pirmosiomis jo gyvenimo 
dienomis ir savaitėmis. Tai, kas lengvai prasideda tinkamu laiku, kai viskas 
klostosi sklandžiai, gali labai sunkiai įsitvirtinti, pavėlavus kelias savaites ar 
mėnesius, juo labiau jei tuo metu vyravo sumaištis. 

Manoma, kad tam tikra maitinimo krūtimi patirtis yra teigiamas dalykas, 

jei vaikas kada vėliau gydomas ilgalaike psichoterapija: tokia patirtis — tai 
visaverčių santykių pamatas, ir šį visavertiškumą gydymas galbūt sugrąžins. 
Vis dėlto su psichoterapija susiduria tik vienas kitas vaikas, ilgalaikis gydymas 
įmanomas dar rečiau, tad įvaikinant gal labiau verta pasikliauti skurdesne, 
bet patikimesne pradžia — maitinimu iš buteliuko: toks maitinimas iš esmės 
mažiau susijęs su pačia motina, kūdikiui lengviau pajusti priežiūros pastovumą, 
nors maitinime ir dalyvautų keli žmonės. Jeigu kūdikis maitinamas iš buteliuko 
nuo pat pradžių, jo patirtis, aišku, skurdesnė, tačiau gal kaip tik todėl visiškai 
įmanoma, kad jį maitintų keletas asmenų, ir tai vaikui nesukeltų didesnės 
sumaišties; paprasčiausiai bent buteliukas ir maistas išlieka pastovūs. Kūdikio 
gyvenimo pradžioje kurie nors dalykai privalo būti patikimi, kitaip neverta 
tikėtis, kad jis sėkmingai žengs keliu, vedančiu į psichinę sveikatą. 

Šioje srityje dar daug ką būtina ištyrinėti, ir reikia pripažinti, kad 
dosniausias naujų įžvalgų šaltinis yra ilgalaikė psichoanalizė, apimanti 
įvairiausius atvejus — normalius, neurozinius ar psichozinius, bet kurio 
amžiaus vaikus ar suaugusiuosius. 

Apibendrindami galime pasakyti, kad šio klausimo — kuo pakeisti 
maitinimą krūtimi - nepavyks lengvai apeiti. Kai kuriose šalyse ir kultūrose 
maitinimas iš buteliuko laikomas taisykle, ir šitai neišvengiamai daro įtaką 
visuomenei. Maitinimas krūtimi teikia gausiausių išgyvenimų ir, motinos 
akimis, daugiausia pasitenkinimo, aišku, jeigu viskas klostosi gerai. Kūdikio 
požiūriu, motinos ir jos krūties išlikimas po maitinimo yra kur kas svarbiau, 
negu išlikimas buteliuko ir motinos, siūlančios maistą iš jo. Išgyvenimų 
pilnatvė maitinant krūtimi gali sudaryti sunkumų ir motinai, ir kūdikiui, 
tačiau tai menkniekis: juk kūdikio priežiūros tikslas nėra vien vengti 
simptomų. Kūdikio priežiūra neapsiriboja jo sveikata, jos tikslas — ir 
sudaryti sąlygas kuo įvairesniems ir turtingesniems išgyvenimams, kurių 
rezultatas galėtų būti harmoningesnis individo charakteris, subtilesnė jo 
asmenybė. 


9 skyrius 


Kodėl kūdikiai 
verkia? 


prarėme keletą labai aiškių dalykų apie jūsų norą pažinti savo kūdikį 

ir jūsų kūdikio poreikį būti pažintam. Taip, kūdikiams reikia motinos 
pieno ir šilumos, bet lygiai taip pat jie nori jos meilės ir supratimo. Gerai 
pažindama savo kūdikį, galite jam padėti kaip tik tada, kai tai būtina, ir tik 
motina gali būti geriausia pagalbininkė kūdikiui, nes niekas kitas nepažįsta 
jo taip gerai. Pakalbėkime dabar apie akimirkas, kai kūdikis, atrodo, 
labiausiai prašo pagalbos, t.y. kai jis verkia. 

Kaip žinote, didžiuma kūdikių verkia dažnai, ir jums tenka nuolat spręsti: 
leisti vaikui verkti, gal apraminti jį ar pamaitinti, o gal pasiūlyti to imtis 
tėvui ar apskritai, viską metus, atsiduoti viršutinio aukšto kaimynės, kuri 
apie vaikus išmano viską (ar bent pati taip mano), globai. Tikriausiai 
norėtumėte, kad paprasčiausiai pasakyčiau, ką daryti, bet jei taip atsitiktų, 
turbūt sušukrumėte: „Na ir kvailys! Vaikai verkia del daugybės įvairiausių 
priežasčių, ir kaip galima žinoti, ką daryti, kol nesupranti, kas jam yra“. 
Tai tikra tiesa, ir todėl pamėginsiu drauge su jumis išsiaiškinti verksmo 
priežastis. 

Tarkime, kad tokių priežasčių yra keturios (tai yra arti tiesos), tad visus 
pastebėjimus galime sudėlioti po keturiomis iškabomis: pasitenkinimas, 
skausmas, įniršis, sielvartas. Nesunku įsitikinu, kad kalbu apie tikrai paprastus, 
kasdieniškus ir akivaizdžius dalykus, kuriuos kiekviena motina sužino savaime, 
nors dažniausiai nemėgina jų išreikšti žodžiais. 

Tad iš esmės tenoriu pasakyti, kad verkdamas kūdikis išbando savo 
plaučius (ir jaučia pasitenkinimą), arba verksmas signalizuoja apie 


53 


nemalonumą (skausmą); dar tai gali būti pykčio išraiška (įniršis) arba liūdesio 
giesmė (sielvartas). Jeigu tokią schemą galime laikyti tinkama, tai paaiškinsiu, 
ką turiu galvoje. 

Galbūt atrodo keista, kad pirmąjį paminėjau verksmą dėl pasitenkinimo, 
beveik malonumo - juk visi sutinka, kad jei kūdikis verkia, tai jis del kažko 
kamuojasi. Ir vis dėlto manau, kad tokį verksmą reikia aptarti pirmiausia. 
Turime pripažintu, kad tam tikras malonumas siejasi su verksmu, kaip ir su 
bet kuria kita kūno funkcija, tad galime teigu, kad kiek paverkęs kūdikis 
jaučia pasitenkinimą, o trumpesnis verksmas lieka tarytum nepakankamas. 

Kartais motinos pasakoja maždaug taip: „Mano vaikas verkia retai, tik 
prieš pat maitinimą. Tiesa, jis dar verkia apie valandą kasdien tarp ketvirtos 
ir penktos, tačiau man atrodo, kad jam tai patinka. Jo niekas neslegia, aš 
leidžiu pajusti, kad esu šalia, bet nesistengiu kaip nors ypatingai jo raminti". 

Neretai žmonės kalba, esą niekada nereikia verkiančių kūdikių imti ant 
rankų. Apie tai dar pašnekėsime vėliau. Tačiau žmonės dar sako, kad 
negalima leisti vaikams verkti. Nujaučiu, jog tokie žmonės greičiausiai 
pataria motinoms, kad neleistų kūdikiams nei kišti kumštelių į burną, nei 
žįsti nykšų ar čiulptuką, nei žaisti prie krūties baigus „tikrą“ maitinimą. 
Tie patarėjai nežino, kad kūdikiai turi (ir privalo turėti) savų būdų įveikti 
saviems sunkumams. Šiaip ar taip, jei vaikas verkia retai, tai anaiptol 
nereiškia, kad jis gyvena geriau už kūdikį, rėkimu visiems išūžusį ausis; 
jeigu pats turėčiau rinktis vieną iš jų, matyt, linkčiau prie „rėksnio“, kuris 
jau iki galo pažino savo sugebėjimą skleisti garsus — aišku, su sąlyga, kad 
aplinkiniai anksčiau rūpinosi, jog verksmas per dažnai neperaugtų į neviltį. 

Taigi noriu pasakyti, kad kūdikio požiūriu kiekvienas kūno išmėginimas 
yra geras dalykas. Net ir kvėpavimas — tikras naujagimio laimėjimas — gali 
būti labai įdomus, kol tampa savaime suprantamas, tad rėkimas, klyksmas ir 
visi kiti verksmo pavidalai neabejotinai kelia malonų susijaudinimą. Labai 
svarbu pripažinti, kad verksmas turi vertės — tada galime suprasti, kokiu būdu 
verksmas, ištikus bėdai, gali turėti raminamąjį poveikį. Kūdikiai verkia, kai 
jaučiasi nerimastingi ar nesaugūs, ir šitai padeda; verksmas daug ką palengvina, 
todel reikia sutikti, kad jis yra kai kuo pozityvus. Vėliau atsiranda kalba, o 
dar po tam tikro laiko pramokęs vaikščioti vaikas sugalvos mušti būgną. 

Jau žinote, kaip jūsų kūdikis naudoja savo kumštelį ar pirštuką, kaip grūda 
jį sau į burną ir šitaip sugeba ištverti vargą ar stoką. Tai štai, klyksmas — tarsi 
kumštis, atsirandantis iš vidaus. Ir niekas tam nesukliudys. Kūdikio rankutes 
galite patraukti nuo burnos, tačiau jo riksmo sulaikyti viduje neįmanoma. 
Neįmanoma pasieku, kad kūdikis visiškai neverktų; tikiuosi, kad ir nemėginate 
to siekti. Jeigu turite kaimynų, kurie negali pakęsti triukšmo, jums labai 
nepasisekė, nes tenka imtis priemonių ir slopinti verksmą vardan kaimynų 
jausmų: tai visai kas kita negu mėginimas suprasti, kodėl jūsų kūdikis verkia, 
kad galėtumėte išvengti tik tokio verksmo, kuris nenaudingas ir gal net žalingas. 

Gydytojai teigia, kad smarkus ką tik gimusio kūdikio klyksmas — tai 
sveikatos ir stiprumo ženklas. Ir vėliau verksmas išreiškia sveikatą ir stiprumą, 
padeda lavinti kūną, teikdamas pasitenkinimą ir net malonumą. Tačiau 
verksmas yra ir kur kas daugiau, tad ką galima pasakyti apie kitas jo prasmes? 

Tikrai nesunku atpažinti verksmą iš skausmo — tai prigimtinis būdas 
pranešti, kad jūsų vaikas kamuojasi ir yra reikalingas jūsų pagalbos. 

Kai kūdikiui skauda, jis garsiai ir šaižiai klykia, dažnai tuo pat metu 
kaip nors parodydamas, kur tas skausmas glūdi. Pavyzdžiui, sudiegus pilvą, 
kūdikis pritraukia kojas, jei skauda ausį, vaikas kelia prie jos ranką, kai 
trukdo ryški šviesa, stengiasi pasukti galvą. Išgirdęs stiprius garsus ar dūžius, 
kūdikis nežino, ką daryti. 

Verkti iš skausmo kūdikiui nėra malonu. Niekas kitaip ir nepamanytų, 
nes toks verksmas tučtuojau sužadina aplinkiniams norą ką nors su juo daryti. 

Viena iš skausmo rūšių yra alkis. Tikrai, manau, kūdikis alkį suvokia 
kaip skausmą. Suaugusieji labai retai išalksta iki skausmo, tad jie greitai 
užmiršta, kaip alkis gali kamuoti kūdikį. Išsivysčiusiose šalyse šiais laikais 
labai maža žmonių, žinančių, kas yra skausmingas alkis. Pakanka prisiminu, 
kiek pastangų dedame apsirūpinti maistu net per karą. Su nerimu svarstome, 
ką reikės valgyti, tačiau retai baiminames, ar iš viso turėsime maisto. Jeigu 
pritrūkstame kokio mėgstamo dalyko, tiesiog jo atsisakome, užuot ir toliau 
norėję be jokio rezultato. Tačiau mūsų kūdikiai puikiai pažįsta alkio 
skausmus ir kančias. Motinoms patinka, kai jų vaikai godžiai nusiteikę, 
kai jie susijaudina pajutę ženklus — garsus, vaizdus, kvapus, — pranašau- 
jančius jiems ruošiamą maistą; šitaip susijaudinę kūdikiai jaučia skausmą 

ir parodo jį verkdami. Toks skausmas greitai pasimiršta, jeigu jį lydi viską 
numaldantis maitinimas. 

Vos gimęs kūdikis iš skausmo verkia gana dažnai. Anksčiau ar vėliau 
pastebime naują skausmingo verksmo atmainą - verksmą iš įtampos. Mano 
supratimu, tai reiškia, kad kūdikis jau atpažįsta kai kuriuos dalykus. Jis jau 
žino, kad tam tikromis aplinkybėmis reikia laukti skausmo. Imate kūdikį 
nurengti, ir jis jau žino būsiąs ištrauktas iš malonios šilumos, žino, kad jo 
padėtis vienaip ar kitaip pasikeis, kad išnyks saugumo jausmas, tad ima 
verkti, vos atsegus viršutinę sagutę. Vaikas jau sujungė kelias aplinkybes, 
jau turi patirties, ir vienas dalykas jam primena kitą. Bėgant savaitėms, 
vaikui augant, jis ima suprasti vis sudėtingesnius dalykus. 

Kaip žinote, kūdikis kartais verkia būdamas nešvarus. Tai galėtų reikšti, 
kad jam nepatinka tokia būsena (žinoma, jei vaikas lieka nešvarus ilgiau, oda 
iššunta, ir jam skauda), tačiau dažniausiai svarbu kas kita — verksmas reiškia, 
kad kūdikis baiminasi trikdančio būsenos pasikeitimo, kurio jau įprato laukti. 
Iš patirties jis žino, kad po kelių minučių visas aiškumas ir tikrumas dings, 
kitaip tariant, jį nurengs, judins, jam bus šalta. 

Verksmas iš baimės remiasi skausmu, todėl ir skamba panašiai, bet čia 
vaikas tik prisimena skausmą ir laukia jo pasikartojant. Patyręs ką nors 
ūmaus ir skausmingo, kūdikis gali verkti iš baimės, kai aplinkos įvykiai 
gresia tokiais pat išgyvenimais. Netrukus kūdikis ima kurti vaizdinius, kai 
kurie jų atrodo gąsdinantys, ir štai vel vaikas verkia, bet tik todel, kad kas 
nors, tegu tik įsivaizduota, primena skausmą. 

Jeigu anksčiau jums nepasitaikė apie tai pagalvoti, turbūt gali pasirodyti, 
kad viską aiškinu labai sudėtingai. Deja, niekaip negaliu šito išvengti; visa 
laimė, kad toliau viskas aišku kaip dukart du, nes trečioji mano įvardyta 
verksmo priežastis yra įniršis. 

Visi žinome, ką reiškia prarasti savitvardą, ir žinome, kad pyktis kartais 
gali taip išaugti, jog, atrodo, tiesiog užvaldo mus, ir kurį laiką nepajėgiame 
savęs kontroliuoti. Jūsų kūdikiui pažįstama begalinio įsiūčio būsena. Kad 
ir kaip stengtumėtės, retkarčiais nuviliate savo vaiką, ir jis verkia iš pykčio. 
Mano akimis, vienas dalykas jus galėtų paguosti - piktas verksmas tikriausiai 
reiškia, kad kūdikis jumis tiki. Jis viliasi pakeisiąs jus. Nieko nebesitikintis 

kūdikis nesupyksta, tik liaujasi norėjęs arba liūdnai ir beviltiškai verkia. 
Dar gali daužyti galvą į pagalvę, sieną, grindis ar kaip kitaip naudoti savo 
kūną ir aplinkos daiktus. 

Kūdikiui sveika suvokti savo įniršį iki galo. Mat būdamas piktas, jis 
tikrai jausis pavojingas. Jūs žinote, kaip jis tuomet atrodo. Klykia, spardosi, 
o jei pakankamai paaugęs, atsistoja ir purto lovelės virbus. Jis kandžiojasi ir 
draskosi, gali spjaudytis, vemti ar „pridaryti“ į kelnes. Jeigu vaiko ryžtas 
tikrai didelis, jis gali užgniaužti kvėpavimą iki pamėlynavimo ir net nualpti. 
Kelias minutes jis iš tiesų pasiruošęs sunaikinti ar bent sugadinti visus ir 
viską, ir vaikui net nesvarbu, kad drauge gali sunaikinti ir pats save. Aišku, 
darote visa, kas įmanoma, kad nutrauktumėte tokią būseną. Tačiau 
pagalvokime - vaikas klykia įniršęs, jaučiasi viską sunaikinęs, o žmonės 
aplinkui lieka ramūs ir sveiki; tokia patirtis smarkiai skatina vaiką suvokti, 
kad tai, kas jam atrodo teisinga, nebūtinai yra realu, kad vaizduotė ir tikrovė 
yra labai svarbios, bet vis dėlto ne tapačios. Visiškai nebūtina sąmoningai 
pykdyti vaiką, juk egzistuoja gausybė situacijų, kai vaiko pykčio išvengti 
neįmanoma, nesvarbu, patinka tai jums ar ne. 

Kai kurie žmonės eina per gyvenimą, baimindamiesi prarasti savitvardą, 
jiems baisu pagalvoti, kas būtų atsitikę, jeigu ankstyvoje vaikystėje jie būtų 
išgyvenę įniršį iki galo. Del vienos ar kitos priežasties šitos galimybės jie 
taip niekada ir neišmėgino. Galbūt jų motinas tai gąsdino. Ramiu elgesiu 
jos teikė vaikams pasitikėjimo, tačiau drauge viską jiems supainiojo, 
elgdamosi taip, tarsi piktas kūdikis būtų tikrai pavojingas. 

Įniršio pagautas kūdikis — tai tikra asmenybė. Jis žino, ko nori ir kaip šitai 
galėtų gauti, ir jis atsisako prarasti vilų. Pradžioje vaikas beveik nesuvokia 
turįs ir ginklų. Pradžioje jis nelabai tesupranta, kaip žeidžia jo klyksmas, lygiai 
kaip vargina jo priterštos kelnės. Tačiau per kelis mėnesius kūdikis ima jausti 
esąs pavojingas, galįs užgauti, pajunta ir savo norą užgauti; anksčiau ar 
vėliau iš savo skausmo išgyvenimų vaikas išmoksta suprasti, kad ir kiti 
žmonės gali kenteti nuo skausmo ar nuovargio. 

Stebėdama savo kūdikį, galite sužinoti daug įdomaus apie pirmuosius 
požymius, kad jis jau supranta galįs jus užgauti ir net stengiasi tai 

Dabar norėčiau pereiti prie ketvirtosios verkimo priežasties — sielvarto. 
Žinau, kad nebūtina stengtis aprašyti, kas yra liūdesys, lygiai kaip neverta 
pasakoti apie spalvas žmogui, nepasižyminčiam aklumu spalvoms. Tačiau 
dėl įvairių priežasčių nepakanka vien paminėti liūdesį. Viena jų yra ta, 
kad kūdikių jausmai labai tiesmuki ir intensyvūs; mes, suaugusieji, aišku, 
vertiname šiuos intensyvius savos kūdikystės jausmus ir mėgstame tam 
tikromis akimirkomis juos prisiminti, bet vis dėlto seniai išmokome 
apsiginti nuo galingų ir beveik nepakeliamų emocijų audrų, ištikdavusių 
mus kūdikystėje. Pavyzdžiui, netekę karštai mylimo žmogaus, negalime 
išvengti skausmingo sielvarto ir tiesiog išgyvename gedėjimo laikotarpį; 
mūsų draugai šitai supranta ir priima. Visi tikisi, kad kada nors tokia 
būsena baigsis. Mes negulime dieną ir naktį, persmelkti neatlėgstančio 
sielvarto, bet tokioje būsenoje gali atsidurti kūdikiai. Iš esmės daugelis 
žmonių taip gerai moka gintis nuo sielvarto, kad net nesugeba žvelgti į 
gyvenimą taip rimtai, kaip norėtų: jie negali giliai išgyventi jausmų, kurie 
jiems atrodo būtini, nes baiminasi visko, kas gyva. Tokiems žmonėms 
sunku pamilti konkretų žmogų ar daiktą, nes jie nepajėgia priimti su tuo 
susijusios neišvengiamos rizikos: juk labiau rizikuodami jie gali daug 
prarasti, tuo tarpu atsiriboję nuo sielvarto jie laimi. Ne veltui žmonės 
megsta jausmingus filmus, kurie verčia pravirkti — tai parodo, kad jie dar 
nėra praradę bent jau meno! Kalbėdamas apie sielvartą kaip kūdikio 
verksmo priežastį, turiu jums priminti, kad nelengva įsivaizduoti savąjį 
kūdikystės sielvartą, tad sunkiai seksis ir įsijausti į savo kūdikio liūdesį. 

Net ir kūdikiai kartais gali smarkiai gintis nuo skaudaus sielvarto. Vis 
delto tas liūdnas verksmas, kurį mėginu apibūdinti, iš tiesų egzistuoja, ir 
tikriausiai jums jau teko jį išgirsti. Norėčiau padėti jums suprasti šio verksmo 
vietą vaiko gyvenime, jo prasmę ir vertę — tada, išgirdusi vaiką šitaip verkiant, 
žinotumete, ką daryti. 

Kai paaiškėja, kad jūsų vaikas gali verkti iš liūdesio, vadinasi, jo jausmų 
pasaulis nužengęs tikrai toli. Tačiau noriu pabrėžti tą pat, ką jau sakiau 
apie įniršį — nieko nepasieksite, mėgindama sukelti verksmą iš liūdesio. 
Sąmoningai liūdindama vaiką, kaip ir pykdydama, jam tikrai nepadėsite. 
Bet įniršis ir sielvartas šiuo atžvilgiu gerokai skiriasi: įniršis — tai daugiau ar 

mažiau tiesioginis atsakas į frustraciją, tuo tarpu sielvartas reiškia gana 
sudėtingą vyksmą vaiko sąmonėje, kurį mėginsiu nupasakoti. 

Ber pirmiausia paminėsiu liūdno verksmo skambesį — tikriausiai sutiksite, 
kad jis savaip muzikalus. Kai kas mano, kad šiuose garsuose glūdi ir 
vertingesnės muzikos ištakos. Liūdnai verkdamas, kūdikis tam tikra prasme 
mėgina pralinksminti pats save. Jis nesunkiai atranda įvairių garsų, 
eksperimentuoja su jais, belaukdamas miego, kuris ateis ir nuplaus visus 
skaudulius. Vaikui truputį paaugus, išgirsime, kaip jis iš tiesų migdo save 
liūdnai dainuodamas. Be to, dar yra ašaros, labiau derančios su liūdesiu nei 
su įniršiu: nemokėjimas liūdnai verkti reiškia sausas akis ir sausą nosį (tenai 
ašaros suteka, jeigu nerieda veidu). Tad ašaros yra sveikas dalykas tiek fiziškai, 
tiek psichologiškai. 

Galbūt čia tiktų pavyzdys, kuris paaiškintų mano mintis apie liūdesio 
vertę. Mergaitei — pusantrų metų; kalbant apie tokį amžių, viskas atrodo 
labiau įtikima, negu tie patys dalykai, ne taip akivaizdžiai nutinkantys 
jaunesniame amžiuje. Ši maža mergaitė buvo įvaikinta kerurių mėnesių, iki 
tol patyrė ne itin teigiamų išgyvenimų, todėl yra labai priklausoma nuo savo 
motinos. Galėtume teigti, kad jai, priešingai negu laimingesniems vaikams, 
nepavyko suvokti, jog pasaulyje esama daug gerų motinų. Todel ji prisirišo 
prie savo netikros mamos, kuri nuostabiai ją globojo. Vaiko poreikis jausti 
mamą šalia buvo toks stiprus, kad moteris žinojo niekaip negalinti palikti 
vaiko. Kai mergaitei buvo septyni mėnesiai, kartą ją puikiai prižiūrimą motina 
paliko pusdieniui, tačiau pasekmės buvo beveik katastrofiškos. Kai jai suėjo 
aštuoniolika mėnesių, motina nutarė pasiimti dvi savaites atostogų; vaikui 
viską smulkiai paaiškino ir paliko gerai pažįstamų žmonių priežiūrai. Per tas 
dvi savaites mergaitė didžiumą laiko praleido prie motinos miegamojo, 
klebendama durų rankeną; nerimas jai kliudė žaisti, ji negalėjo priimti fakto, 
kad motinos nėra. Buvo per daug išsigandusi, kad jaustųsi liūdna. Turbūt 
nesuklystume sakydami, kad mergaitės pasaulis dviems savaitėms sustingo. 
Kai pagaliau motina įžengė pro duris, mergaitė valandėlę padvejojo, tarsi 
norėdama įsitikinti, kad tai, ką mato, yra tikra, tada apsivijo rankomis mamos 
kaklą ir pratrūko graudžiai ir liūdnai raudoti; paskui nusiramino, ir viskas 
sugrįžo į įprastas vėžes. 

Žvelgdami iš šalies, matome, kad mergaitė išgyveno liūdesį dar iki motinos 
grįžimo. Tačiau, pačios mergaitės požiūriu, jokio liūdesio ji nejautė; tik 
pasirodžius motinai, pasidarė aišku, kad galima liūdėti ir ašaromis drėkinti 
mamos kaklą. Kodėl taip atsitiko? Manau, ši maža mergaitė turėjo įveikti kai 
ką labai gąsdinančio - neapykantą savo motinai; tą neapykantą ji patyrė, kai 
motina ją paliko. Pasirinkau tokį pavyzdį, kur vaikas labai priklausomas nuo 
savo netikros motinos (ir jam sunku rasti motiniškumo kituose žmonėse), 
nes čia galime aiškiai suprasti, kaip pavojinga atrodė mergaitei nekęsti savo 
motinos. Todel ji laukė iki tol, kol mama sugrįžo. 

Ką gi ji padarė, mamai grįžus? Galėjo prieiti ir įkąsti. Nė trupučio 
nesistebėčiau, jei kas nors yra šitai patyręs. Bet ši mergaitė tik apsikabino 
motiną ir raudojo. Kaip motina turėjo šitai suprasti? Jei būtų išreiškus: 
žodžiais — džiaugiuosi, kad to nepadarė, — skambėtų maždaug taip: „Esu 
tavo vienintelė geroji mama. Tu nusigandai pajutusi, jog nekenti manęs už 
tai, kad išvažiavau. Gailiesi manęs nekentusi. Negana to, manei, kad aš 
išvažiavau, nes tu prasikaltai, tiek daug iš manęs reikalavai ar nekentei manęs 
dar iš anksčiau; taigi pamanei, kad išvažiavau dėl tavęs, palikau tave visiems 
laikams. Ir kol negrįžau, kol neapsivijai rankomis mano kaklo, tol negalėjai 
pripažinti, kad jautei norą mane išsiųsti kur nors toli dar tada, kai buvau su 
tavimi. Savo liūdesiu užsitarnavai teisę apkabinti mane: juk parodei 
suprantanti, kad tai tavo kaltė, jog skaudinu tave išvažiuodama. Tikrai, 
jauteisi kalta, tarsi būtum priežastis visko, kas bloga pasaulyje, nors iš tiesų 
išvykau, gali sakyti, ne dėl tavęs. Maži vaikai yra vargas, tačiau mamos to ir 
tikisi ir myli juos tokius. Būdama be galo prisirišusi prie manęs, galėjai 
mane ir be galo nukamuoti, tačiau pati apsisprendžiau tave auginti ir 
niekuomet nepykstu, kai mane vargini..." 

Motina galėjo visa tai pasakyti, bet, ačiū Dievui, to nepadarė. Tiesą 
sakant, tokios mintys jai net neatėjo į galvą. Viską užmiršus, ji glamonėjo 
savo mažą mergaitę. 

Kodėl tiek daug kalbu apie mažos mergaitės raudą? Esu tikras, kiekvienas 
žmogus skirtingai nupasakotų, kas vyksta, kai vaikas liūdi; drįstu manyti, 
kad ir mano žodžiai ne viską išreiškia teisingai. Tačiau jie nėra ir visiškai 
klaidingi, tad tikiuosi, kad savo pasakojimu parodžiau, koks sudėtingas yra 
verksmas iš liūdesio, kaip aiškiai jis atspindi vaiko jau užimamą vietą 

pasaulyje. Vaikas jau nebeprimena plūdės, besisupančios ant bangų. Jis jau 
imasi atsakomybės už savo aplinką. Užuot vien reagavęs į situaciją, vaikas 
pradeda jaustis už ją atsakingas. Visa bėda, kad jis pasijunta visiška: atsakingas 
už tai, kas atsitinka su juo pačiu, ir už išorinius savo gyvenimo veiksnius. 
Tik ilgainiui iš to, už ką jis jaučiasi atsakingas, vaikas sugebės atsirinkti tai, 
už ką jis 7$ Hesų atsako. 

Dabar palyginkime liūdnąjį verksmą su kitomis verkimo rūšimis. 
Matome, kad verksmą iš skausmo ir alkio galime pastebėti bet kuriame 
amžiuje nuo pat gimimo. Įniršis pasirodo, kai vaikas sugeba atrasti ryšį 
tarp kelių dalykų; baimė, žyminti laukiamą skausmą, reiškia, kad kūdikis 
jau remiasi vaizdiniais ir mintimis. Sielvartas — tai jau daug daugiau nei kiti 
šie stiprūs jausmai; kai motinos supras, kaip vertinga tai, kas slypi už liūdesio, 
galės nebijoti praleisti kažką svarbaus. Tėvams paprasta džiaugtis veliau, 
kai jų vaikas sako „ačiū“ ar „atsiprašau“, bet ankstyvosios šių žodžių 
užuomazgos glūdi vaiko liūdesio ašarose, ir jos kur kas vertingesnės negu 
tai, kas įgyjama, besimokant reikšti dėkingumą ar apgailestavimą. 

Skairydamos mano pasakojimą apie mažą liūdną mergaitę, tikriausiai 
pastebėjote, kaip nuosekliai ji elgėsi liūdėdama ant motinos kaklo. Piktas 
vaikas vargu ar bus piktas, jei jaus patenkinamą ryšį su motina. Jeigu jis liks 
ant motinos kelių, tai tikriausiai todėl, kad bijos pasitraukti, nors motina 
turbūt norėtų, kad jis eitų šalin. Tuo tarpu liūdną vaiką galima paimti, 
apkabinti: jis prisiima atsakomybę už tai, kas jį skaudina, ir šitaip pelno 
teisę išlaikyti gerus santykius su žmonėmis. Liūdinčiam vaikui iš tikro gal 
net bžtina gauti jūsų meilės, aiškiai išreikštos ir fiziškos. Tačiau jam tikrai 
nereikia, kad jį šokdintų, kutentų ar kitais būdais blaškytų jo liūdesį. 
Tarkime, kad vaikas pasinėręs į liūdesį ir jam būtinas tam tikras laikas 
atsigauti. Jam tėra svarbu žinoti, kad ir toliau jį mylite, ir kartais net geriausia 
būtų palikti jį vieną verkti. Prisiminkite, kad kūdikystėje ar vaikystėje nera 
geresnio jausmo už tą, kurį vaikas išgyvena, savaime rimstant tikram liūdesiui 
ir kaltei. Šitai iš tiesų malonu, ir retkarčiais pastebėsite, kaip jūsų vaikas 
išdykauja, kad paskui jaustųsi kaltas ir verktų, kad tada jam būtų atleista — 
viskas iš noro dar sykį patirti, kaip arslūgsta liūdesys. 

Taigi apibūdinau įvairias verksmo rūšis. Pasakoti būtų galima kur kas 

daugiau. Bet, manau, svarbiausia yra atskirti vieną rūšį nuo kitos. Vis dėlto 
kai kas liko nepasakyta — nekalbėjau apie beviltišką verksmą: kai kūdikio 
sąmonėje nebelieka vilties, taip pasikeičia bet kurios rūšies verksmas. Savo 
namuose vargu ar šitai išgirsite, bet jeigu taip atsitiktų — vadinasi, situacija 
jau nugalėjo, jums reikalinga pagalba, nors, kaip jau daugelį kartų pabrėžiau, 
prižiūrėti savo kūdikį daugeliu atžvilgių jūs sugebate geriau už bet ką kitą. 
Tokį nevilties ir pasimetimo verksmą girdime vaikų globos įstaigose, kur 
neįmanoma kiekvienam kūdikiui turėti po mamą. Užsiminiau apie šį 
verksmą tik norėdamas apžvelgti viską. Jūs trokštate atsidėti savo kūdikio 
priežiūrai — vadinasi, jis laimingas; jeigu kas nors atsitiktinai nesukliudys 
jūsų kasdienės tvarkos, kūdikis galės nevaržomai žengti pirmyn, pranešdamas 
jums, kada jis pyksta, kada myli jus, kada trokšta jūsų atsikratyti, kada jam 


neramu ir baisu, o kada tiesiog nori liūdėti ir ilgisi jūsų atjautos. 

lausantis filosofinių diskusijų, kartais galima išgirsti gausybę svarstymų, 

kas yra realu ir kas — ne. Vieni teigia, kad realūs dalykai — tai tie, kuriuos 
visi gali paliesti, pamatyti, išgirsti, o kiti aiškina, kad svarbiau yra tai, ką 
jaučiame esant tikra, pavyzdžiui, susapnuotas košmaras ar neapykantos 
jausmas žmogui, besibraunančiam į autobusą be eilės. Visa tai skamba labai 
sudėtingai. Kaip tokie ginčai galėtų sietis su motina, prižiūrinčia savo vaiką? 
Tikiuosi, man pavyks šitai paaiškinti. 

Motina ir kūdikis gyvena nuolat kintančiomis aplinkybėmis; vaikas 
ateina į pasaulį, nieko apie jį nežinodamas, o tuomet, kai motinos darbas 
jau baigtas, vaikas jau būna išaugęs į žmogų, kuris susigaudo gyvenime, 
gali rasti būdą jame egzistuoti ir net pats sugeba jį keisti. Kokia milžiniška 
pažanga! 

Tačiau tikriausiai pažįstate žmonių, kuriems sunkiai sekasi pritapti prie 
aplinkos, mūsų laikomos realia. Tie žmonės nejaučia, kad ta aplinka yra 
reali. Ir jums, ir man daiktai atrodo kartais tikresni, kartais — ne tokie tikri. 
Kiekvienas galime susapnuoti sapną, kuris atrodys realesnis už tikrovę, o 
kai kuriems žmonėms jų vaizduotės pasaulis atrodo tiek tikresnis už realųjį, 
kad jie apskritai nesugeba susikurti patenkinamo gyvenimo. 

Dabar kyla klausimas: kaip čia yra, kad paprastas sveikas žmogus tuo 
pat metu jaučia, kad realus yra ir aplinkinis pasaulis, ir tai, kas asmeniška 
ir įsivaizduojama? Kaip atsitiko, kad ir jūs, ir aš turime tokią savybę? Ši 
savybė — didžiulis pranašumas: remdamiesi vaizduote, galime pasaulį 

padaryti įdomesnį, o realius daiktus paversti įsivaizduojamos tikrovės dalimi. 
Ar tokiu būdu mes augame? Galiu atsakyti — taip, augame, jeigu tik pradžioje 
kiekvienas turime motiną, kuri sugeba mums perteikti pasaulį mažais 
„gabalėliais “. 

Tad kokie tampa vaikai, sulaukę dvejų, trejų ar ketverių metų? Ką galime 
pasakyti apie vaiką, žengiantį pirmuosius savo žingsnius - kokį pasaulį jis 
mato aplink save? Vos pradėjusiam vaikščioti vaikui kiekvienas pojūtis yra 
neįsivaizduojamai stiprus. Mes, suaugusieji, tokius nuostabiai intensyvius 
jausmus sugebame patirti tik ypatingomis akimirkomis; šis intensyvumas 
mums siejasi su vaikyste, ir malonu darosi visa, kas nukelia į tą laiką be 
kokių baugių pasekmių. Vienus išjudina muzika ar paveikslas, kitus - futbolo 
rungtynės, dar kiti patiria jausmų antplūdį persirengdami šokiams ar pamatę 
pravažiuojanųį gatve šalies prezidentą. Laimingi tie, kurie tvirtai stovi abiem 
kojomis ant žemės ir drauge išsaugo sugebėjimą džiaugtis intensyviais 
pojūčiais, tegu patiriamais tik sapne. 

Mažam vaikui, juo labiau kūdikiui, gyvenimas yra tiesiog nepaprastai 
stiprių išgyvenimų seka. Tikriausiai pastebėjote, kas atsitinka, kai turite 
sutrukdyti žaidžianų vaiką: šiaip jau stengiatės jį įspėti, kad vaikas galėtų 
kaip nors užbaigti žaidimą ir neprieštarautų jūsų įsikišimui. Žaislas, kurį 
dėdė davė jūsų sūneliui — tai realaus pasaulio gabalėlis, ir jei vaikas gauna jį 
reikiamu laiku iš reikiamo žmogaus, tas gabalėlis vaikui įgyja prasmę, kurią 
privalėtume suprasti ir net palaikyti. Turbūt kiekvienas galėtume prisiminti 
kokį mažą vaikystėje turėtą žaisliuką ir tai, kiek daug jis tada reiškė. O 
dabar tas žaislas, tebestovintis ant lentynos, atrodo toks menkas! Dvejų, 
trejų, ketverių metų vaikas vienu metu gyvena dviejuose pasauliuose. 
Pasaulis, kuriame gyvename kartu su vaiku, drauge yra ir jo vaizduotės 
erdvė, tad vaikas ją išgyvena intensyviai ir giliai. Bendraudami su tokio 
amžiaus vaiku, mes nereikalaujame tiksliai suvokti išorinį pasaulį — šitaip 
skatiname intensyvią įsivaizduojamo pasaulio patirtį. Vaikui nebūtina visada 
tvirtai stovėti ant žemės. Maža mergaitė nori paskraidyti, ir jai nesakome, 
kad vaikai neskraido. Pakeliame ją, nešiojame iškėlę virš galvos ir pasodiname 
ant spintos, tad ji jaučiasi kaip paukštis, parskridęs į savo lizdą. 

Visai netrukus (gal net ir per greitai) vaikas atras, kad stebuklingai 

skraidyti neįmanoma. Tikriausiai iš dalies magiškieji skrydžiai oru gali išlikti 
sapnuose, bent jau pasitaikys sapnų apie ėjimą itin dideliais žingsniais. 
Suaugusieji papildys šią temą pasakomis apie septynmylius batus ar 
skraidanųį kilimą. Sulaukęs maždaug dešimties metų, vaikas susidomės 
šuoliais į tolį ar aukštį ir mėgins čia pralenkti kitus. Tiek bus likę, neskaitant 
sapnų, iš nepaprastai aštrių pojūčių, kuriuos kadaise kėlė mintis apie 
skraidymą, savaime atsiradusi trečiaisiais metais. 

Taigi svarbiausia, kad mažam vaikui neužkrauname tikrovės pančių ir 
tikimės jų išvengti net iki penktų ar šeštų metų, nes tuo laiku, jei viskas 
gerai klostosi, vaikas jau ima „moksliškai“ domėtis tuo, ką suaugusieji vadina 
realiu pasauliu. Šis pasaulis siūlo daugybę dalykų, tačiau su viena sąlyga — 
juos priimant, negalima prarasti asmeniškos vidinės ar įsivaizduojamos 
realybės. 

Mažam vaikui atrodo natūralu, kad vidinis pasaulis egzistuoja tiek viduje, 
tiek išorėje; taigi žaisdami su vaiku jo žaidimus ar kitaip dalyvaudami vaiko 
vaizduotės vyksme, mes žengiame į jo įsivaizduojamą erdvę. 

Štai trejų metų bamblys. Jis laimingas, ištisą dieną žaidžia vienas ar su 
kitais vaikais, tačiau sugeba ir sėdėti prie stalo bei valgyti kaip suaugęs. 
Dienos metu jis jau neblogai suvokia skirtumą tarp to, ką vadiname realiais 
dalykais, ir to, ką laikome vaiko vaizduote. Koks šis berniukas naktį? Jis 
miega ir, be abejo, sapnuoja. Kartais jis nubunda šiurpiai klykdamas. Motina 
šoka iš lovos, eina į jo kambarį, uždega šviesą ir nori paimti vaiką ant rankų. 
Ar jis patenkintas? Priešingai, jis spiegia: „Pasitrauk, ragana! Aš noriu 
mamos!" Sapnų pasaulis prasismelkė į mūsų vadinamąjį tikrą pasaulį, ir gal 
dvidešimt minučių motina negali nieko daryti; ji tik laukia, nes vaikas joje 
mato raganą. Staiga berniukas apkabina motinos kaklą, tarsi būtų ką tik ją 
išvydęs, ir prisiglaudžia, o paskui užmiega, net nespėjęs papasakoti apie 
šluotą, tad motina jau gali paguldyti jį atgal į patalą ir pati gultis miegoti. 

O ką darytumėte su septynerių metų mergyte, puikiu vaiku, kuris jums 
pasakoja, kad naujojoje mokykloje visi vaikai nusistatę prieš ją, o klasės 
mokytoja siaubinga, visuomet nurodo mergaitę kaip blogą pavyzdį ir ją 
žemina. Aišku, eisite į mokyklą ir kalbėsite su mokytoja. Nenorėčiau teigti, 
kad visi mokytojai tobuli; vis dėlto gali atsitikti, kad pamatysite tikrai 
nuoširdžią moterį, kuri labai jaudinasi, kad vaikas, atrodo, kamuoja pats save. 

Ką gi, belieka dar kartą įsitikinti, kad vaikai tokie ir yra. Vargu ar jie gali 
tiksliai suvokti pasaulį. Nekliudykime jiems turėti tai, ką suaugusio žmogaus 
atveju vadintume kliedesiu. Nesusipratimą su mokytoja tikriausiai išspręsite, 
pakviesdama ją į svečius puodelio arbatos. Galimas dalykas, netrukus jūsų 
mergaitė puls į kitą kraštutinumą: itin stipriai prisiriš prie mokytojos, tiesiog 
garbins ją ir baiminsis kitų vaikų, pavydėdama mokytojos meilės. Laikui 
bėgant, viskas po truputį aprims. 

Dabar pažvelkime į ikimokyklinukus vaikų darželyje; iš to, ką žinome 
apie jų auklėtoją, sunku spėti, ar ji patiks vaikams. Galbūt ją pažįstate, ir 
jūsų nuomonė tik vidutiniška. Ta auklėtoja nėra patraukli. Teko girdėti, 
kad ji elgėsi gana savanaudiškai, kai jos motina sirgo, ar dar ką nors panašaus. 
Tačiau vaiko jausmai auklėtojai remiasi kitokiais dalykais. Gal vaikas 
pasijunta nuo jos priklausomas ir jai atsidavęs, nes ta moteris maloni, 
patikima ir visada šalia, tad auklėtoja nesunkiai tampa žmogumi, kuris 
būtinas vaiko plėtotei ir laimei. 

Visa to pagrindas — ankstesni santykiai tarp motinos ir kūdikio. Yra ir 
ypatingų sąlygų. Motina perteikia savo vaikui atskirą mažytį pasaulio 
gabalėlį; tas gabalėlis turi būti pakankamai mažas, kad kūdikis nesusipai- 
niotų. Ilgainiui motina labai iš lėto didina tuos kąsnelius, šitaip maitindama 
vis augantį vaiko sugebėjimą džiaugtis pasauliu. Tai vienas iš svarbiausių 
motinos uždavinių. Jį motina atlieka natūraliai, savaime. 

Įdėmiau panagrinėję, pastebėsime du dalykus, kuriais motina palengvina 
sau šį uždavinį. Visų pirma, ji stengiasi vengti sutapimų. Sutapimai kelia 
maišatį. Pavyzdžiui, kūdikis paliekamas kieno nors kito priežiūrai tuo laiku, 
kai nutraukiamas maitinimas krūtimi, arba pradedamas maitinti tirštu 
maistu, susirgęs tymais. Antra, motina pati aiškiai skiria tikrovę ir fantaziją. 
Apie tai verta pakalbėti plačiau. 

Kai naktį nubudęs berniukas pavadino mamą ragana, motina tikrai 
žinojo nesanti ragana, tad galėjo kantriai laukti, kol vaiko būsena pasikeis. 
Kitą dieną išgirdusi sūnaus klausimą: „Mama, ar iš tiesų būna raganų?", ji 
visiškai nedvejodama ištarė: „Ne“. Drauge ji paieškojo vaikiškos knygutės 
apie raganas. Štai jūsų mažylis suka nosį nuo varškės apkepo, rūpestingai 
paruošto iš pačių geriausių produktų, ir nutaiso išraišką, sakyte sakančią, 

kad tas apkepas nuodingas, tačiau juk nenusimenate, nes puikiai žinote — 
apkepas geras. Taip pat žinote, kad vaikui maistas lekštėje tik trumpą 
akimirką atrodo nuodingas. Kliūtį galima apeiti, ir tikriausiai po kelių 
minučių apkepas bus suvalgytas su apetitu. Jei būtumėte nepasitikėjusi 
savimi, būtumėte susinervinusi ir mėginusi grūsti apkepą vaikui į burną, 
tarsi stengdamasi pati sau įrodyti, kad jis geras. 

Jūs aiškiai suvokiate, kas realu ir kas ne, ir šitai visapusiškai padeda 
vaikui, nes jis labai iš lėto ima suprast, kad pasaulis nera toks, kokį 
įsivaizduojame, o įsivaizduojami dalykai gerokai skiriasi nuo tikrovės. Šie 
du pradai būtini vienas kitam. Turbūt pastebėjote, kad pirmieji jūsų kūdikio 
pamėgti daiktai — antklodės kraštas ar minkštas žaislas —- tampa vos ne jo 
esybės dalimi, ir paėmus ar išskalbus tokį daiktą, ištinka katastrofa. Ber 
ateina laikas, ir kūdikis jau gali mėtyti šį ir kitus daiktus (žinoma, 
tikėdamasis, kad kas nors juos pakels ir vėl duos jam) — vadinasi, jau greitai 
jis leis ir jums kuriam laikui pasitraukti bei vėl sugrįžti. 

Dabar norėčiau grįžti prie pačios pradžios. Jeigu gerai susiklosto pradžia, 
visi šie vėlesnieji dalykai vyksta lengvai. Dar sykį prisiminkime maitinimą 
ankstyvuoju laikotarpiu. Esu pasakojęs, kaip motina pasiūlo kūdikiui krūtį 
(ar buteliuką), kai jis jau pradeda šį tą įsivaizduoti, o paskui leidžia jai 
išnykti, nes krūties vaizdinys kūdikio sąmonėje tuo tarpu nublanko. Ar 
matote, kad šitaip elgdamasi motina jau perteikia kūdikiui aplinkinį pasaulį? 
Per devynis mėnesius motina maitina gal tūkstanų kartų, o kur dar kiti 
dalykai, kuriuos ji atlieka, lygiai taip par švelniai ir tiksliai prisitaikydama 
prie vaiko poreikių. Jei kūdikiui pasisekė, išorinis pasaulis jį pasitinka 
susiliedamas su jo vaizduote, ir tai, ką vaikas suvokia aplinkoje, praturtina 
jo vidinį gyvenimą. 

Dabar dar kartą žvilgrelėkime į žmones, kurie svarsto, kas yra „realu“. 
Gal vienas jų turėjo motiną, pasaulį jam ankstyvoje vaikystėje perteikusią 
įprastu geru būdu, taip kaip ir jūs darėte, augindama savąjį vaiką; tada šis 
žmogus pajėgs suprasti, kad „realu“ gali reikšti du dalykus, ir sugebės pajusti 
abiejų rūšių realybę vienu metu. Greta jo, matyt, rastume žmogų, kurio 
motina šiuose dalykuose neišvengė sumaišties, ir jam reali galėjo būti tik 
arba viena, arba kita tikrovės rūšis. Šiam nelaimingajam atrodo, kad teisinga 

tik viena iš dviejų galimybių: arba pasaulis yra apčiuopiamas, ir kiekvienas 
žmogus suvokia tą pat, arba viskas yra asmeniškumo ir vaizduotės padarinys. 
Šiedu žmonės taip ir liks diskutuoti. 

Taigi labai daug kas priklauso nuo to, kaip kūdikiui ir augančiam vaikui 
pateikiame pasaulį. Paprasta motina pradeda šį nuostabų procesą ir eina 
pirmyn, perteikdama pasaulį mažais gabalėliais, tačiau jai šitai pavyksta ne 
dėl kokio ypatingo išmanymo, kuris gal būtinas filosofams, bet paprasčiausiai 
dėl atsidavimo ir meilės savo vaikui. 


11 skyrius 


Kūdikis kaip 
asmenybė 


radėdamas aprašinėti kūdikį kaip asmenybę, turėjau gerokai pagalvoti. 

Štai kūdikis valgo — nesunku suprasti, kad į organizmą patekęs maistas 
virškinamas, tam tikra jo dalis išsisklaido po kūną ir panaudojama augimui. 
Kita dalis saugoma kaip energija, dar kita vienu ar kitu būdu pašalinama. 
Taip atrodys, jei žiūrėdami į kūdikį domėsimės tik kūniška veikla. Tačiau 
atkreipkime dėmesį ir į jo asmenybę: tuojau pamatysime, kad maitinimas 
skatina vyksmą ne tik kūne, bet ir vaizduotėje. Viena su kita glaudžiai 
susiję. 

Manau, jums daug kas būtų aiškiau, jei pagalvotumėte, kad visa, ką 
darote iš meilės savo kūdikiui, panaudojama lygiai taip pat, kaip ir maistas. 
Kūdikis kai ką sau iš to sukuria, be to, jis naudojasi jumis pagal tam tikrą 
ritmą, susidomėdamas ir vėl užmiršdamas — labai panašiai vyksta ir 
maitinimo cikle. Galbūt geriau paaiškinsiu savo mintį, jei šį kūdikį sparčiai 
paauginsiu. 

Prieš mus —- dešimties mėnesių berniukas. Jis sėdi ant motinos kelių, o 
ši kalbasi su manimi. Vaikas gyvas ir aktyvus, natūraliai domisi aplinka. 
Nenoriu visko palikti savieigai, todėl ant stalo kampo, tarp savęs ir motinos, 
padedu įdomų daiktą. Mes su motina šnekamės toliau, tačiau akies krašteliu 
galime stebėti ir mažąjį lankytoją. Be abejonės, šis kūdikis toks par, kaip ir 
kiti, tad pastebės įdomųjį daiktą (tarkim, šaukštą) ir mėgins jį pasiekti. Bet 
tikriausiai, vos ištiesus ranką, atsargumas nugalės. Atrodo, tarsi kūdikis 
pagalvojo: „Šį dalyką verčiau gerai apsvarstysiu; įdomu, ką apie tai mano 

mama. Kol neišsiaiškinau, geriau susilaikysiu". Ir jis nusisuka nuo šaukšto, 
tarsi tai pats nuobodžiausias dalykas pasaulyje. Vis dėlto po akimirkos jo 
susidomėjimas atgyja, ir berniukas labai atsargiai paliečia šaukštą piršteliu. 
Arba griebia jį ir žiūri į motiną, stengdamasis suprasti jos žvilgsnį. Čia 
tikriausiai pasakysiu motinai, ką daryti, nes kitaip savo elgesiu ji galėtų per 
daug padėti ar, priešingai, net kliudyti, todėl prašau jos kuo mažiau kištis į 
tai, kas vyksta. 

Po valandėlės vaikas iš motinos akių supranta, kad tas naujas dalykas, 
kurio jis ėmėsi, nėra smerkiamas, tad tvirčiau įsikimba šaukšto ir ima tyrinėti. 
Berniukas vis dar gerokai įsitempęs, nes nėra tikras, kas bus, jeigu su tuo 
daiktu padarys tai, ko jam taip labai norisi. Beje, jis dar net aiškiai nežino, 
ką gi norėtų su juo veikti. 

Spėju, kad netrukus vaiko norai paaiškės, nes jo burna jau išduoda 
susijaudinimą. Jis vis dar labai ramus ir susimąstęs, bet burnoje jau kaupiasi 
seilės, liežuvis atrodo drėgnas. Jo burna nori šaukšto. Dantenos laukia 
džiaugsmo kandžioti tą daiktą. Dar minutė, ir šaukštas burnoje. Dabar 
vaikas jau sužinojo, kokį pojūtį teikia šaukštas, sužinojo įprastu agresyviu 
būdu, kaip kad daro liūtai ir tigrai — ir kūdikiai, kai nutveria ką nors gero ir 
įdomaus. Jis tarytum mėgina suvalgyti tą šaukštą. 

Tad galėtume teigti, kad kūdikis paėmė šį daiktą ir padarė jį savą. 
Žiūrėdami į vaiką, nebematome ramybės, reiškusios susikaupimą, nuostabą, 
abejonę. Dabar jis pasitiki savimi ir jaučiasi įgijęs labai vertingos patirties. 
Sakyčiau, jis įsivaizduoja suvalgęs šaukštą. Kaip maistas patenka organizmo 
vidun, suvirškinamas ir tampa jo dalimi, taip ir šis su vaizduotės pagalba 
pasisavintas daiktas tapo vaiko dalimi ir gali būti panaudotas. Ką su juo 
daryt? 

Aišku, atsakymą žinote, nes tokių epizodų namuose pasitaiko nuolat. 
Vaikas kiš šaukštą motinai į burną lyg maitindamas ir norės, kad ji žaistų 
su juo ir vaizduotų valganti. Įsidėmėkite, vaikas nenori, kad motina iš tikrųjų 
kandžiotų šaukštą; jeigu taip atsitiktų, berniukas turbūt gerokai nusigąstų. 
Tai žaidimas; žinoma, ir vaizduotės pratybos. Vaikas žaidžia ir kviečia žaisti 
kartu. Ką dar jis darys? Jis maitins ir mane, norės, kad ir aš vaizduočiau 
valgąs. Gal net judesiu parodys maitinąs ką nors kitame kambario kampe. 

Tegu visi išmėgina šį puikų daiktą. Jis jau pasidžiaugė, kodėl nepasiūlius to 
paties ir kitiems? Juk vaikas aptiko dalyką, kuriuo gali dalytis su visais 
aplinkui. Dabar jis kiša šaukštą motinai už palaidinės, ten, kur jos krūtis, ir 
tuojau pat jį susiranda ir ištraukia. O štai grūda savo radinį po aplanku ir 
džiūgauja sugalvojęs žaidimą: pamesti ir vėl rasti savąjį šaukštą. Po valandėlės 
pastebi ant stalo dubenį ir ima iš jo samstyti įsivaizduojamą maistą, lyg 
valgytų savo košę. Ši pacirtis gausi įvairiausių išgyvenimų. Ji atitinka paslapų, 
glūdinčią kūno viduje — virškinimo procesą, t. y. laiką nuo tos akimirkos, 
kai maistas dingsta burnoje, iki jo likučių pasirodymo kitame gale išmatų 
ir šlapimo pavidalu. Galėčiau kuo ilgiausiai pasakoti, kaip įvairūs kūdikiai 
išreiškia gausius įspūdžius, gaunamus iš tokių žaidimų. 

Dabar mūsų vaikas numetė šaukštą. Atrodo, jo dėmesys jau krypsta 
kitur. Pakeliu šaukštą, tad bus galima vėl jį paimti. Taip, berniukas jo, 
atrodo, nori ir pradeda žaidimą iš naujo, naudodamas šaukštą kaip ir 
anksčiau — tarsi papildomą savo kūno dalį. Ak, jis vėl numetė šaukštą! Aišku, 
jis mėto šaukštą visai neatsitiktinai. Matyt, jam patinka garsas, kurį sukelia 
krentantis šaukštas. Pažiūrėsim. Vėl duodu vaikui šaukštą. Vos paėmęs, jis 
akivaizdžiai tyčia išmeta šį žaislą. Dar kartą jį paduodu, ir dabar kūdikis 
tiesiog sviedžia šaukštą šalin. Jį jau patraukė kiti dalykai, su šaukštu baigta; 
nutrūko ir mūsų reginys. 

Taigi turėjome galimybę stebėti, kaip vaikas kuo nors susidomi ir 
„pasisavina“, matėme, kaip tą dalyką jis naudojo ir kaip paliko baigęs. Namuose 
šitai vyksta nuolatos, tačiau tokioje specialioje aplinkoje, kur vaikui pakanka 
laiko viską iki galo ištirti ir patirti, galime ryškiau suvokti įvykių seką. 

Ką sužinojome, stebėdami šį mažą berniuką? 

Visų pirma, mums atsiskleidė visas epizodas. Aplinka buvo kontro- 
liuojama, tad vyksmas turėjo pradžią, vidurį ir pabaigą —- matėme jo visumą. 
Toks patyrimas, apimantis visumą, kūdikiui yra geras ir naudingas. Kai 
skubate ar nerimaujate, sunku sulaukti vyksmo visumos, 1r kūdikio gyvenimas 
lieka skurdesnis. Tačiau jei turite laiko — be abejo, rūpindamasi vaiku, 
privalote turėti, — visumą apimantiems išgyvenimams verta skirti dėmesio. 
„Visuminis“ vyksmas leidžia kūdikiui „sugauti“ laiką: vaikai tik ilgainiui 
sužino, kad tai, kas prasidėjo, turi ir pasibaigti. 

Ar pastebėjote, kad vyksmo viduriu galima džiaugtis (arba ištverti, jei 
jis prastas) tik tada, kai aiškiai suvokiama jo pradžia ir pabaiga? 

Duodama vaikui laiko „visuminiams“ išgyvenimams ir juose dalyvau- 
dama, po truputų klojate pamatą vėlesniam vaiko sugebėjimui nesiblaškant 
džiaugtis įvairiausia patirtimi. 

Mūsų berniukas su šaukštu gali pamokyti mus ir kai ko daugiau. Matėme, 
kaip naujo nuotykio pradžia kele netikrumą ir dvejones, kaip vaikas tiesė 
ranką į šaukštą, lietė ir čiupinėjo jį, o po pirmosios reakcijos susidomėjimas 
laikinai išnyko. Paskui, atidžiai stebėdamas motinos jausmus, vaikas vėl 
atkreipė dėmesį į šaukštą. Vis delto jis jautė įtampą ir nepasitikėjimą, kol 
pagaliau įkišo šaukštą sau į burną ir kiek pakramtė. 

Iš pradžių kūdikis pasirengęs tartis su jumis, jeigu esate šalia, atsiradus 
naujai situacijai. Tad turite aiškiai žinoti, ką vaikui leisti imti ir ką drausti. 
Paprasčiausias būdas yra ir geriausias: reikia stengtis, kad aplink kūdikį 
nebūtų daiktų, kurių jam negalima kišti į burną. Mar vaikas stengiasi suvokti 
principus, kuriais remiasi jūsų sprendimai, kad ilgainiui galėtų numatyti, 
ką jūs leidžiate. Trupuų vėliau į pagalbą ateis žodžiai, ir sakysite „karšta“, 
„aštru“ ar kokiu kitu būdu įspėsite apie pavojų kūnui; žinoma, atsiras ir 
būdas vaikui duoti suprasti, kad jūsų vestuvinis žiedas, padėtas šalimais, 
ko! skalbiate, nėra skirtas jam žaisti. 

Tikriausiai matote, kaip galite padėti savo vaikui susigaudyti, ką galima 
ir ko negalima liesti. Jūsų pagalba — pačiai aiškiai žinoti, ką 1r kodėl 
draudžiate, be to, būti šalia, bet labiau kaip saugotojai nei kaip gelbėtojai. 
Be abejo, sąmoningai parenkate daiktų, kuriuos kūdikiui patiktų čiupinėti 
ir kramtyti. 

Dar vienas dalykas. Aptardami mūsų stebėtą berniuką, galėjome kalbėti 
apie jo sugebėjimus: vaikas mokėsi siekti, surasti, čiupti daiktą ir kišti jį į 
burną. Stebiuosi, kai tokį „spektaklį“ atlieka šešių mėnesių kūdikis. Kita 
vertus, keturiolikos mėnesių vaiko interesai jau tokie įvairūs, kad vargu ar 
galime tikėtis išvysti ką nors taip ryškiai, kaip su mūsų dešimties mėnesių 
lankytoju. 

Tačiau, manau, yra ir svarbiausias dalykas, kurį sužinojome, stebėdami 
šį vaiką. /š to, kas vyko, pamatėme, kad jis turi ne tik kūną — jis yra asmenybė. 

Tikrai įdomu fiksuoti, kuriame amžiuje formuojasi įvairių rūšių 
sugebėjimai, tačiau regėjome daugiau nei vien sugebėjimus. Juk tai buvo 
žaidimas. Savo žaidimu vaikas parodė, kad savyje jau turi sukūręs tai, kas 
galėtų būti vadinama žaidimo medžiaga, - tai vidinis gyvybingas vaizduotės 
pasaulis, kurį žaidimas ir išreiškia. 

Kas galėtų pasakyti, kaip anksti atsiranda šio vaizduotės pasaulio 
užuomazgos, praturtinančios kūnišką patirtį ir ja besiremiančios? Trijų 
menesių kūdikis, pars žįsdamas krūų, kartais deda pirštuką ant krūties, 
tarsi mėgindamas žaisti, esą jis maitina motiną. O kaip su ankstesnėmis 
savaitėmis? Kas galėtų žinot? Mažutis vaikelis užsinori čiulpti kumštį ar 
pirštą tuo metu, kai yra maitinamas iš krūties ar buteliuko (taip sakant, 
vienu metu turėti skanėstą ir jį valgyti), ir tai rodo, kad šalia poreikio 
numalšinti alkį egzistuoja šis tas daugiau. 

Tačiau kam aš tai rašau? Motinoms visiškai nesunku nuo pat pradžių 
savuose vaikuose įžvelgti asmenybes. Bet pasitaiko žmonių, kurie aiškina, 
kad kūdikiai iki šešių mėnesių — tai vien tik kūnas ir refleksai. Prašyčiau 
pasistengti, kad taip kalbantys žmonės jūsų nekvailintų! 

Džiaukitės atrasdama tai, kas ryškėja jūsų vaiko asmenybėje, nes kūdikiui 
šito iš jūsų reikia. Tad pasirengusi be skubos, maišaties ar nekantravimo 
lauksite pasirodant vaiko žaismingumo. Juk šis žaismingumas visų labiausiai 
žymi jau vykstantį asmenišką vidinį kūdikio gyvenimą. Jeigu į tai galite 
atsiliepti savuoju žaismingumu, kūdikio vidaus pasaulis pražysta, ir jūsų 
žaidimas kartu tampa gražiausiąja judviejų santykių dalimi. 


12 skyrius 


Nujunkymas 


Je pakankamai gerai mane pažįstate ir, matyt, nelaukiare, kad tiksliai 
pasakyčiau, kada ir kaip nutraukti maitinimą krūtimi. Tikrai yra daug 
puikių būdų, ir jus globojantys medikai gali jums patarti. Savo ruožtu 
norėčiau pakalbėti apskritai apie maitinimo pakeitimą, kad padėčiau jums 
suprasti, kas vyksta tuo metu nepriklausomai nuo metodo, kuriuo tai darote. 

Tikrai žinau, kad dauguma motinų nesusiduria su jokiais sunkumais. 
Kodel? 

Maryr, svarbiausia, kad pars maitinimas vyko sklandžiai. Kūdikis iš tiesų 
turėjo maisto šaltinį, nuo kurio dabar reikia atprasti. Neįmanoma iš žmogaus 
atimti tai, ko jis niekada neturėjo. 

Labai aiškiai atsimenu, kaip kartą, kai dar buvau visai mažas berniukas, 
man leido valgyti aviečių ir grietinėlės kiek telpa. Tai buvo nuostabus 
išgyvenimas. Prisiminimais apie tą vieną kartą dabar megaujuosi labiau nei 
avietėmis. Ko gero, ir jūs galėtumėte prisiminti ką nors panašaus. 

Tad maitinimui krūtimi nutraukti pagrindas yra geri maitinimo 
įspūdžiai. Per įprastus devynis žindymo mėnesius kūdikis gavo krūtį 
maždaug tūkstantį kartų, ir šitai palieka gausybę gerų prisiminimų ar 
medžiagos gražiems sapnams. Tačiau tas tūkstantis kartų — dar ne viskas, 
svarbiausia, kaip kūdikis ir motina gyveno kartu. Jautriai prisitaikydama 
prie kūdikio poreikių (kaip jau daug sykių sakiau), motina paskatino mintį, 
kad pasaulis yra gera vieta. Pasaulis išėjo kūdikio pasitikti, tad ir kūdikis 
galėjo žengti pasaulio link. Motinos taikymasis prie kūdikio pradžioje 
natūraliai lėmė kūdikio taikymąsi prie motinos. 


Jeigu tikite — kaip tikiu aš, — kad kūdikis susidaro vaizdinius nuo pat 

pirmųjų savaičių, tai žinote, kad maitinimo laikas jam neretai būdavo labai 
sunkus, trikdantis miego ar tylios kontempliacijos ramybę. Sukilę instinktai 
gali būti žiaurūs ir gąsdinantys, ir kūdikis pradžioje gali suvokti juos kaip 
grėsmę savo egzistavimui. Būti alkanam — tai tarsi būti apsuptam vilkų. 

Nugyvenęs devynis mėnesius, kūdikis jau apsiprato su tokia būsena ir 
pajėgia šiek tiek ištverti, kai įsisiautėja instinktų audros. Kūdikis net sugeba 
priimti šiuos poreikius kaip dalį to, ką reiškia būti gyvu žmogumi. 

Kūdikiui augant ir tampant asmenybe, matome, kaip jis ramybės 
valandėlėmis vis dažniau ir motiną suvokia kaip asmenybę, kaip patrauklią 
būtybę, kuri brangi ir vertinama tokia, kokia yra. Tad kaip siaubinga būti 
alkanam ir jausti, kaip negailestingai tenka pulti tą pačią motiną. 
Nenuostabu, kad kai kurie vaikai negali pripažinti, jog krūtys yra motinos 
dalis; jų akyse motina, kurią jie myli kaip nuostabią visumą, ir krūtys — 
įnirtingo puolimo objektas - lieka visiškai atskirtos. 

Suaugusiesiems būna sunku išreikšti jausmus vienas kitam; šitai lemia 
daugybę sunkių akimirkų ir griauna santuokas. Šiuo ir daugeliu kitų atžvilgių 
vėlesnė žmogaus sveikata remiasi ištisu kompleksu išgyvenimų: tai patirtis, 
kai vaiką per visą kūdikystės laikotarpį globoja paprasta gera motina, kuri 
nesibaimina kūdikio „idėjų“ ir neprieštarauja, kai vaikas jai „išlieja“ visa, 
kas erzina ar slegia. 

Tikriausiai nebereikia aiškinti, kodėl ir motinai, ir kūdikiui maitinimas 
krūtimi teikia vertingesnių išgyvenimų. Su buteliuku taip pat galima išsiversu, 
ir kartais net geriau pereiti prie buteliuko, nes kūdikiui taip yra lengviau kaip 
tik del to, kad mažiau jaudina. Tačiau sėkminga maitinimo krūtimi patirtis 
tr sklandi jo pabaiga teikia gerą pagrindą gyvenimui. Iš čia kyla vaizdingi ir 
geri sapnai, čia žmonės semiasi stiprybės rizikuoti, elgtis ryžtingai. 

Vis dėlto visa, kas gera, turi kada nors baigtis. Pabaiga — natūrali 
kiekvieno gero dalyko dalis. 

Ankstesniame skyriuje pasakojau, kaip kūdikis pačiupo šaukštą. Pagriebė 
jį, įsikišo į burną, džiūgavo žaisdamas juo ir pagaliau numetė. Taigi mintis 
apie pabaigą gali kilti net ir kūdikiui. 

Gerai žinome, kad kūdikis, sulaukęs septynių, aštuonių ar devynių 
menesių, jau išmoksta žaidimą „Mėtau daiktus". Tai labai svarbus žaidimas, 
kuris drauge gali iškamuoti aplinkinius, nes kas nors turi nuolat paduoti 

numestus daiktus. Net gatvėje, išėjusi iš parduotuvės, pamatote, kad jūsų 
vaikas iš vežimėlio išmetė ant šaligatvio meškiną, dvi pirštines, pagalvėlę, 
tris bulves ir muilo gabalą. Tikriausiai šalia stovi ir koks praeivis, kuris 
viską pakelia, nes vaikas akivaizdžiai šito tikisi. 

Pasiekę devynių mėnesių amžių, dauguma vaikų jau labai aiškiai stengiasi 
atsikratyti daiktų. Jie gali net patys liautis žindę. 

Nujunkymo metu svarbiausia remtis vis didėjančiu vaiko sugebėjimu 
atsikratyti daiktų, be to, padaryti taip, kad krūties praradimas neliktų vien 
atsitiktinis įvykis. 

Tačiau pakalbėkime, kodėl apskritai reikia liautis žindyti. Kodel 
nemaitinti krūtimi ir toliau? Na, manau, kad tai būtų sentimentalu ir kažkaip 
nerealistiška. Noras nutraukti žindymą turėtų ateiti iš motinos. Jai prireiks 
tam tikros drąsos ištverti kūdikio pyktį ir jo siaubingas mintis, kylančias 
kartu su tuo pykčiu; motina turi tiesiog padaryti tai, kas natūraliai užbaigtų 
jos ligšiolinę pareigą - gerai maitinti kūdikį. Be jokios abejonės, tinkamai 
maitintas kūdikis bus patenkintas, kai tinkamu laiku maitinimas pasikeičia, 
juo labiau kad drauge su tuo neaprėpiamai išsiplečia patirties ribos. 

Atėjus laikui nutraukti žindymą, jūs, žinoma, jau pratinate vaiką prie 
naujų dalykų. Jis mėgina kietą maistą, džiūvėsius ir panašius dalykus — tai, 
ką galima kramtyti. o vietoj vieno maitinimo krūtimi gauna košės. Jau 
susitaikėte su mintimi, kad kūdikis gali atsisakyti bet kokio naujo maisto, 
ir supratote, kad verta palaukti ir vėl grįžti prie atmestojo dalyko — už tai 
kūdikis jums atlygins, priimdamas naujieną. Paprastai neprireikia griebtis 
staigių perėjimų: vien krūtis — jokios krūties. Jeigu vis dėlto toks staigus 
pakeitimas būtinas (del ligos ar kokios kitos nemalonios priežasties), turite 
iš anksto pasirengti sunkumams. 

Jau žinote, kad reakcijos į maitinimo kaitą gali būti įvairios ir sudėtingos, 
todel ruo metu savaime vengsite atiduoti kūdikį kieno nors kito globai. 
Būrų labai gaila, jei tokiu laiku susiruoštumėte kraustytis iš vienų namų į 
kitus ar išvyktumėte paviešėti pas tetą. Besibaigiantis žindymas - tai patirtis, 
skatinanti vaiką augti, tačiau turite pasirūpinti, kad šitų išgyvenimų aplinka 
būtų stabili. Jei negalite to padaryti, šis laikotarpis gali tapti sunkumų 
pradžia. 

Kira vertus, tikrai gali atsitikti taip, kad jūsų kūdikis visą dieną puikiausiai 

apsieina be žindymo, tačiau paskutiniam maitinimui pripažįsta tik krūtį. 
Mat jūsų kūdikis auga, bet jo žingsniai pirmyn nevienodo dydžio ir spartos. 
Su šituo nuolatos teks susidurti. Labai džiaugsitės, kai jūsų vaikas tam tikrą 
laiką elgesiu atitiks savo amžių; tikriausiai pasitaikys momentų, kai jis bus 
mažesnis, negu yra iš tiesų. Tačiau dar daug kartų jis pasirodys esąs kūdikis, 
net visai mažulytis kūdikis. O jūs stengiatės suprasti šiuos pasikeitimus ir 
prisitaikyti. 

Jau kiek paaugęs jūsų vyresnysis berniukas pats apsirengia ir drąsiai 
kaunasi su priešais. Jis įsakmiai nurodinėja visiems aplinkiniams. Stodamasis 
jis dunksteli galva į stalą, ir štai — staiga jis vėl tik kūdikis, padėjęs galvą 
jums ant kelių ir gailiai raudantis. Esate tam pasirengusi ir nenustembate, 
kad jūsų dvylikos mėnesių vaikas kartais sumažėja iki šešių mėnesių. Tai 
jūsų išmanaus darbo dalis - suprasti, kokio amžiaus yra vaikas šią akimirką. 

Taigi tebeduodate krūtų vakarais, o dieną maitinate kitaip. Bet anksčiau 
ar vėliau turėsite nujunkyti galutinai; jeigu žinosite, ką ketinate daryti, vaikui 
bus lengviau nei tuo atveju, kai pati negalite apsispręsti. 

Pamėginkime aptarti, kokių reakcijų galima sulaukti į nujunkymą, kurio 
taip drąsiai imatės. Kaip jau minėjau, gali atsitikti, kad kūdikis pars liausis 
žindęs, ir nepatirsite jokio vargo. Tačiau ir tokiu atveju gali sumažėti vaiko 
apetitas. 

Dažniausiai nujunkymas nesukelia ypatingesnių sunkumų, nes vyksta 
palaipsniui, stabilioje aplinkoje. Kūdikiui aiškiai patinka nauji įspūdžiai. 
Tačiau noriu, kad žinorumėte: reakcijos į nujunkymą, ner labai stiprios, 
nėra kažkas ypatinga. Kūdikis, kuriam šiaip einasi neblogai, gali prarasti 
norą valgyti ar ima skausmingai atsisakinėti maisto, nors irzlumu ir verksmu 
rodo, kad valgio jam trūksta. Tokiu momentu būtų žalinga jėga kišti vaikui 
maistą. Jo akimis, kuriam laikui viskas pasikeitė į blogąją pusę, ir su tuo 
negalima nesiskaityti. Tad belieka laukti pasiruošus, kada maitinimas sugrįš 
į normalias vėžes. 

Kartais kūdikis ima pabusti klykdamas. Jūs tik palengvinate jam 
nubudimą. Arba viskas atrodo tvarkoje, bet vis delto pastebite, kad vaikas 
tapo liūdnesnis, jo verksmas skamba trupuųį kitaip, lyg virsta savotiška 


melodija. Toks liūdesys nebūtinai blogas. Tik nemanykice, kad liūdną kūdikį 

reikia supti ant kelių, kol jis ims šypsotis. Vaikai turi savų priežasčių liūdėti, 
ir liūdesys praeis, jeigu palauksite. 

Tokiais laikotarpiais, kaip nujunkymas, vaikas jaučiasi liūdnas, nes 
aplinkybės sukėlė pyktį ir sugadino kažką gera. Kūdikio sapnuose krūtys 
nebeatrodo geros, jos buvo nekenčiamos, o dabar tapo blogos, net 
gresmingos. Štai kodėl pasakose aptinkame nedorų moterų, dalijančių 
nuodingus obuolius. Ką tik nujunkytam kūdikiui motina tebeatrodo tokia 
pat gera, tik jos krūtys dabar blogos, tad turi praeiti šiek tiek laiko, kol 
vaikas atsigaus ir prisitaikys. Tačiau paprasta gera motina ir tokios padėties 
nesistengia išvengti. Per dvidešimt keturias valandas jai kelias minutes tenka 
pabūti bloga motina, ir ji pripranta. Ateis laikas, ir ji vėl atrodys vaikui 
gera. Ilgainiui kūdikis išaugs ir pažins motiną tokią, kokia ji yra iš tiesų — 
nei idealas, nei ragana. 

Taigi nujunkymas turi platesnę prasmę, jo tikslas — ne vien įpratinti 
vaiką prie kitokio maisto, išmokyti gerti iš puodelio ar valgyti rankomis. 
Šis procesas po truputį griauna iliuzijas — tai vienas iš dalykų, kuriuos privalo 
atlikti tėvai. 

Paprasti geri tėvai nesiekia, kad vaikai juos garbintų. Jie ištveria 
kraštutinius idealizavimo ir neapykantos jausmus, tikėdamiesi, kad ilgainiui 
vaikai suvoks juos kaip paprastus žmones, — o juk jie tokie ir yra. 

mogaus raida — tai nesiliaujantis procesas. Nuolat vystosi ir kūnas, 


ir asmenybė, ir sugebėjimas bendrautu. Nė vieno etapo neįmanoma 
peršokti ar iškraipyti be žalingų pasekmių. 

Sveikata reiškia brandą, atitinkančią konkretų amžių. Tai akivaizdžiai 
teisinga kūno atžvilgiu, jeigu atmesime tam tikras atsitiktines ligas; vargu 
ar rastume kokią priežastį, kodėl psichologiniuose dalykuose sveikata ir 
branda galėtų reikšti ką kita. Kitaip tariant, emocinė žmogaus raida, jei jos 
netrikdo kokios kliūtys ir nelygumai, taip pat reiškia sveikatą. 

Jeigu neklystu šitaip teigdamas, vadinasi, visa ta globa, kurią motina ir 
tėvas teikia kūdikiui, nera vien jų ir vaiko malonumui, — ne, tai absoliučiai 
būtinas kūdikiui dalykas, ir be tos globos vaikas sunkiau tampa sveiku ir 
visaverčiu suaugusiuoju. 

Kūno reikaluose gali pasitaikyti klaidų, pavyzdžiui, gali nepavykti 
išvengti rachito, bet blogiausia, ką tai gali palikti augančiam vaikui, tėra 
kreivos kojos. Tuo tarpu psichologinėje plotmėje viskas daug sudėtingiau: 
jei kūdikis negauna kurio nors paprasto, bet būtino dalyko, tarkim, šilto 
emocinio ryšio, tai labai tikėtina, kad jo emocinis augimas bus sutrikdytas, 
ir šitai pasireikš asmeniškais sunkumais vėliau, kai žmogus suaugs. Galime 
pasakyti ir kitaip: štai vaikas auga, sudėtingame vidinės raidos procese žengia 
nuo vienos stadijos prie kitos, ilgainiui jau sugeba žmogiškai bendrauti, ir 


79 


tėvai gali didžiuotis, kad svariai prie to prisidėjo, gerai prižiūrėdami savo 
vaiką. Šitai svarbu kiekvienam iš mūsų: juk esame pakankamai brandūs ar 
sveiki suaugę žmonės, ir kiekvienas turime suvokti, kad mūsų gyvenimui 
kas nors davė gerą pradžią. Štai šitą gerą pradžią — vaiko priežiūros esmę — 
aš ir mėginu apibūdinti. 

Žmogaus gyvenimo istorija prasideda ne nuo penkerių ar dvejų metų, ar 
šešių mėnesių, — ji prasideda nuo gimimo ar net dar anksčiau, jei norite. 
Kiekvienas kūdikis nuo pat pradžių yra asmenybė, ir jam reikia, kad kas nors jį 
pažintų ir suprastų. Niekas negali suprasti kūdikio geriau už jo motiną. 

Šie du teiginiai pasako labai daug, tačiau ką daryti toliau? Ar psichologija 
gali kam nors nurodytu, kaip reikia būti motina ar tevu? Manau, kad toks 
kelias klaidingas. Verčiau panagrinekime tai, ką motinos ir tėvai daro 
natūraliai bei paprastai, mėginsiu šiek tiek jiems paaiškinti, ir kodėl jie tai 
daro. Tikėkimės, kad tada jie jausis tvirčiau. 

Imkime pavyzdį. 

Štai motina su savo mažyte dukra. Ką ji daro, kai ima mergaitę ant 
rankų? Ar čiumpa už kojos, traukia iš vežimėlio ir švysteli ją aukštyn? Ar 
laiko vienoje rankoje cigaretę, o kita griebia dukrą? Ne. Motina tai daro 
visiškai kitaip. Manau, kad ji stengiasi kaip nors įspėti savo mergaitę, jog 
ketina kažką daryt, apima ją rankomis prieš pajudindama, kad jaustų visą; 
iš esmės mama šitaip užsitikrina kūdikio pritarimą, o tada perkelia ją iš 
vienos vietos į kirą, iš lovelės ant rankų. Ar tuomet ji neglaudžia dukrytės 
prie savęs, ar mergaitės galvutė nesiliečia jaukiai prie motinos kaklo, kad 
mažylė galėtų pajusti motiną kaip asmenį? 

O štai motina, turinti mažą berniuką. Kaip jį maudo? Gal deda į skalbimo 
mašiną, kad vaikas būtų išpraustas mechaniškai? Tikrai ne. Mama žino, 
kad maudymas - tai ypatingas laikas ir jai, ir kūdikiui. Ji pasirengia mėgautis. 
Ji tiksliai atlieka visus praktiškus darbus — patikrina alkūne vandens 
temperatūrą, tvirtai laiko vaiką, kad neišslystų iš jos muilinų pirštų, tačiau 
greta viso šito ji stengiasi, kad maudymasis taptų džiugiu išgyvenimu, kuris 
praturtina besiplėtojantį jų — motinos ir sūnaus — ryšį ir daug pasako vienam 
apie kitą, ne tik kūdikiui apie motiną, bet ir motinai apie jos vaiką. 

Kam motinai tokios pastangos? Turbūt galėtume atsakyti visai paprastai 

ir nepuldami į jausmingumą: juk ji myli savo kūdikį, ji išgyvena motiniškus 
jausmus, puikiai suvokia jo poreikius, nes yra jam atsidavusi. 

Grįžkime prie motinos, kuri ima kūdikį ant rankų. Juk tiesa, kad motina 
be kokių sąmoningų pastangų viską atliko tam tikrais etapais. Jos mažoji 
dukrytė neprieštaravo, kad ją paimtų ant rankų, nes mama: 

1) leido pajusti, kas bus, 

2) užsitikrino jos pritarimą, 

3) apėmė rankomis ją visą, 

4) perkėlė iš vienos vietos į kitą su paprastu tikslu, kurį mergaitė gali 
suprasti. 

Be to, motina vengia gąsdinti kūdikį šaltomis rankomis ar įdūrimais, 
susegdama vystyklą. 

Motina saugo vaiką nuo visų savo asmeniškų išgyvenimų ir emocijų. 
Būna, kad jos kūdikis klykia nesiliaudamas, kol pagaliau motina pradeda 
jaustis, tarsi būtų kokia žudikė, ir vis dėlto ji ima kūdikį ant rankų lygiai 
taip pat rūpestingai, nekerštaudama. Ji stengiasi, kad vaikas netaptų jos 
pačios impulsyvumo auka. Kūdikio globa, kaip ir gydymas, - tai asmeniško 
tvirtumo išmėginimas. 

Galbūt šiandien yra kaip tik ta diena, kai viskas klostosi blogai. Skalbinių 
surinkėjas atvyksta, kai ryšuliai jam dar nesuruošti, čirškia lauko durų 
skambutis ir tuo pat metu kažkas beldžiasi iš kiemo pusės. Tačiau motina 
palaukia, kol pati nusiramina, ir tik tada paima savo kūdikį. Ji tai daro su 
įprastu švelnumu, kurį kūdikis jau suvokia kaip svarbų motinos bruožą. 
Jos judesiai ir prisilietimai būdingi tik jai vienai, kūdikis jų laukia ir atpažįsta, 
kaip ir jos burną, akis, spalvas, kvapą. Savo asmeniškame gyvenime motina 
vis turi grįžti prie savų nuotaikų, jaudulio, nerimo, bet kūdikiui išsaugo 
tai, kas jam priklauso. Šitaip formuojasi pagrindas, kuriuo remdamasis mažas 
žmogutis ima suprasti itin sudetingą dalyką — dviejų žmonių ryšį. 

Tad galime sakyti, kad motina prisitaiko prie to, ką kūdikis gali suprasti, 
aktyviai prisitaiko prie jo poreikių. Toks aktyvus prisitaikymas yra 
svarbiausia kūdikio emocines raidos sąlyga, ir motina labiausiai stengiasi 
taikytis prie kūdikio poreikių pradžioje, tada, kai vaikas pajėgia įvertinti 
tik paprasčiausius dalykus. 

Privalau šiek tiek paaiškinti, kodel gi motinai šitai taip rūpi ir ji deda 
tiek pastangų, kad net sunku trumpai nupasakoti. Privalau pirmiausia todėl, 
kad kai kurie žmonės patys nuoširdžiai tiki ir kitus tikina, jog per pirmus 
šešis mėnesius motina apskritai nėra svarbi. Per pirmuosius šešis mėnesius 
(taip jie teigia) viską lemia priežiūros „technika“. Išmokyti darbuotojai gali 
užtikrinti gerą jos lygį ligoninėje ar namuose. 

Aš pats esu tikras, kad nors motinystės įgūdžių galima išmokti ar 
pasiskaityti apie juos knygose, vis dėlto savo vaiko auginimas yra itin 
asmeniškas, čia niekas negali pakeisti motinos ar prilygti jai. Mokslininkai 
nagrinėja šią problemą, nes jiems privalu pirmiausia rasti įrodymų ir tik 
tada patikėti, o tuo tarpu motinos ir toliau puikiai tvarkysis, drauge 
teigdamos, kad jų dalyvavimas būtinas nuo pat pradžios. Galėčiau dar 
pridurti, kad tokia nuomonė paremta ne motinų pasisakymais, ne 
spėliojimais ar gryna intuicija, — tai išvada, kurią jaučiu turįs padaryti po 
ilgų tyrinėjimų. 

Motina nesibaimina vargo, nes jaučia (ir neabejoju — ji teisi), kad vaikas 
vystosi gerai ir visapusiškai, jeigu jam skirta itin asmeniška globa, jeigu visų 
rūpesčių imasi jį išnešiojusi ir pagimdžiusi moteris, kuriai be galo svarbu 
skatinti paties vaiko nuomonę ir kuri su džiaugsmu sutinka atstoti kūdikiui 
visą pasaulį. 

Tai nereiškia, kad kelių savaičių kūdikis pažįsta motiną taip pat, kaip ir 
sulaukęs šešių mėnesių ar vienerių metų. Pirmosiomis dienomis jis aiškiai 
suvokia tik motinos judesių ir prisilietimų ypatybes, dar spenelius, ausies 
pavidalą, jos šypseną, alsavimo šilumą ir kvapą. Tam tikrais ypatingais 
momentais kūdikis jau gana anksti gali pajusti pirmapradį įspūdį, kas yra 
motina kaip visuma. Bet greta visų suvokiamų detalių vaikui reikia motinos, 
kuri nuolatos būtų šalia kaip asmenybė apskritai: juk motinai pakaks meilės 
ir jėgų kūdikiui auginti, jeigu ji kaip asmenybė bus brandi ir visapusiška. 

Kartą neatsargiai drįsau pareikšti: „Nėra tokio dalyko kaip kūdikis“, 
tuo norėdamas pasakyti, kad mėgindami apibūdinti kūdikį, pastebime, jog 
kalbame apie kūdikį ir dar kai ką. Kūdikis neegzistuoja atskirai, jis visada 
yra žmogiško ryšio dalis. 

Nepamirškime šiuo atžvilgiu ir motinos. Jeigu jos ryšys su savo vaiku 
nutrūksta, prarandama kai kas reikšminga, ko nebeįmanoma atkurti. 

Motinos vaidmuo lieka stebėtinai nesuprastas, jeigu iš jos paimame kūdikį 
kelioms savaitėms, paskui grąžiname ir tikimės, kad motina galės jį toliau 
auginti lyg niekur nieko. 

Pamėginkime išsiaiškinti, kur motina yra reikalinga. 

a) Pirmiausia noriu pasakyti, kad motina reikalinga kaip gyva būtybė. 
Kūdikiui būtina justi šiltą motinos odą ir kvėpavimą, matyti ją, jausti ją. 
Tai gyvybiškai svarbu. Gyvas motinos kūnas turi būti kūdikiui prieinamas. 
Jei motinos fiziškai nėra šalia, niekais nueina moksliškiausi kūdikio 
priežiūros įgūdžiai. Su gydytojais būna lygiai taip pat. Didžiausia kaimo 
gydytojo vertė yra tai, kad jis gyvas, kad jis šalia ir lengvai pasiekiamas. 
Žmonės žino jo automobilio numerį, atpažįsta jį iš nugaros. Gydytoju 
tampama po daugelio mokymosi metų, tie mokslai gali praryti visas tėvų 
santaupas, tačiau galų gale iš tiesų reikšminga pasirodo ne gydytojo žinios 
ir įgūdžiai, o tai, kad kaimas žino ir jaučia, jog daktaras gyvena šalia ir yra 
lengvai pasiekiamas. Būdamas fiziškai greta, gydytojas patenkina emocinį 
poreikį. Ir su daktaru, ir su mama tas pat, tik su mama kur kas labiau. 

Psichologija ir fizinė priežiūra čia susilieja. Karo metais teko dirbti 
grupėje, kuri svarstė karo nuskriaustų Europos vaikų ateitį. Manęs paklausė, 
kokių, mano nuomone, svarbiausių psichologinių dalykų reikėtų šiems 
vaikams po karo. Pajutau besakąs: „Duokite jiems valgyti". Kažkas tarė: 
„Klausimas ne apie fizinius dalykus, o apie psichologinius". Ir vis dėlto 
jaučiau, kad reikiamu metu duotas maistas būtų tenkinęs ir psichologinį 
poreikį. Savo giliausiąja esme meilė reiškiasi per fizinius dalykus. 

Žinoma, jeigu fizinė priežiūra suprantama kaip kūdikio skiepijimas, tai 
neturi nieko bendra su psichologija. Kūdikis negali įvertinti jūsų pastangų, 
kad visuomenėje neįsisiautėtų raupai, o gydytojo prisilietimas prie jo odos 
tikrai gali sukelti verksmą. Tačiau jei fizinė priežiūra reiškia reikiamos 
temperatūros reikiamą maistą reikiamu metu (turiu galvoje — reikiamą 
kūdikio požiūriu), tai drauge ir psichologinė priežiūra. Manau, kad tai — 
naudinga taisykle. Priežiūra, kurią kūdikis sugeba įvertinti, tenkina 
psichologinius ir emocinius poreikius, kad ir kaip ji atrodytų susijusi vien 
su paprasčiausiais fiziniais poreikiais. 

Vadinasi, šiuo atžvilgiu motinos gyvybingumas ir fizinė globa kuria 

psichologinę ir emocinę terpę, esmingai svarbią ankstyvajai emocinei kūdikio 
raidai. 

b) Antra, motina reikalinga, kad perteiktų kūdikiui pasaulį. Per motinos 
ar kitų prižiūrinčiųjų elgesį vaikas susipažįsta su išorine tikrove, su pasauliu 
aplinkui jį. Ši sunki našta neišvengiama visą gyvenimą, tačiau dabar, pačioje 
pradžioje, pagalbos ypač reikia. Trupuų smulkiau paaiškinsiu, ką noriu 
pasakyti, nes daugelis mamų gal niekada nepažvelgė tokia prasme. Aišku, 
gydytojai ir medicinos seserys taip pat retai atsižvelgia į šį maitinimo aspektą. 
Kaip tik šitai man labai rūpi. 

Įsivaizduokite kūdikį, kuris dar nė karto nemaitintas. Sukyla alkis, ir 
kūdikis pasirengęs kažką suvokti. Poreikis skatina įsivaizduoti pasitenkinimo 
šaltinį, tačiau vaikas neturi jokios ankstesnės patirties, kuri galėtų parodyti, 
ko galima tikėtis. Jeigu šią akimirką motina pasiūlo krūtį kūdikiui, kuris 
tikisi kažko sulaukti, ir jeigu kūdikis gauna pakankamai laiko tyrinėti burna 
ir rankomis, gal ir uosle, tai jis „sukurs“ vaizduotėje kaip tik tai, ką tuo 
momentu ten galima rasti. Ilgainiui kūdikis susidarys iliuziją, kad poreikis, 
godumas ir pirmieji primityvūs meilės impulsai sukuria būtent šią realią 
krūtį. Vaizdas, kvapas, skonis įsimenami, ir po tam tikro laiko kūdikis 
tikriausiai vaizduosis ką nors labai panašaus į tą krūtį, kurią motina ir gali 
pasiūlyti. Iki nujunkymo gal tūkstantį kartų kūdikis gavo būtent tokių žinių 
apie išorinę tikrovę, ir jas teikė tik viena moteris — jo motina. Tūkstantį 
kartų kilo jausmas, kad įsivaizduota tai, ko norėta, ir tą dalyką iš tiesų 
pavykdavo surasti. Čia pradžia įsitikinimo, kad pasaulyje gali egzistuoti 
tai, ko norisi ir reikia; toks įsitikinimas savo ruožtu teikia vaikui viltį, kad 
gyvas ryšys sieja vidinę ir išorinę tikrovę, įgimto kūrybiškumo užuomazgas 
ir didįjį pasaulį, bendrą mums visiems. 

Taigi sekmingas kūdikio maitinimas tampa esmine vaiko lavinimo 
dalimi. Lygiai taip pat kūdikiui būtina pajusti, kaip motina priima jo išmatas 
(nors šios temos čia plačiau nenagrinėsiu). Kūdikis nori žinoti, kad motina 
priima ryšį su juo ir šiuo atžvilgiu; šis ryšys išsiplėtoja kur kas anksčiau, nei 
kūdikis gali sąmoningai bendrauti, ir anksčiau, nei jis sugeba (gal turėdamas 
tris, keturis ar šešis mėnesius) ką nors duoti motinai dėl kaltės jausmo, 
kitaip tariant, atlyginti už godųjį puolimą. 

c) Iš viso to, ką dar būtų galima pasakyti, pridursiu trečiąją srių, kur 
reikia motinos, tik pačios motinos, o ne būrio įgudusių prižiūrėtojų. Kalbu 
apie motinos pareigą sklaidyti iliuzijas. Pradžioje ji teikia savo kūdikiui 
iliuziją, kad pasaulį galima sukurti remiantis vien vaizduote ir noru (žinoma, 
tam tikra prasme tai neįmanoma, bet palikime tai filosofams), išmoko jį 
tikėti tais žmonėmis ir dalykais, kuriuos anksčiau nurodžiau kaip sveiką 
vystymosi pagrindą; vėliau motinai tenka vesti vaiką per iliuzijų išsklaidymo 
procesą tai nujunkymas platesniąja prasme. Daugiausia, ką galime pasiūlyti 
vaikui — tai suaugusiųjų 20745 padėti ištverti tikrovės reikalavimus, kol 
pagaliau iliuzijos galutinai išsisklaido ir kūrybiškumas toliau plėtojasi per 
brandžius sugebėjimus iki tikro ir sąmoningo įsijungimo į visuomenę. 

Poeto frazė apie „kalėjimo šešėlius“ man atrodo skirta šiam iliuzijų 
griovimo procesui ir su juo neišvengiamai susijusiam skausmui. Ilgainiui 
vaikas, motinos padedamas, ima suvokti, kad pasaulis tikrai gali duoti tai, 
ko reikia ir norisi, ir tai tikrai gali būti sukurta, tačiau šitai neįvyksta nei 
savaime, automatiškai, nei sulig ta akimirka, kai atsiranda nusiteikimas ar 
noras. 

Ar pastebite, kaip po truputį pereinu nuo poreikio prie noro ar troškimo? 
Šis pokytis žymi augimą ir išorinės tikrovės pripažinimą, draugę silpnėjant 
instinktų varomajai jėgai. 

Iš pradžių motina visapusiškai paklūsta vaikui, laikinai tampa jo priedu. 
Tačiau vaikas iš lėto ima atsisakyti priklausomybės, kuri yra iš ankstesniosios 
stadijos, kai prisitaikyti turi aplinka; jis jau gali priimti du lygiagrečius 
požiūrius — ir motinos, ir savo. Bet motina gali atimti save iš vaiko 
(nujunkyti, sugriauti iliuzijas) tik tuo atveju, jei iš pradžių ji vaikui buvo 
viskas. 

Nenoriu teigti, kad visas kūdikio gyvenimas bus žlugęs, jei su krūtimi 
ištiks nesėkmė. Žinoma, rūpestingai ir su įgudimu maitinamas kūdikis gali 
fiziškai klesteti ir su buteliuku, o motina, neturinti pieno, gali atlikti beveik 
visa, kas būtina, ir maitindama iš buteliuko. Ir vis dėlto — turime remtis 
principu, kad pačioje pradžioje sėkmingą emocinę kūdikio raidą lemia ryšys 
su vienu žmogumi, kuris idealiu atveju turėtų būti jo motina. Ir kas gi kitas 
galėtų ir jausti, ir duoti tai, kas reikalinga? 

> ar vėliau iškyla klausimas: kaip labai tėvai turėtų stengtis 
įteigti augančiam vaikui savas vertybes ir įsitikinimus? Būtų įprasta 
sakyti, kad kalbame apie „auklėjimą“. Šis žodis iš karto primena dalykus, 
kuriuos ketinu dabar aptarti: kaip pasiekti, kad jūsų vaikas taptų geras, 
tvarkingas, paklusnus, bendraujantis, teisingas ir t. t. Jau norėjau pasakyti 
„laimingas“, tačiau neįmanoma išmokyti vaiko būti laimingo. 

Žodis „auklėti“ man visada šiek tiek primena „dresuoti“, t. y. turi kažką 
bendra su šunų priežiūra. Šunis tikrai būtina dresuoti. Manau, kad kai ko 
galime iš šunų pasimokyti, pavyzdžiui — šuo jaučiasi laimingesnis, kai 
šeimininkas žino, ko pats nori; vaikams taip pat yra geriau, kai jūs turite 
savo nuomonę. Tačiau šuo per tam tikrą laiką neišaugs į žmogų, todel 
grįždami prie vaikų turime pradėti nuo pradžių, ir čia geriausias dalykas — 
pažiūrėti, kiek apskritai galime nutolti nuo „auklėjimo“. 

Atrodo verta dėmesio mintis, kad supratimas, kas yra gera ir bloga, kaip 
ir daug kas kita, kiekvienam vaikui ateina savaime, jeigu tik jo aplinka 
atitinka tam tikras sąlygas. Tačiau tai sudėtingas reiškinys, kai nuo 
impulsyvumo ir siekio kontroliuoti visus ir viską vaikas palaipsniui pereina 
prie sugebėjimo prisitaikyti. Negaliu net tiksliai apibūdinti jo sudėtingumo. 
Toks augimas užtrunka ilgokai. Ir tik jeigu jausite, kad tai svarbu, galėsite 
sudaryti sąlygas tam, kas turi įvykti. 

Vis dar kalbu apie kūdikius, tačiau labai sunku vien kūdikystės sąvokomis 

nusakyti tai, kas vyksta pirmaisiais mėnesiais. Palengvinkime šį uždavinį ir 
pažvelkime į piešiantį berniuką, kuriam jau penkeri ar šešeri metai. 
Įsivaizduokime, kad jis sąmoningai suvokia save ir aplinką, nors iš tiesų 
taip nėra. Jis piešia vaizdą. Ką gi berniukas daro? Jis jaučia impulsą braukyti 
ir terlioti. Tai ne piešinys. Tokie paprasti malonumai visada džiugina, tačiau 
vaikas drauge stengiasi išreikšti mintis, be to, išreikšti taip, kad jos galbūt 
taptų suprantamos. Jeigu jam pavyksta išgauti vaizdą, vadinasi, jis sugebėjo 
šį tą įvaldyti, ir tai kelia pasitenkinimą. Visų pirma, tai tam tikro dydžio ir 
formos popieriaus lapas, kurį vaikas priima. Dar jis viliasi panaudoti jau 
turimus įgūdžius. Be to, jis žino, kad užbaigtam piešiniui būtina pusiaus- 
vyra — tarkim, po vieną medį abipus namo; šitaip išreiškia teisingumą, 
kurio tikisi iš tėvų ir tikriausiai gauna. Piešinyje privalo išlikti pusiausvyra 
ir tarp dėmesio objektų, ir tarp šviesos ar šešelių, ir tarp spalvų. Dėmesio 
objektai turi būti išdėstyti visame lape, bet reikalinga ir pagrindinė tema, 
vienijanti visą darbą. Tai priimtų, sau pačiam sugalvotų apribojimų sistema, 
o jos rėmuose vaikas megina išreikšti mintį ir dar nors iš dalies išsaugoti tą 
jausmų šviežumą, kuriuo ši mintis pasižymėjo vos gimusi. Man tiesiog 
pritrūksta kvapo visa tai aprašyti, tuo tarpu jūsų vaikai šitai pasiekia savaime, 
jeigu tik sudarote jiems nors mažytę galimybę. 

Aišku, kaip jau minėjau, berniukas visų šitų dalykų nesuvokia taip, kad 
galėtų apie juos kalbėti. Juo labiau kūdikis negali suprasti, kas su juo vyksta. 

Kūdikis labai primena šį vyresnį berniuką, tik iš pradžių tai nėra taip 
akivaizdu. Neišvysime nupieštų paveikslėlių, čia jų apskritai nera, bet užtat 
galima aptikti mažutes bendravimo apraiškas, kurias tik motinai pakanka 
jautrumo deramai įvertinti. Visa tai gali išsakyti šypsena ar nerangus rankos 
judesys, o gal čepsėjimas, belaukiant maitinimo. Tikriausiai vaikas kartais 
suknirkia, ir jautri motina jau žino, kad skubiai priėjusi galės greitai 
sutvarkyti jo išmatas, kurios šiaip netrukus virstų gaišinančia terlione. Taip 
prasideda bendradarbiavimas ir visuomeniški jausmai, ir dėl šios pradžios 
verta vargti visus su tuo susijusius vargus. Kiek daug vaikų jau sugebėtų 
atsikelti naktį šlapintis ir sutaupytų gausybę skalbimo, bet jie dar keletą 
metų šlapinasi į lovą, per miegus grįždami į vaikystę ir mėgindami vėl 
išgyventi savąją patirtį, mėgindami surasti ir ištaisyti tai, ko trūko. O trūko 

šiuo atveju jautraus motinos dėmesio, kad būtų pastebėti jaudulio ar 
kamavimosi signalai - tuomet motina asmeniškai ir maloniai būtų atsiliepusi 
į tai, kas priešingu atveju sukeldavo nemalonumų tik todėl, kad šalia 
nebūdavo jokio žmogaus, galinčio dalyvauti vyksme. 

Kūdikiui būtina susieti savo fizinius išgyvenimus su motinai skirtais meilės 
jausmais, bet šio meilės ryšio jam reikia ir kaip atspirties taško savo baimėms 
įveikti. Šios baimės iš esmės yra pirmykštės, jų pradžia — negailestingi atkirčiai, 
kurių kūdikis laukia iš aplinkos. Agresyvūs ar griaunamieji impulsai ar mintys 
sudirgina vaiką, jis šitai išreiškia klyksmu ar noru kandžiotis, ir pasaulis 
tučtuojau atrodo pilnas kandančių burnų, priešiškų dantų, ilčių ir visokių 
kitokių grėsmių. Šitaip kūdikio pasaulis taptų šiurpus, jeigu ne visa aprėpianti 
motinos globa, paslepianti tas didžiąsias, ankstyvajame vaiko gyvenimo 
patyrime glūdinčias baimes. Motina (tėvo taip pat nepamirštu) keičia mažo 
vaiko baimes tuo, kad ji yra žmogus. Ilgainiui motiną ir kitus aplinkinius 
vaikas ima suvokti kaip žmones. Tad vietoj pasaulio, kur valdo magiškasis 
atpildas, kūdikis įgyja supratingą motiną ar tėvą, kurie atsiliepia į jo impulsus, 
ir kuriuos galima įskaudinti ar supykinu. Sitaip į viską pažvelgus, jums tuoj 
par pasidarys aišku, kad vaikui yra didžiulis skirtumas, ar atpildo jėgos 
sužmoginamos, ar ne. Motina suvokia skirtumą tarp tikro griovimo ir noro 
griauti. Ji pasako „Oi!“, kai vaikas jai įkanda. Bet ji visiškai nemano, kad 
kūdikis nori ją suėsti. Iš tiesų ji jaučia, kad tai komplimentas, būdas, kuriuo 
vaikas išreiškia savo jaudulio kupiną meilę. Ir, aišku, ne taip jau lengva ją 
suėsti. Ji sako: „Oi!“, bet šitai tereiškia, kad jai suskaudo. Kūdikis gali skaudžiai 
užgauti krūtį, ypač jeigu dantys išdygsta anksti. Tačiau motinos ištveria, ir 
kūdikiai turi galimybę nusiraminti ir atgauti pasitikėjimą, nes jų puolimo 
objektas liko sveikas. Juk duodate vaikams ką nors kieta, ką nors, kas gali 
puikiai išsilaikyti, pavyzdžiui, barškurį ar kaulinį žiedą, nes žinote - kūdikiui 
palengvėja, kai gali kandžiotis iki valiai. 

Šiuo ankstyvuoju laikotarpiu adapryvūs ar „gerieji“ aplinkos elementai 
kaupiasi kūdikio patirtyje kaip savojo „aš“ bruožas, kurį iš pradžių sunku 
atskirti nuo sveiko organizmo funkcionavimo. Beje, kiekvieną tikrumo ir 
saugumo spragą vaikas suvokia sąmoningai, tuo tarpu „gerasis“ patyrimas 
kaupiasi nepasiekdamas sąmonės. 


88 


Egzistuoja du būdai supažindinti vaiką su švaros ir padorumo 
reikalavimais, o vėliau ir religiniais bei politiniais įsitikinimais. Vienas — 
kai tėvai įteigia šiuos reikalavimus ir įsitikinimus, priverčia vaiką juos priimti, 
nesistengdami įpinti tas vertybes į augančią asmenybę. Liūdna, kad yra 
vaikų, kurių vystymasis toks nepatenkinamas, jog šis būdas jiems lieka 
vienintelis. 

Antras būdas - tai skatinti ir plėtoti įgimtus polinkius į moralumą. Jautri 
motinos globa, kylanti iš jos meilės, leidžia išsaugoti kūdikio moralės jausmų 
pagrindus. Jau įsitikinome, kad kūdikis nemėgsta niekais nueinančių 
išgyvenimų ir visada bus labiau linkęs laukti ir kankintis be pirmykščių 
malonumų, jeigu toks laukimas teikia asmeniško santykio šilumos. Taip 
pat matėme, kad motina padeda sukurti meilės ryšio aplinką, kurioje gali 
reikštis kūdikio aktyvumo ir smurto jausmai. Integracijos procese puolimo 
ir griovimo impulsai susiejami su impulsais duoti ir dalytis, o širokiu būdu 
mažėja ir vienų, ir kitų postūmių galia. Prievartiniam auklėjimui šis 
integracijos procesas nepasiekiamas. 

Iš esmės visa tai, ką čia pasakojau, atspindi iš lėto besiformuojantį vaiko 
sugebėjimą jausti atsakomybę; pažvelgus giliau, tai kaltės jausmo pradžia. 
Aplinkos prasme čia svarbiausia, kad nuolat šalia yra motina ar jos vaidmenį 
atliekanti figūra, o vaikas per visą šį laikotarpį apsipranta su savuoju 
destruktyvumu. Šis polinkis vis labiau ryškėja santykiuose su objektais, ir 
augimo fazė, apie kurią kalbu, tęsiasi maždaug nuo šešių mėnesių iki dvejų 
metų; tuo laiku vaikas jau sugeba patenkinamai derinti norą sunaikinti 
objektą ir meilę tam pačiam objektui. Per visą tą laiką motina labai reikalinga, 
ir pirmiausia tam, kad patvirtina galimybę išlikti. Ji yra tuo pat metu motina- 
aplinka ir motina-objektas, audringos meilės objektas. Ilgainiui vaikas 
sujungia šiuos du motinos aspektus, gali ir mylėti motiną, ir jausti jai 
prieraišumą. Čia gimsta ir ypatingas nerimas, kurį vadiname kaltės jausmu. 
Kūdikis ilgainiui įgauna sugebėjimą ištverti nerimą (kaltę) dėl savo instinktų 
destruktyvių elementų, nes žino, kad tikrai turės galimybę viską pataisyti ir 
susigrąžinti. 

Siuose jausmuose glūdinti pusiausvyra teikia geresnį supratimą apie tai, 
kas teisinga ir klaidinga, negu visi paprasčiausiai primesti tėvų reikalavimai. 
Ši pusiausvyra neabejotinai priklauso nuo motinos, nes jos meilė sukuria 

patikimą aplinką. Neretai galima stebeti, kaip sugebėjimas jausti kaltę nyksta, 
mažėjant pasitikėjimui aplinka, pavyzdžiui, kai motinai tenka pabūti atskirai 
nuo kūdikio, kai ji serga ar gal kuo nors labai susirūpinusi. 

Jeigu norime, galime įsivaizduoti, kad vaikas kuria sau vidinę gerą 
motiną, kuri džiaugsmingai vertina kiekvieną išgyvenimą, susijusį su žmonių 
santykiais, su bendravimu. Kai šis procesas prasideda, pačiai motinai 
nebereikia maksimalaus jautrumo. Tuo pat metu ji gali pradėti skatinti ir 
turtinti augantį vaiko moralumą. 

Naujajame žmoguje vėl nubudo civilizacija, ir tėvai turėtų būti paruošę 
savo vaikui tam tikrą moralinę sistemą, kai gerokai vėliau jam tokios sistemos 
prireiks. Viena jos funkcijų — sušvelninti vaiko savąjį luošinančiai atšiaurų 
moralumą, jo neapykantą būtinybei nusileisti, aukojant asmenišką gyvenimo 
būdą. Tai atšiauriai moralei žmoniškumas - tik į naudą, tačiau jos negalima 
beatodairiškai naikinu, kaip kad būna tėvams, dėl suprantamų priežasčių 
per daug vertinantiems tvarką ir ramybę. Paklusnumas teikia greitą atlygį, 
tačiau suaugusieji labai jau lengvai susipainioja, paklusnumą palaikydami 
augimu. 


15 skyrius 


Instinktai Ir 
normalūs 
sunkumai 


K reikalas susijęs su ligomis, žmonių nuomonės ir knygos neretai 
gerokai klaidina. Jeigu vaikas serga, tai motinai reikalingas ne kas kitas, 
o gydytojas, kuris apžiūrės ir ištirs kūdikį bei aptars viską su mama. Tačiau 
įprastiniai sveikų vaikų vargai — visai kitoks dalykas, ir manau, motinoms 
būna labai svarbu išgirsti, kad nedera tikėtis iš savo žydinčių vaikų, jog jie 
tik žengs be paliovos pirmyn, nekeldami jokių rūpesčių ir nerimo. 

Be abejo, paprastiems sveikiems vaikams kyla įvairiausių sunkumų. 

Kas gi kūdikystėje ar ankstyvoje vaikystėje kelia šiuos vargus? Tarkim, 
kad globojote savo vaiką rūpestingai ir nuosekliai, tad padėjote 
patenkinamus pagrindus šio naujo visuomenės nario sveikatai. Iš kur tokiu 
atveju vaiko sunkumai? Manau, kad atsakymas turetų labiausiai sietis su 
instinktais. Apie šitai dabar norėčiau parašyti. 

Galbūt šiuo metu jūsų vaikas ramiai miega, gal ką gniaužo ar žaidžia — 
tai viena tų ramių akimirkų, kurios jums tokios malonios. Bet puikiai žinote, 
kad sveikata neįmanoma ir be nuolac atsikartojančių dirglių jaudulio 
akimirkų. Į tai galite pažvelgti vienaip ir sakyti, kad vaikas išalko, kad yra 
kūno poreikiai ar instinktai, bet galima teigti ir kitaip — vaikui kyla 
jaudinančios idėjos. Tokie jaudinantys išgyvenimai labai svarbūs vaiko raidai, 
jie ir skatina, ir trikdo augimą. 

Susijaudinimo akimirkomis vaikas patiria galingą poreikį. Dažnai jūs 
sugebate tokius poreikius patenkinti. Tačiau poreikiai tam tikrais momentais 

gali būti iš tiesų milžiniški, ir kai kurių iki galo patenkinti neįmanoma. 

Šiais laikais dalis tokių poreikių (pavyzdžiui, alkis) visuotinai 
pripažįstama, ir juos nesunku pastebėti. Kitokio pobūdžio jaudulį ir jo 
prigimtį suprasti ne taip lengva. 

Neabejotina, kad vienu ar kitu metu jaudulį patiria kiekviena kūno dalis. 
Tarkim, oda. Tikriausiai teko matyti, kaip vaikai kasosi veidą ar kitas 
vietas, oda lieka sudirginta, atsiranda kažkokių išbėrimų. Kai kurios odos 
dalys jautresnės, ypač tam tikrais momentais. Galite peržvelgti visą vaiko 
kūnelį ir pagalvoti apie įvairias priežastis, lemiančias jaudulio vietą. Jokiu 
būdu negalime užmiršti ir seksualinių zonų. Šie dalykai kūdikiui labai 
svarbūs ir palieka ryškių pėdsakų jo patirtyje, besikaupiančioje budrumo 
periodais. Drauge su kūniškais jauduliais gimsta jaudinančios idėjos, ir 
neturėtumėte labai nustebti, kai pasakysiu, kad šios idėjos susijusios ne tik 
su malonumo pojūčiu, bet ir su meile, jeigu kūdikis reikiamai vystosi. 
Ilgainiui kūdikis tampa asmenybe, jis geba mylėti kitus žmones ir jausti 
esąs mylimas kaip asmenybė. Vaiką su motina, tėvu ir kitais aplinkiniais 
žmonėmis sieja nepaprastai stiprus ryšys, ir jauduliai sudaro neatskiriamą 
šios meilės dalį. Ji nuolat įgauna tam tikro kūniško susijaudinimo pavidalą, 
ir tokiu būdu vaikas ją jaučia aiškiai ir gyvai. 

Idėjos, kylančios drauge su pirmapradės meilės impulsais, dažniausiai 
būna destruktyvios ir labai panašios į pykųį. Tačiau rezultatas kūdikiui atrodo 
geras, jeigu aktyvumas baigiasi instinktų patenkinimu. 

Nesunku suprasti, kad tokiais laikotarpiais neįmanoma išvengti ir 
nepatenkintų impulsų, o sveikam vaikui tai kelia pykų, net įniršį. 
Neturėtumėte manyti, kad jūsų kūdikis serga, jei retkarčiais išvystate įniršio 
sceną, kurią jau galite atskirti nuo liūdesio, baimės ir skausmo. Įniršio 
būsenoje vaiko širdis plaka tankiau negu kada nors gyvenime. Jeigu 
paklausytumėte, priskaičiuotumėte kartais net 220 tvinksnių per minutę. 
Pyktis reiškia, kad vaikas jau nuėjęs pakankamai toli: kad pyktų, jis turi 
tikėti tam tikrais dalykais ir tam tikrais žmonėmis. 

Atsiduodami emocijoms iki galo, visada rizikuojame; jaudulio ir įniršio 
išgyvenimai vaikui neretai būna labai skausmingi, tad gali atsitikti, kad 
jūsų visiškai normalus vaikas mėgins rasti būdų išvengti pačių intensyviausių 

jausmų. Vienas tokių būdų — slopinti instinktą, pavyzdžiui, vaikas liaujasi 
visu smarkumu jaudinęsis maitinimo metu. Kitas būdas — valgyti tam tikrą 
maistą, tačiau atsisakyti bet kurio kito. Arba pripažįstamas maistas, kurį 
duoda kiti žmonės, bet ne motina. Stebint daugiau vaikų, galima pamatyti 
pačių įvairiausių variantų. Tai visiškai nebūtinai reiškia ligą, tiesiog šitaip 
maži vaikai atranda būdą tvarkytis su nepakeliamais jausmais. Jie priversti 
vengti tam tikros dalies natūralių jausmų, nes šie per daug intensyvūs ar 
visas išgyvenimas kelia skausmingų konfliktų. 

Valgymo sunkumai normaliems vaikams yra įprasti, ir neretai nutinka, 
kad motinoms reikia ištverti labai slegiančius mėnesius ir net metus, kai jų 
vaikas niekais verčia visas pastangas jį gerai maitinti. Būna, kad vaikas 
pripažįsta tik įprastą maistą ir atmeta bet kokį patiekalą, paruoštą itin 
rūpestingai ir skaniai. Kartais motinoms tenka ilgokai taikytis su nevalgymu, 
nes tokiu atveju išmėginus prievartą, vaiko priešinimasis tik padidėja. Tačiau 
palaukus, nedarant iš to „problemos“, vaikas anksčiau ar vėliau vėl ims 
valgyti. Lengva įsivaizduoti nepatyrusios motinos nerimą tokiu laikotarpiu: 
jai būtina išgirsti gydytojo ar medicinos sesers patikinimą, kad ji tikrai 
rūpinasi vaiku ir jam niekaip nekenkia. 

Kūdikiai nuolatos išgyvena įvairias orgijas (ne vien valgymo), ir tai 
jiems natūralu ir labai svarbu. Juos itin jaudina jų organizmo šalinimo 
procesai, o dar labiau seksualinės kūno dalys atitinkamais augimo 
momentais. Žinoma, berniuko erekciją lengva pastebėti, bet sunku spręsti, 
ką seksualiniu atžvilgiu jaučia maža mergaitė. 

Beje, tikriausiai pastebėjote, kad iš pradžių vaikų nuomone dėl to, kas 
yra gera ir kas bloga, skiriasi nuo jūsiškės. Tai, ko kūnas atsikrato su jauduliu 
ir malonumu, vaikams aiškiai atrodo gera ir net tinkama valgyti, teplioti 
visą lovelę ir sienas aplinkui. Tai varginantis, bet natūralus dalykas, todėl 
per daug nekreipkite dėmesio. Nusiteikite palaukti, kol atitinkamu laiku 
pasirodys labiau civilizuoti polinkiai. Anksčiau ar vėliau atsiranda 
pasišlykštėjimas, ir vaikas, iki tol valgęs muilą ir gėręs vandenį iš vonelės, 
kur ką tik maudėsi, tampa švaruoliu ir nusisuka nuo bet kokio maisto, vien 
primenančio išmatas, kurias anksčiau (vos prieš kelias dienas) mėgo čiupinėti 
ir grūsti į burną. 

Kartais matome, kaip vyresni vaikai vėl patenka į kūdikystės būvį; mums 

tai reiškia, kad vystymąsi stabdo kažkokia kliūtis ir vaikui būtina grįžti prie 
pagrindų, gautų kūdikystėje, ir prie savo, kaip kūdikio, teisių bei natūralaus 
vystymosi dėsnių. 

Motinos mato, kaip visa tai atsitinka; jų vaidmuo čia neabejotinai 
svarbus, bet verčiau tegu jos stebi tolygų ir natūralų vystymosi procesą, 
užuot primetusios savo įsivaizdavimą, kas dera ir nedera. 

Viena iš bėdų, nutinkančių mėginant perteikti kūdikiui supratimą, kas 
gera ir kas bloga, yra tai, kad kūdikio instinktai pasireikšdami viską sugadina. 
Jaudinančios išgyvenimų akimirkos griauna kūdikio pastangas pelnyti meilę 
paklusnumu. Šitokiu būdu instinktai vaiką savo poveikiu ne stiprina, o 
prislegia ir liūdina. 

Normalus vaikas nesistengia itin stipriai slopinti instinkto sukeltų galingų 
jausmų, todel patiria sutrikimų, kurie neišmanančiam stebėtojui atrodo 
kaip liguisti simptomai. Jau minėjau įniršį: dvejų-trejų metų vaikui būdingi 
irzlumo ir visiško neklusnumo protrūkiai. Mažus vaikus dažnai kamuoja 
košmarai, ir stingdantys klyksmai vidurnaktį verčia kaimynus stebėtis, kas 
gi ten pas jus vyksta. O tiesa visai paprasta — vaikas susapnavo sapną, kažkaip 
susijusį su seksualumu. 

Maži vaikai gali bijoti šunų, gydytojų ir tamsos, regėti baisybes garsuose, 
šešėliuose ar prieblandos migloje, bet tai dar nereiškia, kad jie serga. Lygiai 
taip pat nereiškia ligos ir polinkis į ūmius pilvo skausmus ir vėmimą ar 
staigus išblyškimas susijaudinus. Tikrai nėra ligoniai ir vaikai, vieną kitą 
savaitę atsisakantys turėti ką nors bendra su šiaip garbinamu tėveliu ar staiga 
nenorintys tetos vadinti „ta“. Noras išmesti mažąją sesutę į šiukšlių dėžę 
taip par neliguistas, kaip ir gana žiaurus elgesys su kate, visomis galiomis 
besistengiant išvengti neapykantos naujam kūdikiui. 

Be to, mums visiems jau ne paslaptis, kaip švarūs ir tvarkingi vaikai 
tampa tepliais ir „šlapukais“ ir kad laikotarpiu „nuo dvejų iki penkerių" iš 
esmės gali atsitikti bet kas. Paaiškinkime visa tai instinktų poveikiu, tais 
siaubingais jausmais, kuriuos jie sukelia, ir (kadangi visus vyksmus kūne 
lydi vaizdiniai ir mintys) tais konfliktais, kurie iš viso širo kyla vaiko 
vaizduotėje. Dar pridursiu, kad šiame kritiniame amžiuje instinktai savo 
esme jau nebe vaikiški, ir, norint juos apibūdinti, nepakaks vien „lopšelio“ 

terminų, pavyzdžiui, „godus“ ar „prisidirbęs“. Kai sveikas trejų metų vaikas 
sako: „Aš tave myliu“, jo žodžiuose slypi panaši prasmė kaip ir tada, kai tai 
sako vienas kitam mylintys vyras ir moteris. Ši prasmė gali būti grynai 
seksualinė, susijusi su kūno lytinėmis zonomis ir apimanti tokias par mintis, 
kurios būdingos įsimylėjusiems suaugusiesiems. Čia veikia nepaprastos jėgos, 
ir vis dėlto jums tereikia rūpintis kasdieniais priežiūros reikalais ir būti 
pasiruošusiai viskam. Palengvėjimą atneš laikas. Kai vaikui sueis penkeri ar 
šešeri metai, viskas gerokai aprims, audrų nebebus iki paauglystės, tad jūsų 
laukia keletas lengvesnių metų, kai dalį darbo ir dalį atsakomybės galėsite 


perleisti mokyklai ir paryrusiems mokytojams. 


16 skyrius 


Maži vaikai Ir 
kiti Žmonės 


mocinė kūdikio raida prasideda nuo pat gimimo. Kai svarstome, 

kaip žmogus elgiasi su kitais žmonėmis ir kaip jis kuria savo asmenybę 
ir gyvenimą, jokiu būdu negalime nepaminėti to, kas su juo nutinka 
ankstyvaisiais metais, mėnesiais ir net pirmosiomis savaitėmis ar dienomis. 
Susidūrę su suaugusių žmonių sunkumais, pavyzdžiui, santuokoje, tuoj 
par atrandame daugybę dalykų, kylančių iš vėlesnio vystymosi. Ir vis dėlto 
tyrinėdami bet kurį individą aptinkame ne tik dabartį, bet ir praeitį, ne tik 
suaugusį žmogų, bet ir vaiką. Jausmai ir mintys, kuriuos dera vadinti 
seksualiniais, atsiranda ankstyvame amžiuje, kur kas anksčiau, nei buvo 
priimta manyti mūsų senelių pasaulyje, ir tam tikra prasme nuo pat žmogaus 
gyvenimo pradžios jam būdinga visa žmonių santykių gama. 

Pažiūrėkime, kas vyksta, kai sveiki maži vaikai žaidžia „tečius 1r ma- 
mas“. Atrodo, galime neabejoti, kad žaidimas susijęs ir su seksu, nors 
dažniausiai netiesiogiai. Nesunku pastebėti daugelį suaugusiųjų seksualinio 
elgesio simbolių, tačiau dabar man rūpi kas kita. Mūsų požiūriu svarbiau, 
kad vaikai žaisdami mėgaujasi kažkokiais dalykais, kurie remiasi vaikų 
sugebėjimu pajusti tapatybę su savo tėvais. Aiškiai matyti, kad jie daug ką 
pastebėjo. Jų žaidimuose matome, kad jie kuria šeimą, tvarko namus, imasi 
bendros atsakomybės už vaikus, net suformuoja „rėmus“ savajam 
spontaniškumui reikšti šiame žaidime. (Juk palikti savo pačių nuožiūrai 
vaikai išsigąsta savo impulsų.) Žinoma, kad tai sveika: jeigu vaikai sugeba 
šitaip žaisti draugę, jų ateityje nereikės mokyt, kaip kurti šeimą. Esmę jie 

žino jau dabar. Tariant kitais žodžiais, ar įmanoma išmokyti žmones kurti 
šeimą, jeigu jie niekada nėra patyrę šito, žaisdami „tėtes ir mamas"? Manau, 
kad ne. 

Aišku, mes patenkinti, kad štai vaikai smagiai žaidžia žaidimus, kurie 
rodo jų sugebėjimą jaustis šeimos dalimi, suprasti tėvus, išryškina brandžius 
vertinimus ir atsakomybės jausmą, bet nenorėtume, kad vaikai šituo užsiimtų 
visą mielą dieną. Iš tiesų, turėtume suklusti, jeigu taip būtų. Iš tų pačių 
vaikų, kurie žaidžia šį žaidimą popiet, tikimės godumo per pavakarius, 
pavyduliavimo vienas kitam einant miegoti, išdykavimo ir neklusnumo 
rytą — jie juk yra vaikai. Jeigu jiems pasisekė, jie turi tikrus namus. Tikrų 
namų aplinkoje jie gali ir toliau tyrinėti savo spontaniškumą ir individualybę, 
visiškai nesivaržydami ir atsipalaidavę, kaip koks pasakotojas, kuris seka 
istoriją vis labiau įsijausdamas į užduotį ir net pats stebisi čia pat kylančiomis 
idėjomis. Realiame gyvenime vaikai remiasi realiais tėvais, nors žaisdami 
stengiasi tėvais būti paeiliui. Mus toks namų kūrimo žaidimas džiugina, 
lygiai kaip ir kiti panašūs — mokytojų ir mokinių, gydytojų, medicinos 
seserų ir ligonių, autobuso vairuotojų ir keleivių. 

Visa tai rodo sveikatą. Tačiau vaikams pasiekus tokią žaidimų stadiją, 
galime nesunkiai suvokti, kad jie jau išgyveno daug sudėtingų vystymosi 
procesų ir, savaime suprantama, ne kiekvienas iš tų procesų jau galutinai 
baigėsi. Taip, vaikui reikia paprastų gerų namų, su kuriais galėtų pajusti 
tapatumą, bet dar jam gyvybiškai reikia pastovių namų ir stabilios emocinės 
aplinkos, kurioje jis galėtų stabiliai ir natūraliai žengti į priekį, laikydamasis 
savos spartos, nuo pat ankstyviausiųjų vystymosi stadijų. Beje, tėvams 
nebūtina išmanyti visa, kas vyksta jų mažų vaikų galvelėse, lygiai kaip jiems 
nebūtinos išsamios anatomijos ir fiziologijos žinios, norint auginti fiziškai 
sveikus vaikus. Tačiau labai svarbu, kad tėvai pajėgtų suvokti, jog teviška 
meilė yra ne vien vidinis įgimtas jų instinktas, - be visa kita, tai dalykas, 
kurį vaikas be jokių išlygų privalo iš jų gauti. 

Prasti reikalai bus su vaiku, kurį prižiūri nors ir geranoriška motina, 
tačiau įsitikinusi, kad pradžioje kūdikiai iš esmės tėra fiziologijos, anatomijos 
ir sąlyginių refleksų gniužulas. Žinoma, toks vaikas bus gerai maitinamas, 
augs fiziškai sveikas ir stiprus, tačiau absoliučiai būtina, kad motina savo 

naujagimyje įžvelgtų žmogų, kitaip ukrai mažai tikėtina, kad jo psichinė 
sveikata gaus pakankamą pagrindą ir tolesniame gyvenime formuosis 
turtinga ir stabili asmenybė, ne tik pajėgianti prisitaikyti prie pasaulio, bet 
ir sugebanti tapti jo dalimi. 

Liūdniausia, kad motina natūraliai linkusi baimintis didelės savo 
atsakomybės ir lengvai puola prie knygų, taisyklių ir nurodymų. Tinkamai 
prižiūrėti kūdikį galima tik klausant širdies; gal net turėčiau sakytu, kad čia 
vien galva remtis netinka, dar būtinai reikia neužslopintų jausmų. 

Maitinimas yra tik vienas būdų, kuriais motina parodo save kūdikiui, 
tačiau tai, be abejo, labai svarbus dalykas. Jau esu sakęs, kad nuo pat pradžių 
jautriai maitintam ir kitais atžvilgiais jautriai prižiūrėtam vaikui tikrai nerūpi 
joks atsakymas į mūsų filosofinį galvosūkį: „Ar tas objektas yra ten iš tiesų, 
ar tik įsivaizduojamas?" Vaikui faktiškai nesvarbu, tikras tas objektas ar 
iliuzinis, nes jis atrado motiną, kuri pasirengusi teikti jam iliuziją, teikti 
nuolatos ir pakankamai ilgai, tad praraja tarp to, ką galima įsivaizduoti, ir 
to, kas yra iš tikrųjų, šiam vaikui sumažėja tiek, kiek tik šiuo atveju įmanoma. 

Toks vaikas baigiantis devintajam (maždaug) mėnesiui jaučia tvirtą ryšį 
su kuo nors šalia savęs; tą asmenį jis jau atpažįsta kaip savo motiną. Šis 
ryšys gali atlaikyti visokiausius sunkumus, kliūtis ir net išsiskyrimą. 
Mechaniškai ir nejautriai maitintas kūdikis, kurio aplinkoje neatsirado 
žmogaus, norinčio aktyviai atsiliepti į šio konkretaus kūdikio poreikius, 
labai daug netenka, palyginti su pirmuoju, ir jeigu jis apskritai gali 
įsivaizduoti atsidavusią motiną, tai tėra nereali idealizuota figūra. 

Neretai galime sutikti motinų, kurios nesugeba gyventi kūdikio pasaulyje, 
jos negali pasitraukti iš motinos pasaulio. Toks vaikas paviršutiniško 
stebėtojo akimis galbūt auga kuo puikiausiai. Ir tik paauglystėje ar net vėliau 
jis galų gale parodo deramą pasipriešinimą, o paskui arba galutinai palūžta, 
arba psichinę pusiausvyrą išsaugo tik įžūlumu ir panieka aplinkiniams. 

Ir priešingai, aktyviai ir visapusiškai prisitaikanti motina duoda vaikui 
pagrindą užmegzti ryšį su pasauliu; negana to, kūdikio santykiams su aplinka 
ji suteikia pilnatvės, kuri gali plėtotis ir pražysti, atitinkamu laiku atėjus 
asmenybės brandai. Šiuose pirmapradžiuose kūdikio ir motinos santykiuose 
anaiptol ne menkiausias vaidmuo tenka galingiems instinktų impulsams: 
motina ir kūdikis drauge ištveria audringiausius pokyčius, ir šitai kūdikį 

moko, kad galima priimti instinktų išgyvenimus ir jaudinančias idėjas, kad 
tokia patirtis toli gražu ne visada griauna ryšio, draugystės, bendrumo rimtį. 

Vis delto neverta daryti išvados, kad kiekvienam vaikui, kurį jautriai 
maitino ir globojo atsidavusi motina, garantuota ideali psichinė sveikata. 
Net ir tada, kai ankstyvoji patirtis teigiama, visa, kas įgyta per tam tikrą 
laiką, dar reikia sutvirtinti. Taip pat neverta manyti, kad kiekvienas vaikas, 
išaugęs globos įstaigoje ar prižiūrėtas nejautrios ar per daug įsibaiminusios 
ir savimi nepasitikinčios motinos, neišvengiamai atsidurs psichiatrinėje 
ligoninėje. Šie dalykai nėra tokie paprasti. Aš tik sąmoningai, siekdamas 
aiškumo, supaprastinau šią problemą. 

Jau įsitikinome, kad mažas sveikas vaikas, jeigu jam pasitaikė gimti geroje 
aplinkoje, jeigu jo motina nuo pirmų dienų elgėsi su juo kaip su savarankiška 
asmenybe, yra ne tik geras, paklusnus ir malonus. Normalus vaikas nuo part 
pradžių turi savą, asmenišką požiūrį į gyvenimą. Sveikiems kūdikiams neretai 
būna ryškių maitinimo sunkumų, jie gali rodyti daug neklusnumo ir 
užsispyrimo elgesyje su savo išmatomis, jie dažnai ir atkakliai protestuoja 
klyksmu, jie spardo savo motinas, peša jas už plaukų ir mėgina išdurti joms 
akis, — iš esmės jie yra tikras vargas. Tačiau drauge matome spontaniškus ir 
visiškai tikrus jų jausmų impulsus, švelnų glustelėjimą ar nediduųį kilnumą: 
šios akimirkos tampa atlygiu tokių vaikų motinoms. 

Kažkodėl populiariose knygose linkstama vaizduoti gerus, nuolankius, 
švarius vaikus; tačiau šios savybės vertingos tik jei susiformuoja laikui bėgant, 
jei vaikai tampa tokie todel, kad vis labiau sugeba jausti tapatumą su tėvų 
vaidmeniu šeimos gyvenime. Tai labai primena vaiko meninių sugebėjimų 
raidą, aprašytą ankstesniame skyriuje. 

Šiais laikais itin dažnai kalbame apie blogai prisitaikiusius vaikus, tačiau 
tai vaikai, prie kurių iš pat pradžių, ankstyviausiais etapais, nesugebėjo 
tinkamai prisitaikyti pasaulis. Kūdikio klusnumas — siaubingas dalykas. Tai 
reiškia, kad tėvai perka patogumą labai brangiai, ir tą kainą teks toliau 
nuolat mokėti jiems patiems ar visuomenei, jeigu tėvams tokia našta 
pasirodytų per sunki. 

Šiuo atžvilgiu norėčiau paminėti dar vieną sunkumą, kuris laukia 
kiekvienos mamos ankstyvuosiuose santykiuose su kūdikiu. Gimimo 

momentu ir keletą tolesnių dienų motinai labai svarbus asmuo yra gydytojas: 
jis atsakingas už tai, kas vyksta, juo motina pasitiki. Tuo laiku motinai itin 
svarbu gerai pažinti savo gydytoją ir su juo dirbančią medicinos seserį. Deja, 
klystame manydami, kad gydytojas, puikiai pasikaustęs fizinės sveikatos ir 
fizinių ligų srityje, nuodugniai išstudijavęs vaiko priežiūros problemas, lygiai 
taip pat gerai išmano apie emocinį kūdikio ir motinos ryšį. Gydytojui tenka 
tiek daug mokytis, kad vargu ar galime tikėtis, jog jis bus fizinės srities 
žinovas ir kartu dar domėsis naujausiais motinos ir kūdikio psichologijos 
duomenimis. Todėl visuomet gali nutikti, kad puikus gydytojas ar 
medicinos sesuo, visiškai nenorėdami kaip nors pakenkti, savo įsikišimu 
sutrikdys subtilų dalyką — pirmąjį motinos ir kūdikio kontaktą. 

Motinai iš tiesų reikia gydytojo ir medicinos sesers, jų įgūdžiai ir žinios 
leidžia motinai nuslopinti savo nerimą. Tačiau greta visų tų žinių jai būtina 
atrasti savo naujagimį ir leisti jam atrasti save pačią. Motinai reikia, kad 
šitai įvyktų natūraliai, neatsižvelgiant į jokias knygų siūlomas taisykles. Ir 
nereikia gėdytis, jei paaiškėja, kad kaip tik čia motina išmano daug daugiau 
už gydytoją ar sesutę, kurie gali tik padėti. 

Apskritai kultūroje galima pastebėti bendrų tendencijų trauktis toliau 
nuo tiesioginio sąlyčio, nuo visybiškumo, nuo to, kas mielai laikoma 
vulgarumu, t. y. to, kas nuoga, natūralu ir tikra; ir priešingai, linkstama 
prie bet kokių dalykų, esančių nors per žingsnį toliau nuo gyvo fizinio 
kontakto ir betarpiškumo. 

Emocinis kūdikio gyvenimas formuoja pagrindą vėlesniam individo 
emocijų pasauliui ir kitu būdu. Jau kalbėjau apie tai, kaip instinktai nuo 
par pradžių įsipina į kūdikio ir motinos ryšį. Greta šių galingų stimulų 
rasime ir agresijos elementų, ir visą pyktį bei neapykantą, kylančią iš 
nepatenkintų norų. Pajutus agresyvumo intarpus, kurie visada susiję ir 
susilieję su audringos meilės impulsais, gyvenimas atrodo labai pavojingas, 
todel dauguma individų iš dalies save slopina. Matyt, verta truputį įdėmiau 
pažvelgti į šią problemos dalį. 

Manau, nuožmiausi yra patys primityviausi ir ankstyviausi potraukiai. 
Pirminis valgymo impulsas visada turi destruktyvumo, ber kūdikis iš pradžių 


pasekmėmis nesirūpina. Aišku, kalbu apie mintis ir vaizdinius, o ne vien 


100 


apie realius fizinius procesus, kuriuos galime regėti savo akimis. Pradžioje 
impulsai tiesiog pagauna kūdikį, ir tik labai iš leto ateina suvokimas, kad 
audringo išgyvenimo metu puolamas daiktas yra pažeidžiama motinos 
dalis, dalis kito žmogaus, taip vertinamo ramiose pauzėse tarp 
susijaudinimų ir siautulių. Sudirgęs kūdikis audringai puola motinos kūną 
vaizduotėje, o mūsų regimas tikras puolimas tėra visai menkas; drauge su 
valgio išgyvenimu ateina pasitenkinimas, ir kuriam laikui viskas aprimsta. 
Vaizduotė praturtina kiekvieną fizinį procesą, kūdikiui augant, ji tampa 
vis ryškesnė ir tobulesnė. Kūdikio fantazijose motinos kūnas perplėšiamas, 
kad būtų įmanoma pasiekti geruosius dalykus. Todėl kūdikiui taip svarbu, 
kad motina visada ir visur jį prižiūrėtų, ištvertų jo puldinėjimus ir ilgainiui 
taptų objektu, į kurį būtų nukreiptas ir jo švelnumas, ir kaltės jausmas, ir 
rūpestis del jos, t. y. visi ilgainiui atsirandantys jausmai. Motina nuolat išlieka 
kūdikio pasaulyje kaip gyva asmenybė, ir tai leidžia kūdikiui atrasti tą įgimtą 
kaltės jausmą, kuris yra vienintelis vertingas iš visų kaltės jausmų, — tai 
svarbiausias šaltinis, skatinantis duoti, kurti ir tobulėti. Negailestinga meilė, 
agresyvus puolimas, rūpestis, liūdesys, troškimas tobulėti, kurti, duoti — šie 
jausmai natūraliai atsiranda vienas paskui kitą; tokia seka — tai viena 
esmingiausių kūdikystės ir ankstyvosios vaikystės patirties dalių. Ir vis dėlto 
visi tie išgyvenimai virsta realiais dalykais tik jeigu per visas fazes šalia yra 
motina ar kas kitas, atliekantis jos vaidmenį, — tik tada tampa įmanoma na- 
tūrali skirtingų elementų jungus. 

Ir dar vieną dalyką reikia pasakyti, kalbant apie tai, ką paprasta gera 
motina daro savo kūdikiui. Be kokio ypatingo sunkumo ir pati 
nesuprasdama, ką daro, vidutinė gera motina visą laiką padeda vaikui atskirti, 
kas vyksta iš tikrųjų ir kas tėra vaizduotė. Ji tarsi sužymi kūdikiui realius 
dalykus ir juos plėtojančias fantazijas. Sakome, kad motina yra objektyvi. 
Tai itin svarbu agresijos atveju. Motina apsisaugo, kad jos smarkiai 
nesukandžiotų, ir sulaiko dvejų metų vaiką, kad netrinktelėtų žarstekliu 
mažajam broliukui per galvą, tačiau tuo pat metu ji suvokia, kokią milžinišką 
jėgą turi ir kokių tikrų išgyvenimų teikia destruktyvios ir agresyvios idėjos, 
kylančios visiškai patenkinamai besivystančiam vaikui; bet idėjos jai nekelia 
baimės. Motina žino, kad idėjų privalo atsirasti, nesistebi, kai jų pasirodo 
žaidimuose ar sapnuose, ji net parūpina pasakų ar knygučių, kur plėtojamos 

temos, savaime atsirandančios vaiko galvoje. Motina nesistengia apsaugoti 
vaiko nuo destruktyvių idėjų ir šitaip sudaro sąlygas įgimtam kaltės jausmui 
natūraliai vystytis. Kaip tik šio įgimto kaltės jausmo mes tikimės, vaikui 
augant, šio jausmo esame pasirengę laukti, o primesta moralė mums argrasi. 

Laikotarpis, kai tenka būti motina ar tėvu, yra neabejotinai pasiaukojimo 
laikotarpis. Paprasta gera motina be nurodymų iš šalies žino, kad tuo metu 
niekas neturi trikdyti jos ir vaiko ryšių visumos. Ar ji supranta, kad taip 
visiškai natūraliai elgdamasi kloja pamatus psichinei savo vaiko sveikatai, 
kad jos vaikas negalės pasiekti psichinės sveikatos, pačioje gyvenimo 
pradžioje neišgyvenęs kaip tik šios patirties, kurią ji taip stengiasi jam suteikti? 


Antra dalis 


ŠEIMA 


17 skyrius 


O tėvas? 


k darbe daug kartų girdėjau iš motinų klausimą: „O tėvas?" Manau, 
visiems aišku, kad normaliomis aplinkybėmis labiausiai nuo motinos 
priklauso, ar tėvas siekia pažinti savo vaiką. Galima atrasti įvairiausių 
priežasčių, kodel tėvui sunku dalyvauti auginant kūdikį. Visų pirma, jis 
tikrai retai būna namie, kai vaikas nemiega. Tačiau labai dažnai, net tėvui 
esant šalia, motina nežino, kada pasinaudoti vyro parama ir kada paprašyti 
jį netrukdyri. Be abejo, neretai kur kas paprasčiau užmigdyti vaiką iki tėvui 
pareinant, panašiai kaip laiku susitvarkyti su skalbimu ar valgio gaminimu. 
Vis dėlto daugelis jūsų iš savo patirties žinote, kaip labai vyro ir žmonos 
santykiams padeda kasdieniai bendri kad ir mažiausi išgyvenimai prižiūrint 
savo kūdikį. Tos bendrai patirtos smulkmenos iš šalies gali pasirodyti 
juokingos, tačiau tuo metu jos turi didžiulę reikšmę ir tėvams, ir vaikui. 
Vaikui augant, mokantis vaikščioti ir toliau tobulėjant, išgyvenimų įvairovė 
vis plečiasi, o drauge stiprėja ir motinos bei tėvo ryšys. 

Žinau, kad kai kurie tėvai pradžioje su savo kūdikiais jaučiasi labai 
nedrąsiai, akivaizdu, kad yra ir tokių, kurių niekaip nepriversi dometis vaikais. 
Tačiau kad ir kaip ten būtų, motinos gali pasiektu, kad vyrai joms padėtų 
bent jau mažuose dalykuose, gali taip susitvarkyti, kad vaikas būtų maudomas 
tada, kai tėvas gali viską stebėti ar net dalyvauti, jei nori. Jau sakiau, kad 
viskas labai priklauso nuo to, ką jūs pati šiuo tikslu darote. 

Ne kiekvienu atveju galima teigti, kad ankstyvas tevo įsitraukimas duoda 
naudos. Juk žmones tokie skirtingi! Kai kuriems vyrams atrodo, kad jie 
geriau atliktų motinos vaidmenį negu jų žmonos, tad kartais jie gali gerokai 
kliudyti. Šitai ypač akivaizdu, kai vyrai linkę dailiai „įčiuožti“, pabūti labai 

kantria „motina“ kokį pusvalandį ir vėl „iščiuožti“ lauk, visiškai 
nesirūpindami tuo, kad motinos turi būti geros dvidešimt keturias valandas 
per parą, ir taip diena po dienos. Kita vertus, pasitaiko tėvų, kurie tikrai 
būtų pranašesni už savo žmonas, bet jie vis tiek negali tapti motinomis, 
todėl tenka ieškoti kokios nors išeities, nes negalima leisti, kad motinos 
įvaizdis tiesiog nublanktų ir išnyktų. Tačiau dažniausiai motinos žino, kad 
sugeba gerai atlikti savo pareigas, tad gali, jeigu pačios nori, leisti dalyvauti 
ir tėvams. 

Pažvelgę nuo pat pradžių, matome, kad naujagimis pirmiausia sužino 
apie motiną. Anksčiau ar vėliau jis ima atpažinti tam tikras jos savybes, o 
kai kurios jų — švelnumas, meilumas — bus visada siejamos su motina. 
Tačiau motina pasižymi ir daugeliu „kietų“ savybių: pavyzdžiui, ji gali būti 
nesukalbama, atšiauri ir griežta; tikrai, motinos punktualumą maitinimo 
atžvilgiu kūdikis nepaprastai vertina nuo pat to momento, kai pripažįsta 
faktą, kad negalima valgyti kada tik panorėjus. Sakyčiau, kad tam tikros ne 
pačios svarbiausios motinos savybės kūdikio sąmonėje pamažu susijungia į 
visumą, ir ši visuma ima sietis su jausmais, kuriuos kūdikis ilgainiui linkęs 
skirti tėvui. Ir, sutikite, daug geriau yra stiprus tėvas, kurį galima gerbti ir 
mylėti, negu vien motinos savybių ir taisyklių bei reikalavimų, leidimų bei 
draudimų — t. y. negyvų ir nelanksčių dalykų - derinys. 

Tad tėvas, emęsis savo vaidmens vaiko gyvenime, perima jausmus, 
kuriuos kūdikis anksčiau išgyveno tam tikrų motinos savybių atžvilgiu, ir 
motinai labai palengvėja, jeigu tėvas iš tiesų pajėgus šitai padaryti. 

Pamėginsiu apibūdinti keletą dalykų, kur tėvo vaidmuo vertingas. Visų 
pirma, tėvas reikalingas namuose, kad motina gerai jaustųsi fiziškai ir būtų 
laiminga dvasiškai. Vaikas iš tiesų itin jautriai reaguoja į tėvų santykius, tad 
jei užkulisiuose, taip sakant, viskas klostosi gerai, vaikas šitai įvertina 
pirmutinis ir linkęs savo pasitenkinimą išreikšti lengviau prisitaikydamas, 
būdamas ramesnis ir lengviau prižiūrimas. Manau, kad kūdikis ar vaikas 
šitaip supranta „socialinį saugumą. 

Tėvo ir motinos seksualinė jungtis virsta tvirtu, nepajudinamu faktu, 
kurį vaikas galbūt apipina fantazijomis, kuriam jis priešinasi, o gal kabinasi 
į jį kaip į uolą; be to, šis faktas tampa dalimi natūralaus pamato, kuriuo 

remdamasis vaikas randa savąjį santykių „trikampio“ sprendimą. 

Antra, kaip jau minėjau, tėvas reikalingas, kad teiktų motinai moralinę 
paramą, palaikytų jos autoritetą, kad būtų tas žmogus, kuris įtvirtina aiškumą 
ir tvarką, motinos diegiamą vaiko gyvenime. Kad šitai atliktų, tėvui nėra 
reikalo visą laiką būti šalia, tačiau jis turėtų pasirodyti pakankamai dažnai, 
kad vaikas jaustų: tėvas yra gyvas ir realus asmuo. Motinai daugiausiai tenka 
rūpintis vaiko gyvenimu, ir vaikams patinka jausti, kad motina sugeba 
tvarkytis namuose, kai tevo laikinai nėra. Tikrai, kiekviena moteris privalo 
mokėti kalbėti ir elgtis įsakmiai, bet jeigu motina priversta būti viskuo, 
jeigu šalia meilės ir visa stiprioji bei griežtoji vaiko globos dalis taip pat 
kliūva jai, vadinasi, jos našta iš tiesų didelė. Beje, vaikams kur kas lengviau 
turėti du tėvus: vieną jie gali suvokti kaip visada mylinųį, o kito galima 
nekęsti, ir tokia padėtis pati savaime stabilizuoja vaiko pasaulį. Kartais 
matome, kaip vaikas suduoda ar spiria savo motinai, ir galime nujausti, 
kad jei vyras ją paremtų, vaikas, matyt, norėtų įspirti jam, o greičiausiai 
apskritai nė nemėgintų taip elgtis. Retkarčiais vaikas ima ko nors nekęsti, ir 
jei nėra tėvo, kuris pasakytų, ką tokiu atveju daryti, vaikas ims nekęsti 
motinos. Šitai jį smarkiai sutrikdys, nes kaip tik motiną jis myli visų 
esmingiausiai. 

Trečia, tėvas labai reikalingas vaikui dėl savo teigiamų savybių, dėl to, 
kuo jis skiriasi nuo kitų vyrų, ir del savo asmeniško gyvybingumo. 
Ankstyvasis gyvenimo laikotarpis, kai įspūdžiai tokie ryškūs, — geriausias 
laikas mažam berniukui ar mergaitei pažinti savo tėvą, jeigu tik tai įmanoma. 
Aišku, nesiūlau tėvams priverstinai piršti vaikui save ir savo asmenybę. Vienas 
vaikas ieškos tėvo jau būdamas kelių mėnesių, tiesis į jį, vos šiam pasirodžius 
kambaryje, klausysis jo žingsnių, tuo tarpu kitas gręšis nuo tevo ir tik labai 
iš lėto leis jam tapti svarbiu savo gyvenimo asmeniu. Vienas vaikas stengsis 
sužinoti, koks tėvas yra iš tikrųjų, o kitam jis liks svajonių objektas, apie 
kurį nebūtina žinoti to, ką žino visi kiti. Ir vis dėlto vaikui pasiseks, jei šalia 
bus tėvas, norintis pažinti savąjį vaiką, — laimingiausiu atveju tėvas 
neaprėpiamai praturtina vaiko pasaulį. Kai abu — ir tėvas, ir motina - noriai 
imasi atsakomybės už vaiko būtį, geriems namams kurti viskas jau paruošta. 

Vargu ar įmanoma papasakoti, kokiais būdais tėvas praturtina savo vaikų 

gyvenimą — juk galimybių tiek daug! Vaikai suformuoja savo idealą, bent 
jau iš dalies, pagal tai, ką jie mato ar mano, kad mato, stebėdami savo tėvą. 
Jiems atsiveria naujas pasaulis, kai tėvas po truputį perteikia jiems esmę to 
darbo, į kurį jis kas rytą išeina ir iš kurio kas vakarą sugrįžta. 

Vaikai dažnai žaidžia „mamas ir tėčius'; kaip žinote, tėtis rytą išeina į 
darbą, o mama užsiima namų ruoša ir prižiūri vaikus. Namų ruošą vaikai 
lengvai suvokia, nes tai visada vyksta aplink juos, tačiau tėčio darbas, jau 
nekalbant apie laisvalaikio pomėgius, praplečia vaiko supratimą apie pasaulį. 
Kokie laimingi būna gero amatininko vaikai, kai jų tėvas, būdamas namie, 
nevengia parodytu, ką gali jo rankos, ir bendromis pastangomis randasi 
gražūs bei naudingi daiktai. O jei kartais tėvas įsitraukia į vaikų žaidimus, 
tai visuomet reiškia naujus vertingus į žaidimą įsipinančius elementus. Be 
to, remdamasis savo žiniomis apie pasaulį, tėvas gali numatyti, kokie žaislai 
ar prietaisai bus vaikams jų žaidimuose naudingi ir neribos natūralaus jų 
vaizduotės vystymosi. Deja, kai kurie tevai šį vystymąsi trikdo, pavyzdžiui, 
nuperka sūneliui garo mašiną, bet patys ir žaidžia su ja, arba taip džiaugiasi 
tuo įtaisu, kad net neleidžia vaikui jo liesti, mat jis galėtų naująjį daiktą 
sulaužyti. Šitaip tėvo žaidimas jau nueina per toli. 

Tėvas vaikams dar svarbus tuo, kad yra realus ir realiai gyvena šalia 
vaiko ankstyvaisiais metais. Šio paprasto dalyko vertę esame linkę pamiršti. 
Savaime suprantama, vaikai idealizuoja savo tėvą, tačiau jiems labai svarbu 
turėti ir realios patirties iš gyvenimo drauge, pažinti tėvą kaip žmogų, net 
tyrinėti jį. Pažinojau berniuką ir mergaitę, kurie pastarojo karo metais, kai 
jų tėvas tarnavo armijoje, puikiai leido laiką — taip jiems tuomet atrodė. Jie 
gyveno su motina name su gražiu sodu, turėjo visa, kas reikalinga, ir net 
daugiau. Kartais vaikai tiek įsidūkdavo, kad jų siautėjimas prilygdavo 
organizuotai antivisuomeniškai veiklai ir grėsdavo viso namo sugriuvimu. 
Veliau, žvelgdami atgal, jie suvokė, kad tokie periodiški iškrūviai reiškė 
pastangas, tuo metu nesąmoningas, priversti tėvą sugrįžti į jų gyvenimą. 
Tačiau jų motina, palaikoma vyro laiškų, sugebėjo kartu su vaikais įveikti 
sunkųjį laikotarpį. Galima tik įsivaizduoti, kaip jai trūko vyro namie, kad 
retsykiais galėtų ramiai pasėdėti, kol tėvas suguldo vaikus miegoti. 

O štai ypatingas atvejis: pažįstu mergaitę, kurios tėvas mirė dar prieš jai 

gimstant. Jos tragediją lėmė idealizuotas tėvo įvaizdis - vienintelis pagrindas 
formuotis jos supratimui apie vyrus. Ji nebuvo patyrusi, ką reiškia realaus 
tėvo švelnus griežtumas. Savo gyvenime ji noriai įsivaizduodavo, kad vyrai 
yra idealūs, ir šitaip iš pradžių išryškedavo geriausios jų savybes. Bet 
neišvengiamai anksčiau ar vėliau paaiškėdavo kiekvieno sutikto vyro 
trūkumai, ir kiekvienąkart, kai taip atsitikdavo, ją apimdavo neviltis, ir 
likdavo tik be paliovos skųstis likimu. Nesunku suprasti, kad šis įvaizdis 
sugriovė jos gyvenimą. Ji būtų patyrusi kur kas daugiau laimės, jei tėvas jos 
vaikystės metais būtų buvęs gyvas: tuo pat metu ir idealas, ir žmogus su 
trūkumais, bet sugebantis ištverti jos neapykantą, kai tektų dėl ko nors 
nusivilti. 

Gerai žinoma, kad kartais tėvą ir dukrą sieja gyvybiškai svarbus ryšys. Iš 
esmės kiekviena maža mergaitė kada nors svajoja užimti motinos vietą, 
bent jau romantiškai. Atsiradus tokiems jausmams, motinos turi būti labai 
supratingos. Kai kurios mamos daug ramiau reaguoja į tėvo ir sūnaus 
draugystę negu į tėvo ir dukters jausmus. Vis dėlto labai gaila, jeigu artimus 
tevo ir dukters santykius, užuot leidus jiems natūraliai plėtotis, trikdo pavydo 
ir konkurencijos jausmai. Juk anksčiau ar vėliau maža mergaitė pajus kliūtis, 
iškylančias tokiam švelniam prieraišumui; galų gale ji suaugs ir ieškos kitų 
krypčių savo įsivaizduotiems dalykams įgyvendinti. Jei tėvas ir motina 
tarpusavio santykiuose yra laimingi, stiprūs jausmai tarp tėvo ir vaikų nekels 
grėsmės tėvų ryšiui. Šiuo atžvilgiu labai padeda broliai, jie tampa tarsi pakopa 
nuo tėvų ir dėdžių prie vyrų apskritai. 

Taip pat gerai žinoma, kad berniukas ir jo tėvas neretai virsta varžovais 
del motinos. Toks posūkis nekelia jokio nerimo, jeigu motina ir tėvas yra 
laimingi drauge. Tai, žinoma, negali sutrikdyti tėvų santykių, jei jie jaučiasi 
tikri dėl vienas kito meilės. Mažo berniuko jausmai siekia aukščiausią 
įmanomą lygį, tad juos vertinti reikia rimtai. 

Tenka išgirsti apie vaikus, kurie per visą vaikystę nė karto nepraleido 
vieni su tėvu nė vienos dienos, net pusdienio. Man šitai atrodo baisu. 
Sakyčiau, motinos pareiga yra kartkarčiais išsiųsti tevą ir dukterį ar tėvą ir 
sūnų kur nors vienus. Tokiam sumanymui visi dalyviai su džiaugsmu 
pritartų, ir kai kas iš šios patirties galbūt liktų vertybe visam gyvenimui. 
Motinai nelengva išleisti mažąją dukrelę su tėvu, kai ji pati norėtų kur nors 

eiti su juo viena; savaime aišku, tėvai dviese taip pat turėtų išeiti, priešingu 
atveju motina ne tik kaups pyktį savyje, bet ir praras kontaktą su savo vyru. 
Tačiau retkarčiais galėdama išleisti tėvą su vaikais ar su vienu iš vaikų, 
motina taps dar brangesnė ir kaip motina, ir kaip žmona. 

Tad jei jūsų vyras namie, turėtumėte netrukus pastebėti, jog iš tiesų 
verta skirti jėgų tam, kad padėtumėte tėvui ir vaikams vieniems kitus pažinti. 
Jūs neturite galios suteikti jų ryšiui gilumo - tai priklauso nuo tėvo ir vaikų. 
Tačiau tikrai esate pajėgi sudaryti sąlygas šiam ryšiui plėtotis — ar trikdyti 
jį, net išvis sukliudyti jam atsirasti. 


18 skyrius 


Jų Ir JŪSŲ 
normos 


172 visi Žmonės turi savus idealus ir vertybes. Kiekvienas 
žmogus, besistatantis namą, savaip įsivaizduoja, kaip ten viskas atrodys, 
kokios bus spalvos ar baldai ir ner kaip reikės padengti stalą pusryčiams. 
Dauguma žmonių aiškiai žino, kokį rinktųsi namą, jeigu staiga pavyktų 
praturtėti, kur geriau gyventi — mieste ar kaime ir kokį kino filmą verta 
pasižiūrėti. 

Ištekėjusi tikriausiai pamanėte, kad „štai dabar galiu gyventi kaip noru". 

Maža penkerių metų mergaitė, tuo metu kolekcionavusi žodžius, kartą 
nugirdo sakant apie šunį: „Nuėjo namo sava valia“; šį posakį ji įsidėmėjo. 
Kitą dieną mergaitė man pareiškė: „Šiandien mano gimtadienis, tad viskas 
turi būti mano valioje“. Taigi ištekėjusi pamanėte: „Na, pagaliau galiu 
gyventi pagal savo valią“, tariant mergaitės žodžiais. Nepamirškite, kad iš 
tiesų jūsų valia nėra kuo nors pranašesnė už jūsų anytos, tačiau tai vis dėlto 
jūsų valia, ir šitai nulemia visus skirtumus. 

Tikriausiai apsigyvenote atskirame kambaryje, bute ar name ir tučtuojau 
puolėte savaip tvarkytis ir puošti savo būstą. Pagaliau, pakabinusi užuolaidas, 
kviečiate draugus apžiūrėti jūsų namo. Vadinasi, kurdama savo pasaulį, 
sugebėjote išreikšti save per savo aplinką ir galbūt net pati nustebote, kaip 
čia viskas taip pavyko. Akivaizdu, tam rengėtės visą ankstesnį gyvenimą. 

Jeigu tuo ankstyvuoju laikotarpiu pavyko išvengti kivirčų su vyru dėl 
smulkmenų, jums pasisekė. Juokingiausia, kad ginčai beveik visuomet kyla 
dėl to, kas „gerai“ ar „blogai“, nors tikroji priežastis — „valių“, anot mažosios 
mergaitės, susikirtimas. Štai kilimas jums atrodo geras, jei pati pirkote ar 

išsirinkote jį, o gal sekmingai nusiderėjote kokiame išpardavime, tuo tarpu 
jūsų vyro požiūriu gera tai, kas jo išrinkta; kaip vis delto jūs abu galėtumėte 
jaustis tą kilimą išrinkę? Laimei, žmonės, mylintys vienas kitą, dažniausiai 
sugeba pasiekti, kad jų „valios“ tam tikra dalimi ir bent tam tikram laikui 
sutaptų, tad viskas tuo metu susitvarko. Beje, viena iš galimų išeičių — tai 
susitarimas, greičiausiai nieko iš tiesų nesakant, kad žmona savaip tvarkys 
namus, o vyras bus savarankiškas darbe. Visi žino, kad anglo namai yra jo 
žmonos tvirtovė. O vyrui namuose gera matyti žmoną, kuri jaučiasi už 
viską atsakinga, tiesiog susiliejusi su savo namais. Deja, labai dažnai vyras 
darbe neturi nieko, kas nors iš tolo primintų jo žmonos nepriklausomybę 
savuose namuose. Ir labai retai vyras jaučiasi susiliejęs su savo darbu; beje, 
šitokia padėtis ryškėja vis labiau, kai iš rinkos stumiami amatininkai, smulkūs 
krautuvininkai ir apskritai paprasti žmonės. 

Kalbos apie moteris, nenorinčias būti namų šeimininkėmis, man atrodo, 
ignoruoja vieną dalyką: niekur kitur, išskyrus savo pačios namus, moteris 
negauna tiek valdžios. Tik savuose namuose moteris yra laisva, jeigu tik jai 
užtenka drąsos atrasti ir išreikšti savąjį „aš“. Itin svarbu, kad ji iš tiesų galėtų 
ištekėjusi tureti savo butą ar namą, tad nereikėtų trintis alkūnėmis su 
giminaičiais ir pavyktų neužgauti savo pačios motinos. 

Kalbu apie visa tai, norėdamas parodyti, kaip būna sunku atsiradus 
kūdikiui su savarankiškais poreikiais ir norais - juk jie visada savarankiški! 
Tokiu savarankiškumu kūdikis griauna visą statinį, ir niekaip negalėtume 
pasakyti, kad visai nesvarbu, jeigu šis iš tikro susvyruoja. Statinys, kurį 
ardo kūdikis — tai jaunos motinos neseniai atrastoji nepriklausomybė ir 
pagarba sau už tai, ką ji daro „savo valia“. Kai kurios moterys linkusios 
apskritai neturėti vaikų, nes santuoka joms prarastų didžiausią savo vertę, 
jeigu negarantuotų jų asmeniškos įtakos sferos, pagaliau iškovotos po ilgų 
laukimo ir planavimo metų. 

Taigi įsivaizduokime, kad jaunai žmonai ką tik pavyko susitvarkyti savo 
namų ūkį ir ji tuo didžiuojasi, kad ji dar tik pradeda suprasti, ką reiškia 
būti savo likimo vairininku; kas atsitinka, kai jai gimsta mažas vaikutis? 
Manau, kad būdama nėščia ji vargu ar leisdavo sau galvoti apie kūdikį kaip 
grėsmę savo naujajai nepriklausomybei, nes tuo metu reikėjo galvoti apie 

daugybę kitų dalykų. Juk su kūdikio atsiradimu siejama tiek jaudinančių, 
įdomių, įkvepiančių minčių; kita vertus, motinai galbūt atrodė, kad kūdikį 
pavyks auginti prisitaikant prie esamos gyvenimo tvarkos ir išlaikant savo 
įtakos sferą. Ką gi, ji visiškai pagrįstai manė, kad jos kūdikis perims kai 
kuriuos įpročius ir elgesį iš tų namų, kuriuose gime. Tačiau tai toli gražu 
ne viskas, ir lieka daug kas svarbaus. 

Beveik nuo pat pradžių naujas kūdikis jau turi savo „poziciją“. Jei turite 
dešimt vaikų, tikrai tarp jų nera dviejų vienodų, nors jie visi auga toje pačioje 
šeimoje, jūsų namuose. Dešimt vaikų jumyse matys dešimt skirtingų motinų, 
ir net tas pats vaikas, paprastai paklusnus, matantis jus gražią ir mylinčią, 
staiga kelioms akimirkoms, gal prietemoje ar naktį, kai užeinate į jo kambarį, 
nes jam sapnuojasi košmaras, palaikys jus slibinu ar ragana, ar dar kuo 
baisiu ir pavojingu. 

Noriu pasakyti, kad kiekvienas naujas vaikas, ateinantis į jūsų šeimą, 
atsineša savą pasaulio supratimą ir poreikį kontroliuoti savą mažytę to 
pasaulio dalį. Todėl kiekvienas naujas vaikas — tai grėsmė jūsų tvarkai, jūsų 
rūpestingai parengtai ir palaikomai gyvenimo tekmei. Tad žinodamas, kaip 
jūs vertinate galimybę tvarkytis savarankiškai, tikrai jūsų gailiuosi. 

Pažiūrėkime, ar negalėčiau jums padėti. Manau, jog dalis tokiu atveju 
kylančių sunkumų atsiranda todėl, kad esate linkusi manyti: tai, ką aš 
vertinu ir mėgstu, yra teisinga, gera, protingiausia, saugiausia, greičiausia, 
taupiausia ir t. t. Be abejo, tokią nuomonę dažnai randare kuo pagrįsti, ir 
vaikas vargu ar gali varžytis su jumis, kai kalbame apie įgūdžius ir pasaulio 
pažinimą. Tačiau svarbiausia yra kitkas - jūsų požiūris jums atrodo geriausias 
ne todėl, kad jis iš tiesų geriausias, bet todel, kad tai jūsų požiūris, jūs jį 
vertinate ir pasitikite juo. Štai tikroji priežastis, kodėl siekiate dominuoti; 
iš tiesų, kodėl neturėtumėte to siekti? Tai jūsų namai, dėl to ištekėjote — 
bent iš dalies. Beje, ir saugi galite jaustis tik laikydama visas gijas savo rankose. 

Taip, turite visą teisę reikalauti, kad žmonės jūsų namuose paklustų 
jūsų nustatytoms taisyklėms, dengtų pusryčių stalą taip, kaip jums atrodo 
tinkama, sukalbėtų maldą prieš valgį ir nesikeiktų. Tačiau jūsų teisė remiasi 
tuo, kad tai jūsų namai ir jūsų tvarka, bet ne tuo, kad jūsų tvarka pati 
geriausia — nors, aišku, galbūt ji tikrai geriausia. 

Jūsų vaikai tikriausiai tikisi, kad jūs žinosite, ko norite ir kuo tikite, kad 

jūsų įsitikinimai jiems pagelbės. Neretai jie remsis jūsų normomis. Tačiau 
kartu, ir tai svarbiausia, — argi nesutiksite su manimi, kad vaikai ir parys 
turi savas vertybes bei įsitikinimus ir siekia kurti tvarką pagal savo valią? 
Vaikai nemėgsta nuolatinės painiavos ar nuolatinio savanaudiškumo. Argi 
nemanote, kad vaikui ne į naudą, jei jūs taip susirūpinusi savo teisių 
įtvirtinimu savuose namuose, kad niekaip neleidžiate pasireikšti įgimtam 
jūsų kūdikio ir vaiko polinkiui kurti aplink save mažą pasaulėlį, kurį pats 
tvarkytų ir kur galiotų savos dorovinės taisyklės? Jeigu pakankamai pasitikite 
savimi, tikriausiai norėtumėte sužinoti, kiek galite leisti kiekvienam vaikui 
pasikliauti jo paties impulsais, mintimis, vaizdiniais paprastesnėje aplinkoje, 
kurios ribas nubrėžia platesnė jūsų įtaka. „Šiandien mano gimimo diena, 
todel viskas turi būti pagal mano valią“, — pareiškė maža mergaitė, ir dėl to 
nekilo chaosas; tiesiog tai buvo diena, nepernelyg besiskirianti nuo kitų, 
bet ją sukūrė ne motina, ne auklė ar mokytoja, o pats vaikas. 

Žinoma, tokius dalykus motina paprastai daro kūdikio gyvenimo 
pradžioje. Ji negali visiškai priklausyti nuo kūdikio poreikių, todėl duoda 
jam krūtį vienodais laiko tarpais, ir tai pati geriausia išeitis: šitaip motinai 
dažnai pavyksta suteikti kūdikiui trumpą iliuzijos laikotarpį, kai jam dar 
nebūtina suprasti, kad įsivaizduojama krūtis neduoda pasitenkinimo, kad 
ir kokia graži būtų svajonė apie ją. Nuo įsivaizduojamos krūties jis svorio 
nepriaugs. Kitaip tariant, tikrai gera krūtis turi priklausyti ir motinai, ir tai 
yra išorinė aplinka, nesusijusi su pačiu kūdikiu. Jam nepakanka tik suvokti, 
kad nori valgyti, dar reikia, kad ir motina suvoktų norinti jį pamaitinti. 
Šitai suprasti - sunkus uždavinys vaikui, ir motina gali apsaugoti savo kūdikį 
nuo per ankstyvo ar per staigaus iliuzijų griuvimo. 

Aišku, iš pradžių kūdikis gauna visapusišką dėmesį. Jeigu jis nori valgyti 
ar verkia del diskomforto, viskas metama šalin, kol jo poreikiai patenkinami. 
Vaikui leidžiama elgtis kiek nori impulsyviai — pavyzdžiui, tuštintis tik 
todėl, kad jam norisi. Staiga motina tampa griežta — kartais tik dėl to, kad 
išsigando kaimynų, ir kūdikio akimis toks pasikeitimas atrodo labai keistas; 
ji imasi to, kas vadinama „auklėjimu“, ir nesiliauja tol, kol priverčia kūdikį 
paklusti jos švaros reikalavimams. Motina mano pasiekusi labai gerų 
rezultatų, jeigu jos kūdikis praranda bet kokią viltį išsaugoti tikrai vertingą 

spontaniškumą ir impulsyvumą. Iš esmės per ankstyvas ir per griežtas švaros 
siekimas neretai atsisuka „kitu lazdos galu", ir šešių mėnesių švarus vaikas 
tampa demonstratyviai ar kompulsyviai nešvarus, be to, jį jau labai sunku 
vėl išmokyti švaros įpročių. Laimė, dažniausiai vaikas randa išeitį, ir viltis 
galutinai neišnyksta, - spontaniškumas tiesiog pasislepia po tokiu simptomu 
kaip šlapinimasis į lovą. (Kaip žmogus, stebintis iš šalies, kuriam nereikia 
skalbti ir džiovinti paklodžių, iki šiol visada džiaugiuosi sutikęs valdingos 
motinos vaiką, kuris šlapinasi į lovą ir šitaip atsilaiko, nors aiškiai ir 
nesupranta, ką daro.) Didelis atpildas laukia motinos, kuri, išlaikydama 
savas vertybes, gali sulaukti, kol susiformuos paties vaiko supratimas apie 
vertybes. 

Leisdama kiekvienam vaikui turėti savą teisę dominuoti, jam tik padėsite. 
Aišku, tarp jo ir jūsų teisių kils konfliktų, tačiau tai natūralu ir kur kas 
geriau, negu primesti save vaikui tik todėl, kad jūs išmanote geriau. Jūs 
turite geresnę priežastį — tai, kad jums irgi patinka savasis požiūris. Atiduokite 
vaikui kambario kampą, spintą ar dalį sienos, kad tai būtų tik jo teritorija, 
kurią jis galėtų apversti aukštyn kojom, tvarkyti ar puošti pagal savo 
nuotaiką, fantaziją ar užgaidas. Kiekvienas jūsų vaikas turi teisę į jūsų namų 
dalelę, kurią galėtų pavadinti „mano“; taip pat jis kasdien turi teisę į dalį 
jūsų (ir tėčio) laiko, kurį tikrai turi gauti ir per kurį atsiduriate jo pasaulyje. 
Žinoma, yra ir kitas, iš esmės bevertis kraštutinumas: motina, pati 
neturėdama aiškios pozicijos gyvenime, leidžia savo vaikui elgtis, kaip jam 
patinka. Tada nelaimingi būna visi, įskaitant ir patį vaiką. 


19 skyrius 


Normalus 
vaikas: ką tai 
reiškia? 


ažnai kalbame apie sunkius vaikus, mėginame apibūdinti ir rūšiuoti 

jų sunkumus. Kalbame ir apie normalumą arba sveikatą, tačiau sveiką 
vaiką apibūdinti kur kas sunkiau. Gerai žinome, ką vadiname normalumu, 
kai kalbame apie kūną. Turime galvoje, kad vaiko vystymasis yra maždaug 
vidutinis, atsižvelgiant į jo amžių, ir nėra jokios fizinės ligos. Taip pat 
žinome, ką vadiname normaliu intelektu. Tačiau vaikas, turintis normalų 
kūną ir normalų ar net aukštesnį intelektą, gali būti labai toli nuo normos 
visos asmenybės požiūriu. 

Galėtume nagrinėti elgesį, lygindami vaiką su kitais to paties amžiaus 
vaikais, tačiau vertėtų suabejoti, ar leistina pavadinti vaiką normaliu dėl 
jo elgesio, nes normalaus ar tikėtino elgesio ribos be galo plačios. Vaikas 
verkia alkanas, ir tuojau klausiame: kokio jis amžiaus? Nera nenormalu 
verkti iš alkio vienerių metų vaikui. Vaikas išėmė centą iš motinos 
piniginės. Ir vel - koks jo amžius? Dauguma vaikų, būdami dvejų metų, 
kartais daro šitaip. Arba štai pažvelkime į du vaikus, kurie elgiasi taip, 
tarsi tikėtųsi gauti lupti: vienu atveju baimė neturi jokio realaus pagrindo, 
kitu — vaikas nuolat mušamas namuose. Trejų metų vaikas vis dar žinda 
krūtį. Anglijoje tai labai neįprasta, bet kai kuriose pasaulio dalyse toks 
paprotys egzistuoja. Ne, lygindami vieno vaiko elgesį su kitu, negalime 
suprasti, ką reiškia normalumas. 

Iš esmės norime sužinoti štai ką: ar vaiko asmenybė formuojasi normaliai, 
ar sveikai stiprėja jo charakteris. Vaiko gudravimas nereiškia, kad asmenybės 

brendimas „įstrigo“. Jeigu emocinė raida tam tikru metu stabteli, vaikas 
priverstas grįžti atgal, kai tik susiklosto atitinkamos aplinkybės, ir elgiasi 
tarsi kūdikis ar mažas vaikas. Pavyzdžiui, sakome, kad kas nors elgiasi 
vaikiškai, jei susidūręs su kliūtimi darosi bjaurus arba jei jį ištinka širdies 
priepuolis. Vadinamasis normalus žmogus turi kitokių būdų įveikti 
sunkumams. 

Pamėginsiu pozityviai apibūdinti normalų vystymąsi. Bet pirmiausia 
sutarkime, kad kūdikių poreikiai ir jausmai yra nepaprastai stiprūs. Labai 
svarbu žiūrėti į vaiką kaip į žmogų, kuris nuo pat pradžių turi visus 
intensyvius žmogui būdingus jausmus, nors jo ryšys su pasauliu dar tik 
prasideda. Žmonės sugalvoja visokiausių būdų, mėgindami atgaivinti 
kūdikystės ir ankstyvosios vaikystės jausmus; tie jausmai tokie brangūs todėl, 
kad intensyvūs. 

Remdamiesi šia prielaida, į ankstyvąją vaikystę galime žiūrėti kaip į lėtą 
pasitikėjimo formavimosi procesą. Pasitikėjimas žmonėmis ir daiktais auga 
po trupinėlį per nesuskaitomus gerus išgyvenimus. „Geras“ čia reiškia 
pakankamą malonumą, kai galima sakyti, kad poreikis ar impulsas buvo 
patenkintas ir pateisintas. Šie gerieji išgyvenimai atsveria bloguosius; 
„blogas“- tai žodis, kurį vartojame, kai kyla pyktis, neapykanta ir netikrumas, 
nes tokie jausmai juk neišvengiami. Kiekvienas žmogus turi rasti savyje 
atramos tašką, pagrindą instinktyviems impulsams sutvarkyti, kiekvienam 
žmogui tenka susikurti savą, asmenišką būdą gyventi su šiais impulsais tame 
pasaulyje, kuris jam skirtas. Šitai nėra lengva. Iš esmės svarbiausia, ką būtina 
paaiškinti žmonėms apie kūdikius ir vaikus - kad kūdikių ir vaikų gyvenimas 
nėra lengvas, net jeigu jame pilna visokiausių gerų dalykų, kad negali būti 
gyvenimo be ašarų, nebent viską užgožia paklusnumas be savaimingumo. 

Tad gyvenimas pačia savo prigimtimi yra sunkus, ir kiekvieno kūdikio 
ar vaiko augimą lydi to sunkumo požymiai. Šitai reiškia, kad visada pasitaikys 
simptomų, tam tikromis aplinkybėmis galinčių virsti ligos ženklais. Net 
pati maloniausia ir supratingiausia namų gyvenimo aplinka negali pakeisti 
fakto, kad normalaus žmogaus vystymasis yra sunkus; ko gero, tobulu 
prisitaikymu pasižyminčiuose namuose būtų sunku ištverti, nes juose neliktų 
vietos atsipalaidavimui per teisėtą pyktį. 

Šitaip vis labiau artėjame prie minties, kad žodis „normalu" turi dvejopą 

reikšmę. Vienokia reikšmė patogi psichologui: jam reikia standarto, ir visa, 
kas netobula, turi būti vadinama nenormalu. Antroji reikšmė priimtinesnė 
gydytojams, tėvams ir mokytojams, kai reikia apibūdinti vaiką, tikriausiai 
išaugsiantį visaverčiu visuomenės nariu, nors dabar simptomai ir nederamas 
elgesys tiesiog bado akis. 

Pavyzdžiui, pažįstu berniuką, kuris gimė neišnešiotas. Gydytojai sakytų, 
kad tai nenormalu. Dešimt dienų jis nežindo, tad motinai teko nutraukinėti 
pieną ir duoti jį kūdikiui iš buteliuko. Tai normalu neišnešioram kūdikiui 
ir nenormalu laiku gimusiam. Nuo tos dienos, kai jau turėjo gimti, kūdikis 
pradėjo žįsti krūtį, nors ir letai, sava sparta. Nuo pat pradžių savo įgeidžiais 
jis kamavo motiną; ši pajuto, kad susitvarkyti įmanoma tik einant vaikui iš 
paskos, leidžiant jam pačiam spręsti, kada pradėti ir kada baigti. Per visą 
kūdikystę berniukas klykdavo išvydęs kiekvieną naują daiktą, ir vienintelis 
būdas pripažinti naują puodelį, naują lovelę ar maudymo vonelę tebuvo 
parodyti naujieną ir tada kantriai laukti, kol vaikas pagaliau atsigręš į ją. 
Ryškus vaiko siekis viską daryti savaip psichologui dvelkė nenormalumu, 
tačiau šalia buvo motina, pasirengusi sekti vaikui iš paskos, todėl jį vis 
dėlto galime vadinti normaliu. Tai dar ne viskas: vaikui gyvenimas tikrai 
atrodė sunkus, ir jį ištikdavo labai stiprūs klyksmo priepuoliai, kurių metu 
jo niekaip nepavykdavo nuraminti, tad vienintelis įmanomas dalykas buvo 
palikti kūdikį lovelėje ir laukti šalia, kol jis atsigaus. Klykdamas vaikas 
neatpažindavo motinos, tad ji neturėjo galimybės jam padeti, kol pats 
pradėdavo rimti ir motina vėl tapdavo mama, kuria galima pasikliauti. 
Kūdikis buvo pasiųstas pas psichologą ištirti, tačiau motina, belaukdama 
paskirto priemimo laiko, pastebėjo, kad ji ir kūdikis jau sugeba suprasti 
vienas kitą be pagalbos. Psichologas nutarė nesikišti. Taip, jis įžvelgė ir 
vaiko, ir motinos nenormalumą, bet buvo linkęs verčiau vadinti juos abu 
normaliais ir leisti jiems savomis jėgomis įveikti sunkumus ir šitaip įgyti 
neįkainojamą patirtį. 

Savo darbe remiuosi tokiu normalaus vaiko apibūdinimu. Normalus 
vaikas ga// naudoti bet kurią ar visas priemones, gamtos duotas gintis nuo 
nerimo ir nepakeliamų konfliktų. Sveiko vaiko priemones nemaža dalimi 
lemia pagalba, kurią jis gali gauti. Nenormalumą parodo riboti ir nelankstūs 

vaiko sugebėjimai naudotis simptomais, taip pat atotrūkis tarp simpromų 
ir galimos pagalbos. Žinoma, būtina atsiminti, kad ankstyvojoje kūdikystėje 
vaikas dar labai menkai pajėgia suvokti, kokios pagalbos gali tikėtis, tad 
maksimalus motinos prisitaikymas yra itin svarbus. 

Imkim, pavyzdžiui, šlapinimąsi į lovą — tai pakankamai dažnas 
simptomas, su juo susiduria beveik visi, turintys reikalų su vaikais. Jeigu 
šlapindamasis į lovą vaikas raiškiai protestuoja prieš griežtą elgesį, slopinantį 
individo laisvę ir teises, tai šitoks simptomas nėra liga, — tai ženklas, kad 
vaikas vis dar viliasi išsaugoti savo individualybę, kuriai iškilusi kokia nors 
grėsmė. Dažniausiai šlapinimasis į lovą pasiekia savo tikslą, o laikas bei 
paprastas geras auklėjimas leidžia vaikui užmiršti šį simpromą ir rasti kitų 
būdų įtvirtinti save. 

Arba štai nevalgymas — dar vienas paplitęs simptomas. Visiškai normalu, 
jei vaikas atsisako valgyti. Neabejoju, kad valgydinate geru maistu. Tačiau 
vaikas ne visuomet gali jausti, kad maistas geras. Vaikas negali visuomet jaustis 
nusipelnęs gero maisto. Duokime jam laiko, elkimės su juo ramiai, ir vaikas 
ilgainiui susigaudys, ką vadinti geru ir blogu maistu, kitaip tariant, jis jau 
turės savo pomėgius kaip ir mes visi. 

Taigi simptomais vadiname štai tokias priemones, kuriomis pasinaudoja 
mūsų vaikai; sakome, kad normaliam vaikui nelygu aplinkybės gali 
pasireikšti bet koks simptomas. Kai vaikas serga, bėda yra ne patys 
simptomai, o tai, kad jie neatlieka savo paskirties ir vargina tiek motiną, 
tiek patį vaiką. 

Tad šlapinimasis į lovą, nevalgymas ir kiti įvairiausi simptomai gali reikšti, 
kad reikalingas gydymas, tačiau taip būna anaiptol ne visada. Iš esmės tokių 
ligos ženklų nesunku aptikti tarp vaikų, kuriuos nedvejodami vadiname 
normaliais: vaikai turi tokių simptomų paprasčiausiai todėl, kad gyvenimas 
sunkus, savaime sunkus kiekvienam žmogui ir nuo pat pradžių. 

Iš kur kyla tie sunkumai? Pirma, iš esmingiausio dviejų tikrovių 
susidūrimo — išorinio visiems bendro pasaulio ir kiekvieno vaiko vidinio 
pasaulio su asmeniškais jausmais, idėjomis, vaizduote. Nuo pat gimimo 
kiekvienas kūdikis nuolat susiduria su išoriniu pasauliu. Jau ankstyvieji 
maitinimo išgyvenimai leidžia vaizdinius lyginti su faktais: tai, ko norima, 

laukiama, kas įsivaizduojama, ir tai, kas duodama, kas priklauso nuo kito 
žmogaus norų ir valios. Ši svarbiausioji dilema neišvengiamai kamuoja 
žmogų per visą gyvenimą. Net paci geriausia išorinė tikrove vis dėlto nuvilia, 
nes ji neatitinka vaizduotės, nepasiduoda magiškai kontrolei, ją kas nors iš 
šalies gali net pakeisti. Viena svarbiausių užduočių tiems, kurie augina 
mažą vaiką — padėti įveikti skausmingą kelią nuo iliuzijos prie realybės, 
kiek įmanoma supaprastinant problemą, galinčią iškilti vaikui bet kurią 
akimirką. Didžioji dalis kūdikystės klyksmų ir irzlumo protrūkių siejasi su 
vidinės ir išorinės realybės kova, ir šią kovą turime laikyti normaliu reiškiniu. 

Tarp vaikystės iliuzijų ypatingą vietą užima vaiko atrastas džiaugsmas, 
kurį teikia tiesioginiai impulsai. Tačiau jei vaikas užaugęs turi pritapti prie 
kitų žmonių, didžiosios dalies džiaugsmo, kylančio iš savaimingumo, tenka 
atsisakyti. Bet juk neįmanoma atsisakyti to, kas pirma nebuvo atrasta ir 
išmėginta. Ir kaip sunku motinai pasiekti, kad kiekvienas kūdikis pirmiau 
išgyventų visą įmanomą meilę ir tik paskui pajustų, kad reikia tenkintis ne 
viskuo, o tik dalimi! Šitokios skausmingos pamokos visiškai natūraliai lemia 
konfliktus ir protestus. 

Antra, kūdikio ilgainiui laukia baisus atradimas, kad susijaudinimą lydi 
labai destruktyvios mintys. Valgydamas vaikas neišvengiamai pajunta 
impulsą naikinti visa, kas gera — maistą ir žmogų, duodantį tą maistą. Tai 
labai gąsdina — iš karto ar vėliau, kai kūdikis ima atpažinti jį prižiūrinų 
žmogų, prisiriša prie jo, maitinimo metu tarsi kviečiančio: „Naikink, 
sunaudok mane!“ Ber lygia greta kyla jausmas, kad viską sunaikinus, iš 
tiesų nieko nebeliks; kas gi bus, jei alkis vėl sugrįš? 

Tad ką reikia daryt? Kartais vaikas tiesiog liaujasi geidęs maisto ir šitaip 
išsaugo ramybę, bet praranda kai ką vertinga: jeigu nėra geismo, tai 
neįmanoma išgyventi ir visiško pasitenkinimo. Taigi turime simprtomą — 
sveiko godumo slopinimą, kurio galime pagrįstai laukti iš vaikų, šiaip 
vadinamų normaliais. Jeigu motina, mėgindama įvairiausiomis gudrybėmis 
apeiti šį simptomą, supranta, dėl ko visa ši košė užvirė, ji nebus taip smarkiai 
linkusi pulti į paniką ir labiau pasikliaus laiko galia — tai visada vertingas 
dalykas vaiko priežiūroje. Nuostabu, kiek daug vaikas sugeba pasiekti, kai 
šalia esantis žmogus jaučia asmenišką atsakomybę, bet viską daro ramiai, 
nuosekliai ir natūraliai. 

Visa, kas iki šiol kalbėta — kūdikio ir motinos santykių sritis. Tačiau 
netrukus greta visų kitų bėdų iškyla naujos, nes vaikas jau suvokia esant ir 
tėvą, su kuriuo taip par reikia skaitytis. Šis faktas ir su juo susijusios kitos 
aplinkybės natūraliai sukuria papildomų sunkumų, o vaikas juos atspindi 
simptomais, kurių daugybę jūs pati matote. Tačiau tai visai nereiškia, kad 
apskritai būtų geriau be tėvo. Be jokios abejonės, verčiau tegu randasi visokiausi 
simptomai kaip tiesioginis vaiko jausmų tėvui — pavydo, meilės ar jų 
samplaikos — padarinys, negu vaikas žengia pirmyn nestabčiodamas ir 
nesusidurdamas su dar vienu sunkiu išorinės tikrovės faktu, kurį būtina įveikti. 

Lygiai taip pat naujų vaikų gimimas atneša išgyvenimų, kurių tikrai 
neverta vengti. 

Ir paskutinis dalykas, nes visko suminėti nepajėgiu — vaikas netrukus 
ima kurti asmenišką vidinį pasaulį, kur vyksta mūšiai su pergalėmis ir 
pralaimėjimais, pasaulį, valdomą burtų. Vaiko piešiniuose ir žaidimuose 
pamatysite kai ką iš to pasaulio. Jį vertinti dera rimtai. Vidinis pasaulis 
vaikui atrodo turįs aiškią padėtį ir vietą — jo paties kūne, tad vaiko kūnas 
tampa aktyviu dalyviu. Pavyzdžiui, įvairiausi skauduliai ir kūniški 
negalavimai atsiranda drauge su vidinio pasaulio įrampomis ir stresais. 
Megindamas kontroliuoti vidinius reiškinius, vaikas patirs skausmus ir 
sopulius arba darys magiškus judesius ir šoks ratu kaip pamišęs; kai jums 
teks susidurti su tokiais „beprotiškais“ dalykais, ištikusiais jūsų vaiką, 
nenorėčiau, kad imtumėte manyti, jog jis serga. Turite būti pasiruošusi, 
kad vaiką gali apsėsti įvairiausi žmonės, tikri ir išgalvoti, gyvūnai ir daiktai. 
Kartais tie įsivaizduojami žmonės ir gyvūnai išeis išoren, tad teks apsimesti, 
kad juos matote, kitaip galite sukelti didžiausią sumaištį, nes verčiate vaiką 
išsyk tapti suaugusiu. Ir nesistebėkite, jei prireiktų valgydinti nesamus 
žaidimo draugus, kurie jūsų vaikui yra visiškai tikri, atkeliavę iš vidinio 
pasaulio ir laikinai dėl kažkokios svarbios priežasties atsidūrę išorėje. 

Užuot toliau mėginęs paaiškinti, kodėl gyvenimas paprastai yra sunkus, 
pabaigai tiesiog duosiu draugišką patarimą. Labiausiai pasikliaukite vaiko 
sugebėjimu žaisti. Nors ir išryškėtų vienas ar kitas simptomas, jeigu vaikas 
žaidžia, jei sugeba džiaugtis žaidimu, vienas ar su kitais vaikais, vadinasi, 
jokia rimta bėda jums negresia. Jeigu jo žaidimas remiasi lakia vaizduote, 
jeigu malonumą teikia veikla, kuriai reikia tiksliai suvokti išorinę tikrovę, 

tai galite jaustis visiškai laiminga, net jei tas vaikas šlapinasi į lovą, mikčioja, 
dažnai suirzta, nuolat pratrūksta pykčiu ar puola į depresiją. Žaidimas liudija, 
kad, esant pakankamai palankiai ir stabiliai aplinkai, vaikas pajėgs sukurti 
savą gyvenimo būdą ir ilgainiui tapti vientisu žmogumi, pageidaujamu ir 
laukiamu plačiajame pasaulyje. 


20 skyrius 


Vienturtis 
vaikas 


L bi pakalbėti apie vaikus, kurie neturi nei brolių, nei seserų, nors 
gyvena įprastose gerose šeimose: tai vienturčiai vaikai. Kuriais atžvilgiais 
iš tiesų svarbu, kaip vaikas auga — vienintelis ar vienas iš kelių? 

Šiais laikais, kai apsidairęs matau tiek daug vienturčių vaikų, suprantu, 
kad tikriausiai pakanka svarių priežasčių auginti tik vieną vaiką. Žinoma, 
neretai tėvai visokeriopai stengiasi turėti didelę šeimą, bet atsiranda vienoks 
ar kitoks kliuvinys, ir tai pasidaro neįmanoma. Bet dažnokai pastebėsime ir 
sąmoningą nuostatą turėti ne daugiau kaip vieną vaiką. Jei paklaustume, 
kodel sutuoktinių pora ketina auginti tik vieną vaiką, manau, išgirstume 
įprastą priežastį, esą tai susiję su ekonomika: „Mes tiesiog negalime sau 
leisti daugiau negu vieno vaiko“. 

Be abejo, kūdikiai reiškia išlaidas. Tikrai būtų neprotinga siūlyti tėvams 
nekreipti dėmesio į savo nuojautas dėl šeimos finansinės ateities. Visi žinome 
apie santuokinius ir nesantuokinius vaikus, pamestus nejaučiančių 
atsakomybės vyrų ir moterų, ir tai savaime skatina jaunuolius dvejoti, 
galvojant apie didelę šeimą. Jeigu žmonėms patinka kalbėti apie pinigines 
priežastis, neverta ginčytis, bet iš tiesų. manau, kad jų abejones kursto 
netikrumas, ar jie pajėgs išlaikyti didelę šeimą, neprarasdami per daug 
asmeninės laisvės. Du vaikai tikrai reikalauja iš motinos ir tėvo dvigubai 
daugiau negu vienas vaikas, tad išlaidos tikrai skaičiuojamos iš anksto. 
Tačiau dar galėtume svarstyti, ar iš tiesų keli vaikai yra daug didesnė našta, 
palyginti su vieninteliu vaiku. 

Prašau man atleisti, kad vadinu vaiką našta. Vaikai tikrai yra našta, ir jie 

teikia džiaugsmą tik todėl, kad yra pageidaujami, kad du žmonės nutarė 
imtis šios naštos; iš esmės jie susitarė vadinti šitai ne našta, o kūdikiu. Yra 
toks juokaujamas reikšmingas posakis: „Tegu visos jūsų bėdos būna mažos!" 
Nors ir kalbame apie vaikus jausmingai, žmonės vis tiek nenori jų auginti 
daug; motinos galbūt mėgsta skalbti ar taisyti drabužius, bet neleidžia mums 
pamiršti apie čia neišvengiamą darbą ir nesavanaudiškumą. 

Būdamas vienintelis, vaikas gauna kai kurių neabejotinų pranašumų. 
Manau, kad tėvai, galėdami atsidėti vienam vaikui, sugeba geriau nei kitokiu 
atveju susitvarkyti, kad šio kūdikio vaikystė būtų šviesi ir lengva. Kitaip 
tariant, naujagimis pradeda gyvenimą nuo paties paprasčiausio ryšio su 
motina, ir ši pasaulio atkarpa ilgainiui įgauna sudėtingumo tokiu greičiu, 
koks priimtinas besivystančiam kūdikiui. Būties kūrimas paprastesnėje 
aplinkoje gali suteikti stabilumo jausmą, kuris taps didžia atrama visam 
gyvenimui. Taip pat, žinoma, turėčiau paminėti kitus svarbius dalykus — 
maistą, drabužius, išsilavinimą, kuriais tėvai gali nesunkiai aprūpinti 
vienturtį vaiką. 

Dabar pereikime prie trūkumų. Akivaizdu, kad vieninteliam vaikui stinga 
draugų žaisti, jis nepatiria tos išgyvenimų pilnatvės, kurią teikia įvairiausi 
santykiai su vyresniais ar jaunesniais broliais ir seserimis. Vaikų žaidimuose 
gausu to, ko suaugusieji jau nebegali užčiuopti. Net suvokdami žaidimo esmę, 
suaugusieji nesugeba įsitraukti tokiam ilgam laikui, kaip vaikai norėtų. Kai 
suaugęs žmogus ima žaisti su vaiku, darosi pernelyg akivaizdus natūralus vaiko 
žaidimo „kvailumas“. Tad, jei nėra kitų vaikų, vienturčio žaidimas sustabarėja, 
išnyksta malonumų teikiantis chaosas, laisvė ir impulsyvumas; vienintelis 
vaikas neretai atrodo per anksti subrendęs, linkęs klausytis ar kalbėti 
suaugusiųjų draugijoje, daugiau padedantis mamai namų ruošoje ar 
besidomintis tėvo įrankiais. Žaisti pasidaro kvaila. Vaikai, žaidžiantys kartu, 
pasižymi beribiais sugebėjimais išsigalvoti žaidimo detalių ir gali labai ilgai 
žaisti nepavargdami. 

Tačiau, manau, yra kai kas net dar svarbiau: vaikui labai reikšminga 
išgyventi naujo brolio ar sesers atėjimą į šeimą. Šio išgyvenimo svarbos 
neįmanoma pervertinti. Neštumo faktas — tai kažkas itin esminga, ir vaikas 
praranda labai daug, jei neturi galimybės stebėti, kaip keičiasi jo motina, 
kaip ilgainiui darosi sunku patogiai įsitaisyti jai ant kelių, o priežastis po 

truputį aiškėja, ir ją, slapčiomis nuspėjamą, apčiuopiamai pagrindžia po tam 
tikro laiko atsiradęs kūdikis ir vėl tapusi įprasta mama. Nors nemažai daliai 
vaikų būna sunku šitai „suvirškinti“ ir suvaldyti stiprius jausmus bei kylančius 
konfliktus, vis dėlto esu tikras, kad kiekvienam vaikui reikia matyri, kaip jo 
motina maitina kūdikį pienu iš krūties, kaip maudo ir rūpinasi naujagimiu, 
ir šito nepatyręs vaikas augs mažiau praturtėjęs nei tas, kuris visa tai regėjo iš 
arti. Ir tikriausiai maži vaikai nori kūdikių lygiai taip par, kaip suaugusieji. 
Bet širai jiems nepasiekiama, ir lėlės gali tokį norą patenkinti tik iš dalies. 
Tuo tarpu vaikiška logika sako, kad jeigu mama turi vaikų, tai ir jie patys gali 
jų turėti. 

Yra dalykas, kurio vieninteliam vaikui ypač trūksta: tai kylančios 
neapykantos išgyvenimas. Ši neapykanta - vaiko jausmai, kai naujas kūdikis 
ima grėsti nusistovėjusiems ir saugiems ryšiams su motina ir tėvu. Naujo 
kūdikio gimimas suerzina vyresnį vaiką taip dažnai, jog tikrai tinka sakyt, 
kad tai „normalu“. Pirmieji vyresnėlio žodžiai paprastai nepasižymi 
mandagumu: „Jo veidas — kaip pomidoras". Iš esmės tėvai turėtų lengviau 
atsikvėpti, tiesiogiai išgirdę sąmoningą nepasitenkinimą ar net įniršį dėl 
naujo vaiko gimimo. Kūdikis augdamas virs žmogumi, su kuriuo galima 
žaisti, kuriuo galima didžiuotis, ir neapykanta ilgainiui užleis vietą meilei. 
Tačiau pirmoji reakcija gali būti baimė, neapykanta ir noras išmesti naująjį 
kūdikį į šiukšlių dėžę. Manau, kad vaikas išgyvena kažką labai vertinga, kai 
pastebi, jog jau ima mylėti mažąjį broliuką ar sesutę, o juk tai tas pats 
naujasis kūdikis, vos prieš kelias savaites kelęs vien neapykantą ir norą kaip 
nors jo atsikratyti. Visiems vaikams labai sunku priimtinu būdu reikšti 
neapykantą, o vienturčiam vaikui pasitaiko palyginti daug mažiau progų 
išreikšti agresyviąją savo prigimties pusę - tai labai didelis trūkumas. Vaikai, 
augantys tarp bendraamžių, žaidžia pačius įvairiausius žaidimus, tad turi ir 
galimybę apsiprasti su savo agresyvumu, ir vertingų progų suvokti, kaip 
būna sunku tikrai užgavus tą, kurį mylime. 

Kita vertus, naujų kūdikių atsiradimas reiškia, kad tėvas ir motina vis 
dar traukia vienas kirą seksualine prasme, kad jie džiaugiasi vienas kitu. 
Esu tikras, ateinant naujiems kūdikiams, vaikai dar kartą įsitikina tevo ir 
motinos santykių rvirtumu. Vaikams visada gyvybiškai svarbu jausti, kad 

motiną ir tėvą sieja seksualinis ryšys, kad šeimos gyvenimo sandara išlieka 
stabili. 

Šeima, kurioje daug vaikų, turi dar vieną pranašumą. Didelėje šeimoje 
vaikai gali vaidinti vienas kito atžvilgiu įvairiausius vaidmenis, ir visa tai 
parengia juos gyvenimui didesnėse grupėse ir pagaliau pasaulyje. 
Vienturčiams vaikams augant, ypač jeigu jie neturi daug pusbrolių ir 
pusseserių, kyla sunkumų paprastai, kasdieniškai bendrauti su kitais 
berniukais ir mergaitėmis. Vienturčiai vaikai nuolat ieško pastovžy ryšių, ir 
šitaip atstumiama daug atsitiktinių pažinčių. Tuo tarpu didelėse šeimose 
vaikai įpratę susitikti su brolių ir seserų draugais, tad pasiekę jaunystę įgyja 
daugybę praktiškos žmonių santykių patirties. 

Žinoma, tėvai vienturčiam vaikui gali duoti labai daug, ir nemaža dalis 
savo pastangoms renkasi kaip tik tokį kelią, bet drauge jie tampa atviri 
kentėjimui. Ypač karo metu tėvams reikia didžiulės drąsos išleisti vienintelį 
vaiką į kariuomenę, nors paties vaiko požiūriu tai galbūt vienintelis 
prasmingas poelgis. Mergaitėms ir berniukams reikia laisvės rizikuoti, bet, 
būdami vienturčiai, susižeidę suteiktų tėvams per daug skausmo, todėl būna 
priversti save riboti, varžyti, ir tai nemenka kliūtis augimui. Be to, gerai 
žinoma, kad vyrą ir moterį praturtina kiekvienas vaikas, jų išmaitintas ir 
išleistas į pasaulį. 

Reikia prisiminti ir apie būtinybę globoti tėvą ir motiną, kai vaikas 
suauga. Keli vaikai gali šią globą pasidalyti. Akivaizdu, kad vienturtį 
vaiką kartais gerokai slegia jo paties noras prižiūrėti tėvus. Galbūt tėvai 
turėtų apie tai pagalvoti iš anksto. Jie neretai pamiršta, kad jų prižiūrimas 
vaikas greitai augo ir buvo mažas tik keletą metų. Tuo tarpu vaikui gal 
tenka globoti tėvus (su tikrai nuoširdžiu noru) du tris dešimtmečius ar 
net ilgiau — tas laikotarpis visada neapibrėžtas. Jeigu šeimoje auga keli 
vaikai, senstančių tėvų globa kur kas lengviau gali išlikti maloni iki par 
pabaigos. Iš tikrųjų kartais atsitinka taip, kad jauna šeima norėtų turėti 
keletą vaikų, bet šitai lieka nepasiekiama, nes vyrui ir žmonai tenka 
didelė atsakomybė už senstančius ar ligotus tėvus, neišauginusius vaikų 
tiek, kad šį darbą būtų įmanoma pasidalyti ir jis teiktų džiaugsmą. 

Iki šiol kalbėjau apie vienturčio vaiko gyvenimo pliusus ir minusus, 

turėdamas galvoje, kad vaikas yra paprastas, sveikas, normalus individas, 
augantis įprastoje geroje šeimoje. Aišku, daug daugiau būtų galima kalbėti 
apie nukrypimus. Pavyzdžiui, tėvai, auginantys protiškai atsilikusį vaiką, patiria 
savitų keblumų, o būrį vaikų auginti taip sunku, kad tėvai savaime ima 
svarstyti, ar kitiems vaikams nepakenks vienas sunkus vaikas ir tas ypatingas 
elgesys, kurio toks vaikas reikalingas. Ne mažiau svarbus atvejis — vaikas, 
kurio tėvai serga fiziškai ar psichologiškai. Pavyzdžiui, kai kurios mamos ar 
tevai bemaž visada prislėgti depresijos ar nerimastingi, kai kurie taip baiminasi 
pasaulio, kad savo šeimą kuria su aiškiu įsitikinimu, jog pasaulis jų atžvilgiu 
yra priešiškai nusiteikęs. Ir vienturtis vaikas privalo pats vienas šitai suvokti ir 
įveikti. Vienas mano draugas pasakojo: „Nuolat jaučiau keistą uždarumo 
jausmą. Galbūt per daug buvo meilės, per daug dėmesio, per daug 
priklausomybės, ir atrodė, kad esi uždarytas su tėvais, kurie įsivaizdavo 
atstoją vaikui visą pasaulį dar ilgą laiką, kai šito jau nebeliko. Man tai buvo 
tikrai blogiausias dalykas vienturčio vaiko gyvenime. Išoriškai mano tėvai 
buvo pakankamai supratingi. Jie išsiuntė mane į mokyklą vos pradėjusį 
vaikščioti, faktiškai leido gyventi drauge su kaimynų vaikais, tačiau namuose 
tvyrojo keistas atsiribojimo įspūdis, tarsi šeimos ryšiai būtų nepalyginti 
svarbesni už visus kitus. Jeigu šeimoje nėra vaiko bendraamžių, visa atmosfera 
įkvepia vaikui savotiško išdidumo“. 

Tikriausiai pastebėjote, kad, mano asmeniška nuomone, didelė šeima 
turi daugiau pranašumų negu vienavaikė. Tačiau kur kas geriau vienas ar 
du vaikai ir galimybė skirti jiems visas pastangas negu šeima su daugybe 
vaikų, nepajėgianti tvarkytis nei fiziškai, nei emociškai. Jeigu šeimoje bus 
tik vienas vaikas, nepamirškime, kad galima į namus pakviesti kitų vaikų, 
ir šitai tinka pradėti gana anksti. Ir jei kartais du pypliai trinkteli vienas 
kitam per galvą, tai anaiptol nereiškia, kad jiems nedera būti drauge. Jeigu 
aplinkui nėra kitų vaikų, tada gali atsirasti šuo ar koks kitas naminis gyvūnas, 
be to, dar yra vaikų lopšeliai ir darželiai. Sugebėję suprasti, kiek didelių 
trūkumų ir problemų laukia vienturčio vaiko, pajėgsime - jeigu tik turėsime 
pakankamai noro ir valios — rasti būdų jų bent iš dalies išvengti. 

Dvyniai 


k apie dvynius, pirmiausia reikia pasakyti, kad tai visiškai 
natūralus reiškinys, ir tikrai nėra pagrindo apie juos kalbėti nei 
sentimentaliai, nei žaismingai. Žinau daug motinų, kurios džiaugėsi 
turėdamos dvynius, ir žinau daug dvynių, kurie džiaugėsi būdami dvyniai. 
Tačiau beveik visos motinos sako, kad jei būtų galėjusios spręsti pačios, 
nebūtų pasirinkusios dvynių. Ir patys dvyniai, net tie, kurie atrodo visiškai 
patenkinti savo likimu, man paprastai sako, kad verčiau būtų gimę po vieną. 

Dvyniams tenka spręsti savas ypatingas problemas. Greta visų 
pranašumų, kuriuos turi dvyniai, yra ir trūkumų. Manau, kad padėti galėčiau 
ne tiek aiškindamas, ką ir kaip daryti, kiek vienu kitu žodžiu apibūdindamas 
svarbiausius sunkumus. 

Dvyniai būna dviejų skirtingų tipų, ir jų problemos nėra visiškai vienodos. 
Kaip žinote, kiekvienas kūdikis vystosi iš vienos mažytės ląstelės — apvaisintos 
kiaušialąstės. Kai tik kiaušialąstė apvaisinama, ji ima augti ir pasidalija į dvi 
ląsteles. Šios abi vėl dalijasi į dvi, taigi jau yra keturios, keturios virsta aštuoniomis, 
ir šitaip augimas tęsiasi, kol pagaliau naują individą sudaro milijonai įvairiausių 
tipų ląstelių, ir visos jos glaudžiai susijusios tarpusavyje, o organizmas vienti- 
sumu prilygsta pradinei kiaušialąstei. Kartais po pirmojo naujai apvaisintos 
kiaušialąstės dalijimosi kiekviena iš dviejų ląstelių pasidalija ir ima toliau augti 
savarankiškai — šitaip atsiranda identiški dvyniai: du kūdikiai, besivystantys iš 
tos pačios apvaisintos kiaušialąstes. Identiški dvyniai visada tos pačios lyties, jie 
paprastai išvaizda labai panašūs vienas į kitą, bent iš pradžių. 

Kito tipo dvyniai gali būti tos pačios ar skirtingos lyties, nes jie daug 
kuo primena visus kitus brolius ir seseris, išskyrus tai, kad išaugo iš 

kiaušialąsčių, kurios buvo atsitiktinai apvaisintos tuo pačiu metu. Šios dvi 
kiaušialąstės auga gimdoje viena greta kitos. Tokie dvyniai visai nebūtinai 
panašūs, ne ką daugiau nei kiti broliai ir seserys. 

Pažvelgus į bet kurio tipo dvynius, nesunku spėti, kad turėtų būti smagu 
kiekvienam vaikui turėti draugą ir niekada nelikti vienam, ypač kai abu 
paauga. Tačiau yra vienas „bet“, ir, noredami tai suprasti, turime prisiminti, 
kaip auga kūdikiai. Įprastomis aplinkybėmis, įprastai ir normaliai prižiūrimų 
naujagimių asmenybės pagrindai, jų individualybė, pradeda formuotis tuoj 
po gimimo. Kartu ima rastis savosios svarbos, savojo reikšmingumo 
suvokimas. Visi vertiname nesavanaudiškumą ir pakantumą kito žmogaus 
požiūriui, tad tikimės šių dorybių ir iš savo vaikų, tačiau, panagrinėję emocinį 
naujagimio vystymąsi, atrandame, kad sveikas ir tvirtas nesavanaudiškumas 
formuojasi tik remdamasis ankstyvąja savanaudiškumo patirtimi. Galėtume 
sakyti, kad be šio ankstyvojo savanaudiškumo vaiko nesavanaudiškumą 
užgožia nuoskaudos. Šiaip ar taip, tas ankstyvasis savanaudiškumas yra ne 
kas kita kaip gerai motinos prižiūrimo kūdikio išgyvenimai, kai motina 
pasirengusi labiau prisitaikyti prie savo kūdikio norų, kai ji leidžia vaiko 
impulsams netrikdomai reikštis ir kantriai laukia, kol savu laiku susiformuos 
kūdikio sugebėjimas pripažinti kito žmogaus požiūrį. Pačioje pradžioje 
būtina, kad motina sugebėtų teikti kūdikiui nuosavybės turėjimo jausmą, 
jausmą, kad jis ją kontroliuoja, kad ji, motina, tiesiog sukurta jo poreikiams. 
Pačios motinos gyvenimas iš pradžių vaikui neprimetamas. Visa savo esybe 
išgyvenęs pirminį savanaudiškumą, kūdikis vėliau sugebės tapti 
nesavanaudiškas be didesnių nuoskaudų. 

Taigi įprastais atvejais, kai vaikai gimsta po vieną, mažas žmogutis gauna 
pakankamai laiko suprasti, kad motina turi teisę ir į kitus interesus; gerai 
žinoma, kad kiekvienas vaikas suvokia naujo kūdikio atsiradimą kaip 
sunkumą, kartais net labai didelį. Nė viena motina nesijaudins, jeigu jos 
vaikas pajėgs įvertinti kitų vaikų draugijos pranašumus tik gerokai po 
pirmojo gimtadienio, ir net dvimečiai dar labiau linkę peštis, o ne žaisti. Iš 
tiesų kiekvienas vaikas turi savo laiką, kada jau gali džiaugtis nauju broliu 
ar sesute. Tai labai svarbus momentas - kai mažas vaikas jau gali nuoširdžiai 
„leisti“ (kitaip sakant, suteikti galimybę) savo motinai vėl gimdyti. 

O štai dvynys visada šalia turi kitą kūdikį, su kuriuo tenka taikytis visai 
nepriklausomai nuo to, kaip randasi menkiausias pakantumas šeimos 
gausėjimui. 

Kaip tik čia matome, koks klaidingas yra požiūris, kad ankstyvaisiais 
mėnesiais maži dalykai nėra svarbūs; tikrai svarbu, ar dvyniai jaučia, kad 
motina nuo pat pradžių priklauso kiekvienam iš jų atskirai. Dvynių 
motinai greta viso kito tenka papildoma užduotis — atiduoti visą save iš 
karto dviems kūdikiams. Iš dalies ji neišvengiamai nepajėgs to padaryti, 
tad dvynių mama privalo pasitenkinti tuo, kad daro kas įmanoma, ir 
tikėtis, kad vaikai ilgainiui ras pranašumų, kurie kompensuos natūralius 
dvynių padėties trūkumus. 

Vienai motinai neįmanoma vienu metu tenkinti neatidėliotinus dviejų 
kūdikių poreikius. Pavyzdžiui, ji negali pirmiausia paimti ant rankų kiekvieno 
iš dviejų vaikų, ar ketindama juos maitinti, keisti vystyklus, ar maudyti. Ji 
gali tik kiek įmanoma stengtis būti teisinga, ir šitai bus atlyginta, jeigu į visą 
reikalą ji žiūrės rimtai nuo pat pradžių; bet šitai negali būti lengva. 

Iš ukrųjų motina netrukus supras, kad jos tikslas nera elgtis su abiem 
vaikais vienodai; su kiekvienu vaiku reikia elgtis taip, tarsi jis būtų vienintelis. 
Kitaip tariant, motina stengsis rasti skirtumų tarp abiejų kūdikių nuo pat 
gimimo. Galbūt ji vienintelė iš visų žmonių privalo lengvai juos atpažinti, 
net jei iš pradžių tektų remtis mažyte odos žyme nugaroje ar kokia panašia 
gudrybe. Dažniausiai mama pastebės, kad tai du skirtingi temperamentai, 
ir jeigu ji natūraliai elgsis su kiekvienu vaiku kaip su visapusiška asmenybe, 
abu kūdikiai ugdys savas asmeniškas ypatybes. Manoma, kad daug sunkumų 
su dvyniais kyla iš fakto, jog jie ne visada suvokiami kaip skirtingi, net ir 
kai jie iš tiesų nevienodi; taip gali atsitikti bejuokaujant ar vien todėl, kad 
niekas šeimoje nemano, jog tokiam dalykui verta gaišti laiką. Pažįstu visai 
neblogą šeimą, kur motina taip niekada ir neišmoko skirti dvynes dukras 
vieną nuo kitos, nors kitiems vaikams tai pavykdavo visiškai nesunkiai; tos 
dvi mergaitės iš tiesų buvo dvi aiškiai skirtingos asmenybės. Motina 
kiekvieną jų vadindavo „Dvyne“. 

Problemos tikrai neišspręsite, jeigu vieną kūdikį prižiūrėsite pati, o kitą 
perduosite auklei. Galbūt dėl kokių nors svarbių priežasčių, tarkim, prastos 

sveikatos, jums teks dalį vaikų globos patikėti kitam žmogui, tačiau tokiu 
būdu visus reikalus tik nukelsite į vėlesnį laiką, nes vieną gražią dieną 
„perleistasis“ dvynys ims labai pavydėti jūsiškiam, net jeigu pagalbininkės 
priežiūra bus geresnė. 

Dvynių motinos sutinka, kad nors dvyniai džiaugiasi, kai aplinkiniai 
klysta juos atskirdami, tie patys vaikai iš savo mamos laukia, kad kiekvieną 
ji atpažintų be vargo. Visais atvejais svarbu, kad patys vaikai išvengtų 
sumaišties, todėl jų gyvenime privalo būti aiškiai juos suprantantis žmogus. 
Viena mano pažįstama mama turėjo identiškus dvynius, kurie aplinkiniams 
atrodė visiškai vienodi, bet motina nuo pirmųjų dienų juos lengvai 
atskirdavo iš temperamento. Maždaug pirmąją savaitę ji suardė įprastą 
maitinimo procedūrą tuo, kad užsimetė raudoną skarą. Vienas dvynukas 
sureagavo ir taip įsispoksojo į skarą, tikriausiai paveiktas jos ryškios spalvos, 
kad net liovėsi domėjęsis krūtimi. Tačiau kito skara visiškai nepaveikė, ir 
jis žindo kaip visuomet. Po tokio „eksperimento“ motina pajuto, kad tiedu 
dvyniai — tai dvi asmenybės, ir jų išgyvenimai jau nebesutampa ir net nėra 
panašūs. Ši motina išsprendė uždavinį „kuriam pirmiau", visada laiku 
pasiruošdama maitinimui ir valgydindama pirmiausia tą kūdikį, kuris reiškė 
didesnį norą. Jį nustatyti paprastai būdavo nesunku iš verksmo. Bet nenoriu 
teigti, kad toks metodas tinka visais atvejais. 

Be abejonės, auginant dvynius, daugiausia rūpesčio kelia kaip tik šis 
uždavinys: kiekvienam kūdikiui skirti asmenišką dėmesį ir globą, kad kuo 
labiausiai atsiskleistų kiekvieno dvynuko vientisumas ir ypatingumas. Net 
jeigu pasitaikytų idealiai vienodi dvyniai, jų motinai vis delto reikėtų su 
kiekvienu atskirai palaikyti pilnavertį ryšį. 

Minėtoji motina pasakojo apie savo sumanymą migdyti kūdikius sode 
priešingose namo pusėse. Aišku, galbūt jūs neturite tokio sodo, tačiau 
tikriausiai galėtumėte taip susitvarkyti, kad, vos pravirkus vienam vaikui, 
nereikėtų raminti abiejų. Ne vien dėl to, kad tai apgailėtina padėtis; 
svarbiausia, kad kūdikis verkdamas stengiasi valdyti aplinką, o ankstyvojoje 
vaikystėje, natūralios diktatūros stadijoje, šalimais atsiradęs varžovas tiesiog 
varo vaiką iš proto. Esu pastebėjęs, kad tokių išgyvenimų padariniai dvynio 
gyvenime išlieka labai ilgai. 

Jau sakiau, kad vieno tipo dvyniai vadinami identiškais. Žinoma, šis žodis 
viską ir sugadina. Jeigu vaikai iš tiesų būtų identiški, jie būtų tokios pačios 
būtybės, taip sakant, vienas vienetas — o tai absurdiška. Vaikai panašūs, bet 
ne identiški, tačiau žmonės linkę laikyti juos identiškais, ir tai pavojinga, nes, 
kaip jau minėjau, patys dvyniai susipainioja ir nesusigaudo, kas yra kas. Beje, 
kūdikiai dažnai, net ir nebūdami dvyniai, miglotai suvokia savo tapatumą — 
aiškus supratimas „kas aš esu" susiformuoja tik per gana ilgą laikotarpį. 

Kaip žinote, vaikai ima vartoti įvardžius gerokai vėliau nei kitus žodžius. 
Jie jau sako „mama“, „tėte“, „dar“, „šuo“, o „aš“, „tu“, „mes“ išgirstame tik 
po tam tikro laiko. Visai gali būti, kad dvyniai sėdi vežimėlyje ir kiekvienas 
mano, jog kitas nėra atskiras asmuo. Tikrai, kūdikiui būtų natūraliau manyti, 
kad tai jis pats sėdi kirame vežimėlio gale (tarsi žiūrėtų į veidrodį), negu 
sakyti (vaikiška kalba): „Štai ten priešais - mano dvynys". Tačiau kai vienas 
paimamas iš vežimėlio, kitas jaučiasi paliktas ir apgautas. Tokią nuoskaudą 
gali patirti bet kuris vaikas, bet dvyniai šitai išgyvena neišvengiamai, ir 
vienintelė viltis atsilaikyti — tai, kad mes atliekame savo vaidmenį ir 
suvokiame juos kaip du žmones. Vėliau, kai dvyniai galutinai išsiaiškina 
savo tapatybes, jiems visai smagu naudotis savo panašumu, ir tik tada, jokiu 
būdu ne anksčiau, ateina laikas linksmybėms ir žaidimams, susijusiems su 
atpažinimo klaidomis. 

Ir pagaliau — ar dvyniai patinka vienas kitam? Tai klausimas, į kurį turi 
atsakyti patys dvyniai. Iš to, kas man pasakojama, jaučiu, kad dar vertėtų 
pasvarstyti teiginį, jog dvyniai itin mėgsta vienas kitą. Dažnai jie priima vienas 
kito draugiją, smagiai žaidžia kartu ir nepakenčia išsiskyrimo, bet vis delto iš 
šalies žiūrint neatrodo, kad jie vienas kitą myli. Staiga vieną dieną jiems 
paaiškėja, kad jie nekenčia vienas kito kaip maro, taip pagaliau sulaukiame 
galimybės, kad jie pamils vienas kitą. Ne visais atvejais bus kaip tik taip, bet 
jei du vaikai turėjo noromis nenoromis taikytis vienas su kitu, tai jiems 
sunku spręsu, ar būtų patys norėję vienas kitą pažinti. Kai neapykanta iškyla 
į paviršių, atsiranda ir meilės galimybė. Taigi svarbu, kad iš anksto nebūtumėte 
tikri, jog jūsų dvyniai norės praleisti gyvenimą kartu. 

Gal norės, o gal ir ne; galimas dalykas, jie net bus dėkingi jums ar kokiam 
atsitiktiniam dalykui, pavyzdžiui, tymams, kad juos išskyrė, nes kur kas 
lengviau tapti vientisa asmenybe vienam negu su savo dvyniu šalia. 

22 skyrius 


Kodėl vaikai 
žaidžia? 


odėl vaikai žaidžia? Paminėsiu keletą priežasčių — jos akivaizdžios, 
bet vis dėlto vertos būti aptartos. 

Dauguma žmonių pasakytų, kad vaikai žaidžia, nes jiems patinka, ir 
šito paneigti neįmanoma. Vaikai mėgsta bet kokius fizinius ir emocinius 
žaidimų išgyvenimus. Abiejų rūšių išgyvenimų apimtį galime išplėsti, 
parūpindami medžiagų ir sumanymų, tačiau, atrodo, tokių dalykų geriau 
parūpinti per mažai negu per daug, nes vaikai lengvai sugeba ir mėgsta 
atrasti žaidimo objektą ir prasimanyti pačių žaidimų. 

Įprasta sakyti, kad žaisdami vaikai atsikrato neapykantos ir agresijos, 
tarsi agresija būtų kokia bloga substancija, kurią galima numesti šalin. Iš 
dalies tai tiesa, nes slopinamos nuoskaudos ir pykčio išgyvenimai vaikui 
gali atrodyti tartum koks blogas daiktas jo viduje. Tačiau daug svarbiau yra 
pasakyti ką kita — vaikas vertina patyrimą, kai neapykantą ir agresyvius 
impulsus galima reikšti pažįstamoje aplinkoje, kur nėra pavojaus sulaukti 
neapykantos ir smurto atgal iš aplinkos. Vaikas jaučia, kad gera aplinka 
turėtų ištverti agresyvius jausmus, jeigu jie reiškiami daugmaž priimtinu 
būdu. Būtina pripažinti, kad agresija tikrai turi savo vietą tarp vaiko jausmų, 
ir vaikas jausis nesąžiningas, slėpdamas ir neigdamas tai, kas yra iš tikrųjų. 

Agresija gali teikti malonumą, tačiau ji neišvengiamai reiškia, kad kas 
nors iš tikro ar vaizduotėje bus užgautas, ir vaikas šio prieštaravimo niekaip 
negali išvengri. Iš dalies tai susitvarko iš karto, kai vaikas pripažįsta discipliną 
ar išreiškia agresyvius jausmus žaidimu, o ne vien supykęs. Kitas būdas — 
panaudoti agresiją veikloje, turinčioje svarbų, konstruktyvų tikslą. Tačiau 

tokie dalykai pasiekiami tik per tam tikrą laiką. Tai jau mūsų pareiga rūpintis, 
kad neliktų nepastebėtas visuomeninis vaiko indėlis, kai jis reiškia agresyvius 
jausmus žaisdamas, o ne įniršio akimirkomis. Mums gal ir nemalonu patirti 
neapykantą ar užgaulę, bet, kalbėdami apie pykčio impulsus, jokiu būdu 
negalime ignoruoti to, kas slypi už savirvardos. 

Žinoma, visai nesunku suvokti, kad vaikai žaidžia iš malonumo, tačiau 
kur kas sunkiau suprasti, kad vaikai žaidžia stengdamiesi įveikti nerimą ar 
suvaldyti nerimą keliančias (nesant kontrolės) idėjas ir impulsus. 

Nerimas visada vaidina tam tikrą vaidmenį vaiko žaidimuose, ir dažnai 
tas vaidmuo pagrindinis. Grėsmė patirti itin didelį nerimą kelia neįveikiamą 
norą žaisti vis tą patį žaidimą ar skatina perdėtai siekti su žaidimu susijusių 
malonumų, ir jeigu nerimas tampa nepakeliamas, žaidimas tiesiog subyra į 
juslinį pasitenkinimą teikiančius momentus. 

Čia gal nėra reikalo stengtis įrodyti teiginį, kad už vaiko žaidimo slypi 
nerimas. Tačiau svarbu praktinis rezultatas. Kol vaikai žaidžia tik iš 
malonumo, galima paprašyti juos liautis, bet jei žaidimas susijęs su nerimu, 
neįmanoma vaiko nuo jo atitraukti, nesukeliant streso, naujo nerimo ar 
naujų gynimosi nuo nerimo būdų (tokių kaip masturbacija ar fantazavimas). 

Žaisdamas vaikas kaupia patirtį. Žaidimas užima didelę jo gyvenimo 
dalį. Suaugęs žmogus gali turėti turtingų išgyvenimų, tiek vidinių, tiek 
išorinių, bet vaikas sau turtus randa daugiausia žaidime ir fantazijose. Lygiai 
kaip suaugusiųjų asmenybės vystosi per išgyvenamą patirtį, taip ir vaikų — 
per žaidimus, savus ir kitų vaikų ar suaugusiųjų išgalvotus. Turtindamas 
savo asmenybę, vaikas po truputį plečia sugebėjimą suvokti išoriškai realaus 
pasaulio įvairovę. Žaidimas — tai nuolatinis kūrybiškumo, vadinasi, ir 
gyvumo įrodymas. 

Suaugusieji padeda vaikui, pripažindami ypatingą žaidimo svarbą ir 
mokydami tradicinių žaidimų, tačiau nevaržydami ar negriaudami paties 
vaiko išradingumo. 

Iš pradžių vaikai žaidžia vieni ar su motina, kitų vaikų kaip žaidimo 
draugų tuo tarpu dar nereikia. Žaidžiant kitiems vaikams paskiriami iš 
anksto numatyti vaidmenys, ir kaip tik per žaidimą vaikas ima pripažinti, 
kad tie „kiti“ egzistuoja nepriklausomai nuo jo paties. Juk kai kurie 

suaugusieji lengvai darbe randa draugų ir priešų, o kiti gal metrų metais 
gyvena užsidarę ir tik stebisi, kodel jie, atrodytų, niekam nereikalingi; taip 
ir vaikai susidraugauja ar susikivirčija žaisdami, nors kitu metu jų draugystė 
užsimezga nelengvai. Žaidimas teikia struktūrą emocinių ryšių 
užuomazgoms ir šitaip sudaro sąlygas plėtotis socialiniams kontaktams. 

Žaidimas, meno panaudojimas, religinė praktika skirtingais, bet 
giminiškais būdais prisideda prie asmenybės vienovės ir bendros integracijos. 
Pavyzdžiui, galime lengvai pamatyti, kad žaidimas susieja individo santykį 
su vidine tikrove ir to paties individo santykį su išorine ar bendra realybe. 

Pažvelgę į šį labai sudėtingą klausimą kitaip, atrasime, kad žaisdamas vaikas 
idėjas sujungia su kūno funkcijomis. Šiuo atžvilgiu būtų pravartu išnagrinėti 
masturbaciją ar kitą juslinį veiksmą ir sąmoningas ar pasąmonines su tuo 
susijusias fantazijas, o tada palyginti visa tai su tikru žaidimu, kur vyrauja 
sąmoningos ir pasąmoninės idėjos, o atitinkama kūniška veikla atlieka tik antrinį 
vaidmenį ar kaip kitaip paklūsta žaidimo turiniui. 

Sveikąsias žaidimo tendencijas geriausiai suprantame, kai tenka susidurti 
su vaiku, kurio kompulsyvių masturbacijų aiškia: nelydi jokios fantazijos, 
ar sutikus vaiką, įkyriai pasinėrusį fantazijose akivaizdžiai be kokio 
konkretaus ar bendro kūniško susijaudinimo. Šios tendencijos sujungia du 
gyvenimo aspektus - kūno funkcionavimą ir idėjų gyvybę. Vaikas stengiasi 
išlaikyti vidinę vienovę, ir žaidimas tampa juslingumo alternatyva. Gerai 
žinoma, kad, nerimui smarkiai išaugus, juslingumas įgauna priverstinį, 
kompulsyvų pobūdį, ir žaidimas darosi nebeįmanomas. 

Panašiai atsitinka, kai turime vaiką, kuriam ryšys su vidine tikrove ir 
ryšys su išorine tikrove yra nesusiję, skirtingi dalykai; kitaip tariant, tokio 
vaiko asmenybė šiuo atžvilgiu smarkiai skilusi, tad kuo aiškiausiai galime 
matyti, kaip normalus žaidimas (tarkim, prisiminti ir pasakoti sapnus) 
skatina asmenybės integraciją. Vaikas, kurio asmenybė taip smarkiai skilusi, 
negali žaisti ar bent negali žaisti taip, kaip yra apskritai priimta. Šiandien 
(1968 metais) dar pridėčiau keturias pastabas: 

1) Žaidimas savo esme yra kūrybiškas. 2) Žaidimas visuomet jaudina, 
nes leidžia pajusti netvirtą ribą tarp subjektyvaus pasaulio ir to, ką galima 
objektyviai suvokti. 3) Žaidimas vyksta potencialioje erdvėje tarp kūdikio 

ir motinos figūros. Čia vyksta svarbi kaita, į kurią būtina atsižvelgti: su 
motina susiliejęs kūdikis ima jausti, kad motina yra atskira būtybė. 4) 
Žaidimas plėtojasi šioje erdvėje, teikdamas vaikui galimybę išgyventi 
atsiskyrimą be atsiskyrimo; šitai įmanoma, nes susiliejimo su motina būseną 
pakeičia motinos prisitaikymas prie kūdikio poreikių. Kitaip tariant, 
žaidimas prasideda drauge su kūdikio gyvenimiška patirtimi, kad motina 
galima pasitikėti. 

Žaidime galima rasti sąžiningą savęs atspindį. Ankstyvame amžiuje tai 
gali virsti ir priešingybe, nes žaidimas, lygiai kaip kalba, mums duotas, kad 
galėtume slėpti savo mintis, glūdinčias kažkur giliau po paviršiumi. Išstumta 
pasąmonė turi likti paslėpta, tačiau likusioji pasąmonės dalis labai domina 
kiekvieną individą, tad žaidimas, kaip ir sapnai, leidžia aiškiau suvokti save. 

Mažų vaikų psichoanalizės procese noras bendrauti per žaidimą pakeičia 
suaugusiojo kalbėjimą. Trejų metų vaikas dažnai be galo tiki mūsų 
sugebėjimu suprasti, todel psichoanalitikui nėra lengva atitikti tokius vaiko 
lūkesčius. Jeigu vaiko iliuzijos šiuo atžvilgiu griūva, jo laukia didelis 
nusivylimas, ir analitikui nėra didesnio motyvo ieškoti geresnio supratimo, 
negu vaiko nuoskauda, kad nesugebame suprasti, ką jis nori pasakyti 
žaidimu. 

Vyresni vaikai šiuo atžvilgiu jau palyginti realistiškesni, ir jie nesijaučia 
priblokšti, kai kiti jų nesupranta ar net kai patys suvokia galį apgaudinėti. 
Jie nebesistebi, kad lavinimas reiškia daugiausia apgavystės ir kompromiso 
sugebėjimų lavinimą. Tačiau visi vaikai (net kai kurie suaugusieji) vis dėlto 
daugiau ar mažiau sugeba atgauti viltį, kad bus suprasti; jų žaidimuose 
visada galime rasti vartus, vedančius į pasąmonę ir prigimtinį sąžiningumą, 
kuris kūdikio gyvenime netikėtai pražysta gražiausiais žiedais, o paskui 
susitraukia atgal į pumpurą. 


23 skyrius 


Vaikas Ir seksas 


[)“ visai neseniai manyta, kad visiškai nedera sieti seksą su vaikystės 
„nekaltybe“. Šiais laikais iškyla tikslių apibūdinimų poreikis. Kai 
žinoma tiek nedaug, tyrėjui patartina rasti savą paieškų kelią, ir jeigu jis 
priverstas skaityti, o ne remtis stebėjimais, tai verčiau tegu skaito daugelio 
skirtingų autorių aprašymus, užuot griebęsis vieno ar kito tiesos skelbėjo. 
Šiame skyriuje neperpasakoju įvairiausių teorijų, o mėginu keliais sakiniais 
perteikti savąją vaikystės seksualumo sampratą, remdamasis pediatro ir 
psichoanalitiko išsilavinimu bei patirtimi. Tema be galo plati, jos 
neįmanoma sutalpinti viename skyriuje taip, kad aprėptume viską. 

Aprariant bet kurį vaiko psichologijos klausimą, pravartu prisimint, 
kad visi esame buvę vaikai. Kiekvienas suaugusysis yra išlaikęs gausybę 
prisiminimų apie savo kūdikystę ir vaikystę, fantazijos ir tikrovė ten susipynę 
drauge — taip, kaip tuomet buvo suprasta. Daug kas pamiršta, bet niekas 
nepradingo. Ar galėtų būti geresnis pavyzdys, atkreipiantis dėmesį į beribius 
pasąmonės plotus? 

Žvelgiant į save, įmanoma didžiulėje pasąmonės erdvėje atrasti tai, kas 
buvo į ją išstumta; čia bus kai kurių seksualinių elementų. Jei itin sunku 
pripažinti net pačią vaikiško seksualumo galimybę, geriau nukreipti dėmesį 
į kitą srių. Kita vertus, jeigu stebėtojas jaučiasi pakankamai laisvas priimti 
tai, ką tenka stebėti, jeigu jam nereikia itin saugotis (dėl asmeninių priežasčių) 
galimų radinių, tai jis objektyviam tyrimui gali rinktis daug įvairių metodų! 
Iš jų vaisingiausias ir todėl pats reikalingiausias tam, kuris ketina psichologiją 
padaryti pagrindiniu savo gyvenimo darbu, yra asmeninė analizė; jeigu ji 
sėkminga, žmogus ne tik „ištirpdo“ aktyvų išstūmimą, bet ir atranda — tiek 

prisiminimuose, tiek iš naujo išgyvendamas — savo ankstyvojo gyvenimo 
jausmus ir esminius konfliktus. 


Freudas, daugiausia prisidėjęs atkreipiant dėmesį į vaikystės seksualumo 
svarbą, savo išvadas padarė analizuodamas suaugusiuosius. Kaskart, kai 
analitikas sekmingai atlieka analizę, jam tenka unikali patirtis — regėti prieš 
jį atsiskleidžiančią paciento vaikystę ir kūdikystę taip, kaip tai mato pats 
pacientas. Analitikas nuolat išgyvena akimirkas, kai gali įžvelgti tikrąją 
psichologinio sutrikimo istoriją, kurioje susipynę psichologiniai ir fiziniai, 
asmeniniai ir aplinkos veiksniai, tikrovė ir vaizduotė, sąmoningai suvokti 
dalykai ir tai, kas iki šiol buvo išstumta. 

Dirbdamas su suaugusiaisiais, Freudas atrado, kad jų seksualinis 
gyvenimas ir seksualiniai sunkumai šaknimis siekia paauglystę ir vaikystę, 
ypač laikotarpį nuo dvejų iki penkerių metų. 

Freudas atkreipė dėmesį į trikampio situaciją, kurios vienintelis 
įmanomas paaiškinimas — mažo berniuko meilė savo motinai ir konfliktas 
su tėvu kaip seksualiniu varžovu. Seksualinę situacijos prigimtį liudijo tai, 
kad visi tie dalykai vyko ne vien vaizduotėje, bet ir realybėje: ten buvo 
fizinių elementų, erekcijų, susijaudinimo fazių, pasiekiančių aukščiausią 
tašką, žudymo impulsų ir specifinė kastracijos baimė. Freudas išskyrė šią 
centrinę temą ir pavadino Edipo kompleksu; tai faktas, iki šiol užimantis 
svarbiausią vietą, be galo plėtojamas ir keičiamas, tačiau neišvengiamas. 
Psichologija, linkusi nutylėti šį esminį klausimą, būtų pasmerkta žlugti, 
tad belieka jausti dėkingumą Freudui, kuris ryžtingai žengė pirmyn ir skelbė 
savo atradimus, nepaisydamas viešosios nuomonės reakcijos. 

Pavartodamas „Edipo komplekso" terminą, Freudas pagerbė intuityviąją 
vaikystės sampratą, nesusijusią su psichoanalize. Edipo mitas iš tiesų rodo, 
kad tai, ką siekė aprašyti Freudas, buvo žinoma visada. 

Edipo kompleksas tapo branduoliu, aplink kurį intensyviai vystėsi 
teorinės žinios. Šiai idėjai teko nemažai kritikos, kuri galėtų būti pagrįsta, 
jei visa teorija būtų iškilusi kaip intuityvi menininko įžvalga į vaiko 
seksualumo ar psichologijos visumą. Tačiau ši sąvoka atsirado kaip mokslinės 
procedūros laiptų pakopa. Ji turėjo didžiulį pranašumą, nes derino ir 

fiziškąjį, ir vaizduotės pradą. Čia slypėjo psichologija, kurioje kūnas ir protas 
buvo paprasčiausiai du vieno asmens aspektai, kuo glaudžiausiai susiję, ir, 
juos analizuojant atskirai, būtų buvę prarasta kai kas labai vertinga. 

Jeigu pripažįstame centrinį Edipo komplekso faktą, tai tučtuojau galime ir 
turime ištirti, kuo ši sąvoka netinkama ar netiksli vaiko psichologijos atžvilgiu. 

Pirmąjį prieštaravimą pateikia tiesioginiai mažų berniukų stebėjimai. 
Kai kurie berniukai tikrai labai aiškiai, atvirai ir nedviprasmiškai išsako 
savo meilės jausmus motinai, kalba apie norą ją vesti, net turėti su ja vaikų 
ir atitinkamai išreiškia neapykantą tėvui. Tačiau daugelis apskritai neparodo 
visų šių dalykų ir net, atrodo, jaučia daugiau meilės tėvui negu motinai. 
Beje, neretai broliai, seserys, auklės, tetos, dedės lengvai užima tėvų vietą. 
Tiesioginis stebėjimas nepatvirtina tokios Edipo komplekso svarbos, kokią 
linkęs įžvelgti psichoanalitikas. Vis dėlto psichoanalitikas turi laikytis savo 
nuostatų, nes analizės metu jis nuolat aptinka Edipo kompleksą ir reikšmingą 
jo vaidmenį; dažnai tai būna visiškai išstumti dalykai, iškylantys tik po 
nuodugniausios ir ilgos analizės. Jeigu, stebėdami vaikus, iš arti patyrinėsime 
jų žaidimus, greta įvairių kitų nuolat rasime seksualinių ir edipiškųjų temų. 
Tačiau vėl reikia prisimint, kad vaikų žaidimus iš arti tyrinėti sunku. Tai 
geriausiai pavyksta analizės metu, kai ji atliekama tyrimo tikslais. 

Atrodo, kad realiame gyvenime tikra Edipo situacija pasitaiko retai. 
Aišku, jos užuominų tikrai būna, tačiau be galo stiprūs jausmai, susiję su 
instinktų keliamu susijaudinimu, dažniausiai glūdi vaiko pasąmonėje ir 
yra greitai išstumiami. Vis delto jie lieka realūs. Pykčio protrūkiai ar paprasti 
košmarai, normaliai pasitaikantys trejų metų vaikui, gali būti paaiškinti tik 
atsižvelgiant į stiprų prisirišimą prie kai kurių žmonių, į periodiškai 
sustiprėjančią instinktų įtampą ir staigiai paūmėjančius konfliktus, kuriuos 
sukelia neapykantos ir baimės susidūrimas su meile. 

Pirminė idėja vėliau šiek tiek keitėsi (visų pirma paties Freudo dėka): 
imta manyti, kad labai intensyvios ir spalvingos seksualinės situacijos, 
analizuojamo žmogaus prisimenamos iš savo vaikystės, visai nebūtinai 
sutampa su realiais epizodais, kuriuos tiesiogiai galėjo stebėti jo tėvai. Vis 
delto tai tikroviškos rekonstrukcijos, paremtos iš vaikystės atėjusiais 
pasąmoniniais jausmais ir mintimis. 

Čia kyla kitas klausimas — o kaip mažos mergaitės? Tuoj pat peršasi 
prielaida, kad jos įsimyli tėvus ir ima bijoti bei nekęsti motinų. Tai tiesa, 
bet ir šiuo atveju didžioji išgyvenimų dalis lieka už sąmonės ribų, ir vargu 
ar maža mergaitė galėtų juos pripažinti, išskyrus ypatingas labai didelio 
pasitikėjimo situacijas. 

Tačiau daugelis mergaičių savo emocine raida nenužengia taip toli, kad 
prisirištų prie tėvo ir pasiduotų konflikto su motina rizikai. Arba prisirišimas 
prie tėvo susiformuoja, tačiau nuolat vyksta regresija (arba vadinamasis 
atsitraukimas) nuo dar silpno ryšio su tėvu. Konfliktas su motina gresia iš 
tiesų didele rizika, nes pasąmoninėse fantazijose motinos įvaizdis siejasi su 
meile ir globa, geru maistu, žemės ir viso pasaulio pastovumu - tad konfliktas 
su motina neišvengiamai reiškia nesaugumo jausmą ir sapnus apie 
prasiveriančią žemę ar ką nors dar baisesnio. Taigi mažai mergaitei iškyla 
ypatinga problema, nes, mylint tėvą, varžove tampa motina - jos pirmoji ir 
pirmapradė meilė. 

Maža mergaite, kaip ir mažas berniukas, fiziškai patiria seksualinius 
jausmus, būdingus tokioms fantazijoms. Verta pažymėti, kad aukščiausiame 
seksualinės bangos taške (vos pradėję vaikščioti ir lytinio brendimo 
laikotarpiu) berniukai itin bijo kastracijos, tuo tarpu mergaitėms atitinkamu 
metu itin konfliktiškas tampa ryšys su fiziniu pasauliu; šio konflikto 
priežastis - konkuravimas su motina, kuri nuo pat pradžių vaikui įkūnijo 
visą fizinę aplinką. Drauge mergaitė baiminasi dėl savo kūno, bijo kastracijos 
kaip ir berniukai, bijo, kad jos kūną puls priešiškos motiną primenančios 
būtybės, keršydamos už mergaitės norą grobti iš motinos kūdikius, ir daug 


ko kita. 


Šis apibūdinimas aiškiai nepakankamas biseksualumo aržvilgiu. Vaiko 
gyvenime tuo pat metu egzistuoja tiek gyvybiškai svarbūs įprasti 
heteroseksualiniai, tiek homoseksualiniai ryšiai. Pastarieji net gali būti 
palyginti svarbesni. Kitais žodžiais tariant, vaikas paprastai susitapatina su 
kiekvienu iš tėvų, bet tik su vienu jų kiekvieną atskirą akimirką, ir tas vienas 
nebūtinai privalo būti vaiko lyties. Vienaip ar kitaip, visada išlieka 
sugebėjimas identifikuotis su kitos lyties tėvu, tad vaiko vaizduotės visuma 
aprėpia įvairiausius santykius nepriklausomai nuo paties vaiko lyties. 

Žinoma, ryšys su tos pačios lyties tėvu, būdamas stipriausias, teikia 
patogumo, bet tiriant vaiką psichiatriškai būtų klaidinga griebtis nukrypimą 
reiškiančios diagnozės tik todėl, kad vaikas labiausiai nori būti panašus į 
kitos lyties tėvą. Tai gali būti natūrali vaiko adaptacija tam tikromis 
sąlygomis. Kai kuriais atvejais kryžminės identifikacijos, aišku, gali tapti 
pagrindu vėlesniems homoseksualiniams polinkiams, siekiantiems 
nenormalumo lygį. Tokios kryžminės identifikacijos ypač svarbios 
„latentiniame“ laikotarpyje — tarp pirmojo seksualinio periodo ir paauglystės. 

Šiame aprašyme laikomasi tarsi savaime suprantamo principo, kurį 
tikriausiai vertėtų aiškiai suformuluoti. Seksualinės sveikatos pamatus kuria 
vaikystė ir paauglystė, kurioje atsikartoja ankstyvoji raida. Lygiai taip pat 
teisinga ir išvada, kad suaugusiųjų gyvenimo seksualinius nukrypimus ir 
iškrypimus lemia ankstyvoji vaikystė. Pagaliau ankstyvoji vaikystė ir 
kūdikystė sudaro pamatą visai psichinei sveikatai apskritai. 


Paprastai seksualinės idėjos ir simboliai labai praturtina vaiko žaidimą, 
ir jei seksualinė sfera slopinama, šis slopinimas paveikia ir žaidimą. Čia gali 
kilti neaiškumų, nes nėra tikslaus apibrėžimo, kas yra seksualinis žaidimas. 
Seksualiai susijaudinti yra viena, o išreikšti seksualinę fantaziją — visai kas 
kita. Seksualinis žaidimas patiriant kūnišką susijaudinimą yra ypatingas 
atvejis, ir vaikystėje tokio žaidimo rezultaras bus tikrai sunkus. Išgyvenimo 
viršūnę ir atoslūgį dažnai labiau išreiškia agresyvus protrūkis po frustracijos, 
o ne tikras instinkto įtampos atsipalaidavimas, kokį galėtų patirti vyrėlesnis 
vaikas, prasidėjus lytiniam brendimui. Miegant gyvenimas sapne kartais 
pakyla iki susijaudinimo būsenos, ir jos viršūnėje kūnas paprastai suranda 
kokį nors tikro seksualinio orgazmo pakaitalą: tai gali būti šlapinimasis ar 
nubudimas, susapnavus košmarą. Mažam berniukui seksualinis orgazmas 
neteikia tiek pasitenkinimo, kaip lytiškai subrendus, kai prisideda 
ejakuliacija. Mažos mergaitės tikriausiai lengviau gali tai pajusti, nes bręstant 
jų pojūčių iš esmės negausėja. Vaikystėje tėvai turetų tikėtis tokios 
atsikartojančios instinktų įtampos, ir derėtų atrasti šių išgyvenimų viršūnių 
pakaitalus: dažniausiai tai gali būti valgymas, taip pat svečių apsilankymai, 
vakarėliai, išvykos, ypatingos akimirkos. 

Tėvai gerai žino, kad neretai tenka įsikišti, pademonstruoti jėgą ar net 
„užploti" ir susilaukti ašarų. Šitaip emocijos gali pasiekti viršūnę. Laimė, 
vaikai galų gale pavargsta, atsigula ir užmiega. Vis dėlto paveluoti išgyvenimai 
gali trikdyti net ir nakties ramybę: vaikas pabunda apimtas baimės, ir būtina 
tučtuojau prisišaukti tėvą ar motiną, kad grįžtų ryšys su išorine tikrove ir 
ateitų palengvėjimas pajutus, jog realiame pasaulyje yra stabilių dalykų. 

Kiekvieną fizinį susijaudinimą lydi minčių akompanimentas, kitaip 
tariant, idėjos natūraliai žengia greta fizinio išgyvenimo. Psichinis 
malonumas, lygiai kaip pasitenkinimas ir įtampos sumažinimas, šaknimis 
siekia įprastą vaikiško žaidimo procesą, kai fantazija įgauna realų pavidalą 
nepatiriant fizinio susijaudinimo. Normalus ir sveikas vaikiškas žaidimas 
daugeliu atžvilgių siejasi su seksualinėmis idėjomis ir simboliais; tai anaiptol 
nereiškia, kad žaisdami vaikai visuomet seksualiai susijaudina. Žaisdami jie 
patiria bendrą jaudulį, ir kartais tas jaudulys tampa kūniškas, todėl aiškiai 
susijęs su seksualumu, su šlapinimusi, godumu ar dar kuo nors, bet visa tai 
pagrįsta audinių gebėjimu susijaudinti. Susijaudinimui būtina iškrova. 
Vaikui priimtiniausia išeitis — žaidimas patiriant iškrovą, kai susijaudinimas 
veda lemiamo taško link: tai gali būti pralaimėjimas, apdovanojimas, 
pagautas, nudobras arba laimėjęs veikėjas ir t. r. 

Galėčiau surasti gausybę pavyzdžių, kaip žaidžiamos seksualinės 
fantazijos, nebūtinai patiriant kūnišką susijaudinimą. Gerai žinoma, kad 
daugelis mergaičių ir kai kurie berniukai mėgsta žaisti su lėlėmis ir elgiasi 
su jomis taip, kaip motinos elgiasi su kūdikiais. Vaikai ne tik kartoja motinos 
elgesį, šitaip jai pritardami, jie daro ir taip, kaip jų motinos turėtų elgtis — 
tai jau priekaištas joms. Susitapatinimas su motina gali būti labai detalus ir 
visa apimantis. Kaip ir visuose šiuose reikaluose, greta išreiškiamos fantazijos 
egzistuoja ir fizinė išgyvenimo pusė, tad suskaudęs pilvas ar pykinimas gali 
būti susijęs su „mamų“ žaidimais. Ir berniukai, ir mergaitės mėgsta juokais 
atkišti pilvą, mėgdžiodami nėščią moterį, ir ne taip jau retai pas gydytojus 
atvedami vaikai dėl padidėjusio pilvo, nors tikroji priežastis — noras slapta 
megdžioti nėščią moterį, kurios būsena, atrodytų, liko vaiko nepastebėta. 
Tiesą sakant, vaikai visuomet labai domisi išsipūtimais ir padidėjimais, ir 
nors galima kuo sėkmingiausiai riboti jų seksualinę informaciją, vargu ar 

jie pražiopsos nėštumą. Tačiau vaikai gali laikyti šias žinias kažkur sąmonės 
kertėje, jų neįsisąmonindami del tėvų šventeiviškumo ar savo pačių kaltės 
jausmo. 

Visame pasaulyje vaikai žaidžia „tėčius ir mamas". Šį žaidimą praturtina 
gausybė vaizduotės dalykų, ir kiekvienos vaikų grupės sukurtas modelis 
labai daug pasako apie pačius vaikus ir ypač apie toje grupėje dominuojančią 
asmenybę. 

Vaikai dažnai tarpusavyje iš tiesų demonstruoja suaugusiųjų tipo 
seksualinius santykius, tačiau paprastai šitai daroma slapta, ir žmonės, 
atliekantys tikslingus stebėjimus, negali užfiksuoti tokių dalykų. Savaime 
suprantama, taip žaisdami vaikai greitai pajunta kaltę, ir jų negali neveikti 
faktas, kad tokie žaidimai socialiai nepriimtini. Negalėtume teigti, kad šie 
seksualiniai incidentai žalingi, tačiau jeigu juos lydi stiprus kaltės jausmas, 
jeigu jie išstumiami iš sąmonės ir vaikui nebeprieinami, tai žala jau padaryta. 
Šią žalą galima atlyginti susigrąžinant prisiminimus apie incidentą, ir kartais 
nesuklystame sakydami, kad šitoks incidentas, kurį lengva atsiminti, tampa 
vertingas kaip slenkstis ilgoje ir sunkioje kelionėje nuo nebrandumo prie 
brandos. 

Yra daug kitų seksualinių žaidimų, ne taip tiesiogiai susijusių su 
seksualinėmis fantazijomis. Tikrai nemanau, kad vaikai galvoja vien apie 
seksą, tačiau seksualiai slopinamas vaikas bus prastas žaidimų draugas, jo 
gyvenimas skurdesnis — lygiai kaip ir suaugusio žmogaus, jei jo seksualumas 
užslopintas. 


Vaikystės seksualumo temos tiesiog neįmanoma griežtai apriboti lytinių 
organų sujaudinimu ir tokį sujaudinimą atitinkančiomis fantazijomis. 
Tyrinėjant vaikystės seksualumą, galima pamatyti, kaip iš įvairiausių kūniškų 
jaudulių formuojasi specitiškesnės susijaudinimo atmainos, vis labiau 
artėjančios prie brandesnių jausmų ir idėjų, kuriose jau lengva įžvelgti 
seksualumą, — brandesni dalykai rutuliojasi iš primityvesnių, seksualiniai 
jausmai (pavyzdžiui) — iš instinktyvių kanibalistinių impulsų. 

Galima sakyti, kad abi lytys nuo pat gimimo pasižymi gebėjimu seksualiai 


susijaudinti, tačiau pirminis kūno dalių gebėjimas susijaudinti turi tik 

antraeilę reikšmę iki tada, kai vaiko asmenybė įgyja vientisumo ir kai 
jau galima sakyti, kad toks specifinis jaudulys apima visą vaiko asmenybę. 
Kūdikiui augant ir vystantis, seksualinio pobūdžio susijaudinimas 
ilgainiui tampa vis svarbesnis, palyginti su kitų tipų susijaudinimu 
(šlapinimosi, analiniu, odos, burnos), ir pagaliau trejų, ketverių, 
penkerių metų amžiuje (taip pat ir lytinio brendimo metu) jau ima 
atitinkamomis aplinkybėmis vyrauti tarp kitų funkcijų (su sąlyga, kad 
vystymosi procesas sveikas). 

Šitai galima išreikšti ir kitaip: visi nesuskaitomi sekso elementai 
suaugusiųjų elgesyje kyla iš ankstyvosios vaikystės, ir suaugęs žmogus 
atrodytų liguistas ir skurdus, jei seksualinio žaismo metu negalėtų natūraliai 
ir be įtampos pasinaudoti visa infantiliškų ar „pregenitalinių“ technikų 
įvairove. Vis dėlto seksualiniame gyvenime pregenitalinės technikos, įkyriai, 
priverstinai vartojamos vietoj genitalinių, reiškia perversiją, iškrypimą. Jų 
šaknys — sutrikdyta emocine raida ankstyvojoje vaikystėje. Analizuojant 
perversijų atvejus, visuomet galima atrasti baimę augti iki brandaus sekso ir 
ypatingą sugebėjimą patirti pasitenkinimą primityvesniais būdais. Kartais 
pasitaiko realių išgyvenimų, savaime pastūmėjančių vaiką atgal prie 
infantiliškųjų potyrių (pavyzdžiui, kai kūdikis susijaudina kišant žvakurę 
ar auklės standžiai suvystytas reaguoja jauduliu, ir t. t.). 

Kelias nuo nebrandaus kūdikio iki brandaus vaiko yra ilgas ir sudėtingas. 
Jį suvokti gyvybiškai svarbu, norint suprasti suaugusio žmogaus psichologiją. 
Kūdikiui ir vaikui natūraliai vystytis reikalinga palyginti stabili aplinka. 

Moteriškojo seksualumo kilmė. Mažos mergaitės seksualumo šaknys veda 
tiesiai prie jos ankstyvųjų godulio jausmų, skirtų motinai. Egzistuoja 
nuoseklus ryšys tarp alkanos mergaitės, puolančios motinos kūną, ir tos 
pačios mergaitės, brandžiai siekiančios būti tokia kaip motina. Mergaitė 
myli tėvą ir todel, kad jis, taip sakant, pavogtas iš motinos, ir del to, jog 
tevas iš tiesų ją labai myli. Tikrai, kai tam tikrą kūdikystės dalį tėvo nėra ir 
mergaitė jo iš esmės nepažįsta, pasirinkti jį meilės objektu skatina tik tai, 
kad jis yra motinai priklausantis vyras. Todėl ir vogimą, ir seksualinį geismą, 
ir norą turėti kūdikį sieja glaudus ryšys. 

Tad moteris, tapusi nėščia ir pagimdžiusi kūdikį, turi sugebėti tvarkytis 

su kažkur giliai glūdinčiu jausmu, kad kūdikis pavogtas iš jos motinos 
kūno. Jeigu moteris šito nepajėgia, ji praranda dalį to pasitenkinimo, kurį 
gali teikti nėštumas, ji netenka didžiosios dalies to ypatingo džiaugsmo 
duoti anūką savo pačios motinai. Ši vagystės idėja pastojus gali sukelti 
kaltės jausmą ir paskatinti persileidimą. 

Labai svarbu atsižvelgti į šiuos potencialius kaltės jausmus, kai praktiškai 
tvarkome laikotarpį iškart po gimdymo. Motina tuo metu ypač jautriai 
reaguoja į tai, kokio tipo moteris prižiūri ją ir jos naujagimį. Jai reikalinga 
pagalba, bet iš ankstyvosios vaikystės atsineštos mintys leidžia jai tikėti arba 
labai draugiška, arba labai priešiška motinos figūra; net labai blaivaus proto 
motina, pagimdžiusi pirmąjį kūdikį, vis dėlto būna linkusi jausti, kad auklė 
ją persekioja. Norint paaiškinti šį ir kitus motinystei būdingus reiškinius, 
reikia analizuoti ankstyvuosius mažos mergaitės santykius su motina, tarp 
jų ir primityvų mergaitės norą įgyti moteriškumo, išplėšiant jį iš motinos 
kūno. 


Vertėtų suformuluoti dar vieną principą: psichiatrijoje kiekvienas 
nukrypimas žymi emocinės raidos sutrikimą. Gydymo proceso užduotis — 
sudaryti sąlygas paciento emocijoms vystytis toliau nuo tos vietos, kur jos 
buvo sustabdytos. Norėdamas pasiekti šį trikdžių tašką, pacientas visada 
privalo grįžti į ankstyvąją vaikystę ar kūdikystę, ir gydytojui tai turėtų būti 
ypatingos svarbos faktas. 

Psichosomatiniai sutrikimai. Yra vienas aspektas, kuriuo vaikystės 
seksualumas tiesiogiai svarbus praktikuojančiam vaikų gydytojui: seksualinis 
susijaudinimas gali transformuotis į simptomus ir fiziologinius pokyčius, 
kurie primena fizinių ligų sukeltus reiškinius. Tokie simptomai vadinami 
psichosomatiniais ir visame gydomajame darbe pasitaiko itin dažnai; beribėje 
jų gausoje bendrosios praktikos gydytojui tik retkarčiais pavyksta aptikti 
ligą tradiciniu pavidalu, kaip aprašyta vadovėliuose, kad fizinių ligų žinovai 
galėtų ją tinkamai įvertinti. 

Psichosomatiniai sutrikimai nepriklauso nuo metų laiko ir nekyla kaip 
epidemija, tačiau kiekvienas vaikas juos patiria tam tikru, nors ir 
netvarkingu, periodiškumu. Šis periodiškumas paprasčiausiai žymi giliau 
glūdinčią ir nuolat atsikartojančią instinktų įtampą. 

Veikiamas iš dalies vidinių priežasčių, iš dalies dirginančių aplinkos 
veiksnių, vaikas tam tikrais momentais tampa jaudrus. Tokiai būsenai labai 
tiktų posakis „išsipustė, o puotos nėra“. Pasakoti, kas toliau dedasi su šiuo 
jaudrumu, reiškia pasakoti vos ne apie visą vaikystę apskritai, bet visų pirma 
tai vaiko problema — kaip išsaugoti gebėjimą išgyventi troškimus ir jaudulį, 
nepatiriant per daug skausmingo nusivylimo dėl to, kad pakankamas jų 
patenkinimas neįmanomas. Štai pagrindiniai būdai, kuriais vaikai mėgina 
įveikti tokius sunkumus: 

a) prarandamas sugebėjimas jaudintis, tačiau drauge sumenksta ir kūno 
jutimai, ir daug kas kita; 

b) griebiamasi kokio nors patikimo intensyvaus išgyvenimo — valgymo, 
gėrimo, masturbacijos, šlapinimosi, tuštinimosi, pykčio priepuolio, peštynių; 

c) kūno funkcijos iškraipomos taip, kad leistų pasiekti iškrovos 
pakaitalą — tai gali būti vėmimas, viduriavimas, tulžies priepuolis, itin dažni 
peršalimai, skausmai ar diegliai, kurie šiaip liktų nepastebėti; 

d) visų šių dalykų samplaika, kai išgyvenamas blogos savijautos periodas: 
dažniausiai jaučiami galvos skausmai, sumenksta apetitas. Tai bendro 
dirglumo laikotarpis ar tam tikrų audinių polinkis į dirglumą (pavyzdžiui, 
visus šiuos reiškinius dabartinėje nomenklatūroje apima terminas „alergija"); 

€) jaudulys virsta nuolatiniu nervingumu, kuris gali išlikti ilgą laiką 
(„paprastas nerimastingas judrumas" — tai turbūt pats dažniausias sutrikimas 
vaikystėje). 


Simptomai ir pokyčiai kūne, susiję su emocinėmis būsenomis ir emocinės 
raidos sutrikimais — tai plati ir svarbi sritis, kuriai būtinas kiekvieno pediatro 
dėmesys. 


Kalbant apie vaikystės seksualumą, būtina paminėti masturbaciją. Tai 
dar vienas plataus tyrimo objektas. Masturbacija gali būti normali, sveika, 
arba reikšti emocinės raidos sutrikimą. Kompulsyvi, t. y. nevalinga ir 
priverstinė, masturbacija, kaip ir kompulsyvus šlaunų trynimas, nagų 
kramtymas, lingavimas, galvos daužymas ar purtymas, nykščio čiulpimas 
ir pan., liudija vienokį ar kitokį nerimą. Jeigu šie reiškiniai labai ryškūs, 

vadinasi, vaikui jie reikalingi, kad padėtų įveikti primityvesnį ar psichozinio 
pobūdžio nerimą, pavyzdžiui, asmenybės suirimo baimę, baimę prarasti 
savo kūno jausmą ar baimę netekti sąlyčio su išorės tikrove. 

Turbūt pats dažniausias masturbacijos sutrikimas yra jos slopinimas, 
kai ji dingsta iš vaiko arsenalo, kuris parengtas savigynai nuo nepakeliamo 
nerimo, stokos ar praradimo jausmo. Naujagimis pradeda gyvenimą, 
mokėdamas naudotis burna ir čiulpti kumštį — šių sugebėjimų jam iš tiesų 
reikia, kad nusiramintų. Jam norisi kišti rankytę į burną ner tada, kai turi 
tai, kas jam geriausia, t. y. teisę į motinos krūų išalkus. Tad kaip smarkiai 
jam šito reikia, kai jis pasijunta suvaržytas, įspraustas į rėmus? Per visą 
kūdikystę vaikui reikia visokio pasitenkinimo, kurį tik įmanoma gauti iš 
kūno, iš kumščio čiulpimo, šlapinimosi, tuštinimosi ar savo varpos laikymo. 
Mažos mergaitės pasitenkinimo būdai panašūs. 

Paprasta masturbacija reiškia tik tiek, kad pasitenkinimui gauti vaikas 
naudoja prigimties duotus resursus, taip apsidrausdamas nuo nusivylimo 
bei iš to kylančių jausmų — pykčio, neapykantos ir baimės. Kompulsyvi 
masturbacija tiesiog liudija, kad vaiką slegiantis nerimas yra nebepakeliamas. 
Galbūt vaikui reikėtų valgyti dažniau arba jis nori daugiau glamonių, gal 
jam reikia jausti, kad kas nors visada yra šalia, o gal jo motina tokia 
nerimastinga, kad verčiau jau leistų vaikui ramiai pagulėti vežimėlyje ir 
mažiau su juo bendrautų. Pastebėjus masturbaciją kaip simptomą, logiška 
stengtis pašalinti už jos slypintųį nerimą, bet visiškai nelogiška mėginti 
pašalinti pačią masturbaciją. Vis dėlto reikia pripažinti, kad retais atvejais 
kompulsyvi masturbacija tęsiasi ilgai ir taip sekina vaiką, jog ją būtina 
nutraukti griežtomis priemonėmis vien tam, kad vaikas šiek tiek arsikvėprų 
nuo savo simptomo. Pasiekus palengvėjimą tokiu būdu, paauglystėje vaiko 
neišvengiamai laukia nauji sunkumai, tačiau poreikis gauti atokvėpį 
tučtuojau gali būti toks stiprus, kad bedos, ateisiančios po kelerių metų, 
atrodo palyginti nereikšmingos. 

Kai viskas klostosi gerai, seksualines idėjas lydinti masturbacija praeina 
beveik nepastebėta; kartais ją galima atpažinti tik iš pasikeitusio vaiko 
kvėpavimo ar suprakaitavusios galvos. Blogiau, jei nenugalimas noras 
masturbuotis derinasi su slopinamais seksualiniais jausmais. Tokiu atveju 
vaiką išsekina pastangos gauti pasitenkinimą, kuris jam nėra lengvai 

pasiekiamas. Tokiam vaikui, jei jis liaujasi masturbuotis, gresia realybės jausmo 
ar vertingumo jausmo praradimas. Tačiau tęsiant ilgainiui atsiranda fizinis 
debilumas ir garsieji ratilai po akimis, liudijantys konfliktą ir paprastai 
klaidingai priskiriami pačiai masturbacijai. Kartais tikrai darome gera, tėvišku 
griežtumu padėdami vaikui ištrūkti iš tokios aklavietės. 


Psichoanalitiniai vaikų (ir suaugusiųjų) tyrimai rodo, kad vyriški lytiniai 
organai pasąmonėje vertinami kur kas labiau, negu matoma tiesioginiais 
stebėjimais. Žinoma, daugelis vaikų neabejotinai ir atvirai — jeigu jiems 
leidžiama — domisi varpa. Maži berniukai vertina savo genitalijas taip pat, 
kaip kojų pirštus ar kitas kūno dalis, tačiau, patyrę seksualinį jaudulį, jie 
jau žino, kad varpa turi ypatingą reikšmę. Erekcija, susijusi su meilės 
jausmais, lemia kastracijos baimę. Vaiko patiriamas varpos sujaudinimas 
turi atitikmenį vaizduotėje, ir labai daug priklauso nuo to, kokios fantazijos 
lydi ankstyvąsias erekcijas. 

Genitalinis susijaudinimas prasideda įvairiame amžiuje. Ankstyvojoje 
kūdikystėje jo gali beveik nebūti ar, priešingai, erekcijos gali vos ne ištisai 
kartotis nuo pat gimimo. Savaime suprantama, dirbtinai žadindami varpos 
jaudulį, negausime nieko gera. Pagrįstai manoma, kad apipjaustytiems 
berniukams rengimosi procesas dažnai sukelia erekciją, taigi ji visai be 
reikalo ima asocijuotis su skausmu. Beje, tai viena iš kelių priežasčių, 
kodėl beveik niekada nereikėtų daryti apipjaustymo (išskyrus tuos atvejus, 
kai tai atliekama religiniu pagrindu). Geriau, kai genitalinis jaudulys 
išryškėja tik tada, kai kitos kūno dalys jau turi savo aiškią ir atskirą svarbą, 
tad bet koks dirbtinis kūdikio genitalijų stimuliavimas (dėl pooperacinių 
procedūrų ar dėl neišmanėlių auklių noro, kad vaikas ramiai miegotų) 
reiškia papildomus sunkumus. Juk vaiko emocinė raida savaime yra 
pakankamai sudėtinga. 

Aiškiai matomi ir apčiuopiami berniuko lyties organai mažai mergaitei 
labai lengvai gali tapti pavydo objektu, ypač jeigu jos prisirišimas prie 
motinos vystosi „susitapatinimo su vyru“ kryptimi. Tačiau reikalas nėra 
toks paprastas, ir nėra jokios abejonės, kad daugelis mergaičių visiškai 
patenkintos savo labiau paslėptomis, bet ne mažiau svarbiomis 

genitalijomis, todel ramiai palieka berniukams jų labiau pažeidžiamus 
vyriškuosius priedus. Atitinkamu metu mergaitė išmoksta vertinti krūtis. 
Jos tampa jai beveik tokios pat svarbios, kaip varpa berniukui, ir kai 
mergaitė suvokia turinti tai, ko neturi berniukas - sugebėjimą išnešioti, 
pagimdyti ir maitinti kūdikį, jai paaiškėja, kad pavydėti jam nėra ko. Vis 
dėlto mergaite negali atsikratyti pavydo, jeigu nerimas ją stumia nuo 
įprastos heteroseksualinės raidos į tai, kas vadinama motinos ar motinos 
figūros fiksacija; natūralus šios fiksacijos padarinys — poreikis būti vyru. 
Taigi jeigu mažai mergaitei neleidžiama sužinoti (arba jei ji pati vengia 
šitos minties), kad jos lytiniai organai — jaudinanti ir reikšminga kūno 
dalis, jeigu jai neleidžiama apie tai užsiminti, jos polinkis pavyduliauti 
dėl varpos tik stiprės. 

Varputės (klitorio) jaudulys glaudžiai siejasi su šlapinimosi erotizmu, o 
šis labiau skatina fantazijas, artimas vyriškajam tapatumui. Per varputės 
erotizmą mergaitė sužino, koks tai jausmas — būti berniuku ir jausti varpos 
erotizmą. Panašiai ir berniukas per tarpvietės odos pojūčius gali patirti 
jausmus, atitinkančius tai, ką jaučia mergaitė. 

Visa šitai labai skiriasi nuo analinio erotizmo, kuris paprastai būdingas 
abiem lytims ir drauge su oraliniu, šlapinimosi, raumenų ir odos erotizmu 
sudaro ankstyvąsias sekso ištakas. 

Sociologijoje, tautosakoje, pirmykščių tautų mituose ir legendose 
nestinga įrodymų, kad tėvai ar protėviai varpą garbino simboline forma, jai 
priskirdavo didžiulę reikšmę. Siuolaikinėje šeimoje šie dalykai nė kiek ne 
mažiau svarbūs, nors ir nematomi; jų svarba paaiškėja, kai vaiko šeima 
subyra ir jis praranda simbolius, kuriais buvo įpratęs pasikliauti, kai jis 
tarsi atsiduria jūroje be kompaso ir apimtas nevilties. 


Vaikas yra kur kas daugiau nei seksas. Lygiai taip pat jūsų mėgstama 
gėlė yra kur kas daugiau nei vanduo, bet botanikas neleistinai suklystų, 
jeigu, apibūdindamas augalą, pamirštų paminėti vandenį —- pagrindinę 
sudedamąją augalo dalį. Psichologijoje prieš penkiasdešimt metų iš tiesų 
būta pavojaus, kad seksualinė vaiko gyvenimo dalis liks „už borto“, nes 
vaikystės seksualumas buvo tabu. 

Lytinis instinktas vaikystėje formuojasi iš visų savo komponentų, 
nueidamas sudėtingą kelią, šis instinktas praturtina ir komplikuoja visą 
sveiko vaiko gyvenimą. Daugelis vaikystės baimių siejasi su seksualinėmis 
idėjomis ir jauduliais bei iš jų kylančiais sąmoningais ir nesąmoningais 
psichiniais konfliktais. Vaiko seksualinio gyvenimo sunkumai lemia daugelį 
psichosomatinių sutrikimų, ypač tuos, kurie linkę kartotis. 

Vaikystėje dedami pamatai paauglio ir suaugusiojo seksualumui, joje 
glūdi ir visų seksualinių iškrypimų bei sunkumų šaknys. 

Apsaugoti suaugusį žmogų nuo seksualinių sutrikimų, nuo visų psichinių 
ir psichosomatinių ligų, išskyrus tik grynai paveldimas - tai darbo sritis tų, 
kurie rūpinasi kūdikiais ir vaikais. 


24 skyrius 


Vagiliavimas ir 
melavimas 


M otina, auginanti kelis sveikus vaikus, žino, kad su kiekvienu jų 
vis kyla nemenkų sunkumų, ypač dvejų, trejų ir ketverių metų 
amžiuje. Vienas vaikas kurį laiką klykia naktimis taip smarkiai, jog kaimynai 
jau mano, kad su juo blogai elgiamasi. Kitas vaikas kategoriškai priešinasi 
mokomas švaros įgūdžių. Trečiasis yra toks gerutis ir švaruolis, kad net 
motina ima nerimauti, ar jis turi nors kiek savaimingumo ir savarankiškumo. 
O ketvirtasis vaikas turi polinkį į klaikius pykčio protrūkius, kartais iki 
galvos daužymo ir dusulio, ir motina tiesiog kraustosi iš proto, o vaikas 
mėlynuoja ir, atrodo, tučtuojau neteks sąmonės. Tokius dalykus, natūraliai 
pasitaikančius šeimos gyvenime, galėtume vardyti be galo. Vienas jų, tiesa, 
nemalonus ir kartais sudarantis ypatingų sunkumų — tai įprotis vagiliaut. 

Maži vaikai nuolatos paima kokią monetą iš mamos rankinės. Paprastai 
niekas čia neįžvelgia jokios bėdos. Motina ramiai žiūri, kaip vaikas įnikęs 
traukia jos daiktus iš rankinės, viską suversdamas į vieną krūvą. Jai visai 
smagu tai stebėti, jeigu apskritai turi laiko į tai atkreipti dėmesį. Kartais ji 
net pasirūpina turėti dvi rankines: vienos vaikas niekada negauna, o kitą, 
labiau kasdienę, jam leidžiama tyrinėu. Ilgainiui vaikas paprasčiausiai iš to 
išauga, ir nebelieka apie ką galvoti. Motina visiškai teisingai mano, kad 
toks vaiko domėjimasis yra sveikas dalykas, kad šitaip formuojasi pirminis 
vaiko ryšys su ja ir apskritai su žmonėmis. 

Tačiau nesunku suprasti, kodėl kartais motina iš tiesų sunerimsta, kai 
mažas jos vaikas ima ir slapsto jos daiktus. Ji jau turi patirties su kitu 

kraštutinumu — vagiliaujančiu vyresniuoju vaiku. Niekas negali labiau 
sutrikdyti laimingos namų aplinkos negu linkęs vagiliauti vyresnis vaikas 
(ar suaugęs žmogus). Užuot visiems pasitikėjus vienas kitu, kai galima laisvai 
ir negalvojant palikti daiktus kur nori, tenka išradinėti specialius būdus 
apsaugoti svarbesniems dalykams - pinigams, šokoladui, cukrui ir t. t. Tokiu 
atveju kuris nors namuose serga. Daugelis žmonių, apie tai galvodami, jaučia 
pasibjaurėjimą. Jie pasijunta nejaukiai, susidūrę su vagiliavimu, lygiai kaip 
išgirdę žodį „masturbacija“. Čia veikia ne tik realūs susidūrimai su vagimis. 
Žmones labai aiškiai prislegia pati mintis apie vagystę, nes ji primena jų 
pačių vidinę kovą su polinkiu vagiliauti, kurią jiems teko patirti savo 
vaikystėje. Kaip tik šis nemalonus jausmas verčia motinas be reikalo 
nerimauti dėl visiškai normalaus mažo vaiko polinkio imti mamos 
asmeninius daiktus. 

Šiek tiek pamąstę, tuoj pamatysime, kad paprastoje šeimoje, kur nėra 
ligonio, tinkamo vadinti vagimi, iš esmės neretai vagiliaujama, tik niekas 
nevartoja šio žodžio. Štai vaikas atėjo į virtuvę ir pasiėmė bandelę ar gabalėlį 
cukraus iš cukrinės. Geruose namuose taip pasielgusio vaiko niekas 
nepavadins vagimi. (Bet tas pats vaikas darželyje gali būti išgėdintas ir 
nubaustas, nes ten galioja kitokios taisyklės.) Tėvams gali prireikti tam tikrų 
taisyklių, kad išlaikytų namuose įprastą tvarką. Gal bus nuspręsta, kad vaikas 
visuomet gali pasiimti duonos ir dar tam tikros rūšies pyragaičių, bet 
ypatingų pyragų ar cukraus valgyti negalima. Tokie reikalavimai visada 
kelia nemažai ginčų, ir šeimos gyvenime pakankamai svarbu, kad tėvų ir 
vaikų santykiai šiuo atžvilgiu klostytųsi sėkmingai. 

Tačiau vaikas, kuris nuolat vagia, tarkim, obuolius ir tuoj pat juos 
atiduoda visai nepasidžiaugęs, elgiasi priverstinai, kompulsyviai — jis serga. 
Galima jį vadinti vagimi. Jis nežino, kodėl padarė tai, ką padarė, ir 
spaudžiamas pasakyti priežastį taps melagis. Juk iš esmės ką tas berniukas 
daro? (Aišku, vagiliauti gali ir mergaitė, bet kiekvienąkart abu įvardyti atrodo 
nei šis, nei tas.) Vagis nesiekia to objekto, kurį ima. Jis siekia žmogaus. Jis 
zeško savo motinos, tik šito pats nežino. Vagiui pasitenkinimą gali suteikti ne 
parkeris iš „Woolworths“ parduotuvės, ne dviratis iš kaimyno kiemo ir ne 
obuolys iš sodo. Šitaip sergantis vaikas nesugeba džiaugtis tuo, kad turi 
pavogtus daiktus. Jis tik išreiškia fantaziją, kylančią iš jo pirminių meilės 

impulsų, ir geriausia, ką jis gali pasiekti — tai džiaugtis pačiu išreiškimu ir 
savo miklumu. Aišku viena — kuriuo nors atžvilgiu jis praradęs sąlytį su 
motina. Ji galbūt gyvena kartu, o gal jos šalia ir nėra. Ji gali būti čia pat, 
nuostabi gera motina, pajėgianti suteikti jam meilės kiek tik reikia. Tačiau, 
vaiko akimis, kažko vis delto trūksta. Jis džiaugiasi savo mama ir net myli 
ją, bet dėl vienos ar kitos priežasties ji jam yra prarasta. Vagiliaujantis vai- 
kas — tai kūdikis, ieškantis motinos ar žmogaus, š kurio jis turėtų teisę vogti. 
Iš esmės vaikui reikia žmogaus, iš kurio galėtų imti daiktus, lygiai kaip, 
būdamas kūdikis ar mažas vaikas, imdavo daiktus iš savo motinos 
paprasčiausiai todel, kad ji iš tiesų buvo jo motina ir jis turėjo teisių į ją. 

Yra ir dar vienas dalykas: jo motina tikrai priklauso jam, nes jis pats ją 
sukūrė. Jos įvaizdis ilgainiui radosi iš jo paties gebėjimo mylėti. Mes, tarkim, 
žinome, kad ponia S., turinti šešetą vaikų, tam tikru metu pagimdė šį 
kūdikį - Džonį, jį maitino ir prižiūrėjo, o paskui jai gimė kitas vaikas. Tuo 
tarpu Džonio požiūriu ši moteris yra jo kūrinys, atsiradęs po jo gimimo. 
Aktyviai prisitaikydama prie jo poreikių, motina parodė, ką vertėtų susi- 
kurti — juk visa tai buvo čia pat. Visų pirma reikėjo motinos teikiamą pasaulį 
suvokti, paversti jį savu, subjektyviu — tik taip objektyvūs dalykai galėjo 
įgyti kokią nors prasmę. Mėgindami užčiuopti pačias vagystės ištakas, galų 
gale visada atrasime, kad vagis jaučia poreikį atkurti savo ryšį su pasauliu, iš 
naujo atrasdamas motiną kaip žmogų, kuris jam atsidavęs, supranta jį ir 
pasirengęs aktyviai prisitaikyti prie jo poreikių. Faktiškai šis žmogus turėtų 
suteikti jam iliuziją, kad pasaulis yra tik tai, ką jis gali įsivaizduoti, kad 
įmanoma savo vaizdiniams rasti vietą realybėje — ten, kur visiems bendroje 
išorinėje tikrovėje egzistuoja iš tiesų atsidavęs žmogus. 

Kaip šiuos samprotavimus galėtume pritaikyti praktiškai? Kiekvienas 
sveikas kūdikis tik iš lėto, per tam tikrą laiką išmoksta objektyviai suvokti 
motiną, kurią iš pradžių sau buvo sukūręs. Šį skausmingą procesą vadiname 
iliuzijų griuvimu, ir nėra jokio reikalo aktyviai griauti mažo vaiko iliuzijas. 
Priešingai, galima sakyti, kad paprasta gera motina prilaiko šį procesą, kol 
pagaliau pajunta, kad kūdikis gali jį priimti ir su juo susitaikyti. 

Dvejų merų vaikas, vis nugvelbiantis monetą iš motinos rankinuko, 
žaidžia esąs alkanas kūdikis, kuris tariasi sukūręs savo motiną ir mano turįs 
teisių į ją ir jos savastį. Iliuzijos gali subyrėti labai greitai. Pavyzdžiui, kito 

kūdikio gimimas gali be galo sukrėsti kaip tik šiuo atžvilgiu, net jeigu vaikas 
pasiruošęs jo atėjimui ir turi jam gerų jausmų. Atsiradus kitam kūdikiui, 
staiga nebelieka pagrindo vaiko jausmui, kad jis pats sukūręs savo motiną, 
iliuzijos gali žlugti per greitai, ir nesunkiai prasideda kompulsyvaus 
vagiliavimo fazė. Užuot žaidimu stengęsis įgyvendinti visapusiškas savo teises 
į motiną, vaikas galbūt pradės nevalingai imti daiktus, ypač saldumynus, ir 
juos slėpti, nors iš tikrųjų ir nepatirdamas iš to jokio malonumo. Jeigu 
tėvai supranta, ką tokia ryškesnio vagiliavimo fazė reiškia, jie pasistengs 
elgtis jautriai. Visų pirma, jie bus kantrūs, be to, pasirūpins, kad „atstumtasis“ 
vaikas jaustųsi tikras, jog kiekvieną dieną tam tikru laiku jam bus skiriama 
pakankamai asmeniško dėmesio; galbūt jau pribrendo ir laikas nustatyti 
vaikui duodamų savaitinių pinigų kiekį. Bet visų svarbiausia, tokią padėtį 
suprantantys tėvai neužgrius vaiko kaip betono blokas ir nereikalaus 
prisipažinti. Jie žinos, kad šitaip pasielgus vaikas ims ne tik vagiliauti, bet ir 
meluoti, ir dėl to kaltinti bus galima tik save. 

Taip klostosi reikalai įprastose sveikose šeimose, ir dažniausiai visa tai 
išgyvenama su reikiamu jautrumu, tad vaikas, laikinai priverstas vagiliauti, 
ilgainiui atsigauna. 

Tačiau tėvų pozicijos gali būti nepaprastai skirtingos: vieni pakankamai 
gerai suvokia, kas vyksta, ir vengia neprotingų veiksmų, kiti jaučiasi privalą 
„Išgydyti' vagiliavimą kuo anksčiau, kad vaikas vėliau netaptų užkietėjusiu 
vagimi. Net kai viskas po truputį susitvarko, vaikai patiria daugybę 
nereikalingų kančių, kurias sukelia nevykę tokių situacijų sprendimai. Iš esmės 
vaiko išgyvenimuose kančios ir taip labai daug. Čia kalbu ne vien apie vagystes. 
Vaikai, kuriuos griūvančios iliuzijos užklupo per anksti ar netikėtai, pasijunta 
tartum priversti daryti įvairiausius dalykus, patys nesuprasdami kodel — jie 
tuštinasi į kelnes arba atsisako tuštintis reikiamu metu, nukapoja gėlių galvutes 
sode ir t. t. 

Tevai kartais jaučia pareigą išsiaiškinti tokius veiksmus iki galo ir 
reikalauja iš vaikų atsakymo, kodėl jie tai padarė. Širokiu būdu tėvai dar 
labiau padidina vaiko sunkumus, kurie kaip tik ruo metu yra ir taip labai 
dideli. Vaikas negali nurodyti tikros priežasties, nes jos nežino, ir gali atsitikti 
taip, kad, vengdamas jausti beveik nepakeliamą kaltę, nes liko nesuprastas 
ir apkaltintas, vaikas kaip asmuo suskyla į dvi dalis: viena labai griežta, kita 

valdoma neigiamų impulsų. Tada vaikas nebesijaučia kaltas, tačiau virsta 
tuo, ką žmonės vadina melagiu. 

Kita vertus, žmogui, iš kurio pavogtas dviratis, bus pikta nė kiek ne 
mažiau, jeigu jis žinos, kad vagišius pasąmonėje ieškojo savo motinos. Čia 
turime jau visai kitą dalyką. Aukos keršto jausmų jokiu būdu negalima 
ignoruoti, ir bet koks sentimentalus požiūris į delinkventiškus vaikus pakerta 
savo paties tikslą, nes tik stiprina bendrą priešišką nuostatą nusikaltėlių 
atžvilgiu. Teisėsaugos pareigūnai, dirbantys su vaikais ir paaugliais, negali 
galvoti apie vagį tik kaip apie ligonį, jiems nedera ignoruoti 
antivisuomeniškos nusikaltimo prigimties ir jo neišvengiamai sukelto 
konkrečios visuomenės susierzinimo. Iš tiesų, prašydami teismus pripažinti 
vagis ligoniais ir todėl verčiau skirti gydymą, o ne bausmę, užkrauname 
visuomenei didžiulę įtampą ir naštą. 

Žinoma, labai daug vagiliavimo arvejų niekada nepasiekia teismo, nes 
paprastiems geriems tėvams pavyksta šeimoje patenkinamai susitvarkyti. 
Galėtume sakyti, kad motina visiškai neišsigąsta, kai mažas vaikas ima iš 
jos vagiliauti, nes jai net neateina į galvą šitai vadinti vagiliavimu, - motina 
lengvai suvokia, kad tai, ką vaikas daro, yra meilės išraiška. Aišku, tėvų 
kantrybei tenka nemenkų išmėginimų, kai vaikas sulaukia ketverių penkerių 
metų ar prasideda ryškesnio ar ne tokio aiškaus kompulsyvaus vagiliavimo 
laikotarpis. Turėtume padėti šiems tėvams kuo geriau suprasti tai, kas vyksta, 
kad jie būtų pajėgūs vesti savo vaikus iki socialinės adaptacijos. Štai dėl šios 
priežasties pamėginau surašyti savąjį požiūrį, tyčia supaprastindamas 
problemas taip, kad jos taptų suprantamos paprastiems geriems tėvams ar 
mokytojams. 


25 skyrius 


Pirmieji 
mėginimai 

būti 
nepriklausomam 


D-ichologija linkusi būti paviršutiniška ir lengva arba giliamintiška ir 
sunki. Įdomu, kad, tyrinėdami pirmuosius kūdikių veiksmus ar daiktus, 
kurių jie griebiasi eidami miegoti ar apimti nerimo, matome, jog, šie dalykai 
tarsi pakibę tarp paviršutiniškumo ir gelmės, tarp paprasto akivaizdžių faktų 
nagrinėjimo ir skverbimosi į neperregimus pasąmonės klodus. Todel 
norėčiau atkreipti dėmesį į tai, kaip vaikai naudoja visiškai įprastus daiktus, 
ir parodyti, kiek daug galima sužinoti iš pačių paprasčiausių stebėjimų ir 
visiems akivaizdžių faktų. 

Kalbu ne apie ką nors sudėtinga, o apie paprastą normalaus vaiko 
meškiuką. Visi, kas prižiūri vaikus, gali papasakoti įdomių dalykų, kurie, 
kaip ir kitos elgesio detalės, būdingi tik tam konkrečiam vaikui. 

Gerai žinome, kad pradžioje kūdikis dažniausiai mėgsta susigrūsti kumštelį 
į burną; netrukus tokių veiksmų randasi daugiau - kūdikis ima čiulpti vieną 
kurį ar kelis pirštus, o kita ranka glostinėja motiną, paklodės ar antklodės 
kraštą, o kartais ir savą plaukų sruogą. Čia galime nujausti vykstant du dalykus: 
pirmas - kuri nors rankos dalis burnoje - aiškiai siejasi su jaudinančiu valgymu, 
antras procesas jau per žingsnį toliau nuo jaudulio, jame daugiau švelnumo. 
Tokios švelnios glamonės gali suformuoti ryšį su kokiu nors daiktu, gulinčiu 
šalia, ir tas daiktas gali tapti kūdikiui itin svarbus. Tam tikra prasme tai jo 

pirmoji nuosavybė, kitaip sakant — pirmasis daiktas, priklausantis kūdikiui, 
bet atskiras nuo jo kūno — ne nykštys, ne du pirštai ir ne jo burna. Todėl šitai 
be galo svarbu, nes liudija apie užsimezgusį ryšį su pasauliu. 

Drauge formuojasi ir saugumo jausmo pradai, ir kūdikio ryšys su vienu 
žmogumi. Visa tai patvirtina, kad su vaiko emocine raida viskas tvarkoje, 
kad jo atmintyje jau kaupiasi ryšių su žmonėmis pėdsakai. Juos galima vėl 
panaudoti šiam naujam ryšiui su daiktu, kurį vadinčiau tarpiniu objektu. 
Žinoma, pats objektas nėra tarpinis, jis tik žymi, kad kūdikis pereina iš 
būsenos, kur jis jautėsi susiliejęs su motina, į būseną, kurioje atsiranda jo 
ryšys su motina kaip atskira ir savarankiška būtybe. 

Mano tvirtu įsitikinimu, tokie procesai rodo sveiką kūdikio gyvenimą, 
tačiau visiškai nenoriu teigti, kad jei kūdikis neišsiugdo mano aprašytų 
įpročių, tai būtinai reiškia kažką bloga. Kartais vaiko pasaulyje tokią vietą 
užima pati motina ir jos asmuo, o kitam kūdikiui tas tarpinis objektas 
pasirodo visiškai priimtinas ir net puikus, jei tik motina yra kur nors 
netoliese. Vis dėlto labai dažnai kūdikiai ypač prisiriša prie tam tikro objekto, 
kuris netrukus gauna ir vardą, ir būna smagu atsekti to vardo kilmę iš 
kokio žodžio, kurį vaikas girdėjo gerokai anksčiau, nei galėjo pats kaip nors 
kalbėti. Aišku, netrukus tėvai ir giminaičiai aprūpina kūdikį minkštais 
žaislais, kurie turi (matyt, suaugusiųjų patogumui) gyvūnų ir lėlių pavidalą. 
Kūdikio požiūriu, šie pavidalai nėra itin svarbūs. Didžiausią reikšmę turi 
žaislo paviršius ir kvapas. Kvapas čia ypač svarbus, ir tėvams tenka suprasti, 
kad šiuos daiktus skalbti rizikinga. Šiaip švarą ir tvarką palaikantys tėvai 
dažnai būna priversti vien del ramybės nuolat visur laikyti bjaurų šleikštaus 
kvapo daiktą. Jau šiek tiek paaugęs vaikas reikalauja, kad jis būtų šalia, kad 
daugybę kartų išmestas iš lovelės tas daiktas būtų vis paduodamas. Vaikas 
nori traukyti iš jo plaušus, siūlelius, nori jį stebėti. Iš esmės nėra tokio 
dalyko, kurio nebūtų daroma su tuo daiktu. Į jį nukrypsta labai primityvaus 
pobūdžio meilė — tarsi švelnių glamonių ir agresyvaus puolimo mišinys. 
Vėliau atsiranda kiti objektai, vis labiau panašėjantys į gyvūnus ir kūdikius. 
Negana to, laikui bėgant tėvai moko vaiką sakyti „ačiū“ ir šitaip pripažinti, 
kad lėlė ar meškutis atėjo iš išorinio pasaulio, o ne gime kūdikio vaizduotėje. 

Grįžtant prie pirmojo objekto, kuriuo gali tapti ir koks vilnonis šalikėlis, 

ir motinos nosinė, manau, reikėtų pripažinti, kad, kūdikio akimis, mums 
visiškai nedera reikalauti žodelio „ačiū“ ir supratimo, kad tas objektas — iš 
realaus pasaulio. Vaiko požiūriu, tas pirmasis objektas iš tiesų atsirado jo 
paties vaizduotėje. Taip vaikas pradeda kurti sau pasaulį, ir tikrai reikia 
sutikti, kad kiekvienas kūdikis turi kurti jį iš naujo. Pasaulis tokiu pavidalu, 
kokį išvysta pradėjęs augti žmogus, jam neturi jokios prasmės, jis privalo 
pats kurti atrandamą pasaulį. 

Kūdikių „ankstyvosios nuosavybės" ir įpročių, kurių jie griebiasi streso 
akimirkomis ar ypač eidami miegoti, įvairovė tokia neaprėpiama, kad tikrai 
sunku viską tinkamai nupasakoti. 

Viena maža mergaitė įprato čiulpti nykštį ir tuo pat metu glostyti ilgus 
mamos plaukus. Kai jos pačios plaukai tapo pakankamai ilgi, ji 
užsitraukdavo juos sau ant veido ir taip, uosdama juos, užmigdavo. Šitai 
mergaitė darė nuolatos, kol pagaliau išaugo tiek, kad panoro apsikirpti kaip 
berniukas. Tokio kirpimo rezultatai ją džiugino iki tos akimirkos, kai arsigulė 
miegoti — tada ją apėmė panika. Laimė, tėvai buvo išsaugoję keletą dukters 
plaukų sruogų, tad padavė jai vieną. Mergaitė tučtuojau senu įpratimu 
priglaudė tą sruogą prie veido, sušnarpštė per ją ir nurimusi užmigo. 

Kiras kūdikis, berniukas, anksti susidomėjo spalvotu vilnoniu apklotu. 
Dar nesuėjus vieneriems metams, jam labai patiko traukyti vilnos plaušelius, 
kuriuos jis rinkdavo pagal spalvą. Toks berniuko dėmesys vilnos sandarai 
ir spalvoms išliko ir vėliau, iš esmės lydėjo per visą gyvenimą, tad užaugęs 
berniukas tapo spalvų ekspertu tekstilės įmonėje. 

Šie pavyzdžiai vertingi vien tuo, kad parodo, kokių įvairių dalykų gali 
griebtis sveiki kūdikiai išgyvendami stresą ir būdami atskirti nuo motinos. 
Beveik visi mes, kurie prižiūrime vaikus ir dirbame su jais, galime papasakoti 
tokių pavyzdžių, ir kiekvienas arvejis savaip nuostabus, tik būtina visų pirma 
suprasti, kad net menkiausios smulkmenos yra svarbios ir reikšmingos. 
Kartais vietoj objektų aptinkame veiksmus, pavyzdžiui, niūniavimą, ar labiau 
paslėptus dalykus, tarkim, kūdikis stebi šviesas, seka ribų žaismą, kai vėjelis 
švelniai judina užuolaidas ar kai daiktai pakaitomis uždengia vienas kitą, 
kūdikiui judinant galvą. Kartais regimų veiksmų vietą užima mąstymas. 

Visa tai, pabrėžiu, yra neginčytinai normalu, tačiau dar norėčiau 
papasakoti, kokį pėdsaką gali palikti atskyrimas. Kalbant paprasčiau, kai 
šalia kūdikio nėra motinos ar kito žmogaus, nuo kurio kūdikis yra 
priklausomas, jo gyvenime neįvyksta kokių staigių pokyčių, nes vaikas 
remiasi mintyse saugomu motinos įvaizdžiu — ši vidinė motinos versija tam 
tikrą laiką išlieka gyva. Jeigu motinos nera ilgesnį laiką, viršijantį tam tikrą 
ribą, vidinė versija išblėsta. Kartu visi pereinamieji reiškiniai netenka 
prasmės, ir kūdikis nebegali jais naudotis. Tad dabar turime kūdikį, kurį 
reikia prižiūrėti ar maitinti ir kuris, paliktas vienas, pasineria į jaudulio 
kupiną veiklą, teikiančią juslinį pasitenkinimą. Šitaip prarandame jausminius 
ryšius. Vėl pasirodžius motinai, jei pertrauka nebuvo labai ilga, pirmiausia 
turi atsirasti nauja vidinė jos versija, o tam reikia šiek tiek laiko. Vėl 
atsirandantys tarpiniai objektai ir veiksmai rodo, kad pavyko atkurti 
pasitikėjimą motina. Tai, ką matome kūdikių gyvenime, vėlesniais 
laikotarpiais įgauna aiškiai sunkesnę formą: vaikas, pasijutęs pamestas, 
nebegali žaisti, nebesugeba būti meilus ir atsiliepti į jam rodomus švelnius 
jausmus. Greta šito, kaip žinome, gali atsirasti ir kompulsyvių erotinių 
veiksmų. Kai išsiskyrimą patyręs ir jau atsigaunantis vaikas ima vagiliauti, 
galima sakytu, kad iš dalies jis šitaip ieško tarpinio objekto, kurį buvo 
praradęs, nes vidinė motinos versija buvo išblėsusi ar dingusi. 

Viena mergaite kūdikystėje visada čiulpdavo apie nykštį apvyniotą storo 
vilnonio audeklo skiautę. Sulaukusią trejų metų, ją „išgydė“ nuo nykščio 
čiulpimo, atimdami tą skudurą. Vėliau ši mergaitė ėmė labai smarkiai ir 
įkyriai kramtyti nagus, o prieš eidama miegoti būtinai turėjo ką nors skaityti. 

Nagų kramtymas liovėsi, kai būdama vienuolikos metų ji sulaukė 
pagalbos - jai padėjo prisiminti tą vilnonį skudurėlį, jo audinio raštą ir jos 
jausmus tai skiautei. 


Sveikam vaikui augant, tarpiniai reiškiniai ir naudojami objektai plėtojasi 
iki visapusiško sugebėjimo žaisti. Labai lengva įsitikinti, kad žaidimas 
gyvybiškai svarbus visiems vaikams ir sugebėjimas žaisti yra sveikos emocinės 
raidos ženklas. Norėčiau atkreipti dėmesį, kad kūdikio ryšys su pirmuoju 
objektu — tai ankstyvasis šio sugebėjimo variantas. Viliuosi, kad tėvai supras, 


159 


jog tarpiniai objektai yra normalus reiškinys ir tikrai rodo sveiką augimą, 
tad nesijaus nejaukiai, kai keliaujant su vaiku teks su savim visuomet imti 
kokį neįprastą ar savotišką daiktą. Aišku, tėvai jokiu būdu nereikš tam 
daiktui paniekos ir visaip kaip stengsis jo nepamesti. Tokie objektai — kaip 
seni kareiviai, jie nežūva, tik tampa ne tokie regimi. Kitaip tariant, jie ištirpsta 
tarp kitų reiškinių, persmelkiančių ne tik visus vaiko žaidimus, bet ir 
kultūrinę veiklą bei interesus — tai plati sritis, įsiterpusi tarp išorinio 
gyvenimo ir svajonių. 

Akivaizdu, kad tikrai nėra lengva išorinius reiškinius atskirti nuo vizijų. 
Tai uždavinys, kurį kiekvienas tikimės įveikti, kad galėtume laikyti save 
psichiškai sveiku. Vis delto tokios nuolatinės pastangos verčia mus ieškoti 
atokvėpio, ir kultūrinė veikla bei kultūriniai interesai teikia mums išeitį. 
Vaizduotei reikštis mažam vaikui paliekame didesnę erdvę nei sau, tad 
žaidimas, besiremiantis pasauliu ir drauge išlaikantis visą sapno intensyvumą, 
laikomas pagrindiniu vaikystės bruožu. Kūdikis dar tik imasi šios sunkios 
užduoties — pasiekti suaugusiųjų proto blaivumą, ir jam leidžiame gyventi 
tarpinį gyvenimą, ypač akimirkomis tarp budrumo būsenos ir miego; mano 
aptariami reiškiniai ir naudojami objektai siejasi su atokvėpio valandėlėmis, 
kurias kūdikiui duodame pačioje pradžioje, kai dar labai menkai tesitikime, 
kad jis sugebes atskirti sapną ir tikrovę. 

Esu vaikų psichiatras, pas mane ateina vaikai, jie piešia, pasakoja apie 
save, apie savo sapnus ir, mano nuostabai, lengvai atsimena šiuos 
ankstyvuosius objektus. Dažnai jie stebina savo tėvus prisiminimais apie 
skudurėlius ir keistus daiktus, kurie jau seniai visų pamiršti. Jei tas daiktas 
dar kur nors yra, kaip tik vaikas tiksliai žino jo vietą nereikalingų daiktų 
sąvartyne — gal nugrūstas apatinio stalčiaus gilumoje ar užkištas viršutinėje 
spintos lentynoje. Vaikai sielvartauja ne tik tada, kai jų daiktas pasimeta — 
taip juk kartais nutinka; juos labai skaudina, kai kuris iš tėvų, nesuprasdamas 
tikrosios daikto reikšmės, atiduoda jį kitam vaikui. Kartais tėvams tokie 
daiktai tampa tokie įprasti, jog, vos gimus kitam vaikui, jie ima jų šeimoje 
jau buvusį tarpinį objektą ir pakiša naujagimiui, tikėdamiesi, kad tas daiktas 
šį veiks taip pat, kaip ir ankstesnįjį vaiką. Žinoma, jiems gali tekti nusivilti, 
nes šitaip atsiradęs objektas visai nebūtinai įgauna kokią nors reikšmę kitam 

kūdikiui. Netgi galėtume lengvai įžvelgti, kad šitaip pateikti objektą yra iš 
dalies ir pavojinga, nes iš naujojo kūdikio tam tikra prasme atimama 
galimybė pačiam kurti savo pasaulį. Be abejo, puiku, kai vaikas gali 
pasinaudoti kokiu nors objektu, kuo nors, kam galima duoti vardą ir kas 
neretai tampa vos ne šeimos dalimi. Iš kūdikio domėjimosi tokiu objektu 
veliau išauga jo dėmesys lėlėms, kitiems žaislams ir gyvūnams. 

Visa tai — nuostabiausia sritis, kuriai reikia tėvų dėmesio. Tėvams nėra 
reikalo išmanyti psichologiją, kad gautų nepaprastai daug naudos stebėdami, 
o galbūt ir užrašinėdami, kaip šioje tarpinėje erdvėje kiekvienas iš jų vaikų 
savaip kuria ir tobulina prisirišimo būdus ir objektus. 


26 skyrius 


Parama 
normaliems 
tėvams 


eigu iki čia perskaitėte šią knygą, tikriausiai pajutote, kad stengiuosi 

pasakyti šį tą teigiama. Neaiškinau, kaip įveikti sunkumus, ką daryt, kai 
vaikų elgesyje ryškėja nerimas ar kai tėvai kivirčijasi vaikų akivaizdoje, tik 
mėginau šiek tiek paremti teisingus instinktus normalių tėvų, kurie pajegūs 
sukurti ir išlaikyti šeimą su paprastais sveikais vaikais. Tikrai galima pasakoti 
kur kas daugiau, o čia - mano pradinis bandymas. 

Pagrįstai kilrų klausimas, kam vargintis ir kalbėti su žmonėmis, kurie ir 
taip laikosi gerai, — juk to kur kas labiau reikia tėvams, patiriantiems 
sunkumų. Taip, aš stengiuosi, kad manęs neslėgtų faktas, jog labai daug 
bėdų gyvuoja net čia, Anglijoje, šiame Londono rajone, supančiame ligoninę, 
kur aš dirbu. Tikrai gerai pažįstu ir šias bėdas, ir ten tvyranų nerimą bei 
nusiminimą. Tačiau mano viltys remiasi stabiliomis ir sveikomis šeimomis, 
kurias taip pat matau kuriantis aplinkui; jos taps vieninteliu mūsų 
visuomenės stabilumo pamatu keliems artimiausiems dešimtmečiams. 

Štai kitas klausimas: kam rūpintis sveikomis šeimomis, kurios, kaip 
teigiama, tikrai egzistuoja, ir į kurias nukreiptos visos viltys? Ar jos nepajėgia 
tvarkytis pačios? Ką gi, turiu labai svarią priežastį tokiai aktyviai paramai: 
galima pastebėti tendencijų, ardančių šiuos puikius reiškinius. Jokiu būdu 
nėra protinga manyti, kad tam, kas gera, negali būti pakenkta, greičiau 
teisinga sakyti, jog tai, kas yra geriausia, turime ginti, jeigu norime, kad 

išliktų. Geri dalykai visada kelia neapykantą ir baimę, dažniausiai ateinančią 
iš pasąmonės ir linkusią reikštis trukdymais, smulkmeniškais nurodymais, 
teisiniais apribojimais ir visokiausiomis kvailybėmis. 

Nesakau, kad oficialios įstaigos varžo tėvus ar jiems įsakinėja. Anglijoje 
valstybė kiek įmanydama stengiasi palikti tėvams laisvę rinktis, tai yra priimti 
ar atmesti tai, ką ji siūlo. Žinoma, gimimus ir mirtis reikia registruoti, apie 
tam tikras infekcines ligas būtina pranešti, ir vaikai nuo penkerių iki 
penkiolikos metų privalo lankyti mokyklą. O berniukai ir mergaitės, 
pažeidžiantys krašto įstatymus, drauge su savo tėvais patiria vienokią ar 
kitokią prievartą. Tačiau valstybė siūlo daugybę paslaugų, kuriomis tėvai 
gali pasinaudoti ar jų atsisakyti. Paminėsiu vos keletą: vaikų darželiai, skiepai 
nuo raupų ir difterijos, nėščiųjų ir kūdikio priežiūra, menkės kepenų aliejus 
ir vaisių sultys, dantų gydymas, pigūs mišinėliai kūdikiams ir pigesnis pienas 
vyresniems vaikams mokykloje. Visa tai prieinama, bet ne privaloma. Tad 
galima sakyti, kad šių dienų Anglijoje valstybė iš tiesų pripažįsta, jog gera 
motina, turinti pakankamai žinių ir išsilavinimo, sugeba teisingai nuspręsti, 
kas tinka jos vaikui. 

Tačiau, kaip jau minėjau, bėda yra kitokia: toli gražu ne visi tie, kurie 
tiesiogiai teikia šias paslaugas visuomenei, pasitiki motinų sugebėjimu 
suprasti savo vaiką geriau nei bet kas kitas. Gydytojus ir medicinos seseris 
dažnai taip pribloškia kai kurių tėvų neišmanymas ir kvailumas, kad jie 
nebegali patikėti kitų tėvų išmintimi. Ar galbūt taip dažnai pastebimą 
nepasitikėjimą motinomis lemia specializuotas gydytojų ir sesučių 
išsilavinimas: jie tampa sveiko ir ligoto kūno žinovais, tačiau anaiptol ne 
visada tiek pat išmano apie bendruosius tėvų uždavinius ir tikslus. Juk kaip 
dažnai, motinai suabejojus jų kaip specialistų patarimu, manoma, kad taip 
pasireiškia bjaurus motinos būdas, nors iš tiesų motina žino, kad jos kūdikiui 
buvimas ligoninėje atskirai nuo jos tik pakenks, nes kaip tik dabar jis išgyvena 
nujunkymo vargus. Ji gerai supranta, jog jos sūnelis turėtų daugiau žinoti 
apie pasaulį, kad būtų galima gabenti jį į ligoninę apipjaustyti, o dukrelė 
yra tokio tipo vaikas, kuriam injekcijas ir skiepus daryti neįmanoma dėl 
ypatingo nervingumo (nebent grėstų reali epidemija). 

Ką motina turėtų daryti, jeigu jai kelia nerimą gydytojo sprendimas 

pašalinti jos vaikui tonziles? Gydytojas, be abejo, išmano apie tonziles, tačiau 
dažniausiai jam nepavyksta įtikinti mamos, kad jis tikrai suvokia, koks rimtas 
dalykas yra operuoti tuo metu gerai besijaučiantį vaiką, kuris dar per mažas, 
kad būtų įmanoma jam viską paaiškinti. Šiai motinai belieka tik ginti savo 
įsitikinimą, kad, jei tik galima, reikia vengti tokio dalyko. Jeigu motina iš 
tiesų pasikliauja savo nuojauta, nes gerai nusimano apie savo augančio vaiko 
asmenybę, tai ji pajėgs išaiškinti gydytojui savąjį požiūrį ir prisidės priimant 
galutinį sprendimą. Gydytojas, pripažįstantis specializuotas tėvų žinias, 
lengvai pelno pagarbą savajam specializuotam išmanymui. 

Tėvai žino, kad mažiems jų vaikams reikia sudaryti paprastesnę aplinką. 
Tokia paprastesnė aplinka reikalinga iki tol, kai vaikai jau pajėgia suvokti 
sudėtingesnių situacijų reikšmę ir gali su jomis susigyventi. Ateina laikas, 
kai vyriausiajam sūnui jau galima šalinti tonziles (jei tai iš tiesų būtina) be 
žalos jo asmenybei; ligoninės patirtis jam gali pasirodyti įdomi ir net maloni, 
galbūt net savotiškas žingsnis pirmyn, įveikiant sudėtingą barjerą. Tačiau 
tas laikas priklauso ne vien nuo amžiaus, bet ir nuo vaiko tipo. Tai įvertinti 
gali tik žmogus, bendraujantis su vaiku taip artimai, kaip motina. Kita 
vertus, gydytojas savo ruožtu turėtų padėti motinai viską gerai apmąstyti. 

Valstybė elgiasi neabejotinai išmintingai, siekdama tėvus lavinti be 
prievartos. Tolesnis žingsnis būtų lavinti viešųjų paslaugų teikėjus, kad 
didėtų jų pagarba paprastos motinos jausmams ir instinktyvioms žinioms 
apie jos pačios vaikus. Motina yra šios srities — savo pačios vaikų — specialiste. 
Jeigu motina neišsigąsta garbių autoritetų balso, paaiškėja, kad ji puikiai 
žino, kas gera ir kas bloga vaikų priežiūroje. 

Bet kuris dalykas, priešingas minčiai, kad tėvai yra jaučiantys atsakomybę 
žmonės, anksčiau ar vėliau žaloja pačią visuomenės šerdį. 

Visų svarbiausia yra individo išgyvenimai, augant iš kūdikio į vaiką ir į 
paauglį, augant šeimoje, kuri išlieka pastovi, kuri jaučiasi pajėgi spręsti savo 
gyvenimo problemas — mažąsias viso pasaulio problemas. Taip, mažąsias... 
bet nė truputį ne menkesnes jausmų intensyvumu ir patirties įvairove, 
mažesnes gal tik palyginti nesvarbia sudėtingumo prasme. 

Jeigu savo rašiniais pasiekčiau tik tiek, kad paskatinčiau kitus rašyti 
geriau, tai yra labiau paremti paprastus žmones ir pateikti teisingą bei realų 

gerų jų jausmų ir nuojautų paaiškinimą, tai būčiau be galo patenkintas. 
Mes, gydytojai ir kiti medikai, kaip galėdami rūpinkimės kūno ir sielos 
ligoniais, o valstybė tegu daro visa, ką gali, tiems, kas dėl vienos ar kitos 
priežasties atsidūrė sunkioje padėtyje ir reikalingi globos bei apsaugos. Tačiau 
drauge nepamirškime, kad, laimė, pasaulyje gyvena ir normalių vyrų bei 
moterų, ypač tarp paprastesnių visuomenės narių, kurie nesibaimina jausmų. 
Jų jausmų mums taip pat nereikia bijoti. Kad atsiskleistų tai, ką tėvai gali 
geriausiai, privalome palikti jiems visą atsakomybę už tai, kas yra jų pačių 
reikalas — už savo šeimos ugdymą. 


Trečia dalis 


IŠORINIS 
PASAULIS 


27 skyrius 


Ikimokyklinukų 
poreikiai 


i“ ir mažų vaikų poreikiai nekinta. Jie būdingi ir pastovūs. 
pie vaiko raidą būtina galvoti visą laiką, o ypač tai svarbu, kol jam 
dar nesukako penkeri. Juk kiekvienas keturmetis kartu yra ir trimetis, ir 
dvimetis, ir metinukas, ir nujunkomas kūdikis, ir naujagimis, ir netgi kūdikis 
įsčiose. Emocinis vaikų amžius svyruoja pirmyn ir atgal. 

Asmenybės ir emocinio augimo prasme tarp naujagimio ir penkerių 
metų vaiko yra didelis tarpas. To kelio negalima įveikti, jei trūksta tam 
tikrų sąlygų. Gana, kai šios sąlygos bent jau pakankamai geros, nes laikui 
bėgant vaikas vis labiau sugeba pakelti nesėkmes ir įveikti frustracijas, iš 
anksto joms pasiruošdamas. Puikiai žinoma, kad sąlygos, būtinos 
individualiam vaiko augimui, nėra nei statiškos, nei iš anksto nustatytos, 
nei nepajudinamos. Jos kokybiškai ir kiekybiškai kinta priklausomai nuo 
kūdikio ar vaiko amžiaus ir kintančių poreikių. 

Įdėmiai pažvelkime į ketverių metų berniuką arba mergaitę. Dieną jie 
gali atrodyti visai kaip suaugę. Berniukas jau sugeba tapatintis su tėvu, o 
mergaitė su motina. Yra ir kryžminių identifikacijų. Šis sugebėjimas 
tapatintis atsispindi kasdieniame elgesyje, taip pat ir mokėjime kurį laiką 
prisiimti atsakomybę už tam tikrus dalykus. Jį pastebime žaidime, kuriame 
suprantamai vaizduojami sutuoktinių, tėvų ir pedagogų vargai bei 
džiaugsmai, jį pastebime būdingoje šiam amžiui karštoje meilėje ir pavyde, 
Jis egzistuoja svajonėse ir ypač vaiko sapnuose. 

Sveikas ketverių metų vaikas turi ir šiek tiek brandumo, ypač jei turėsime 
galvoje iš vaiko instinkto, biologinio jaudinimo pagrindo, kylantį patyrimo 

intensyvumą, vaiko pasirengimą išgyventi augančią įtampą, iškrovą ir tam 
tikrą atsipalaidavimą po kokio nors pasitenkinimo. 

Tikroviškame sapne, būdingame pagal amžių brandžiam beveik penkerių 
metų vaikui, jis pats yra viena žmonių santykių trikampio viršūnė. Šiame 
tikroviškame sapne vaikas išgyvena biologinį potraukį, kurį vadiname 
instinktu. Kiekvienam vaikui biologinis augimas yra nemenkas išbandymas. 
Jo metu sapnuose ir potencialiose fantazijose, lydinčiose kasdienį patyrimą, 
vaiko kūno funkcijos tampa intensyvių santykių, kuriuose išgyvenama ir 
meilė, ir neapykanta, ir joms būdingi konfliktai, dalimi. 

Tai reiškia, kad sveikam vaikui būdingos visos seksualumo apraiškos, 
tačiau jį riboja fizinis nesubrendimas. Seksualinių santykių detalės vaikystėje 
patiriamos simboliškai, sapne ir žaidime. 

Pagal amžių brandžiam ketverių metų vaikui reikia tėvų, su kuriais jis 
galėtų identifikuotis. Šiame svarbiame amžiuje neverta diegti dorovę ir skiepyti 
kultūrinius stereotipus. Čia, tokiu būdu, kaip tai supranta vaikas, veikia tėvai, 
jų elgesys ir tarpusavio santykiai. Būtent tai vaikas perima, mėgdžiodamas 
arba priešindamasis, ir būtent tuo daugybe būdų naudojasi savo raidoje. 

Be to, namai, kurių pagrindą sudaro tėvų ryšys, atlieka tam tikrą funkciją 
jau vien egzistuodami ir išlikdami. Vaikas gali toleruoti savo reiškiamą ir 
košmaruose susapnuotą neapykantą, nes namai nesugriūva, nepaisant visų 
blogybių ir džiaugsmų. 

Tačiau ketverių su puse metų vaikas, kartais atrodantis nuostabiai brandus, 
įsipjovęs pirštą ar netikėtai parpuolęs staiga tampa dvimečiu, maldaujančiu 
užuojautos. O guldamas jis darosi visai infantiliškas. Bet kurio amžiaus vaikas, 
trokštantis, kad jį kas meiliai apkabintų, trokšta fizinės meilės ta forma, kurią 
natūraliai jam teikė motina nešiodama kūdikį įsčiose ir glėbyje. 

Iš tikrųjų tik gimęs kūdikis nėra asmenybė, sugebanti identifikuotis su 
kitais žmonėmis. Tik pamažu susikuria vientisas savasties jausmas ir tik 
pamažu vystosi sugebėjimas pajusti, kad išorinis ir vidinis pasaulis yra susiję, 
tačiau netapatūs savasčiai dalykai. Savastis yra individuali ir ypatinga, 
kiekvieno vaiko kitokia. 

Pirmiausia pabrėžiama, kad vaikas yra subrendęs pagal trejų-penkerių 
metų amžių, nes sveiki kūdikiai bei vaikai visą laiką vystosi tokios brandos 


170 


link. Ši branda gyvybiškai svarbi tolesnei individo raidai. Kartu normalu, 
kad jaunesnio nei penkerių metų vaiko branda dera su įvairiausio pobūdžio 
ir ryškumo nesubrendimu. Tokie nesubrendimo požymiai yra normalių 
priklausomybės būsenų, būdingų ankstesnėms raidos fazems, liekanos. 
Paprasčiau išvardyti įvairių raidos fazių požymius nei stengtis nupiešti 
vientisą ketverių metų vaiko portretą. 

Ner dėstant glaustai, būtina išskirti tokius elementus: 

1) trikampio santykiai (šeimoje), 

2) dviejų asmenų santykiai (motina, supažindinanti kūdikį su pasauliu), 

3) motina, „laikanti“ kūdikį, kurio būsena dar neintegruota (į kūdikį 
žiūrinti kaip į vientisą asmenybę, kol jis toks dar nesijaučia), 

4) motinos meilė, išreikšta fizine priežiūra. 


1) Trikampio santykiai. Vaikas tapo vientisa asmenybe, kartu su kitomis 
vientisomis asmenybėmis dalyvaujančia trikampio santykiuose. Užslėproje 
arba nesąmoningoje fantazijoje vaikas myli vieną iš tėvų ir dėl to nekenčia 
kito. Iš dalies neapykanta išreiškiama tiesiogiai. Laimingas tas vaikas, kuris 
gali susikaupusią, iš ankstesnių raidos fazių užsilikusią slaptą agresiją išlieti 
nekęsdamas. Ši neapykanta priimtina, nes jos pagrindas — primityvi meilė. 
Neapykantą iš dalies absorbuoja vaiko sugebėjimas fantazijoje 
identifikuotis su varžovu. Vaikas gyvena ir kuria fantaziją šeimoje. 
Trikampis joje yra realus ir nekinta. Trikampiai būdingi visiems artimiems 
ryšiams, kuriuose skleidžiasi pagrindinė tema ir pamažėle silpnėja įtampos, 
kol tampa suvaldomos kokioje nors realioje situacijoje. Žaidimas čia ypač 
svarbus, nes jis kartu ir realus, ir sufantazuotas. Nors žaidžiant išliejami 
įvairiausi stiprūs jausmai, kurie, jei nebūtų žaidimo, taip ir liktų glūdėti 
užmirštoje fantazijoje, žaidimai galiausiai baigiasi, ir žaidimų draugai eina 
kartu užkąsti arba ruošiasi praustis ir klausytis pasakos prieš miegą. Be 
to, žaidime (tuo periodu, apie kurį kalbame) visuomet netoliese yra suaugęs 
žmogus, kuris netiesiogiai įtraukiamas į žaidimą ir yra pasirengęs jį 
kontroliuoti. 

Naujokas tai labai lengvai patirtų, panagrinėjęs du vaikų žaidimus, 
„tėčius ir mamas“ bei „daktarus ir seseles". Naudingi gali būti ir kiti 

specifiniai žaidimai, mėgdžiojantys, pavyzdžiui, mamos namų ruošą arba 
tečio darbą. Tyrinėti vaikų sapnus reikia ypatingų įgūdžių, bet tai, žinoma, 
supažindina su pasąmone daug nuodugniau nei paprastas vaikų žaidimų 
stebėjimas. 

2) Dviejų asmenų santykiai. Ankstesnėje pakopoje vietoj trikampio 
santykių egzistuoja labiau tiesioginis ryšys tarp motinos ir kūdikio arba 
mažo vaiko. Motina nepaprastai subtiliai supažindina kūdikį-su pasauliu. 
Ji daro tai tik po truputį, saugodama nuo netikėtumų ir daugmaž tinkamu 
laiku bei tinkamu būdu suteikdama visa, kas reikalinga. Lengva pastebėti, 
kad vaikas šiame dviejų kūnų ryšyje daug menkiau gali pats suvaldyti 
savo individualius painius jausmus nei trikampio santykiuose, kitaip 
sakant, jis yra labiau priklausomas. Vis dėlto čia dalyvauja du vientisi 
intymiai susiję ir vienas nuo kito priklausomi asmenys. Jei pati motina 
yra sveika, pakankamai rami, nepasimetusi ir emociškai nenutolusi, 
kasdien turtėjant kūdikio ir motinos ryšiui vaiko asmenybės augimui 
atsiveria plati erdvė. 

3) Motina, „laikanti " vaiką, kurio būsena dar neintegruota. Dar ankstesniu 
laikotarpiu, žinoma, priklausomybė dar didesnė. Motina reikalinga kaip 
žmogus, ištveriantis kiekvieną dieną ir integruojantis įvairius jausmus, 
pojūčius, susijaudinimą, pyktį, liūdesį ir t. t., kurie sudaro kūdikio gyvenimą, 
bet su kuriais pats vaikas negali susitvarkyti. Kūdikis dar nėra vientisas. 
Motina jį „laiko“, kol jis tampa asmeniu. Motina gali, jei reikia, mintyse 
peržvelgti, ką ši diena reiškė kūdikiui. Ji supranta. Ji suvokia savo kūdikį 
kaip žmogų tuo laiku, kol kūdikis dar negali jaustis integruotas. 

4) Motinos meilė, išreikšta fizine priežiūra. Dar ankstesniu laikotarpiu 
motina laiko savo kūdikį fiziškai. Visos labai ankstyvos fizinės priežiūros 
detalės kūdikiui yra psichologinės. Motina aktyviai prisitaiko prie kūdikio 
poreikių, o pačioje pradžioje ji daro tai nuostabiai jautriai. Motina žino, 
kaip sakoma, instinktyviai, ko kūdikiui reikia, jam dar to neišreiškus. Ji 
parodo kūdikiui pasaulį vieninteliu būdu, kuris gali nuslėpti jo chaotiš- 
kumą, - tenkindama poreikius, kai tik jie iškyla. Reikšdama meilę fizine 
priežiūra ir teikdama fizinį pasitenkinimą, ji leidžia kūdikio psichikai įsikurti 
jo kūne. Fiziškai prižiūrėdama kūdikį, ji išreiškia jam savo jausmus ir įgauna 
asmenybės, kurią pažįsta besivystantis individas, bruožų. 

Šis poreikių išvardijimas yra pagrindas diskusijai apie įvairių šeimos 
ypatumų įtaką vaikui. Nors šių poreikių išraiška ir gali kisti, kiekvienas jų 
yra absoliutus. Jei jie neparenkinami, individuali vaiko raida iškreipiama. 
Tai aksioma: kuo elementaresnis poreikis, tuo didesne individo priklauso- 
mybė nuo aplinkos ir tuo tragiškesni jo nepatenkinimo padariniai. 
Naujagimio priežiūra nėra nei sąmoninga, nei planinga. Tai dalykas, 
atsirandanus tik iš me:/es. Kartais sakome, kad vaikui reikia meilės, bet taip 
sakydami turime galvoje, kad tik mylintis vaiką žmogus gali prisitaikyti 
prie jo poreikių ir tik mylintis žmogus, puoselėdamas individualių vaiko 
gebėjimų augimą, sugeba palaipsniui sumažinti vaiko adaptacijos nesėkmę 
ir galiausiai paversti ją naudinga patirtimi. 

Esminiai jaunesnio nei penkerių metų vaiko poreikiai nukreipti į su juo 
susijusius individus, o pagrindiniai jų principai yra visada tie patys. Ši tiesa 
nepriklauso nuo kultūros, ji tinka visiems pasaulio žmonėms, tiek 
gyvenusiems prieš mus, tiek gyvenantiems dabar, tiek dar gimsiantiems. 


Terai ir jų pareigos jausmas 

Šiuolaikiniams jauniems tėvams, atrodo, būdingas naujas pareigos 
jausmo supratimas. Tai vienas iš tų svarbių dalykų, apie kuriuos nekalba 
statistika. Šiuolaikiniai tėvai laukia, jie planuoja ir skaito. Jie žino, kad 
reikiamą dėmesį sugebės skirti tik dviem ar trims vaikams, todėl 
apsisprendžia atlikti tevišką pareigą kuo geriau: jie atlieka ją patys. Jei viskas 
klostosi sėkmingai, užsimezga tiesioginis ryšys, pats savaime jaudinantis 
intensyvumu ir turtingumu. Manome (ir pastebime), kad jausmų perkėlimo 
į aukles ir prižiūrėtojas stoka turėtų sukurti papildomų sunkumų. Tėvų ir 
vaiko trikampis iš tiesų tampa tikrove. 

Tevai, pasiryžę išauginti psichiškai kuo sveikesnius vaikus, patys yra 
individualistai. Dėl šio individualizmo ir jiems patiems vėliau gali tekti 
patirti būtinybę tobulinti savo asmenybę. Šiuolaikinėje visuomenėje mažiau 
apsimetimo. | 

Tie tėvai, kurie vaikų auginimą laiko svarbiu uždaviniu, sukuria kūdikiui 
ir mažam vaikui turtingą aplinką. Be to, jei egzistuoja reali pagalba, tokie 
tėvai ja naudojasi. Todel šią pagalbą reikėtų teikti taip, kad ji nepakenktų 
tėvų atsakomybės jausmui. 

Kito kūdikio gimimas gali būti 1r labai vertingas patyrimas, ir tikra našta 
pirmajam vaikui. Norintys skirti šiam reikalui dėmesio tėvai gali išvengti 
tų klaidų, kurių galima išvengti. Tačiau neverta viltis, kad, būdami atidūs, 
išvengsime meilės, neapykantos ir lojalumo konfliktų. Gyvenimas sunkus, 
o normalų sveiką trejų-penkerių metų vaiką jis ypač slegia. Laimei, jame 
yra džiaugsmo, ir jei namai saugūs, o tėvų santykiuose vaikas jaučia laimę ir 
pasitenkinimą, šiame ankstyvame amžiuje užuominų apie tai pakanka. 

Žinoma, tėvai, pasiryžę būti geri tėvai, iškelia sau sunkų uždavinį. Jie 
visuomet rizikuoja, kad atpildo gali ir nesulaukti. Daugybė atsitiktinių 
aplinkybių gali sužlugdyti tėvų triūsą, tačiau, laimei, mūsų dienomis kūno 
ligos daug mažiau pavojingos nei prieš dvidešimt metų. Tėvai nori suprasti 
savo vaikų poreikius, ir tai tik į naudą, tačiau reikia atminti, kad, tėvų 
santykiams blogėjant, jie negali toliau mylėti vienas kito tik del to, kad 
vaikams reikia pastovaus jų ryšio. 


Visuomenė ir jos atsakomybės jausmas 

Visuomenės požiūris į kūdikių ir vaikų priežiūrą smarkiai pasikeitė. 
Dabar suprantama, kad kūdikystėje ir vaikystėje dedamas pagrindas psichinei 
sveikatai ir galiausiai suaugusio žmogaus brandai, reiškiančiai tai, kad jis 
gali tapatintis su visuomene, neprarasdamas asmeninės svarbos jausmo. 

Pirmojoje šio amžiaus pusėje pediatrija padarė milžinišką pažangą, 
daugiausia kūno gydymo srityje. Įsigalėjo minus, kad, išmokus išvengti 
fizinių ligų ar jas išgydžius, vaiko psichinė raida vyks savaime. Pediatrijai 
dar reikės peraugti šį esminį principą bei surasti būdą tai padaryti išlaikant 
atidumą fizinei sveikatai. Daktaro Johno Bowlby darbai, skirti vienam 
dalykui, mažo vaiko atskyrimo nuo motinos žalai, pastaraisiais metais sukėlė 
labai svarbių pokyčių gydymo procedūroje. Dabar motinoms leidžiama 
lankyti vaikus ligoninėse, o jei tik įmanoma, stengiamasi išvengti atskyrimo. 
Be to, atsirado esminių apleistų vaikų priežiūros naujovių. Iš esmės 
panaikinti internatai, o vietoj jų vis dažniau steigiami globos namai. Bet 
pediatrams ir medicinos seserims, dalyvaujantiems šiuose reikaluose, vis 
dar trūksta tikro supratimo, kodėl mažam vaikui būtina turėti nuolatinį 
ryšį su motina ir tėvu. Vis dėlto pripažinimas, kad vengiant nebūtino 

atskyrimo išvengiama ir daugelio psichinių sutrikimų, - tai didelis žingsnis 
į priekį. Tik dar mažoka žinių apie tai, kaip normalioje šeimoje išiugdoma 
psichinė vaiko sveikata. 

Gydytojai ir seselės daug žino ir apie fizines nėštumo ir gimdymo 
ypatybes, ir apie fizinę kūdikio sveikatą pirmaisiais gyvenimo mėnesiais. 
Tačiau jie nežino, kaip motina turi elgtis su kūdikiu pirmųjų maitinimų 
metu. Tai taip delikatu, neapibrėžiama nei taisyklėmis, nei normomis. Tik 
pati motina jaučia, kaip tai padaryti. Jei kišasi kitų dalykų specialistai, 
visuomet kyla daug bėdų, net jei motina iš pradžių ir randa savo būdą 
tvarkytis su naujagimiu. 

Mums reikia suprasti, kad šios srities darbuotoja (medicinos seselė, 
slaugė, lopšelio auklėtoja ir t. t., savo darbo specialistė), palyginti su motina 
ir tėvu, gali būti nebrandi asmenybė, ir tėvų sprendimas konkrečiu klausimu 
gali būti labiau pagrįstas nei darbuotojos. Šis teiginys nieko neužgaus, jei 
bus suprastas teisingai. Kvalifikuoti darbuotojai būtini dėl jų specialių žinių 
tr įgūdžių. 

Nuo pat pradžių tėvams reikia ne patarimų ir nurodinėjimų, kaip elgtis, 
o geresnio supratimo apie gilumines priežastis. Tėvams taip pat reikalinga 
erdvė eksperimentavimui ir klaidoms, kad jie galėtų iš jų mokytis. Socialinio 
darbo plėtojimas apimant ir psichologinius dalykus iškart gali pasirodyti 
labai naudingas stengiantis išvengti ligų, ypač jei sėkmingai diegiami patys 
bendriausi priežiūros principai. Ir vis delto, jis kelia didelę grėsmę normalios 
ir sveikos šeimos gyvenimui. Išmintinga atminti, kad šalies sveikata priklauso 
nuo sveikų šeimų, kurias sudaro emociškai brandūs individai. Todėl šios 
sveikos šeimos — tai šventa teritorija, į kurią valia žengti tik iš tikrųjų 
suvokiant pozityvias vertybes. Vis dėlto sveikai šeimai reikalinga stambesnių 
vienetų parama. Tėvai visą laiką kuria savo pačių tarpusavio santykius, bet 
jų laimė ir socialine integracija priklauso ir nuo visuomenes. 


Palyginti mažos šeimos 

Šeimos reikšmingai pasikeitė ne tik ta prasme, kad jose daug mažiau 
brolių ir seserų, jose mažiau ir pusbrolių. N.:11nykime, kad žaidimo draugai 
gali pakeisti pusbrolius. Kraujo ryšys nepaprastai svarbus, vaikui palaipsniui 

perkeliant dviejų ir trijų asmenų santykius nuo motinos į kitus asmenis, o 
platesne prasme — nuo motinos ir tėvo į visuomenę. Reikia manyti, kad 
šiuolaikinis vaikas negauna tos paramos, kuria vaikai galėdavo naudotis 
didelių šeimų laikais. Labai dažnai vaikas neturi pusbrolio, su kuriuo galėtų 
pasikalbėti, o jei jis vienturtis šeimoje, tai tampa rimtu klausimu. Vis delto, 
jei šį principą laikysime teisingu, galime sakyti, kad pagrindinis paramos 
šiuolaikinei mažai šeimai šaltinis — tai galimybių užmegzti santykius įvairovė. 
Lopšelis ir darželis gali duoti labai daug, jei nėra pernelyg didelis ir jame 
dirba geras personalas. Kalbu ne tik apie adekvatų personalą, bet ir apie jo 
išsilavinimą kūdikio ir vaiko psichologijos srityje. Tėvai gali pasinaudoti 
lopšeliu, kad truputį pailsėtų, kad suteiktų vaikui progą užmegzti įvairesnių 
santykių ir su suaugusiaisiais, ir su kitais mažais vaikais, kad vaikas žaistų 
įvairesnius žaidimus. 

Daugelis normalių ar beveik normalių tėvų, leisdami dienas ir naktis 
kartu su vaikais, būna irzlūs. Tačiau radę kelerą valandų vien sau, likusį 
laiką jie gali būti vaikams geri. Aš specialiai arkreipiau dėmesį į šį dalyką, 
nes savo praktikoje dažnai susiduriu su paramos ieškančiomis motinomis, 
norinčiomis savo pačių sveikatos ir psichinės pusiausvyros labui įsidarbinti 
dalį dienos. Čia galima daug ginčytis, bet sveikos šeimos atveju (viliuosi, 
sutiksite, kad tai nėra retas reiškinys) tėvai gali imtis įvairių sprendimų, 
taip pat naudotis ir darželių paslaugomis. 

Didžiojoje Britanijoje darželiams pritaikytas ugdymas pasiekė labai 
aukštą lygį. Mūsų darželiai-mokyklėlės pirmauja pasaulyje. Iš dalies tai 
Margaret McMillan ir mano velionės draugės Susan Isaacs nuopelnas. Be 
to, darželio auklėtojų mokymas paveikė visas nuostatas dėl vyresnių vaikų 
lavinimo. Būtų iš tikrųjų tragiška, jei darželiai-mokyklelės toliau netobulėtų 
ir netaptų iš tikrųjų tinkama parama sveikai šeimai. O paprasti vaikų 
darželiai, priešingai, nepritaikyti pirmiausia vaikams, ir valdžia, kuri juos 
remia, ne visada reikiamai suinteresuota, kad juose dirbtų geras personalas 
ar kad jie būtų aprūpinti priemonėmis. Paprastiems darželiams dažniau 
nei mokyklėlėms vadovauja medikai, kurie, nors ir apmaudu tai sakyti, nes 
aš pats esu gydytojas, dažnai mano, kad svarbiausia, jog vaikas augtų ir 
nesirgtų. Vis dėlto paprasti darželiai gali atlikti dalį iš tiesų gero, turinčio 
tinkamą personalą ir priemones darželio darbo. O svarbiausia, jie suteikia 

progą pavargusioms ir susirūpinusioms mamoms trumpam pakeisti 
užsiėmimą ir taip tapti pakankamai geromis motinomis. 

Paprasti darželiai ir toliau bus oficialiai remiami del akivaizdesnės naudos 
vargingesniajai visuomenės daliai; geriau juos aprūpinkime, parenkime 
darbuotojus, kad darželiai nekenktų normaliems sveikų šeimų vaikams. 
Tikrai geras darželis šiuolaikinei gerai šeimai padeda prasmingai išplėsti 
šiaip vienišų mažų vaikų pasaulį. Dėl šios pagalbos šeimai darželiai yra 
labai vertingi visuomenei, nors jų vertę ir sunku statistiškai apčiuopti. Jei į 
dabartį žiūrima rimtai, visuomenė turės ateitį. O ateitis išauga iš sveikos 
šeimos. 


28 skyrius 


Vaikas, 
auklėtoja ir 
vaiko poreikiai* 


B arželis neturi pakeisti nesančios mamos, jis tik papildo ir išplečia 
tą vaidmenį, kurį ankstyviausiais vaiko gyvenimo metais atlieka vien 
ji. Galbūt teisingiausia, kai darželis laikomas šeimos gyvenimo pratęsimu, 
o ne pradinės mokyklos įžanga. Todėl prieš detaliai aptariant darželio ir 
ypač auklėtojos vaidmenį, galbūt bus prasmingiausia glaustai išvardyti, ko 
vaikui reikia iš motinos ir ką motina nuveikia, puoselėdama sveiką psichinę 
raidą ankstyviausiais vaiko gyvenimo metais. Tik išsiaiškinę motinos 
vaidmenį ir vaiko poreikius galime iš tikrųjų suprasti, kaip darželis gali 
pratęsti motinos darbą. 

Bet koks trumpas kūdikio arba darželinuko poreikių išvardijimas labai 
pakenkia reikalui. Vis dėlto, nors esant dabartiniam žinių lygiui sunku tikėtis 
išsamaus apibūdinimo, su kuriuo visi sutiktų, toliau pateikiamas bendriausių 
principų išvardijimas ekspertų grupės nariams, susijusiems su klinikiniu 
kūdikio psichinės raidos tyrimu, atrodo galįs būti priimtinas ir kitiems 
šioje srityje dirbantiems specialistams. 

Būtina padaryti keletą įžanginių pastabų apie motinos bei jaunesniųjų 
ir vyresniųjų darželio auklėtojų vaidmenis. 

Motinai nereikia sąmoningai suprasti savo darbo, nes ji iš esmės yra jam 
pasirengusi del biologinės orientacijos į savo kūdikį. Pats atsidavimo savo 


*Paimta iš UNESCO pranešimo. Autorius buvo šį pranešimą parengusios ekspertų grupės 
narys. Todel šis skyrius nėra vien jo darbas. 

kūdikiui faktas, o ne sąmoningos žinios leidžia jai sekmingai prižiūrėti kūdikį 
ankstyviausiais jo raidos etapais. 

Jaunesnioji darželio auklėtoja biologiškai nėra orientuota nė į vieną iš 
vaikų. Ji tik netiesiogiai identifikuojasi su motinos figūra. Todėl jai būtina 
po truputį susipažinti su sudėtinga kūdikio augimo ir adaptacijos 
psichologija bei specialios aplinkos poreikiu. Diskusija apie jos prižiūrimus 
vaikus leis jai pripažinti veržlų normalios emocinės raidos pobūdį. 

Vyresnioji darželio auklėtoja turėtų sugebėti geriau intelektualiai įvertinti 
augimo ir adaptacijos problemos esmę. Laimei, jai nereikia žinoti visko, 
bet jos temperamentas turėtų padėti suvokti veržlų augimo procesų pobūdį 
ir temos sudėtingumą. Ji turėtų norėti plėsti savo žinias objektyviai 
stebėdama ir planingai mokydamasi. Galimybė teoriškai padiskutuoti su 
vaikų psichologais, psichiatrais, psichoanalitikais bei, be abejonės, skaitymas 
būtų jai labai naudingi. 

Tėvo vaidmuo, pradžioje materialiai ir emociškai remiant žmoną, o vėliau 
pamažu pradedant tiesiogiai bendrauti su kūdikiu, yra gyvybiškai svarbus. 
Vaikui esant darželinuko amžiaus, jis gali tapti jam svarbesnis nei motina. 
Vis dėlto toliau pateikiamas apibendrinimas deramai neatskleidžia tėvo 
vaidmens. 

Darželio amžius reikšmingas tuo, kad jo metu vaikas pereina iš vienos 
pakopos į kitą. Nors kai kuriais svarbiais požiūriais ir kai kuriais svarbiais 
momentais dvejų-penkerių metų vaikas pasiekia brandą, panašią į paauglio 
brandą, kitais požiūriais ir kitais momentais tas pars vaikas yra (dažniausiai) 
nesubrendęs ir infantiliškas. Tik jei ankstyvoje kūdikystėje motina sekmingai 
prižiūrėjo vaiką ir jei, be to, tėvai teikia būtiną aplinką, auklėtojos gali 
laikyti savąsias motinos funkcijas ne tokiomis svarbiomis, palyginti su 
deramu darželinukų lavinimu. 

Praktiškai kiekvienas vaikas darželyje tam tikru momentu ir tam tikromis 
aplinkybėmis tampa kūdikiu, kuriam reikia motinos (ir tėvo). Be to, jei 
motinai daugiau ar mažiau nepasisekė, darželis turi progą prisidėti ir pataisyti 
motinos klaidas, jei jos nėra per sunkios. Dėl šių priežasčių jaunai auklėtojai 
reikia sužinoti apie motinystę. Ji turi galimybę tai padaryti, stebėdama 
auklėjamų vaikų mamas ir su jomis kalbėdamasi. 

Normali vaikystės ir kūdikystės psichologija 

Amžiaus tarpsniu nuo dvejų iki penkerių ar septynerių metų kiekvienas 
normalus vaikas patiria intensyvių konfliktų, kylančių dėl galingų 
instinktyvių polinkių, kurie praturtina jausmus ir asmeninius ryšius. 
Instinkto kokybė jau skiriasi nuo buvusios kūdikystėje (daugiausia 
maitinimosi) ir yra panašesnė į aptinkamą vėliau, paauglystėje, sudarančią 
seksualinio suaugusiųjų gyvenimo pagrindą. Sąmoningas ir nesąmoningas 
vaiko fantazijų pasaulis įgauna naują kokybę, leidžiančią tapatintis su tėvais 
ir motinomis, žmonomis ir vyrais, o kūniškuose šių fantazijų potyriuose 
atsiranda sujaudinimo, panašaus į normalaus suaugusiojo sujaudinimą. 

Tuo pat metu santykiai su kitais žmonėmis kaip vientisomis būtybėmis 
dar tik nusistovi. Be to, šiuo amžiaus tarpsniu mažas berniukas ar mergaitė 
vis dar mokosi suvokti išorinę realybę ir suprasti, kad mama turi savo 
gyvenimą ir nėra jo nuosavybė, nes priklauso kam nors kitam. 

Šioje raidoje meilės idėjas lydi neapykantos idėjos, pavydas ir skausmingas 
emocinis konfliktas, asmeninė kančia. Ten, kur konfliktas per stiprus, 
prarandama dalis sugebėjimų, atsiranda slopinimų, „,išstūmimų“* ir t. t., kurių 
padarinys — simptomų formavimasis. Jausmai iš dalies išreiškiami tiesiogiai, 
bet, vaikui vystantis ir mokanūs save reikšti žaidimu arba kalbos priemonėmis, 
palengvėjimas jam darosi vis labiau įmanomas. 

Šiuose reikaluose darželis atlieka akivaizdžias svarbias funkcijas. Viena 
iš jų — tai keletas valandų ne tokios įtemptos kaip namie emocinės 
atmosferos. Tai suteikia vaikui gyvybinės erdvės asmeniniam vystymuisi. 
Be to, tarp pačių vaikų gali susiklostyti ir pasireikšti ne tokie įtempti kaip 
namie nauji trikampio santykiai. 

Darželis, reiškiantis namus, bet jų neatstojantis, gali suteikti galimybę 
užmegzti nuoširdžius asmeninius ryšius su kitais žmonėmis, ne tėvais. Tai 
gali būti personalo nariai arba kiti vaikai. Ši galimybė atsiranda, kai egzistuoja 
iš esmės tolerantiška ir pastovi aplinka, kurioje šis patyrimas gali būti 
išgyventas. 

Tačiau nepaprastai svarbu prisiminti, kad tuo pačiu meru, kai pastebime 


*Šis žodis vartojamas grynai psichologine prasme. 

šią emocinio brendimo pažangą, daugeliu atžvilgių vaikas lieka nebrandus. 
Pavyzdžiui, sugebėjimas tiksliai suvokti dar nevisiškai išsivystęs, todėl mes 
tikimės, kad vaikas suvoks pasaulį greičiau subjektyviai, o ne objektyviai, 
ypač kai migdosi arba prabunda. Iškilus nerimo grėsmei, vaikas lengvai 
grįžta į infantuilišką priklausomybę, dažnai dėl to vėl ryškėja infantiliškas 
nesivaldymas bei infantiliškas nesugebėjimas toleruoti frustraciją. Dėl šio 
nebrandumo darželis turi sugebėti perimti motinos, nuo pradžios teikusios 
kūdikiui pasitikėjimo, funkcijas. 

Nera pagrindo manyti, kad darželinukas jau tvirtai sugeba ir mylėti, ir 
nekęsti to paties asmens. Primityvesnis būdas išspręsti konfliktą — tai atskirti 
gera nuo bloga. Vaiko motina, neišvengiamai stimuliavusi jame ir meilę, ir 
pyktį, egzistavo toliau ir išliko savimi, tokiu būdu suteikdama vaikui 
galimybę susieti tai, kas joje atrodo gera ir kas bloga. Todėl vaikas pradėjo 
jausti kaltės jausmus ir rūpintis dėl tos agresijos, kuri nukreipiama į ją iš 
meilės bei dėl jos trūkumų. 

Kaltės ir rūpesčio jausmų raida susijusi su laiko veiksniu. Seka tokia: 
meilė (turinti agresyvių elementų), neapykanta, susivokimo periodas, kaltė 
ir atlyginimas, išreiškiami tiesiogiai arba konstruktyviu žaidimu. Jei nėra 
galimybės atlyginti, tai vaikas turi prarasti sugebėjimą jausti kaltę ir galiau- 
siai — galimybę mylėti. Darželis tęsia šį motinos darbą, jei turi stabilų 
personalą ir suteikia galimybių žaisti konstruktyvius žaidimus, kurie išmoko 
vaiką atrasti būdų įveikti kaltės jausmus, kylančius dėl agresyvių ir 
destruktyvių impulsų. 

Labai svarbią užduotį, jau atliktą motinos, galima apibūdinti terminu 
„nujunkymas“. Nujunkymas reiškia, kad motina teikė kai ką gera, kad ji 
laukė, kol pasirodys ženklų, rodančių vaiko pasiruošimą nujunkymui, ir 
kad ji įvykdė užduotį, nepaisydama piktų reakcijų. Vaikui pereinant nuo 
priežiūros namuose prie priežiūros darželyje, šis patyrimas iš dalies 
atkartojamas, todėl vaiko nujunkymo istorijos išsiaiškinimas iš esmės padeda 
jaunai auklėtojai suprasti pradinius sunkumus, galinčius atsirasti darželyje. 
Jei vaikas lengvai eina į darželį, auklėtoja gali tai laikyti sskmingo nujunkymo 
požymiu. 

Yra ir kitų būdų, kuriais motina, pati to nežinodama, atlieka esminius 


dalykus, padedančius pagrindą būsimai vaiko psichinei sveikatai. Pavyzdžiui, 

jei ji tiksliai neparodo išorinės realybės, vaikas neturi priemonių užmegzti 
patenkinamiems santykiams su pasauliu. 

Ugdant darželyje-mokyklėlėje, rūpinamasi sudaryti sąlygas tarpinei tarp 
fantazijos ir realybės veiklai: teigiamai vertinamas žaidimas, pasitelkiama 
muzika ir piešimas. Būtent šioje srityje darželis-mokyklelė gali praturtinti 
vaiką ir padėti jam atrasti realų ryšį tarp nuo nieko nepriklausančių idėjų ir 
elgesio, kurį reikia priderinti prie grupės. 

Savo kūdikyje nuolat ieškodama žmogaus ir jį įžvelgdama, motina sudarė 
sąlygas vaikui pamažu virsti asmenybe, tapti vienetu, integruojantis iš vidaus. 
Šis procesas nesibaigia darželinuko amžiuje. Jo metu vaikui vis dar būtinas 
asmeninio pobūdžio ryšys, kai kiekvienas vaikas vadinamas vardu, kai jis 
rengiamas ir su juo elgiamasi atsižvelgiant į tai, koks jis yra ir kaip jis jaučiasi. 
Palankiu atveju vaiko individualumas laikui bėgant taip sutvirtėja, kad vaikas 
pradeda norėti prisidėti prie grupės užsiėmimų. 

Fizinė kūdikio priežiūra nuo gimimo (ar anksčiau) vaiko požiūriu buvo 
psichologinis procesas. Būdai, kuriais motina laikė, maudė, maitino kūdikį, 
visa tai, ką ji darė su juo, susiliejo į pirmapradę vaiko idėją, kas yra mama, 
o prie to pamažu prisidėjo jos išvaizda, kiti fiziniai požymiai bei jos jausmai. 

Vaiko sugebėjimas jausti, kad kūnas yra psichikos buveinė, negalėjo 
išsivystyti be nuoseklios jo priežiūros. Darželis, toliau teikdamas fizinę 
aplinką ir vaiko kūno priežiūrą, atlieka pagrindinę psichinės higienos užduotį. 
Maitinimas niekada nėra paprastas maisto „sukišimas“ vidun — tai dar vienas 
būdas, kuriuo darželio auklėtoja tęsia motinos darbą. Darželio auklėtoja, 
kaip ir motina, maitindama kūdikį rodo jam meilę ir kaip motina neatmeta 
galimybės būti atstumta (nekenčiama, įtariama) arba priimama (kai ja 
pasitikima). Darželyje nėra vietos neasmeniškiems ir mechaniniams 
dalykams, nes vaikui tai reiškia priešiškumą ar (dar blogiau) abejingumą. 

Šiame skirsnyje pateiktas motinos vaidmens ir vaiko poreikių paveikslas 
akivaizdžiai parodo, kad darželio auklėtoja turi neatitrūkti nuo motinos 
funkcijų. Tai suderinama su faktu, kad pagrindinė jos užduotis yra 
darželinukų lavinimas. Nors psichologijos dėstytojų trūksta, bet darželio 
auklėtoja, jei tuo domisi, gali pasinaudoti visur prieinamu informacijos 
šaltiniu: motinos ar tėvo šeimoje auginamo kūdikio stebėjimu. 

Darželio-mokyklelės auklėtojos vaidmuo 

Jei rarsime, kad darželis papildo ir tam tikromis kryptimis išplečia gerų 
namų funkcijas, pripažinsime, kad darželio auklėtoja natūraliai perima kai 
kurias motinos savybes ir pareigas lavinimo periodu, nors pati dėl savo 
poreikių ir nesiekia užmegzti motiniškų emocinių ryšių. Jos pareiga greičiau 
išlaikyti, sustiprinti ir praturtinti vaiko asmeninį ryšį su šeima, tuo pat 
metu supažindinant su platesniu žmonių ir galimybių pasauliu. Taigi nuo 
pat pirmojo vaiko apsilankymo darželyje atviras ir širdingas ryšys tarp 
motinos ir auklėtojos padės sužadinti motinos pasitikėjimą ir nuramins 
vaiką. Toks užmegztas ryšys padės auklėtojai atrasti ir suprasti tuos vaikų 
sutrikimus, kurie kyla dėl aplinkybių namuose, ir daugeliu atvejų sudarys 
auklėtojai galimybę padėti mamoms labiau pasitikėti savimi kaip motinoms. 

Darželio lankymo pradžia yra socialinis patyrimas už šeimos ribų. Jis 
sukuria vaikui psichologinę problemą, o auklėtojai - pirmąją progą prisidėti 
prie psichinės higienos. 

Darželio lankymo pradžia gali sukelti nerimo ir motinai, jei ji klaidingai 
suvoks vaiko poreikį atrasti galimybių vystytis už šeimos ribų ir manys, kad 
šis poreikis kyla dėl jos pačios neadekvatumo, o ne dėl natūralios vaiko 
raidos. Šios problemos, iškylančios vaikui pradėjus lankyti darželį, gali būti 
pavyzdys, kaip per visą darželio lankymo laiką auklėtoja susiduria su dvejopa 
atsakomybe ir dvejopomis galimybėmis. Ji turi progą padėti motinai atrasti 
jos pačios motiniškumo potencialą, o vaikui — įveikti neišvengiamas 
psichologines problemas, su kuriomis susiduria augantis žmogus. 

Lojalumas namams ir pagarba šeimai yra tvirtų santykių tarp vaiko, 
auklėtojos ir šeimos išlaikymo pagrindas. 

Auklėtoja tampa jautria ir švelnia drauge, ne tik svarbiausia asmenybe 
vaiko gyvenime, jam būnant ne namuose, bet ir patikima bei nuoseklia 
partnere santykiuose su šeimos nariais, įžvelgiančia ir jų džiaugsmus, ir 
rūpesčius, tolerantiška jų nenuoseklumui ir sugebančia padėti, iškilus 
ypatingam reikalui. Jos galimybės glūdi asmeniniame ryšyje su vaiku, su 
motina ir su vaikų grupe. Priešingai nei motina, ji, turėdama specialaus 
išsilavinimo žinių, stengiasi objektyviai žvelgti į auklėjamus vaikus. 

Be auklėtojos, jos santykių su atskirais vaikais, jų motinomis ir visa 
vaikų grupe, prie vaiko psichinės raidos smarkiai prisideda ir vaikų darželio 
aplinka. Fizinė darželio aplinka labiau atitinka vaiko sugebėjimų lygį nei 
namų, kur visi baldai yra milžiniški, pritaikyti suaugusiesiems, erdvė ribota 
kaip įprasta šiuolaikiniuose butuose, o visi namiškiai neišvengiamai rūpinasi 
namų ūkio reikalais, o ne aplinkos, kurioje vaikas galėtų vystyti naujus 
sugebėjimus žaisdamas, kūrimu. O juk žaidimas - tai kūrybinė veikla, esminė 
kiekvieno vaiko raidai. 

Darželyje vaikas sutinka bendraamžių. Taip jis pirmą kartą patiria, ką 
reiškia būti sau lygių asmenų grupės nariu, ir tai parodo jam būtinybę 
mokytis palaikyti darnius santykius joje. 

Ankstyvaisiais metais vaikai vienu metu sprendžia tris psichologines užduotis. 
Pirmiausia, jie mokosi pažinti save, tai yra „aš“, tikrovėje, kai pradeda ją suvokti. 
Antra, jie mokosi palaikyti ryšį su žmogumi, motina. Motina sudarė sąlygas 
vaikui gerokai pažengti šiais dviem aspektais dar prieš pradedant lankyti darželį, 
o pirmasis apsilankymas darželyje tikrai sukrečia asmeninį motinos ir vaiko 
ryšį. Vaikas įveikia šį sukrėtimą, įgaudamas sugebėjimą užmegzti asmeninį ryšį 
su kitu žmogumi, ne motina. Kadangi darželio auklėtoja yra šio asmeninio 
ryšio objektas skyrium nuo motinos, ji turi suprasti, kad vaikui ji nėra „eilinis“ 
žmogus ir negali elgtis kaip „eilinis“ žmogus. Pavyzdžiui, ji turi sutikti su tuo, 
kad vaikas tk palaipsniui išmoks dalytis ja su kitais nesuirzdamas. 

Sugebėjimas ja dalytis didės, vaikui sekmingai vystantis trečiąja prasme, 
būtent mokantis palaikyti santykius su keletu žmonių. Ar toli šiais trim 
požiūriais bus pažengęs vaikas prieš pradėdamas lankyti darželį, labai 
priklausys nuo ankstesnės jo patirties su motina pobūdžio. Visi šie trys 
vystymosi procesai vyks kartu. 

Su raidos procesu siejasi „normalios“ problemos, dažnai pasireiškiančios 
tam tikru vaiko elgesiu darželyje. Nors tokių problemų atsiradimas yra 
normalus ir dažnas, reikia padėti vaikui jas įveikti, nes nesėkmė gali palikti 
pėdsaką jo asmenybėje visam gyvenimui. 

Ikimokyklinio amžiaus vaikai linkę tapti savo pačių stiprių emocijų ir 
agresyvumo aukomis, todel auklėtoja kartais turi apsaugoti vaikus nuo jų 
pačių, kontroliuodama ir vadovaudama situacijai, kai tai būtina. Be to, ji 

turi sudaryti tinkamas sąlygas vaikui žaidžiant nukreipti savo agresyvumą 
konstruktyviais kanalais ir mokytis naudingų įgūdžių. 

Per visą šį periodą vyksta dvipusė sąveika tarp šeimos ir darželio: vienoje 
aplinkoje kylantys stresai reiškiasi elgesio sutrikimais kitoje. Jei namuose 
vaiko elgesys yra sutrikęs, auklėtoja dažnai gali padėti suprasti, kas vyksta, 
remdamasi vaiko problemų darželyje patyrimu. 

Išmanydama normalias augimo fazes, ji turi būti pasiruošusi ir staigiems 
bei dramatiškiems elgesio pokyčiams bei mokytis toleruoti pavydo jausmus, 
kylančius del nesklandumų šeimoje. Atsisakymas laikytis švaros, maitinimosi 
ir miego sutrikimai, kalbos vėlavimas, motorinio aktyvumo trūkumai — šie 
tr kiti simptomai gali būti ir normalios, su augimu susijusios problemos, o 
jei labai ryškūs, ir nukrypimai nuo normalios raidos. 

Vaikui tik pradėjus lankyti darželį, auklėtoja taip pat susidurs ir su 
gluminančiais svyravimais tarp didelio noro būti priklausomam ir 
nepriklausomam. Net vyresniajame ikimokykliniame amžiuje būna 
painiojimosi tarp to, kas teisinga ir klaidinga, tarp fantazijų ir faktų, tarp 
asmeninės ir kitų nuosavybės. 

Auklėtojai reikia pakankamai žinių, kad galėtų tinkamai elgtis tokiais 
atvejais, tiek tvarkydamasi su šiomis problemomis darželyje, tiek 
nukreipdama vaiką specialistui. 

Nuo darželio organizavimo ir aprūpinimo priklauso vaiko emocinių, 
socialinių, intelektinių ir fizinių potencijų suklestėjimas. Auklėtoja šioje 
veikloje atlieka esminį vaidmenį, derindama žinias ir jautrumą vaikų 
simbolinei kalbai ir išraiškos būdams bei įvertindama ypatingus vaikų 
poreikius grupėje. Negana to, išradingumas ir pakankami ištekliai 
aprūpinant būtinomis priemonėmis turi derėti su įvairių žaidimo rūšių, 
pavyzdžiui, vaidmeninio, kūrybinio, laisvo, organizuoto, konstravimo 
žaidimo ir panašiai, vertės supratimu. 

Ikimokykliniame amžiuje žaidimas yra pagrindinė su raida susijusių 
emocinių problemų sprendimo priemone. Be to, žaidimas yra vienas vaiko 
raiškos būdų — būdas paklausti ir pasakyti. Auklėtoja turi tai žinoti, jei nori 
palengvinti vaikui neišvengiamai egzistuojančias skaudžias problemas, kurių 
taip dažnai nesupranta suaugusieji. Jai reikia mokymo, kuris padės jai vis 

geriau suvokti žaidimo reikšmę ikimokyklinio amžiaus vaikui bei jį 
panaudoti. 

Ugdant darželyje būtina, kad auklėtoja būtų pasirengusi riboti ir 
kontroliuoti tuos visiems vaikams būdingus impulsus ir instinktyvius 
troškimus, kurie nepriimtini jų bendruomenėms. Kartu ji turi kurti sąlygas 
ir galimybes visavertei intelektualinei ir kūrybinei mažų vaikų raidai bei 
teikti priemones išreikšti jų fantazijoms ir audringam gyvenimui. 

Ir galiausiai nuo auklėtojos darbo su vaikais negalima atskirti jos 
sugebėjimo darniai dirbti kartu su kitais personalo nariais, išsaugant savo 


kaip moters savybes. 

Apie įtaką, 
daromą kitiems 
ir patirlamą iš 
kitų 


N era abejonių, kad mokslinis žmonių gyvenimo tyrimas ilgą laiką 
strigo dėl to, jog žmonėms buvo sunku pripažinti nesąmoningų jausmų 
buvimą ir svarbą. Žinoma, žmonės jau seniai suprato, kad egzistuoja 
pasąmonė, pavyzdžiui, jie žinojo, kad idėjos pasirodo ir išnyksta, užmiršti 
dalykai atkuriami, kad ateina įkvėpimas, malonus ar pragaištingas. Bet 
tokios intuityvaus faktų pripažinimo akimirkos labai skiriasi nuo 
intelektualaus pasąmonės ir jos vietos reiškinių ryšiuose įvertinimo. 
Nesąmoningiems reiškiniams atrasti reikėjo daug drąsos. Šis atradimas visada 
bus siejamas su Freudo vardu. 

Reikėjo drąsos, nes, priėmę pasąmonės idėją, žengiame keliu, kuriuo 
anksčiau ar vėliau prieisime ką nors labai skausminga — pripažinimą, kad 
nors ir kaip stengtumėmės matyti blogį, gyvuliškumą ir piktas paskatas 
egzistuojančius ne mumyse arba veikiančius mus iš išorės, galų gale 
aptinkame, kad visa, ką žmonės daro, visos įtakos, kurios juos sužadina, 
yra pačioje žmogaus prigimtyje, tiesą sakant, 2umyse. Žinoma, gali būti 
toks dalykas, kaip žalinga aplinka, bet (jei mūsų pradžia buvo gera) 
sunkumai, su kuriais susiduriame, prisitaikydami prie tokios aplinkos, 
dažniausiai kyla iš esminių vidinių konfliktų. Žmogus šitai taip pat seniai 
žinojo iš intuityvių protrūkių, galima sakyti, nuo tada, kai pirmasis žmogus 
nusižudė. 

Lygiai taip pat žmogui sunku pripažinti, kad geros paskatos ir dalykai, 
kuriuos jis priskiria Dievui, slypi jo paties prigimtyje. 

Mūsų galią mąstyti apie žmogaus prigimų, ko gero, riboja baimė atrasti 
tai, ką galime atrasti. 

Ir sąmonės, ir pasąmonės egzistavimo žmogaus prigimtyje pripažinimas 
labai naudingas žmonių santykių studijoms. Vienas iš šios milžiniškos temos 
aspektų gali būti išreikštas žodžiais: įraka, daroma kitiems ir patiriama iš 
kitų. 

Įtakos vaidmuo žmonių santykiuose visada buvo svarbus mokytojui ir 
ypač domino studijuojantįjį visuomenės mokslus bei šiuolaikinę politiką. 
Šios studijos visada priverčia mus nagrinėti daugiau ar mažiau nesąmoningus 
jausmus. 

Yra viena žmonių santykių rūšis, kurios supratimas padės nušviesti kai 
kurias su įtaka susijusias problemas. Ši santykių rūšis gauna pradžią 
pirmosiomis individo gyvenimo dienomis, kai vienas iš pagrindinių 
kontaktų su kitu žmogumi vyksta maitinimo metu. Panašiai kaip maistą 
vaikas priima, pasisavina, išlaiko ir atmeta savo aplinkos dalykus, žmones 
ir įvykius. Nors vaikas auga ir išmoksta užmegzti kitokius santykius, šie 
ankstyvieji santykiai daugiau ar mažiau išlieka visą gyvenimą. Savo kalboje 
aptinkame daug žodžių ir frazių, kurie lygiai gerai tinka apibūdinti ir santykį 
su maistu, ir santykį su žmonėmis bei nevalgomais dalykais. Turėdami tai 
galvoje, galime pažvelgti į studijuojamą problemą ir galbūt išvysti truputį 
daugiau ar truputį aiškiau. 

Akivaizdu, kad būna nepatenkintų vaikų, ir būna motinų, primygtinai 
bei bergždžiai trokštančių, kad jų maistas būtų priimamas. Ir yra žmonių, 
kurių nepasitenkinimą arba kurių frustraciją santykiuose su kitais žmonėmis 
galime apibūdinti labai panašiai. 

Pavyzdžiui, štai žmogus, kuris jaučia vidinę tuštumą ir kuris bijo taip 
jaustis bei bijo tos papildomos agresijos, kurią jo troškimams prideda ta 
tuštuma. Šis žmogus galbūt jaučia tuštumą dėl žinomos priežasties: mirė 
geras draugas, žmogus prarado ką nors vertinga ar yra prislėgtas dėl kokių 
subjektyvesnių priežasčių. Toks žmogus jaučia poreikį surasti naują objektą, 
kuriuo galėtų prisipildyti, kitą žmogų, kuris galėtų užimti prarastojo vietą, 

naujų idėjų ar filosofiją, kuri pakeistų prarastus idealus. Pažymėsime, kad 
tokiam žmogui labai lengva padaryti įtaką. Jei tik jis negali pakelti šios 
depresijos, liūdesio ar beviltiškumo ir sulaukti savaiminio pagijimo, turi 
susirasti naują įtakos šaltinį arba pasiduoti pirmo pasitaikiusio jakai. 

Taip par lengva įsivaizduoti asmenį, trokštanų duoti, pasotinti žmones, 
įlįsti j jų kailį, o iš tiesų — įrodyti sau, kad tai, ką jis nori duoti, yra gera. 
Žinoma, dėl viso to jis pasąmonėje abejoja. Toks žmogus turi mokyti, 
organizuoti, agituoti, pasiekti savo, priversdamas kitus veikti. Tokio būdo 
motina linkusi permaitinti ar kitaip reguliuoti savo vaikus; o tarp 
nerimastingo troškimo pasotinti ir nerimastingo alkio, kurį aš apibūdinau, 
yra ryšys. Tai nerimastingo alkio kituose baimė. 

Be abejonės, normalus potraukis atitinka tą patį scenarijų. Visiems mums 
mūsų darbas tam tikra prasme reikalingas mūsų psichinei sveikatai, 
mokytojui taip pat kaip ir gydytojui ar seselei. Mūsų potraukio normalumas 
ar nenormalumas labai priklauso nuo nerimo stiprumo. Bet apskritai, 
manau, mokiniams labiau patinka jausti, kad mokytojas nejaučia šio 
primygtinio poreikio mokyti ir mokant užgniaužti savo asmeninius 
sunkumus. 

Lengva įsivaizduoti, kas įvyksta, susitikus šioms dviems priešingybėms, 
frustruotam davėjui ir frustruotam ėmėjui. Vienas žmogus tuščias ir 
nerimastingai ieško naujos įtakos, o kitam iki skausmo rūpi patekti į kieno 
vidų ir padaryti įtaką. Kraštutiniu atveju, kai vienas žmogus, taip sakant, praryja 
kirą, galime matyti labai juokingą persikūnijimą. Toks vieno žmogaus 
inkorporavimas į kitą gali sukurti tariamo brandumo iliuziją — tai neretas 
reiškinys. Arba tai gali paaiškinti, kodėl atrodo, kad kai kurie žmonės visą laiką 
ką nors vaidina. Vaikas, įsikūnijęs į kokį nors herojų, gali būti geras, tačiau šis 
gerumas atrodo kažkoks netvirtas. Kitas vaikas elgiasi blogai, vaidindamas kokį 
niekšą, kuriuo žavisi ir kurio bijo, tačiau jūs jaučiate, kad tai netikras, priverstinis 
blogumas, vaikas tik atlieka vaidmenį. Dažnai pasitaiko, kad vaikas serga, 
imituodamas ką tik mirusio brangaus žmogaus ligą. 

Pamarysime, kad šis intymus ryšys tarp darančiojo ir patiriančiojo įtaką 
yra tam tikras meilės ryšys, kurį nesunku palaikyti tikru pinigu, ypač patiems 


dalyvaujantiems asmenims. 

Tarp šių kraštutinumų išsidėsto dauguma mokytojo ir mokinio santykių. 
Jei mokytojas mėgsta mokyti ir sekmė jį nuramina, bet ji nėra absoliučiai 
būtina mokytojo psichinei sveikatai, tai ir mokiniai gali džiaugtis tuo, ką 
teikia mokytojas, nejausdami nerimo, verčiančio elgtis kaip jis, išlaikyti 
viską, ko buvo mokoma, ar tikėti viskuo, ko moko bet kuris mokytojas. 
Mokytojas turi sugebėti toleruoti mokinių abejones ir įtarimus, kaip motina 
toleruoja įvairias vaikų užgaidas dėl maisto, o mokinys turi sugebėti toleruoti 
tai, kad jis ne iš karto ir nebūtinai gauna tai, kas jam atrodo priimtina. 

Iš to išplaukia, kad kai kurie uoliausi mokytojai praktiniame darbe su 
mokiniais yra šiek tiek riboti būtent dėl savo entuziazmo, nes šis entuziazmas 
neleidžia jiems pakęsti, kad mokiniai sijoja ir tikrina tai, kas jiems siūloma, 
arba iš pradžių visa tai atmeta. Praktikoje ai įkyrūs dalykai, kurių negalima 
išvengti, nebent nesveikai ignoruojant. 

Tie patys pasvarstymai tinka vaikų auklėjimo būdams šeimoje. Iš tiesų, 
kuo anksčiau vaiko gyvenime prasideda įtakos darymo ir įtakos patyrimo 
tipo santykiai, tuo sunkesni turi būti padariniai, jei tokie santykiai pakeičia 
meilę. 

Jei moteris tikisi būti motina, kuriai niekada nereikės patenkinti stipraus 
vaiko noro sukelti nervarką aštraus poreikio tuštintis akimirką, jei ji tikisi, 
kad jai niekada nereikės įveikti sunkumų, kylančių dėl jos noro gyventi 
patogiai ir vaiko savaimingumo susikirtimo, turėtume manyt, kad jos meilė 
paviršutiniška. Ji gali nekreipti dėmesio į vaiko poreikius, tačiau to rezultatas, 
jei ir sekmingas, bus niūrus. Tokio pobūdžio sekmė lengvai virsta nesėkme, 
mat nesąmoningas vaiko protestas gali netikėtai pasireikšti atkakliu 
nesivaldymu. Ar ne panašiai atsitinka ir mokant? 

Geras mokytojas turi toleruoti savo savaimingumo duodant, arba 
maitinant, frustravimą. Šios frustracijos gali būti labai skaudžios. Vaikas, 
mokydamasis būti civilizuotas, paprastai irgi skaudžiai išgyvena frustraciją. 
Tapti civilizuotam jam labiausiai padeda ne mokytojo nurodymai, o 
sugebėjimas ištverti frustracijas, kurių neišvengiamai pasitaiko mokantis. 

Mokytojo frustracija nesibaigia pripažinus, kad mokymas visada 
netobulas, kad klaidos neišvengiamos, kad kartais kiekvienas mokytojas 
gali elgtis prastai ir neteisingai ar iš tiesų padaryti blogų dalykų. Tai, kad 

geriausias mokytojo darbas kartais bus atstumtas, dar sunkiau pakelti. Vaikai 
atsineša į mokyklą abejonių ir įtarimų, susijusių su jų pačių charakteriu ir 
patyrimu. Jie yra jų emocinės raidos dalis ir padarinys. Vaikai taip pat bus 
linkę iškreipti tai, su kuo susiduria mokykloje, nes tikisi, kad mokykla 
atkartos jų namų aplinką arba bus jai priešinga. 

Mokytojas turi pakelti šiuos nusivylimus, o vaikas savo ruožtu — 
mokytojo nuotaikas, charakterio trūkumus ir silpnybes. Būna rytų, kai ir 
mokytojas išlipa iš lovos ne ta koja. 

Kuo labiau gilinamės, tuo geriau matome, kad, mokytojui ir mokiniams 
gyvenant sveikai, abi pusės aukoja savaimingumą ir nepriklausomybę, ir tai 
yra tokia pat svarbi ugdymo dalis, kaip ir dalykų dėstymas bei mokymasis. 
Šiaip ar taip, ugdymas bus prastas, net jeigu dalykai bus dėstomi gerai, jei 
nebus šios svarbiausios pamokos — „duoti ir imti“ — arba ją užgoš vienos 
asmenybės dominavimas kitos atžvilgiu. 

Kokią išvadą galima padaryti iš šio ilgo pokalbio? 

Kaip dažnai atsitinka galvojant apie ugdymą, mūsų svarstymai atvedė 
mus prie išvados, kad nėra klaidingesnio būdo vertinti ugdymo metodus, 
kaip remtis paprasta akademine sėkme arba nesekme. Sėkmė gali 
paprasčiausiai reikšti tik tiek, kad vaikas aptiko, jog lengviausias būdas 
prisitaikyti prie tam tikro mokytojo, prie tam tikro dalyko ar prie mokymo 
apskritai — tai pataikauti, laukti užsimerkus 1r išsižiojus arba praryti viską 
kritiškai nepatikrinus. Tai nederama, nes reiškia, jog neigiamos labai realios 
abejonės ir įtarimai. Tokia padėtis yra nepatenkinama individualios raidos 
požiūriu, bet diktatoriui tai - duona ir druska. 

Nagrinėdami įtaką ir jos vietą ugdyme, išvydome, kad prastas ir 
nederamas ugdymas remiasi negarbingu panaudojimu to, ką būtų galima 
pavadinti bene švenčiausiu vaiko atributu: 26ej07/m2u savimi. Diktatorius tą 
labai gerai žino ir laiko valdžią savo rankose, siūlydamas gyvenimą be 
abejonių. Kaip nyku! 

ą naudinga mokytojui galėtų patarti gydytojas? Aišku, jis negali 
mokyti jo, kaip mokyti, juolab kad terapinės nuostatos mokytojo darbe 
visai nereikalingos. Mokiniai nėra pacientai. Bent jau mokydamiesi 
mokytojui jie neturi būti pacientai. 
Besigilinančiam į ugdymą gydytojui netrukus kyla klausimas: visas 
gydytojo darbas grindžiamas diagnoze, o kas ją atitinka mokymo procese? 
Diagnozė gydytojams tokia svarbi, kad vienu metu į gydymo reikalus 
medicinos mokyklose netgi nebuvo kreipiamas dėmesys arba jie būdavo 
pabrėžiamas labiausiai, maždaug prieš tris ar keturis dešimtmečius, žmonės 
su entuziazmu kalbėjo apie naujovišką daktarų rengimą — kai daugiausia 
bus mokoma terapijos. Dabar mes supažindinami su svarbiais terapijos 
metodais: penicilino vartojimu, saugia chirurgija, skiepijimu nuo difterijos 
ir taip toliau. Del to žmonės klaidingai mano, kad medicina smarkiai pažengė 
į priekį. Jie nenujaučia, kad ši pažanga graso suardyti geros medicinos 
praktikos pagrindą, būtent tikslią diagnozę. Jei individas serga ir karščiuoja, 
jam skiriami antibiotikai, ir jis pasveiksta, manydamas, kad jį gerai gydė. 
Tačiau visuomenės požiūriu toks atvejis yra tragedija, nes gydytojui nereikėjo 
tiksliai diagnozuoti vien dėl to, kad ligą buvo lengva išgydyti aklai paskirtais 
vaistais. Mokslinė diagnozė yra pati vertingiausia medicinos palikimo dalis. 
Pagal ją atskiriame profesionalius medikus nuo užkalbėtojų, osteopatų ir 
kitų žmonių, į kuriuos kreipiamės, trokšdami greitai pasveikti. 
Taigi kyla klausimas: kas profesiniame mokytojo darbe atitinka 

diagnozavimą? Galbūt klystu, tačiau, jaučiu, turiu pasakyti, kad mokyme 
nematau beveik nieko, kas galėtų atitikti apgalvotą diagnozę. Susidurdamas 
su mokytojo darbu, dažnai sutrinku pastebėjęs, kad beveik visi vaikai 
mokomi, nenustačius diagnozes. Galvoje šmėsteli akivaizdžios išimtys, tačiau 
apskritai pats teiginys, manau, yra teisingas. Šiaip ar taip, gal bus naudinga, 
jei gydytojas išsakys, ką, jo nuomone, būtų galima laimeti, mokymo procese 
ėmusis kokio nors diagnozes ekvivalento. 

Pirmiausia, kas jau padaryta šia kryptimi? Vienas diagnozavimo atvejis 
įprastas visose mokyklose. Jei vaikas nepageidaujamas, paprastai jo 
atsikratoma, jis išvaromas arba išstumiamas spaudžiant netiesiogiai. Gal tai 
gerai mokyklai, tačiau blogai vaikui. Dauguma mokytojų tikriausiai sutiks, 
kad tokiems vaikams geriausia, jei jie eliminuojami pačioje pradžioje, 
mokyklos komitetui ar direktoriui pasakius: „Deja, šiuo metu daugiau 
negalime priimti nė vieno vaiko“. Tačiau direktorius niekada negali būti 
tikras, kad, neįsileisdamas mokinių, dėl kurių abejoja, jis neatsisako ypač 
įdomių vaikų. Jei egzistuotų mokslinis mokinių atrankos metodas, jis, be 
abejones, būtų naudojamas. 

Turime mokslinį intelekto matavimo metodą (IO — intelekto koefi- 
ciento — nustatymą). Daug kas vis dažniau taiko įvairius gerai žinomus 
testus, nors kartais iš jų tikimasi daugiau, nei jie gali duoti. IO nustatymas 
vertingiausias tada, kai rezultatai labai žemi arba labai aukšti. Jei vaikas, 
kuriam nesiseka, tiriamas šiais rūpestingai parengtais testais, pasiekia 
vidutinių rezultatų, tai labai svarbu. Vadinasi, jam kliudo emociniai 
sunkumai, o gal tiesiog mokymo metodo trūkumai. O jei nustarome, kad 
vaiko intelektas smarkiai atsilieka nuo vidutinio, galime būti beveik tikri, 
kad jo protas yra silpnas, per silpnas gauti kokios nors naudos iš normalaus 
proto vaikams skirto lavinimo. Protinio defekto atvejais diagnozė paprastai 
yra visiškai aiški ir be testavimo. Visuotinai sutinkama, kad bet kurioje 
švietimo sistemoje būtinos specialios mokyklos arsiliekantiems ir internatai 
ypač atsiliekantiems vaikams. 

Kol kas viskas gerai. Galime diagnozuoti, nes turime mokslinį metodą. 
Be to, dauguma mokytojų mano, kad visiškai natūralu, kai toje pačioje 
klasėje mokosi ir gabūs, ir ne tokie gabūs vaikai. Jie natūraliai prisitaiko 
prie skirtingų vaikų poreikių, jei tik klasės ne per didelės dirbti individualiai. 

Mokytojams trukdo ne skirtingi :mtelektualiniai vaikų sugebėjimai, bet 
skirtingi emociniai jų poreikiai. Net mokantis kai kuriems vaikams patinka, 
kai žinios jiems grūste grūdamos, o kiti mokosi saviškai, kiek patys sugeba, 
beveik slapčiomis. Drausmės požiūriu grupės būna labai įvairios, gali 
nepadėeti ir griežta tvarka. Nors atlaidumas pasiteisina vienoje mokykloje, 
jis visiškai nenaudingas kitoje: laisvės, dėmesingumo ir tolerancijos 
atmosferoje nesėkmingų atvejų pasitaiko lygiai taip pat, kaip ir reiklioje 
aplinkoje. Toliau iškyla įvairių vaikų tipų emocinių poreikių klausimas — 
kiek jie gali emociškai pasikliauti mokytoju, kokie tiek brandūs, tiek 
primityvūs jausmai jiems kyla mokytojo aržvilgiu. Šie dalykai skiriasi, ir 
nors vidutinis geras mokytojas juose susigaudo, dažnai jo nepalieka jausmas, 
kad keletui vaikų jis negali duoti to, ko jiems akivaizdžiai reikia. Jis taip 
elgiasi daugelio kitų vaikų labui, kurie būtų nuskriausti, jei mokykla taikytųsi 
prie ypatingų vieno ar dviejų mokinių poreikių. Tai labai sunkios problemos. 
Apie jas mokytojai galvoja dienų dienas. Gydytojas tartų, kad tokiais atvejais 
galėtų pagelbėti diagnozė. Kiek keblu tai, kad kol kas nėra tinkamai parengtos 
klasifikacijos. Galbūt pravers tokios mintys. 

Ber kurioje grupėje yra vaikų, augančių patenkinamoje šeimos aplinkoje 
ir augančių nepatenkinamoje. Pirmieji natūraliai emociškai bręsta savo 
namuose. Jie išbando ribas ir išlieja emocijas daugiausia šeimoje, o jų tėvai 
nori ir sugeba prisiimti atsakomybę. Tokie vaikai tikisi, kad mokykla 
praturtins jų gyvenimą, jie nori mokytis. Net jei mokymasis jiems įkyri, jie 
trokšta sunkiai dirbti keletą valandų per dieną, kad išlaikytų egzaminus ir 
galų gale gautų darbą, panašų į jų tėvų. Jie nori organizuotų žaidimų, nes 
negali jų žaisti namuose, nors pats žaidimas įprasta šio žodžio prasme 
priklauso gyvenimui šeimoje ir jį papildo. Kiti vaikai, priešingai, eina į 
mokyklą kitu tikslu. Jie ateina su mintimi, kad mokykla galbūt suteiks 
jiems tai, ko trūko namuose. Tai reiškia, kad jie ieško stabilios emocines 
aplinkos, kurioje galėtų išgyventi savo pačių emocinį labilumą, grupės, kurios 
dalimi galėtų pamažu tapti ir kurioje išbandytų jos sugebėjimą atlaikyti 
agresiją bei jos toleranciją agresyvioms idėjoms. Kaip keista, kad šių dviejų 
tipų vaikai mokosi toje pačioje klasėje! Tikrai turėtų būti skirtingos 
mokyklos, ne atsitiktinai, o planingai iš anksto pritaikytos šiems 
kraštutiniams diagnostiniams pogrupiams. 

Mokytojui mielesnis darbo stilius priklauso nuo jo temperamento. 
Pirmoji vaikų grupė prašyte prašosi rimto mokymo, didžiausią dėmesį 
skiriant dalyko dėstymui. Mokymas ir yra sekmingiausias tose grupėse, 
kurių vaikai gyvena patenkinamuose namuose (arba, jei gyvena 
internatuose, turi gerus namus, į kuriuos gali grįžti). Kita vertus, jei 
dirbame su grupe vaikų, neturinčių gerų namų, reikalingas organizuotas 
gyvenimas mokykloje. Tam reikia atitinkamo personalo, reguliaraus 
maitinimo, drabužių tikrinimo ir dėmesio vaikų nuotaikoms bei 
kraštutinėms drausmingumo ir nedrausmingumo apraiškoms. Čia 
svarbiausia rūpest/ngumas. Tokiam darbui mokytojai turėtų būti 
parenkami pagal charakterio pastovumą, lemiamą sekmingo asmeninio 
gyvenimo, o ne pagal aritmetikos išmanymą. Toks darbas įmanomas tik 
su mažomis grupėmis. Jei vienam mokytojui tenka per daug vaikų, kaip 
jis gali pažintu kiekvieną vaiką asmeniškai, atsižvelgti į diena po dienos 
vykstančius pokyčius jo gyvenime ir atskirti nesąmoningus maniakinius 
protrūkius nuo sąmoningesnio autoriteto patikrinimo? Kraštutiniais 
atvejais tokiems vaikams reikia suteikti kitus namus internato pavidalu. 
Jau vien tai mokyklai suteikia progą mokyti. Maži internatai turi tą didžiulį 
pranašumą, kad juose dėl grupės mažumo kiekvieną vaiką ilgą laiką gali 
prižiūrėti tie patys personalo nariai. Personalo santykis su tuo, ką vaikas 
atsineša iš namų, pats savaime yra painus ir atima daug laiko. Tai tik 
patvirtina, kad, dirbant su tokiais vaikais, reikia vengti didelių grupių. 

Atranka pagal šiuos požymius natūraliai vyksta privačiose mokyklose, 
nes yra įvairiausių mokyklų ir įvairiausių jų direktorių. Agentūros ir 
nuogirdos padeda tėvams pamažu atsirinkti, ir vaikai pakliūva į jiems 
tinkamas mokyklas. Tačiau valstybinių mokyklų atveju viskas yra kitaip. 
Valstybė turi veikti gana aklai. Vaikams reikia mokyklų, esančių netoli nuo 
namų, tačiau sunku net įsivaizduoti, kad kiekviename rajone bus 
pakankamai mokymo įstaigų, patenkinančių tokius skirtingus vaikų 
poreikius. Valstybė gali užčiuopti skirtumą tarp protiškai atsiliekančio ir 
gabaus vaiko bei atkreipti dėmesį į antisocialų elgesį, tačiau subtiliai atskirti 
gerus namus turinčius vaikus nuo jų neturinčių yra nepaprastai sunku. Jei 
valstybė bandys atskirti, kurie namai yra geri, o kurie blogi, neišvengiamai 

atsiras didelių klaidų. Šios klaidos būtinai atsilieps ypač geriems tėvams, 
kurie yra nekonvencionalūs ir netrokšta gerai atrodyti. 

Nepaisant šių sunkumų, atrodo, vertėtų atkreipti dėmesį į tokį faktą. 
Kraštutinumai kartais gerai iliustruoja idėjas. Lengva pasakyti, kad 
antisocialiam vaikui, kurio namai dėl kokių nors priežasčių sužlugo, reikia 
specialios priežiūros. Tai gali padėti mums įžvelgti, kad vadinamieji 
„normalūs vaikai" taip pat gali būti skirstomi į tokius, kurių namai susidoroja 
su sunkumais ir kuriems mokymasis yra pageidaujamas papildomas 
patyrimas, ir tokius, kurie iš mokyklos tikisi esminių dalykų, trūkstančių 
jų namams. 

Ši tema dar sudėtingesnė dėl to, kad kai kurie vaikai, atrodytų, 
pakliūvantys į gerų namų neturinčių grupę, iš tiesų juos turi, tačiau dėl 
asmeninių sunkumų nesugeba jais pasinaudoti. Nemaža daugiavaikių šeimų 
tėvų negali susitvarkyti su vienu iš vaikų. Skirti vaikus pagal tai, ar namai 
sugeba su jais susitvarkyti, ar ne, tėra tik vaizdus supaprastinimas, padedantis 
iliustruoti mano mintį. Toliau svarstant šią temą būtinai reikėtų atskirti 
vaikus, kurių namai suiro vėliau, jiems jau gavus gerą pagrindą, nuo vaikų, 
kurie išvis, net ankstyvojoje kūdikystėje, negalėjo pamažu nuosekliai 
susipažinti su pasauliu. Tarp pastarųjų vaikų bus ir tie, kurių tėvai būtų 
galėję suteikti jiems šiuos būtinus dalykus, jei jiems kas nors nebūtų sukliudę, 
pavyzdžiui, operacija, ilgas gydymasis ligoninėje ir panašiai. 

Šiais keliais žodžiais mėginau parodyti, kad mokymas, kaip ir gera 
medicinos praktika, galėtų puikiai remtis diagnoze. Norėdamas perteikti 
šią mintį, pasirinkau tik vieną skirstymo būdą. Tai nereiškia, kad nėra kitų, 
galbūt dar svarbesnių, vaikų grupavimo būdų. Mokytojai jau daug diskutavo 
apie vaikų grupavimą pagal amžių ir lytį. Būtų prasminga juos grupuoti ir 
pagal psichiatrinius tipus. Kaip keista, kad kartu mokomi ir uždari, 
nerimastingi vaikai, ir ekstravertiški atlapaširdžiai! Kaip keista, kai vaikas, 
išgyvenantis depresyvią fazę, mokomas taip pat, kaip ir būdamas daug 
nerūpestingesnis! Kaip keista, kai mokant vienodai stengiamasi pasinaudoti 
ir tikru susižavėjimu, ir trumpalaikiu nepastoviu kontradepresyviu nuotaikos 
svyravimu arba liguistai pakilia nuotaika! 

Žinoma, mokytojai, atsižvelgdami į įvairiausias aplinkybes, su kuriomis 

susiduria, intuityviai prisitaiko bei pasirenka tinkamus mokymo metodus. 
Tam tikra prasme ši skirstymo ir diagnozavimo idėja jau truputį banali. 
Vis dėlto aš siūlau mokymą, kaip ir gerą medicinos praktiką, oficialiai grįsti 
diagnozavimu. Intuityvaus ypač talentingų mokytojų supratimo neužtenka 
mokymui kaip profesionaliai veiklai. Tai ypač svarbu, vyraujant valstybiniam 
planavimui, kuris beveik visada kliudo pasireikšti individualiems talentams 
ir skatina nusistovėjusią teoriją bei praktiką. 


31 skyrius 


Vaikų drovumas 
ir nervų ligos 


ai ligonis kreipiasi konsultacijos, gydytojo reikalas, bent jau tą 

akimirką, yra rūpintis individualiais vieno ligonio poreikiais. Todel 
gydytojas galbūt nėra pats tinkamiausias žmogus kalbėtis su mokytojais, 
nes mokytojai beveik niekada neturi galimybės kreipti dėmesį tik į vieną 
vaiką. Dažnai jie turėtų jausti troškimą padaryti ką nors labai gera vienam 
vaikui, tačiau susilaiko iš baimės pakenkti grupei kaip visumai. 

Vis dėlto nenoriu sakyti, kad mokytojas nesidomi auklėjamų vaikų 
individualumu, ir gydytojo žodžiai galbūt padėtų jam truputį aiškiau 
suvokti, kas vyksta, kai, pavyzdžiui, vaikas yra drovus ar turi fobiją. Net jei 
negalime gauti tiesaus patarimo, geresnis supratimas gali sumažinti nerimą 
ir padėti tinkamiau elgtis. 

Vieną dalyką, kurį daro gydytojas, gali dažniau daryti ir mokytojai. 
Gydytojas kuo smulkiau išklausinėja tėvus apie vaiko gyvenimą iki šiol ir 
jo dabartinę būklę bei stengiasi susieti vaiko simptomus su jo asmenybe ir 
išorine bei vidine jo patirtimi. Mokytojui tam ne visuomet užtenka laiko ar 
galimybių, bet, manyčiau, net atsitiktinai sužinoti dalykai, galintys padėti 
nustatyti diagnozę, ne visuomet panaudojami. Dažnai mokytojai žino, kokie 
yra vaiko tėvai, ypač jei jie ,,sunkūs“, labai smulkmeniški arba apleidę vaiką. 
Taip pat nesunku sužinoti vaiko šeimos sudėtį. Bet yra daug daugiau svarbių 
dalykų. 

Net jei nekreipsime dėmesio į vidinę vaiko raidą, dažnai daug ką galime 
susieti su tokiais įvykiais, kaip mylimo brolio, sesers, tetos ar vieno iš senelių 

mirtis, arba, žinoma, vieno iš tėvų netektis. Galiu įsivaizduoti vaiką, kuriam 
visai normaliai sekėsi, kol, sakysim, jo vyresniojo brolio nesuvažinėjo 
automobilis, ir kuris nuo to laiko dažnai yra niūrus, prastai miega, jam 
skauda galūnes, mokykla jam įkyrėjo ir sunku susirasti draugų. Labai gali 
būti, kad niekas nepasirūpino išsiaiškinti šių faktų ir jų susieti, o visa tai 
žinantys tėvai tuo pat metu turi įveikti savo nelaimę, todel linkę 
neįsisąmoninti ryšio tarp vaiko būklės ir netekties šeimoje. 

Žinojimo apie padėtį šeimoje stoka gali nuvesti mokytoją ir mokyklos 
gydytoją klaidingu keliu, kuris vaiką tik supainios, nors jam trūksta tik 
supratimo. 

Žinoma, daugelio vaikų nervų ligų ir drovumo etiologija nėra tokia 
paprasta. Dažniau sunku aptikti, nuo ko prasidėjo sunkumai, tačiau jei tai 
galima padaryti, mokytojas neturėtų to praleisti. 

Aš visada prisimenu labai paprastą tokios rūšies atvejį — protinga 
dvylikametė mergaitė mokykloje tapo nervinga ir naktimis pradėjo šlapintis 
į lovą. Atrodo, niekas nesuprato, kad ji grūmėsi su mylimo brolio netektimi. 
Mažasis broliukas savaitei ar dviem buvo paguldytas į ligoninę dėl įtariamos 
infekcinės ligos, tačiau namo negrįžo, nes jam prasidėjo skausmai, kaip 
paaiškėjo, susiję su tuberkulioze. Sesuo kartu su visa šeima buvo patenkinta, 
kad jis buvo perkeltas į gerą tuberkuliozės ligoninę. Laikui bėgant, jam 
skaudėjo vis labiau, ir kai jis galų gale mirė nuo išplitusios tuberkuliozės, ji 
vėl buvo patenkinta. Jam labai palengvėjo, pasakė jie visi. 

Įvykiai susiklostė taip, kad ji niekad nepatyrė dėl to aštraus liūdesio; bet 
liūdesys buvo ir lauke, kada bus išgyventas. Aš pagavau ją netikėtai 
paklausdamas: „Tu jį labai mylėjai, ar ne?“ Tai sutrikdė kontrolę ir sužadino 
ašarų upę. Paskui viskas grįžo į normalias vėžes mokykloje, o šlapinimasis 
naktimis baigėsi. 

Tokia proga tiesioginei terapijai pasitaiko ne kasdien, bet atvejis 
iliustruoja, kokie bejėgiai yra mokytojai ir gydytojai, jei nemoka surinkti 
tikslios istorijos. 

Kartais diagnozė paaiškėja tik po ilgokų tyrimų. Dešimties metų mergaitė 
mokėsi mokykloje, kurioje buvo labai rūpinamasi kiekvienu vaiku. Aš susitikau 
su jos mokytoju, kuris pasakė: „Šis vaikas nervingas ir drovus kaip daugelis 
kitų. Vaikystėje ir aš buvau labai drovus, aš suprantu, ką reiškia būti nervingam. 

Klasėje paprastai moku dirbti su nervingais vaikais, ir per keletą savaičių jie 
smarkiai padrąsėja. Ber šio vaiko nesuprantu: ką tik darau, atrodo, ji visiškai 
nesikeičia; jai nei geriau, nei blogiau“. 

Taip nutiko, kad šis vaikas buvo gydomas psichoanalitiškai. Jos 
drovumas nedingo, kol neatsiskleidė ir nebuvo išanalizuoras slaptas įra- 
rumas — sunki psichikos liga, kuri negalėjo išryškėti kitaip, o tik analizės 
metu. Mokytojas buvo teisus, įžvelgdamas skirtumą tarp šios drovios 
mergaitės ir kitų iš pirmo žvilgsnio panašių į ją vaikų. Šiam vaikui bet koks 
švelnumas buvo spąstai, o kiekviena dovana — užnuodytas obuolys. Kol 
sirgo, ji negalėjo nei mokytis, nei saugiai jaustis. Iš baimės ji, kiek sugebėjo, 
stengėsi būti panaši į kitus vaikus, kad nepasirodytų reikalinga pagalbos, 
kurios negalėjo nei gauti, nei priimti. Po metų ar ilgesnio gydymo tas pats 
mokytojas jau galėjo su ja dirbti, ir ji pati pajėgė užmegzti santykius su 
kitais žmonėmis. Galų gale mergaitė tapo mokyklos pažiba. 

Daugelis labai nervingų vaikų viduje tikisi persekiojimo, todėl naudinga 
mokėti atskirti juos nuo kitų. Tokie vaikai dažnai persekiojami. Faktiškai 
jie kviečia kitus juos gąsdinti — beveik galima pasakytu, kad kartais jie iš 
savo draugų daro mušeikas. Jie sunkiai susidraugauja, nors gali susivienyti 
su kuo nors prieš bendrą priešą. 

Tokie vaikai pakliūva pas mus dėl įvairių skausmų ir apetito sutrikimų, 
bet įdomu, kad jie dažnai skundžiasi, jog mokytojai juos muša. 

Laimei, mes žinome, kad šis skundas neturi tikslo atskleisti tikrą teisybę. 
Jo tikslas daug sudėtingesnis, dažnai tai grynas ir paprastas kliedesys, kartais 
subtilus apgaudinėjimas, bet visada — kančios ženklas, ženklas daug 
sunkesnių slaptų nesąmoningų persekiojimo idėjų, kurios vaikui kelia dar 
didesnį siaubą. Žinoma, yra blogų mokytojų ir yra mokytojų, piktai 
mušančių vaikus, bet su šiais vaikais tokie metodai labai retai tepadeda. 
Vaiko skundas beveik visuomet yra persekiojimo tipo psichikos ligos 
simptomas. 

Daugelis vaikų sprendžia persekiojimo kliedesio keliamus sunkumus 
nuolat gana bjauriai elgdamiesi. Taip jie priverčia mokytojus juos iš tikrųjų 
persekioti ir nuolat bausti. Toks vaikas verčia mokytoją būti griežtą. Vieno 
tokio vaiko buvimas grupėje gali priversti griežtai elgtis su visa grupe, o tai 
iš tiesų „„gerai“ tik vieno vaiko atžvilgiu. Kartais gali būti pravartu perduoti 

tokį vaiką nieko neįtariančiam kolegai, šitaip išsaugant galimybę sveikai 
elgtis su kitais, sveikesniais mokiniais. 

Žinoma, išmintinga prisiminti, kad nervingumas ir drovumas turi sveiką, 
normalų aspektą. Savo skyriuje aš atpažįstu kai kuriuos psichologinius 
sutrikimus iš normalaus drovumo stokos. Vaikas trinasi aplinkui man tiriant 
kitą ligonį, prieina tiesiai prie manęs, visiškai manęs nepažinodamas, ir lipa 
man ant kelių. Normalesni vaikai bijosi, jie reikalauja mano dėmesio, 
prašydami nuraminti. Jie netgi atvirai nori savo tevelio ir tai sako. 

Šis normalus nervingumas geriau matomas vaikui tik pradėjus vaikščioti. 
Mažas vaikas, kurio neišgąsdinsi Londono garvėmis ir netgi griaustiniu, 
serga. Tokio vaiko, kaip ir kitų, viduje yra baimę keliančių dalykų, tačiau 
jis negali rizikuoti aptikti jų kitur, išorėje, negali leisti vaizduotei juos 
pasigauti. Tėvai ir mokytojai, patys bėgimu į realybę besiginantys nuo kažko 
neapčiuopiama, groteskiška, kartais apsirinka, manydami, kad vaikas, 
nebijantis „šunų, daktarų ir juodų žmonių", yra protingas ir drąsus. Iš tiesų 
mažas vaikas turėtų sugebėti bijoti, išsivaduoti nuo blogio viduje, matydamas 
blogį kituose žmonėse, daiktuose ir situacijose. Tik palaipsniui realybės 
suvokimas keičia vidinį baimingumą, ir nė viename žmoguje šis procesas 
nėra pasibaigęs. Trumpai tariant, mažas vaikas, kuris nesibijo, arba apsimeta, 
stengdamasis sukaupti drąsą, arba serga. O jei jis serga ir yra pilnas baimių, 
jį galima nuraminti dėl jo sugebėjimo matyti kituose jame taip pat esantį 
gerumą. 

Taigi drovumas ir nervingumas gali būti simptomai, kurie nustatomi, 
atsižvelgiant į vaiko amžių. Remiantis principu, kad normalius vaikus galima 
mokyti, o sergantys vaikai tik gaišina mokytojo laiką ir energiją, svarbu 
sugebėti kiekvienu atveju prieiti išvadą dėl simptomų normalumo arba 
nenormalumo. Aš siūliau tinkamai surinkti istoriją. Tai gali padėti — tuo 
atveju, jei tai derinama su vaiko emocinės raidos mechanizmų išmanymu. 


32 skyrius 


Seksualinis 
švietimas 
mokyklose 


Vaikų negalima priskirti vienai kategorijai ir apibūdinti visų iš karto. Jų 
poreikiai įvairuoja dėl namų įtakos, asmeninių ir sveikatos ypatumų. Vis 
dėlto, glaustai kalbant apie seksualinį švietimą mokyklose, patogu kalbėti 
bendrai, nesistengiant pritaikyti pagrindinės tezės individualiems 
poreikiams. Vaikams vienu metu reikia trijų dalykų: 

1) jiems reikalingi žmonės, kuriais jie galėtų pasitikėti vien dėl to, kad 
šie yra to pasitikėjimo verti ir sugeba žmogiškai draugauti, 

2) jiems reikia biologijos pamokų — manoma, kad biologija atskleidžia 
tiesą (tiek, kiek jos žinoma) apie gyvybę, augimą, dauginimąsi ir gyvų 
organizmų ryšį su aplinka, 

3) jiems reikalinga nuolatinė pastovi emocinė aplinka, kurioje jie patys 
gali aptikti savyje kylantį lytinį potraukį ir pastebėti, kaip tai keičia žmonių 
santykius, juos praturtina, daro sudėtingesnius ir padeda užmegzti naujus. 

Visai kas kita yra paskaitos lytiniais klausimais, kurias skaito žmogus, 
ateinantis į mokyklą, pakalbantis ir vėl išeinantis. Atrodytų, kad reikia atsisakyti 
žmonių, jaučiančių poreikį aiškinti vaikams lytinius klausimus. Be to, 
mokyklos personalas ir negali toleruoti to, ko negali atlikti pats. Egzistuoja 
kai kas geriau už žinias apie seksą. Tai individualus jo atradimas. 

Pensioninėse mokyklose gyvenančios darbuotojų šeimos, turinčios vaikų, 
daro natūralią ir palankią įtaką, labiau įkvepiančią ir pamokančią už daugelį 
paskaitų. Paprastose mokyklose besimokantys vaikai gali palaikyti ryšį su 


augančiomis giminių ir kaimynų šeimomis. 

Paskaitos kelia sunkumų ta prasme, kad jos teikia sudėtingumo ir 
intymumo vaiko gyvenimui atsitiktiniu momentu, o ne tuomet, kai subręsta 
vaiko poreikis. 

Kitas trūkumas, susijęs su paskaitomis lytiniais klausimais, yra tai, kad jos 
retai sukuria teisingą ir išsamų vaizdą. Pavyzdžiui, kalbėtojas gali asmeniškai 
kai ką iškreipti dėl savo feminizmo, įsitikinimo, kad moteris yra pasyvi, o 
vyras aktyvus, kad seksualiniai žaidimai nereikalingi, o tikras yra tik brandus 
genitalinis seksas, dėl klaidingos teorijos, kad motinos meilė neturi atšiaurių 
bruožų, o yra vien sentimentali, ir taip toliau. 

Net geriausi pokalbiai lytiniais klausimais nuskurdina temą, kuri, jei 
atrandama iš vidaus, eksperimentuojant ir patiriant, gali atnešti 
neišsemiamus turtus. Tik atmosferoje, sukurtoje subrendusių suaugusiųjų, 
sveiki paaugliai gali atrasti savyje troškimą siela ir kūnu susijungti su kita 
siela ir kūnu. Nepaisant šių svarbių argumentų, atrodo, kad turėtų atsirasti 
vietos ir tikriems ekspertams, studijuojantiems seksualinį funkcionavimą 
ir žinių apie tai dėstymą. Ar nebūtų išeitis kviesti ekspertus skaityti paskaitas 
mokytojams ir rengti organizuotus mokyklos personalo pokalbius šia tema? 
Tuomet mokytojai galėtų patys nuspręsti, kaip jiems bendrauti su vaikais, 
ir tai būtų pagrįsta geresniu faktų žinojimu. 

Masturbacija yra labai svarbus šalutinis visų vaikų seksualinės raidos 
produktas. Joks pokalbis apie masturbaciją negali aprėpti visų jos aspektų. 
Bet kuriuo atveju ji yra tokia asmeniška ir individuali, kad tik asmeninis 
pokalbis su draugu ar patikėtiniu turi vertę. Nera jokios naudos iš aiškinimo 
vaikų grupėms, kad masturbacija nežalinga. Galbūt vienam iš grupės narių 
ji yra žalinga, kompulsyvi, labai nemaloni, faktiškai rodanti psichikos ligą. 
Kitiems ji gali būti nekenksminga, gali visiškai nekelti problemos. Tada 
teigimas, kad ji gali būti žalinga, tik sukomplikuos reikalą. Tačiau vaikai 
vertina galimybę pasikalbėti su kuo nors apie šiuos dalykus, ir tai turėtų 
būti motina, kuri nesivaržytų diskutuoti apie bet ką, ką tik vaikas gali 
suprasti. Jei motina to negali, tuomet reikalingi kiti, galbūt net reikia 
pasikalbėti su gydytoju psichiatru. Šių sunkumų neišspręs lytinių klausimų 
aiškinimas klasėje. Negana to, tokie aiškinimai išsklaido poeziją ir daro 
lytinius organus ir funkcijas nuogus ir banalius. 

Logiškiau būtų per piešimo pamoką parodyti, kad idėjas ir vaizduotės 
polėkius lydi kūno pakitimai, kad į juos reikia įsiklausyti ir jais, kaip ir 
idėjomis, žavėtis. 

Tie, kurie auklėja paauglius, susiduria su vienu akivaizdžiu sunkumu. 
Nera jokios naudos, jei tie, kurie kalba, kad vaikams reikia leisti seksualiai 
atrasti save ir vienas kitą, nesuvokia, jog dėl to kai kurios mergaitės gali 
pastoti. Ši problema tikrai reali ir ją reikia spręsti, nes nesantuokinis vaikas 
pakliūva į nepalankią padėtį ir jam daug sunkiau nei eiliniam vaikui 
pasiekti sėkmę ir galiausiai tapti socialia būtybe. Iš tiesų, jei neįvaikinamas 
labai ankstyvame amžiuje, nesantuokinis vaikas neišvengia randų ir galbūt 
labai bjaurių. Kiekvienas, dirbantis su paaugliais, turi tvarkytis su šia 
problema pagal savo įsitikinimus, bet viešoji nuomonė turėtų neužmiršti, 
kad net geriausiai auklėjant neišvengiama rizikos ir pasitaiko bėdų. 
Laisvose mokyklose, kuriose seksas nedraudžiamas, nesantuokinis vaikas 
stebėtinai retas, o jei pasitaiko nėštumo atvejų, paprastai pasirodo, kad 
bent vienas iš partnerių turi psichologinių problemų. Pavyzdžiui, tai 
vaikas, kuris, nesąmoningai bijodamas seksualinių žaidimų ir bėgdamas 
nuo jų, peršoka tiesiai prie tariamos seksualinės brandos. Daugelis vaikų, 
kurių ryšys su motina kūdikystėje nebuvo patenkinamas, pirmą kartą 
užmezga tarpasmeninius santykius, kutie yra seksualūs. Jie tampa jiems 
itin svarbūs, tačiau stebėtojo akimis nebūtinai brandūs, nes nesivystė po 
truputį nuo nebrandžių.: Jei tokių vaikų grupėje nemažai, jų seksualinį 
elgesį akivaizdžiai reikia griežtai kontroliuoti, nes visuomenė gali išlaikyti 
tik tam tikrą skaičių nesantuokinių vaikų. Kita vertus, didžiumoje grupių 
dauguma paauglių yra daugiau ar mažiau sveiki, todėl šiuo atveju reikia 
kelti klausimą, ar jų auklėjimą grįsti sveikų vaikų poreikiais, ar visuomenės 
baime, kad kas nors gali nutikti keliems asocialiems ar sergantiems 
nariams? 

Suaugusieji labai nenori pripažintu, kad vaikai paprastai labai gerai suvokia 
santykius. Taip pat suaugusieji nenori manyti, kad maži vaikai turi ankstyvųjų 
kaltės jausmų, ir labai įprasta, kad tėvai diegia dorovę ten, kur natūrali dorovė 
jau išsivysčiusi ir tapusi stabilia bei prosocialia jėga. 

Eiliniai paaugliai nenori nesantuokinių vaikų ir imasi "priemonių, kad 
jų būtų išvengta. Turėdami galimybę, jie bręsta seksualiai žaisdami ir 

užmegzdami tarpusavio santykius iki to laiko, kol supranta, kad visa tai 
skirta vaikams gimdyti. Tai gali trukti metų metus. Bet paprastai šis 
supratimas ateina, ir tada naujieji visuomenės nariai pradeda galvoti apie 
vedybas ir aplinkos, kurioje galėtų augti naujagimiai ir vaikai, sukūrimą. 

Lytinių klausimų išaiškinimas turi mažai ką bendra su šia natūralia raida, 
kuria kiekvienas paauglys turi pereiti pats. Brandi, rami ir nemoralistinė 
aplinka padeda taip labai, kad, galima sakyti, yra beveik būtina. Taip pat 
tėvai ir mokytojai turi sugebėti atlaikyti tą stebėtiną antagonizmą, kurį 
paaugliai gali nukreipti prieš suaugusiuosius, ypač tuos, kurie nori padėti 
šiuo kritišku augimo metu. 

Jei tėvai negali suteikti, kas reikalinga, mokyklos personalas ir pati 
mokykla dažnai gali daug nuveikti, užpildydama šią spragą, tačiau ne 
organizuotai aiškindama lytinius klausimus, bet per asmeninį pavyzdį, 
brandumą, atvirumą, atsidavimą ir pasirengimą atsakyti į klausimus. 

Jaunesnius vaikus reikia mokyti biologijos, objektyvaus gamtos 
supratimo, atsisakant „redagavimo“. Vaikystėje daugelis vaikų mėgsta 
laikyti gyvūnėlius ir juos pažinti, kolekcionuoti gėles ir vabzdžius. 
Kažkuriuo metu prieš prasidedant paauglystei jie gali džiaugtis 
paaiškinimais apie gyvūnus, jų prisitaikymą prie aplinkos ir sugebėjimą 
pritaikyti aplinką prie savęs. Tarp viso kito prieinama prie rūšių 
dauginimosi, kopuliacijos anatomijos ir fiziologijos bei nėštumo. Vaikų 
megstamas biologijos mokytojas neapeis klausimo, kaip gyvūnai veda 
vaikus ir kaip evoliucijoje atsiranda šeimos gyvenimas. Sąmoningai taikyti 
šių žinių žmonių reikalams nebus poreikio, nes jos tokios akivaizdžios. 
Greičiau vaikai gyvūnams priskirs subjektyvius žmogiškus jausmus ir 
fantazijas, nei aklai pritaikys vadinamąją gyvulišką instinktyvią elgseną 
žmonių giminės reikalams. Biologijos, kaip ir kitų dalykų, mokytojui 
reikės sugebėti nukreipti vaikus objektyvia ir moksline vaga, spejant, kad 
šis dalykas kai kuriems iš jų gali būti labai skaudus. 

Biologijos mokymas gali tapti viena iš maloniausių ir net galbūt žaviausių 
mokytojo užduočių, labiausiai dėl to, kad daugelis vaikų vertina šią įžangą 
į gyvenimo studijas. (Kiti, žinoma, geriau supranta gyvenimo prasmę 
mokydamiesi istorijos, senovės kalbų ar per religinį patyrimą.) Ber biologijos 

pritaikymas kiekvieno vaiko asmeniniam gyvenimui ir jausmams yra visai 
kas kita. Delikačiai atsakydami į delikarų klausimą susiejame rai, kas bendra, 
su tuo, kas individualu. Galų gale žmonės nėra gyvūnai. Jie yra gyvūnai 
plius fantazijos lobiai, psichika, siela, vidinio gyvenimo potencialas ar kaip 
jums patinka. Kai kurie vaikai prie sielos prieina per kūną, o kai kurie prie 
kūno per sielą. Aktyvus prisitaikymas yra visos vaikų priežiūros ir auklėjimo 
devizas. 

Apibendrinkime: vaikams turi būti prieinama išsami ir atvira informacija 
lytiniais klausimais, tačiau gauta ne savaime, o kaip ryšio su pažįstamais 
žmonėmis, kuriais vaikas pasitiki, dalis. Mokymas nepakeičia individualaus 
tyrinėjimo ir supratimo. Tikros vidinės kliūtys atsparios mokymui, ir tuo 
atveju, kai psichoterapija neprieinama, šias kliūtis įveikti geriausiai padeda 
suprantantis draugas. 


33 skyrius 


Vaikų lankymas 
ligoninėse* 


„—— vaikas turi gyvenimo liniją, prasidedančią jam gimus. Mūsų 
pareiga stebėti, kad ji nenutrūktų. Vyksta nuolatinis vidinės raidos 
procesas, 0 jo pažangai būtina nuolatinė vaiko ir kūdikio priežiūra. Kai 
vaikas pradeda megzti žmogiškus santykius su kitais asmenimis, šie santykiai 
yra labai intensyvūs. Į juos neįmanoma įsiterpti, nesukeliant pavojaus. Man 
nera jokio reikalo tai įrodinėti, nes ir pačios motinos paprastai jokiu būdu 
neleidžia savo vaikams atsitraukti, kol jie tam patyrimui nepasirengę. 
Savaime suprantama, jos trokšta lankyti vaikus, jei jie turi pabūti ne 
namuose. 

Šiuo metu kilo lankymo ligoninėse banga. Šis entuziazmo protrūkis, 
kaip ir kiekvienas kitas, kelia pavojų, kad bus nepaisoma realių sunkumų ir 
anksčiau ar vėliau kils nepasitenkinimas. Prasmingiausia būtų padėti 
žmonėms suprasti, kuo lankymas naudingas ir kuo gali pakenkti. Iš tiesų 
slaugos požiūriu egzistuoja keletas tikrai didelių sunkumų. 

Kodėl, tiesą sakant, medicinos sesuo pasirinko šią profesiją? Galbūt iš 
pradžių tai buvo vienas iš daugelio būdų užsidirbti pragyvenimui. Bet galų 
gale ji įsitraukė į darbą, jį pamėgo, atidave daug jėgų mokydamasi sudėtingų 
procedūrų ir tapo medicinos seserimi. Ji daug dirba, ir taip bus visada, nes 


* Pastarąjį dešimtmetį ligoninėse įvyko didelių pokyčių. Daugelyje ligoninių tėvai gali 
laisvai lankyti vaikus, o kai būtina, yra guldomi kartu su jais. Manoma, kad daugeliu atvejų 
apskritai tai yra gera vaikams, tėvams ir netgi ligoninės personalui. Vis dėlto aš neskelbiau 
šio straipsnio, nors jis parašytas 1951 metais, todėl, kad pokyčiai vyko ne visose ligoninėse, 
ir dėl to, kad moderniam gydymui būdingi savi sunkumai, ir tai būtina pripažinti. 

gerų seselių visuomet trūks, o ir patį darbą sunku dalytis. Seselė visiškai 
atsako už dvidešimt ar trisdešimt svetimų vaikų. Daugelis šių vaikų sunkiai 
serga ir jiems reikia kvalifikuotos priežiūros. Ji atsakinga už visas jiems 
atliekamas procedūras, net už tas, kurias jai nedalyvaujant arlieka 
jaunesniosios medicinos seserys. Ji karštai trokšta, kad vaikai išgytų, ir 
dažniausiai dėl to kruopščiai laikosi gydytojo nurodymų. Be to, ji turi būti 
pasirengusi turėti reikalų su gydytojais ir medicinos studentais, o šie taip 
pat yra žmonės. 

Kai vaikų niekas nelanko, seselė ima rūpintis vaiku ir joje pabunda visa, 
kas geriausia. Labai dažnai ji mieliau liktų pabudėti, nei eitų namo. Jai 
visada rūpi, kas vyksta jos palatoje. Kai kurie vaikai tampa nuo jos labai 
priklausomi ir verkia, jei ji išeina neatsisveikinusi. Be to, jie nori tiksliai 
žinoti, kada ji vėl ateis. Tokiomis aplinkybėmis atsiskleidžia patys gražiausi 
žmonių bruožai. 

O kas vyksra, jei leidžiamas lankymas? Skirtumai pasirodo iškart. Bet 
kokiu atveju jų gali atsirasti. Atsakomybė už vaiką nebėra vien seselės. Galbūt 
viskas klostosi kuo puikiausiai, ir seselė patenkinta ja dalydamasi. Bet jei ji 
turi labai daug darbo ir ypač jei skyriuje yra labai sunkių ligonių ir juos 
lanko labai sunkios mamos, jai daug lengviau, užuot su kuo nors dalijusis, 
viską atlikti pačiai. 

Nustebtumėte, jei pradėčiau pasakoti, kas nutinka lankymo metu. 
Tėvams išėjus, vaikus dažnai pykina. Sunku net apsakyti, ko tėvai jiems 
atneša! Galbūt tai nėra labai reikšminga, turiu galvoje šį trumpą pykinimą 
po lankymo, tačiau jis atskleidžia, kad vaikams buvo duota ledų arba morkų, 
arba vaikai, kuriems paskirta dieta, buvo vaišinami saldumynais, taip visiškai 
sužlugdant tyrimą, kuriuo bus grindžiamas būsimasis jų gydymas. 

Neabejotina, kad lankymo metu seselė turi visiškai liautis kontroliuoti 
padet. Kartais, manau, ji net neįsivaizduoja, kas iš tikrųjų tuo metu vyksta 
skyriuje. Ir nieko negalima pakeisti. Be to, greta mitybos pažeidimų iškyla 
infekcijos pavojus. 

Labai gera ligoninės vyriausioji medicinos sesuo papasakojo man dar 
kitą dalyką. Nuo to laiko, kai motinoms leidžiama kasdien lankyti vaikus, 
jos mano, kad vaikai ligoninėje nuolat verkia. Žinoma, tai netiesa. Kai 

lankore savo vaiką, jūsų apsilankymai dažnai sukelia širdgėlą, tai tiesa. 
Kiekvieną kartą, įžengdama į palatą, jūs primenate vaikui apie save. Jūs 
atgaivinate troškimą grįžti namo, todel labai dažnai jums išeinant vaikas 
verks. Ber šis sielvartas, mūsų manymu, nėra toks žalingas vaikui kaip tas, 
kuris perauga į abejingumą. Jei jūs turite palikti vaiką tokiam ilgam laikui, 
kad jis jus net užmirš, po dienos kitos jis atsigaus ir liausis sielvartavęs. Jis 
prisitaikys prie seselių ir kitų vaikų ir pradės naują gyvenimą. Jis jus užmiršo 
ir vėliau turės vėl prisiminti. 

Nebūtų taip blogai, jei motinos pasitenkintų keletu pasimatymo minučių 
ir vėl išeitų. Tačiau natūralu, kad mamoms taip neatrodo. Kaip ir galima 
tikėtis, jos ateina į palarą ir išbūna visą leidžiamą laiką. Kai kurios, atrodo, 
tiesiog meilinasi savo vaikui, atneša įvairiausių dovanų, ypač maisto, ir 
reikalauja meilaus atsako. Jos skiria daug laiko atsisveikinimui, ilgai moja 
tarpduryje, kol vaikas visiškai išsenka nuo pastangų pasakyti sudie. Išeidamos 
namo motinos linkusios užsukti pas seselę pasakyti jai, kad vaikas 
nepakankamai šiltai aprengtas, jam neužtenka pietų ir panašiai. Tik keletas 
motinų išeidamos iš skyriaus pasinaudoja puikia galimybe padėkoti seselei 
už jos darbą, ir tai tikrai didelis dalykas. Labai sunku pripažinti, kad kas 
nors prižiūri jūsų vaiką taip pat gerai, kaip ir jūs pati. 

Taigi matote, kad jei tik tėvams išėjus seselės kas nors paklaustų: ,,„Sesele, 
kaip pasielgtumėte su lankymu, jei būtumėte diktatorė?“, ji, ko gero, 
atsakytų: ,,„Aš jį uždrausčiau". Tačiau palankesniu momentu ji galbūt sutiktų, 
kad lankymas yra natūralus ir geras dalykas. Gydytojai ir seselės supranta, 
kad lankyti verta leisti, jei jie gali tai ištverti ir jei galima prašyti tėvų 
bendradarbiauti. 


Jau sakiau, kad viskas, kas suskaido vaiko gyvenimą į fragmentus, yra 
žalinga. Motinos tai žino, todėl džiaugiasi galimybe kasdien lankyti savo 
vaikus ir palaikyti su jais ryšį per tą sunkų laiką, kai būtinas gydymas 
ligoninėje. 

Man atrodo, kad kai vaikai jaučiasi sergantys, problema kur kas 
paprastesnė — tada kiekvienas supranta, ką reikia daryt. Kalbantis su mažu 
vaiku žodžiai atrodo tokie beprasmiai, o kai vaikas jaučiasi labai blogai, jie 

nereikalingi. Vaikas tiesiog jaučia, kad jam bus suteikta pagalba, ir jei dėl 
to reikia gultis į ligoninę, jis su tuo susitaiko, net jei ir verkia. Bet jei vaiką 
reikia guldyti į ligoninę, kai jis jaučiasi gerai, tai visai kas kita. Prisimenu 
mergaitę, kuri žaidė kieme, kai staiga atvyko greitosios pagalbos automobilis 
ir nugabeno ją į infekcinę ligoninę. Nors tuo metu ji jautėsi gerai, prieš 
dieną apžiūrint ją ligoninėje (tiriant gerklę), buvo nustatyta, kad ji yra 
difterijos nešiotoja. Jūs įsivaizduojate, kaip siaubinga tai turėjo atrodyti 
vaikui, kuriam net nebuvo leista užeiti į namus atsisveikinti su namiškiais. 
Kai mes negalime suprasti to, kas su mumis atsitinka, paprastai prarandame 
šiek tiek pasitikėjimo. Tiesą sakant, ši mergaitė, apie kurią pasakoju, niekada 
taip ir neatsigavo po šio patyrimo. Galbūt, jei būtų buvę leista ją lankyri, 
pasekmės ir nebūtų buvusios tokios liūdnos. Tėvams turėtų būti leista lankyti 
tokį vaiką vien dėl to, kad šis galėtų išlieti savo pyktį, kol jis dar pačiame 
įkarštyje. 

Apie gydymą ligoninėje kalbėjau kaip apie /ūdną atvejį, tačiau gali būti ir 
kitaip. Kai vaikas jau paūgėjęs, gulėjimas ligoninėje ar apsilankymas pas tetą 
gali būti labai vertingas, padedantis pažvelgti į namus iš šalies. Prisimenu 
dvylikamerį berniuką, kuris, mėnesį praleidęs sanatorijoje, tarė: „Žinot, aš 
nemanau, kad mano mama mane labai myli. Ji visuomet duoda man tai, ko 
paprašau, bet iš tikrųjų ji manęs nemyli". Tarp kitko, jis buvo teisus: jo mama 
labai stengėsi, bet ji pati turėjo didelių sunkumų, kliudžiusių jos santykiams 
su vaikais. Šiam berniukui buvo labai sveika pažvelgti į savo motiną per 
atstumą. Jis grįžo į namus pasirengęs kitaip reaguoti į aplinkybes šeimoje. 

Kai kurie tėvai dėl savo pačių sunkumų nėra idealūs. Kaip tai veikia 
lankymą ligoninėse? Jei tėvai, lankydami vaiką, jo akivaizdoje kivirčijasi, 
savaime suprantama, kad vaikui labai skaudu tai matyti. Ir vėliau jis dėl to 
graužiasi. Tai gali smarkiai pakenkti gijimui nuo kūno ligų. O kai kurie 
žmonės tiesiog nesilaiko pažadų. Jie žada ateiti ir atnešti kokį nors žaisliuką 
ar knygą, tačiau neateina. Arba vėl, yra tėvų, kurie, nors ir neša dovanas, 
momentu nesugeba apkabinti. Tokiems tėvams lengviau mylėti savo vaiką, 
kai jis sunkiai serga ir guli ligoninėje. Jie ateina anksti ir išbūna, kiek tik 
galima. Jie neša vis daugiau dovanų. Jiems išėjus, vaikas vos bekvėpuoja. 

Kartą mergaitė (buvo Kalėdų metas) manęs maldavo: ,,Nukelk šias dovanas 
nuo mano lovos!" Ją slėgė netiesiogiai išreikštos meilės našta, kuri neturėjo 
nieko bendra su jos nuotaika. 

Man atrodo, kad valdingų, nepatikimų ar greitai susijaudinančių tėvų 
vaikas, pabuvęs ligoninėje 2e/ankomas, turi progą gerokai atsigauti. Skyriuje 
seselė turi keletą tokių vaikų, todėl lengva suprasti, kad kartais jai atrodo 
geriau, kai me vienas vaikas nelankomas. Be to, ji prižiūri keletą vaikų, kurių 
tėvai gyvena per toli, kad galėtų lankyti, ir keletą tokių, o tai blogiausia, 
kurie išvis neturi tėvų. Savaime suprantama, lankymo valandos nepalengvina 
seselei tokių vaikų priežiūros. Jie ir taip sukelia jai ir slaugėms ypatingų 
sunkumų, nes menkai tepasitiki žmonėmis. Vaikams, neturintiems gerų 
namų, gulėjimas ligoninėje gali tapti pirmuoju geru patyrimu. Kai kurie iš 
jų taip nepasitiki žmonėmis, kad net negali liūdėti. Jie trokšta draugauti su 
kiekvienu pasitaikiusiu, o likę vieni linguoja pirmyn atgal arba daužo galvą 
į pagalvę ar lovelės kraštą. Žinoma, nėra jokio pagrindo leisti savo vaikui 
kentėti del to, kad palatoje yra apleistų vaikų, tačiau kartu jūs turėtumėte 
žinoti, kad seselės darbą su šiais ne tokiais laimingais vaikais sunkina ta 
aplinkybė, jog kitus vaikus lanko jų tėvai. 

Kai viskas klostosi gerai, pagrindinė gulėjimo ligoninėje pasekmė, ko 
gero, bus naujas žaidimas. Vaikai žaidė ,,mamas ir tėčius“, paskui, žinoma, 
„darželį“, o dabar atsiras „daktarai ir seselės". ,„Ligonis“ kartais būna koks 
mažas vaikelis, o kartais lele, šuo arba katė. 

Svarbiausia mano minus yra ta, kad lankymas ligoninėse, be abejonės, 
didelis žingsnis į priekį, reforma, kurios jau seniai labai reikėjo. Sveikinu 
naujas tendencijas, nes jos padeda sumažinti kentėjimą, o mažų vaikų atveju 
nulemia visą vaiko buvimo ligoninėje patyrimą, t. y. lemia, ar jis bus geras, 
ar labai blogas. Atkreipiau dėmesį į sunkumus, kurie gali būti labai realūs, 
nes manau, kad lankymas ligoninėse tikrai svarbus. 

Mūsų dienomis įžengę į vaikų palatą galime pamatyti mažą vaiką, stovintį 
lovelėje ir trokštantį su kuo nors pasikalbėti. Mus, ko gero, jis pasveikins 
tokiais žodžiais: „Mane lanko mamytė!" Šis pasigyrimas yra naujas reiškinys. 
Noriu jums papasakoti apie trejų metų berniuką, kuris raudojo, o seselės 
niekaip neįstengė jo nuraminti. Glostymas nepadėjo - jis jo nenorėjo. Galų 


211 


gale jos rado kėdę, kurią pastatė prie lovelės. Tai jį numalde. Po kiek laiko 
jis įstengė paaiškinti: 

„Ji tėveliui, kai jis rytoj ateis manęs aplankyti". 

Taigi matote, kad lankymas yra kai kas daugiau, ne vien siekimas išvengti 
žalos. Būtų labai naudinga, jei tėvai pasistengtų suprasti sunkumus. Tada 
ir gydytojai bei seselės mieliau pritartų lankymui, kuris, jie žino, yra geras, 
bet gali pagadinti labai atsakingą jų atliekamą darbą. 


34 skyrius 


Paauglių 
delinkvencijos 
aspektai 


D-zueių delinkvencija yra plati ir sudėtinga tema, bet aš pasistengsiu 
paprastai pakalbėti apie antisocialius vaikus ir delinkvencijos ryšį su 
gyvenimo šeimoje stoka. 

Jūs žinote, kad, tirdami keletą specialiosios mokyklos mokinių, 
nustatysime įvairių diagnozių —- nuo normalaus (sveiko) vaiko iki šizofreniko. 
Tačiau kai kas sieja visus delinkventus. Kas tai? 

Paprastoje šeimoje vyras ir moteris, vyras ir žmona dalijasi atsakomybe 
už vaikus. Gimsta vaikai, motina (remiama tėvo) juos augina, tyrinėja 
kiekvieno jų asmenybę, tvarkydamasi su jų asmeninėmis problemomis, nes 
jos veikia smulkiausią visuomenės vienetą, šeimą ir namus. 

Koks yra normalus vaikas? Ar jis tik valgo, auga ir meiliai šypsosi? Ne, 
jis ne toks. Normalus vaikas, jei pasitiki tėvu ir motina, išbando viską, ką 
tik gali. Per ilgesnį laiką jis tikrina savo galią suardyti, sugriauti, išgąsdinti, 
sudevėti, iššvaistyti, išpešti ir pasisavinti. Viskas, kas nuveda žmones į teismus 
(taip pat į psichiatrines ligonines), yra normalu kūdikio ir mažo vaiko 
santykiuose su namiškiais. Jei namiškiai be baimės sutiks visas vaiko 
pastangas suardyti namus, jis tenkinsis žaidimu. Bet reikalai svarbiau, 
pirmiausia reikia patikrinti, ypač tada, jei vaikas abejoja dėl tėvų santykių 
ir namų (taip sakydamas, turiu galvoje daug daugiau nei namą) tvirtumo. 
Jei vaikas nori jaustis laisvai, galėti žaisti, piešti piešinius ir būti neatsakingas, 
jis pirmiausia turi įsisąmoninti, kas galima. 

Kodėl taip turi būti? Nustatyta, kad ankstyvosiose emocinės raidos 
pakopose pilna potencialių konfliktų ir sutrikimų. Ryšys su išorine realybe 
dar tvirtai nenusistovėjęs, asmenybė dar prastai integruota; primityvi meilė 
turi tikslą sugriauti, o mažas vaikas dar neišmoko toleruoti instinktų ir 
tvarkytis su jais. Jei jo aplinka stabili ir ryšys su kitais žmonėmis asmeniškas, 
jis gali išmokti valdyti šiuos dalykus ir dar daugiau. Pačioje pradžioje jam 
būtina gyventi apsuptam meilės ir stiprybės (ir iš jų išplaukiančio 
pakantumo), kad jis pernelyg nebijotų savo paties minčių ir vaizdinių ir jo 
emocinė raida galėtų tęstis. 

Kas įvyksta, jei namiškiai nesugeba suteikti vaikui supratimo apie jo 
prigimties ribas? Populiaru manyti, kad, jausdamasis „laisvas“, jis tuo 
mėgaujasi. Tai toli nuo teisybės. Aptikęs, kad jo gyvenimo ribos subyrėjusios, 
jis nebesijaučia laisvas. Jį apninka nerimas, ir jis, jei turi vilties, pradeda 
ieškoti šių ribų kitur, ne namuose. Vaikas, kurio namai nesuteikia jam 
saugumo, ieško keturių sienų už namų ribų. Jis vis dar turi vilties ir ieško 
senelių, tetų ir dėdžių, šeimos draugų ar mokyklos. Jis ieško stabilumo, be 
kurio gali išprotėti. Suteikus jį laiku, šis stabilumas gali įaugti į vaiką, tapti 
tarsi jo psichikos griaučiais. Tokiu būdu per pirmuosius gyvenimo mėnesius 
ir metus jis po truputį išaugs iš priklausomybės ir poreikio būti valdomam 
ir taps labiau nepriklausomas. Dažnai iš santykių mokykloje vaikas išmoksta 
to, ko jam trūko tikruose namuose. 

Antisocialus vaikas tik žvalgosi toliau, visuomenėje, o ne tėvų šeimoje 
ar mokykloje, ieškodamas stabilumo, kurio jam reikia, kad pereitų 
ankstyvąsias, labai svarbias emocinės raidos pakopas. 

Kitaip tariant, vaikas, vogdamas cukrų, ieško geros mamos, savo mamos, 
kurios meilumu jis turi teisę naudotis. Iš tikrųjų šis meilumas priklauso 
jam, nes jis sukūrė ją ir jos meilumą iš savo sugebėjimo mylėti, iš savo 
pirminio kūrybiškumo, kad ir kaip tai pavadintume. Jis taip par ieško tevo, 
galima sakyti, žmogaus, kuris apgintų mamą nuo jo puolimo, puolimo, 
neatsiejamo nuo primityvios meilės. Jei vaikas vagia ne namuose, jis taip 
par ieško mamos, bet ieško, išgyvendamas daugiau frustracijos, vis labiau 
trokšdamas tuo pat metu rasti tėvišką autoritetą, kuris gali apriboti ir apribos 
tikrąją jo impulsyvaus elgesio daromą žalą bei veiksmus, tiesiogiai 

išreiškiančius idėjas, kurios kyla jam susijaudinus. Mums, kaip stebėtojams, 
tai sunku suprasti, nes smarkios delinkvencijos atveju pirmiausia į akis krenta 
stiprus griežto tėvo poreikis, tevo, kuris apsaugotų mamą, kai ji bus rasta. 
Griežtas tėvas, kurį įsivaizduoja vaikas, gali būti ir mylintis, tačiau pirmiausia 
jis turi būti griežtas ir stiprus. Tik tuomer, kai vaikas jaučia stiprios ir griežtos 
tevo tigūros buvimą, jis gali vel pajusti savo primityvios meilės impulsus, 
savo kaltės jausmą ir norą pasitaisyti. Nepakliuvęs į bėdą, delinkventas 
sugebės jausti vis mažiau meilės, todėl bus vis labiau prislėgtas, atitrūkęs 
nuo savęs ir galų gale nebesugebės jausti kitokios realybės, išskyrus smurto 
realybę. 

Delinkvencija rodo, kad šiek tiek vilties yra išlikę. Jūs pamatysite, kad 
jei vaikas elgiasi antisocialiai, jis nebūtinai serga. Antisocialus elgesys kartais 
reiškia ne daugiau nei SOS signalą, kai trūksta stiprių, mylinčių ir patikimų 
žmonių kontrolės. Dauguma delinkventų tam tikra prasme serga, tačiau 
žodis „liga“ tinka pažymėti tam faktui, kad daugeliu atvejų pakankamai 
anksti vaiko gyvenime pritrūko saugumo jausmo ir jis netapo jo įsitikinimų 
dalimi. Stipriai kontroliuojamas antisocialus vaikas gali elgtis gerai, bet tik 
suteik jam laisvę, ir jis netrukus pradeda jausti beprotybės grėsmę. Taigi jis 
nusikalsta visuomenei (pats nežinodamas, ką daro), kad atgautų kontrolę iš 
išorės. 

Normalus vaikas, kuriam pirmosiose raidos pakopose padeda jo 
namiškiai, išsiugdo sugebėjimą save kontroliuoti. Jis išsiugdo tai, kas kartais 
vadinama „,,vidine aplinka“, ir yra linkęs susirasti palankią išorinę aplinką. 
Antisocialiam, sutrikusio elgesio vaikui, neturėjusiam galimybės išsiugdyri 
geros „vidinės aplinkos“, būtinai reikia išorines kontrolės tam, kad jis gerai 
jaustųsi, galėtų žaisti ir dirbti. Tarp šių dviejų kraštutinumų, normalaus ir 
antisocialaus, sutrikusio elgesio vaiko, yra vaikai, kurie dar gali patikėti 
stabilumu, jei per ilgus metus jie nuolat jaus mylinčių žmonių kontrolę. 
Šešerių ar septynerių metų vaiko galimybės gauti pagalbos šia prasme yra 
daug geresnės nei dešimtmečio ar vienuolikmečio. 

Karo metu daugelis iš mūsų teikė šią pavėluotą stabilią aplinką vaikams, 
netekusiems namų, evakuotiems vaikams, ypač tiems, kuriuos buvo sunku 
apgyvendinti. Karo metais antisocialių polinkių vaikai buvo laikomi 

sergančiais. Specializuotos mokyklos prastai prisitaikiusiems vaikams, 
pakeitusios evakuotų vaikų stovyklas, visuomenei atlieka profilaktinį darbą. 
Ten dirbantys žmonės labiau pasirengę laikyti delinkvenciją //ga, nes 
dauguma vaikų dar nėra pakliuvę į teismus. Būtent čia galima gydyti 
delinkvenciją kaip individo ligą ir būtent čia galima atlikti tyrimus ir gauti 
patyrimo. Mes visi žinome, kaip gerai dirba kai kurios specialiosios 
mokyklos, tačiau jei dauguma jose esančių vaikų yra teisti, kyla papildomų 
sunkumų. 

Šiuose bendrabučiuose, kartais vadinamuose pensionais prastai 
prisitaikiusiems vaikams, tie, kurie antisocialų elgesį supranta kaip sergančio 
vaiko SOS signalą, turi galimybę atlikti savo darbą ir tokiu būdu mokytis. 
Karo metu kiekvienam bendrabučiui ar bendrabučių grupei, priklausančiai 
Sveikatos ministerijai, vadovavo komitetas; toje grupėje, kuriai aš 
priklausiau, neprofesionalus komitetas tikrai domėjosi ir ėmėsi atsakomybės 
už bendrabučių veiklos smulkmenas. Į šiuos komitetus drąsiai galima įraukti 
daug teisėjų. Jie artimai susipažintų su tikru šių vaikų auklėjimu, kol šie 
dar nepateko į vaikų teismus. Nepakanka lankytis specialiosiose mokyklose 
ir bendrabučiuose ar klausytis, ką kalba žmones. Vienintelis įdomus būdas 
yra prisiimti šiek tiek atsakomybės, tegu ir netiesiogiai, protingai palaikant 
tuos, kurie auklėja berniukus ir mergaites, linkusius į antisocialų elgesį. 

Vadinamųjų prastai prisitaikiusių vaikų mokyklose galima dirbti siekiant 
psichoterapinių tikslų, o tai labai svarbu. Nepasisekus vaikas galų gale paklius 
į teismą, tačiau pasisekus jis taps piliečiu. 

Grįžkime prie vaikų, kuriems trūksta namų, temos. Išskyrus tai, kad 
juos galima apleisti (tokiu atveju jie kaip delinkventai pakliūva į vaikų 
teismus), su jais galima elgtis dviem būdais. Juos galima gydyti asmenine 
psichoterapija arba jiems galima suteikti tvirtą stabilią rūpestingų ir mylinčių 
žmonių aplinką, kurioje po truputį jiems duodama vis daugiau laisvės. Iš 
tikrųjų be pastarosios aplinkybės pirmoji (asmeninė psichoterapija) 
tikriausiai nepasiseks. O suteikus tinkamą namų pakaitalą, psichoterapija 
gali tapti nebereikalinga, ir tai labai gerai, nes praktiškai beveik visada ji 
neprieinama. Užtruks metų metus, kol bus galima pasinaudoti nors 

nedaugelio tinkamai išmokytų psichoanalitikų paslaugomis gydant 
individualiai, nors daugeliu atvejų to taip pat reikia. 

Asmeninė psichoterapija siekia suteikti vaikui galimybę užbaigti savo 
emocinę raidą. Tai reiškia daug ką, pirmiausia įsitvirtinusį sugebėjimą jausti 
tikrų dalykų, ir išorinių, ir vidinių, realumą ir nusistovėjusį asmenybės 
vientisumą. Pakankama emocinė raida reiškia tai ir dar daugiau. Šiuos 
primityvius dalykus lydi pirmieji rūpesčio ir kaltės jausmai bei ankstyvieji 
impulsai atitaisyti žalą. Pačioje šeimoje klostosi pirmosios trikampio 
situacijos ir visi sudetingi tarpusavio santykiai, būdingi gyvenimui namuose. 

Toliau, jei visa tai vyksta sėkmingai, jei vaikas pradeda sugebėti valdyti 
save ir savo santykius su suaugusiaisiais, jis vis tiek turėtų pradėti tvarkytis 
su sunkumais, pavyzdžiui, depresiška mama, maniakišku tėvu, žiauroku 
broliu ar isteriška seserimi. Kuo daugiau galvojame apie šiuos dalykus, tuo 
geriau suprantame, kodėl kūdikiams ir mažiems vaikams būtinai reikalinga 
sava šeima ir, jei įmanoma, stabili fizinė aplinka. Iš šių samprotavimų 
matome, kad vaikams, kuriems trūksta namų, būtina suteikti ką nors 
asmeniško ir stabilaus, kol jie pakankamai maži, kad galėtų tuo nors kiek 
pasinaudoti, kitaip vėliau jie privers mus suteikti stabilumą specialiosios 
mokyklos pavidalu, o blogiausiu atveju — keturių sienų kalėjime pavidalu. 

Taip aš grįžtu prie „laikymo“ ir priklausomybės poreikio parenkinimo 
idėjos. Daug geriau pradžioje gerai „laikyti“ kūdikį, nelaukiant, kol būsime 


priversti laikyti sutrikusio elgesio vaiką arba antisocialų suaugusįjį. 


35 skyrius 


Agresijos 
prigimtis 


kaitytojas iš įvairių atsitiktinių užuominų, išsibarsčiusių šioje knygoje, 

supras, jog aš žinau, kad kūdikiai ir vaikai verkia, kandžiojasi, spardosi, 
peša motinoms plaukus bei turi vienaip ar kitaip nemalonių agresyvių 
destruktyvių impulsų. 

Kūdikių ir vaikų priežiūrą sunkina griovimo epizodai, kuriuos reikia suvaldyti 
ir, be abejonės, suprasti. Šiuos kasdienius įvykius suprasti būrų lengviau, jei 
teoriškai paaiškinčiau agresijos prigimtį. Tačiau kaip prideramai aprėpti šią 
plačią ir sudėtingą temą, turint galvoje, kad dauguma mano skaitytojų 
nestudijuoja psichologijos, o praktiškai augina vaikus ir kūdikius? 

Glaustai tariant, agresija turi dvi prasmes. Pirmuoju atveju ji reiškia 
tiesioginę arba netiesioginę reakciją į frustraciją. Antruoju atveju ji yra vienas 
iš dviejų pagrindinių individo energijos šaltinių. Tolesni šio paprasto teiginio 
svarstymai sukelia milžiniškų sunkumų, bet čia aš galiu tik pradėti gvildenti 
pagrindinę temą. 

Susitarkime, kad mes negalime kalbėti vien apie tai, kaip agresyvumas 
pasireiškia vaiko gyvenime. Tema yra platesnė. Bet kuriuo atveju visuomet 
turime galvoje besivystanų vaiką ir mus labiausiai domina vieno dalyko 
virtimas kitu. 

Kartais agresija pasireiškia atvirai ir tuo išsikvepia, kartais reikia į ją 
reaguoti ir ko nors imtis, kad būtų išvengta žalos. Lygiai dažnai agresyvūs 
impulsai nepasireiškia tiesiogiai, o pasirodo kokiu nors priešingu pavidalu. 
Turbūt man reikėtų pakalbėti apie kai kurias iš įvairių agresijos priešingybių 
formų. 

Bet pirmiausia norečiau kai ką apibendrinti. Išmintinga daryti prielaidą, 
kad iš esmės visi individai yra panašūs, nepaisant paveldėjimo veiksnio, 
darančio mus tokius, kokie esame, individualius. Noriu pasakyti, kad kai 
kurių žmogaus prigimties bruožų yra visuose kūdikiuose, visuose vaikuose ir 
visuose bet kurio amžiaus žmonėse. Išsamus žmogaus asmenybės raidos 
nuo ankstyviausios kūdikystės iki nepriklausomybės suaugus išdėstymas 
tiks visiems žmonėms, nepaisant jų lyties, rasės, odos spalvos, tikėjimo ar 
socialinės padeties. Pavidalas gali keistis, tačiau žmonių reikaluose yra bendri 
vardikliai. Vienas kūdikis gali būti linkęs į agresyvumą, o kitas pradžioje jį 
vargiai teparodys, tačiau abiejų problema ta pati. Paprasčiausiai abu vaikai 
stengiasi susidoroti su agresyvių impulsų našta skirtingais būdais. 

Jei mes ieškome individo agresyvumo užuomazgų, susiduriame su 
kūdikio judesiais. Jie prasideda dar prieš gimstant, ne tik dar negimusiam 
kūdikiui vartaliojantis, bet ir staigiai judinant galūnes, tuomet, kai mama 
sako, jog jaučia pagyvėjimą. Kūdikio dalis juda ir judėdama su kuo nors 
susiduria. Stebėtojas tai galbūt pavadintų smūgiu ar spyriu, tačiau iš esmės 
tai nėra nei spyris, nei smūgis, nes kūdikis (negimęs ar naujagimis) dar 
netapo žmogumi, kuris galėtų turėti aiškių priežasčių šiam veiksmui. 

Taigi kiekvienas kūdikis turi polinkį judėti, judėdamas patirti tam tikrą 
malonumą ir gauti naudos iš judėjimo ir susidūrimo patyrimo. Stebėdami 
vien šią ypatybę galėsime apibūdinti kūdikio raidą, užfiksuodami pažangą 
nuo paprastų judesių iki veiksmų, išreiškiančių pyktį, arba būsenų, žyminčių 
neapykantą arba neapykantos kontroliavimą. Galėtume pratęsti, 
apibūdindami, kaip atsitiktiniai smūgiai gali virsti mušimu, kai norima 
mušti, ir greta viso šito galime aptikti, kaip kūdikis saugo objektą, kartu ir 
mylimą, ir nekenčiamą. Be to, galėtume atsekti, kaip konkretaus vaiko 
destruktyvios idėjos ir impulsai virsta elgesio dėsningumais. Jei raida 
normali, tai gali rodyti būdą, kuriuo sąmoningos ir nesąmoningos 
destruktyvios idėjos ir reakcijos į šias idėjas pasirodo vaiko sapnuose ir 
žaidimuose, taip pat ir agresijoje, nukreiptoje į tuos artimiausios vaiko 
aplinkos objektus, kuriuos jis laiko vertais griauti. 

Pastebime, kad šie ankstyvieji kūdikio susidūrimai atveria jam pasaulį, 
kuris nėra jo paties dalis. Taip prasideda santykiai su išoriniais objektais. 

Tai, kas netrukus virs agresyviu elgesiu, pradžioje tėra paprastas impulsas 
judėti ir taip pradėti tyrinėti. Agresija visuomet tokiu būdu susijusi su aiškaus 
skirtumo tarp „aš“ ir ,,ne aš nustatymu. 

Viliuosi išaiškinęs, kad visi žmonės panašūs, nepaisant fakto, kad 
kiekvienas yra iš esmės kitoks, todėl dabar galiu kalbėti apie kai kurias iš 
daugelio agresijos priešingybių. 

Pavyzdžiui, egzistuoja kontrastas tarp drąsaus ir drovaus vaiko. Vienas 
jų linkęs patirti nusiraminimą, ateinantį atvirai išliejus agresiją ir priešiškumą, 
o kitas šią agresiją linkęs matyti ne savyje, bet kur nors kitur, ir jos bijoti ar 
būgštauti, laukdamas jos iš išorinio pasaulio. Pirmajam vaikui pasisekė, 
nes jis atranda, kad priešiškumas, kurį reiškiame, yra ribotas ir išsisemia, 
tuo tarpu antrasis vaikas niekada nepariria parenkinančios išeities ir nuolat 
tikisi bėdos. Kai kuriais atvejais beda iš tikrųjų yra. 

Kai kurie vaikai aiškiai linkę matyti savo kontroliuojamus (išstumtus) 
agresyvius impulsus kitų agresijoje. Tai gali nuvesti liguistu keliu, nes 
persekiojimas gali baigtis ir jį reikės kompensuoti kliedesiais. Tada matome 
vaiką, nuolat besitikintį persekiojimo ir galbūt tampant agresyviu, kad 
apsigintų nuo įsivaizduojamo puolimo. T'ai liga, tačiau ši fazė yra dėsninga 
beveik kiekvieno vaiko raidoje. 

Stebėdami kitokią priešingybę, galime sulyginti agresyvų vaiką ir vaiką, 
kuris laiko agresiją „viduje“, todėl tampa įsitempęs, per daug save 
kontroliuojantis ir rimtas. Iš to natūraliai išplaukia visų impulsų slopinimas, 
taip pat ir kūrybiškumo, nes kūrybiškumas susijęs su kūdikystės ir vaikystės 
neatsakingumu bei širdies atvirumu. Šiuo atveju, nors vaikas ir praranda 
šiek tiek vidinės laisvės, reikia pasakyti, jog jis gauna naudos ta prasme, kad 
pradeda vystytis savikontrolė kartu su tam tikru sugebėjimu atsižvelgti į 
kitus, ir pasaulis apsaugomas nuo vaiko negailestingumo. Sveikas vaikas 
įgyja sugebėjimą įlįsti į svetimą kailį ir susitapatinti su išoriniais objektais ir 
žmonėmis. 

Vienas iš keblumų, susijusių su perdėta kontrole, yra gero vaiko, 
neskriaudžiančio net muses, galimi periodiški agresyvių jausmų protrūkiai, 
pavyzdžiui, pykčio priepuoliai arba bjaurūs veiksmai, o tai nenaudinga visiems 
ir labiausiai pačiam vaikui, kuris vėliau gali net neprisiminti, kas nutiko. 

Tėvai tuo metu tegali rasti būdą ištverti tokius keblius epizodus ir viltis, kad, 
vaikui augant, agresija įgis prasmingesnę išraišką. 

Kita, brandesnė agresyvaus elgesio alternatyva yra vaiko sapnai. 
Sapnuojant griovimas ir žudymas patiriamas fantazijoje. Šie sapnai yra susiję 
su jaudinimu kūne ir yra realus patyrimas, ne vien intelekto mankšta. Vaikas, 
susitvarkantis su sapnais, jau pasiruošęs visokiems žaidimams, ar žaistų 
vienas, ar su kitais vaikais. Jei sapne per daug griovimo ar grėsmės 
neliečiamiems objektams arba netikėtai prasideda chaosas, vaikas pabunda 
klykdamas. Tada mama vėl atlieka savo vaidmenį, būdama šalia ir padėdama 
vaikui pabusti iš košmaro. Išorinė realybė dar kartą nuramina. Šis pabudimo 
procesas gali užtrukti gerą pusvalandį. Pats košmaras vaikui gali būti keistai 
malonus. 

Čia aš turiu aiškiai atskirti sapnus ir svajones. Aš nekalbu apie fantazavimą 
būdraujant. Esminis skirtumas tarp sapnų ir svajonių yra tai, kad 
sapnuojantysis miega ir gali būti pažadintas. Sapną galima užmiršti, bet jis 
buvo susapnuotas ir tai reikšminga. (Yra tikrų sapnų, kurie įsilieja į budrų 
vaiko gyvenimą, bet tai jau kita kalba.) 

Jau kalbėjau apie žaidimą, kuris gauna peno iš fantazijos, saugyklos visko, 
kas gali būti susapnuota, bei gilesnių ir pačių giliausių pasąmonės sluoksnių. 
Lengva pastebeti, kokį svarbų vaidmenį sveikai raidai turi vaiko sugebėjimas 
suvokti simbolius. Vienas dalykas „atstoja“ kitą, ir todėl galima išvengti 
šiurkščių ir keblių konfliktų, būdingų absoliučiai tiesai. 

Keblu, kai vaikas švelniai myli mamą ir tuo pat metu nori ją suvalgyti 
arba kai vienu metu vaikas myli tėvą ir nekenčia jo, bet negali perkelti 
meilės ar neapykantos į dėdę, arba kai vaikas nori atsikratyti tik gimusio 
kito vaiko ir negali patenkinamai išreikšti šio jausmo pamesdamas žaislą. 
Yra tokių vaikų ir jie tiesiog kenčia. 

Tačiau paprastai vaikai anksti pradeda priimti simbolius. Simbolių 
priėmimas suteikia vaikui papildomos erdvės jo gyvenime. Pavyzdžiui, jei 
vaiko gyvenime labai anksti atsiranda tam tikras mylavimo objektas, jis 
atstoja abu, ir vaiką, ir motiną. Tada jis tampa vienybės simboliu kaip nykštys 
vaikui, mėgstančiam žįsti nykšųį. Patį šį simbolį galima pulti ir vertinti 
labiau nei visą vėliau įgytą turtą. 

Žaidimas, pagrįstas simboliais, turi neišsemiamų galimybių. Jis suteikia 
vaikui galimybę patirti viską, kas yra jo vidinė psichinė realybė, o tai yra 
augančio tapatumo jausmo pagrindas. Toje realybėje bus ir agresijos, ir 
meilės. 

Vaikui bręstant, pasirodo dar viena labai svarbi griovimo alternatyva. 
Tai kūrimas. Jau mėginau papasakoti apie tą sudėtingą ryšį, kai, esant 
palankioms aplinkybėms, poreikis kurti siejasi su augančio vaiko 
asmeninės atsakomybės už savo prigimties destruktyviąją dalį priėmimu. 
Pats aiškiausias vaiko sveikumo požymis yra kūrybiško žaidimo atsiradimas 
ir sugebėjimas jį išlaikyti. To negalima įkvėpti, lygiai kaip negalima įkvėpti 
pasitikėjimo. Tai atsiranda laikui bėgant ir yra viso vaiko gyvenimo tomis 
aplinkybėmis, kurias sukūrė tėvai arba juos atstojantys asmenys, patyrimo 
padarinys. 

Šį ryšį tarp agresijos ir kūrimo galime patikrinti atėmę vaikui (taip par 
ir suaugusiajam) galimybę padaryti ką nors artimų ir mielų žmonių labui, 
progą „prisidėti“, progą dalyvauti, tenkinant šeimos poreikius. Sakydamas 
„prisidėti“, turiu galvoje dalykus, kuriuos darome dėl malonumo ar ką 
nors mėgdžiodami, ir tuo pat metu atrandame, jog būtent to reikėjo mamos 
laimei ar namų tvarkymui. Tai tarsi „nišos radimas". Vaikas dalyvauja, 
vaizduodamas, kad prižiūri kūdikį, kloja lovą, kepa sausainius. Šis 
dalyvavimas kels jam pasitenkinimą, jei kas nors į jo pastangas žiūrės rimtai. 
Jei iš jo bus juokiamasi, tai taps paprasčiausiu pamėgdžiojimu ir vaikas 
patirs, kad yra niekam tikęs ir nenaudingas. Tokiu momentu lengvai gali 
pratrūkti atvira vaiko agresija ar destruktyvumas. 

Nekalbant apie eksperimentus, tokia padėtis gali susiklostyti natūraliai, 
jei niekas nesupranta, kad vaikas jaučia didesnį poreikį duoti negu gauti. 

Pamarysime, kad sveikam kūdikiui būdingi natūralūs judesiai ir polinkis 
baksnoti daiktus. Kūdikis pamažu pradeda tuo naudotis, kaip ir klyksmu, 
spjaudymusi, šlapinimusi ir tuštinimusi, kai nori išreikšti pyktį, neapykantą 
ir kerštą. Jis pradeda kartu mylėti ir neapkęsti ir priimti šį prieštaravimą. 
Vienas iš svarbiausių agresijos ir meilės susijungimo pavyzdžių yra noro 
kandžiotis atsiradimas, kai kūdikiui sukanka maždaug penki mėnesiai. Galų 
gale tai tampa malonumo, patiriamo valgant įvairiausią maistą, dalimi. 

Tačiau iš pradžių pats geras objektas, motinos kūnas, sužadina norą kąsti ir 
sukelia kandžiojimosi idėją. Taigi maistas tampa motinos, tėvo ar kito 
mylimo žmogaus kūno simboliu. 

Tai labai sudėtinga, ir vaikui reikia labai daug laiko, kol jis išmoksta 
valdyti agresyvias idėjas ir susižadinimą ir sugeba kontroliuoti jas 
neprarasdamas gebėjimo būti agresyvus tuomet, kai to reikia, ar mylint, ar 
nekenčiant. 

Oscaras Wilde'as yra pasakęs: „Kiekvienas žmogus užmuša rą, ką myli". 
Kiekvieną dieną reikia prisiminti, kad iš meilės turime tikėtis skausmo. 
Auklėdami vaikus pastebime, kad jie linkę mylėti tą, ką užgauna. Polinkis 
užgauti labai būdingas vaiko gyvenimui. Kyla klausimas: kaip jūsų vaikas 
suras būdą panaudoti šias agresyvias jėgas gyvenimui, meilei ir (galiausiai) 
darbui? 


* 


Tai dar ne viskas. Vis dar lieka klausimas: kur yra agresijos pradžia? 
Matėme, kad naujagimio raidai būdingi natūralūs judesiai ir riksmas. Jie 
gali kelti malonumą, tačiau neįgyja aiškios agresijos prasmės, nes vaiko 
psichika dar nėra tinkamai organizuota, kad jis būtų asmenybė. Tačiau 
mums rūpi sužinoti, kaip nutinka, kad kūdikis, galbūt labai anksti, pradeda 
griauti pasaulį. Tai nepaprastai svarbu, nes būtent šio infantiliško nekon- 
troliuojamo griovimo likučiai gali iš tiesų sugriauti pasaulį, kuriame mes 
gyvename ir mylime. Magiškame kūdikio pasaulyje viską galima sunaikinti 
užsimerkiant, o kai ko nors prisireikia, atkurti atsimerkiant. Nuodai ir 
sprogmenys daro infantiliškus stebuklus realius, visiškai nestebuklingus. 

Didžiuma kūdikių yra pakankamai gerai prižiūrimi ankstyviausiose raidos 
pakopose, todel pasiekia tam tikrą asmenybės vientisumą, ir pavojus, kad 
visiškai beprasmiškas destruktyvumas smarkiai išsilies, tampa mažai tikėtinas. 
Svarbiausias dalykas prevencijai yra suprasti tėvų vaidmenį, skatinant kiekvieno 
vaiko brendimą šeimos gyvenimo tėkmėje. Ypač reikia išmokti įvertinti 
motinos vaidmenį pačioje pradžioje, vaiko ryšiui su motina iš grynai fizinio 
tampant tokiam, kai vaikas prisiderina prie motinos požiūrio į jį, o fizinius 
dalykus pradeda praturtinti bei komplikuoti emociniai veiksniai. 

Ber lieka klausimas: kokia yra šios žmogui būdingos jegos, slypinčios už 
destruktyvių veiksmų arba už jiems tolygaus savikontrolės keliamo 
kentėjimo, prigimtis? Už viso šito yra magiškasis griovimas. Tai normalu 
kūdikiams ankstyviausiose jų raidos pakopose ir neatskiriama nuo magiškojo 
kūrimo. Primityvusis, arba magiškasis, visų objektų griovimas priklauso 
nuo fakto, kad (kūdikio akimis) objektai, iš pradžių buvę „mano“ dalimi, 
virsta tuo, kas yra „ne aš“, iš subjektyvių reiškinių virsta objektyviai 
suvokiamais. Paprastai šis pokytis įvyksta pamažu kartu su laipsniškais 
pokyčiais kūdikiui vystantis, bet jei motinos priežiūra turi trūkumų, šie 
pokyčiai įvyksta staiga ir tokiu būdu, kurio kūdikis negali numaryti. 

Jautriai prižiūrėdama kiekvieną kūdikį šiuo esminiu raidos tarpsniu, 
motina neskuba ir leidžia jam surasti įvairiausių būdų įveikti sukrėtimą, 
kurį jis patiria turėdamas pripažintu, kad egzistuoja pasaulis, kurio negalima 
magiškai kontroliuoti. Jei brendimo procesui pakanka laiko, kūdikis, užuot 
magiškai naikinęs pasaulį, išmoksta būti destruktyvus, nekęsti, spardyti ir 
klykti. Šia prasme tikra agresija turi būti vertinama kaip laimėjimas. Jeigu 
galvojame apie visą individo emocinę raidą ir ypač ankstyviausias jos 
pakopas, agresyvios idėjos ir elgesys, palyginti su magiškuoju griovimu, 
įgauna teigiamą vertę, neapykanta tampa civilizuotumo požymiu. 

Šioje knygoje mėginau panagrinėti tik tas subtilias pakopas, kada, esant 
pakankamai gerai motinos ir tėvo priežiūrai, dauguma kūdikių tampa sveiki 
ir sugeba atitrūkti nuo magiškosios kontrolės ir griovimo idėjų bei pradeda 
mėgautis agresyvumu, esančiu juose, lygiai kaip ir pasitenkinimu, švelniais 
santykiais bei vidiniais asmeniniais turtais, sudarančiais vaikystės gyvenimą. 


Pabaigos žodis 


G//ŽIMaAS 
prie tikrųjų 
vertybių 


onaldo Woodso Winnicotto idėjoms ir knygoms jau beveik pusė amžiaus. 
Dabar lieka tik spėlioti, kaip būtų pakeitusios mūsų gyvenimą tokios knygos, 
jei būtų mus pasiekusios iškart. Bet nors j0 mintys ateina į Lietuvą pavėluotai, 
tai geriau, negu kad iš viso neateitų. Jo minčių mums reikia ypač dabar. Sunkiais 
permainų laikais, kai siūloma užmiršti praeitį, kurti laimingą ateitį, verta 
pamąstyti, ar iš tikrųjų praeitis tokia nereikšminga, kad ją derėtų užmiršti. 
Šiandien, ištroškę sprendimų, kaip išbristi iš visuomenę apėmusios krizės, norime, 
kad šie sprendimai būtų aiškūs ir paprasti, tad i/mame ieškoti aiškių tr paprastų 
krizės priežasčių. Bet taip atsiranda pavojus slysti paviršiumi, supaprastinti 
sudėtingų problemų esmę — pavyzdžiui, suversti kaltę blogai valdžiai ar prastai 
ekonomikai, o gal blogiems tėvams, nesugebantiems tinkamai auginti vaikų. 
Psichoanalizė siūlo reiškinių prasmės ir esmės ieškoti kur kas giliau. 
Prasidėjusią nuo S. Freudo psichoanalizę kūrybiškai plėtojo būrys talentingų 
žmonių, kurie sugebėjo atrasti vis naujų stygų, lemiančių užslėptąjį žmogaus 
dvasios judesių skambesį, ir nuolat stengėsi iššifruoti šio skambesio prasmę. 
Niekada, matyt, nenurims ginčai apie mokslinį psichoanalizės teiginių 
pagrįstumą. Būtų galima pabrėžti netgi tai, kad XX amžiaus pabaigoje 
psichoanalizė patyrė keletą nemenkų pralaimėjimų ofacialioje psichikos sveikatos 
paslaugų teikimo ir žmogaus elgesį aiškinančių teorijų rinkoje. Itin sustiprėjusi 
biologinė psichiatrija, remdamasi įspūdingais neurologiniais galvos smegenų 
veiklos tyrinėjimais, siūlo paprastus emocijų ir elgesio problemų sprendimus. 

Tačiau labai gali atsitikti, kad XXI amžiuje vartotojiškos visuomenės 
propaguojamas vertybes ištiks krizė. Tuomet dvasios reiškinių tyrinėjimo 
švytuoklė vel pajudės, kaip jau ne kartą yra buvę, priešinga kryptimi, ir su 
pagarba bus prisimintos tr pritaikytos įžvalgios psichoanalitikų hipotezės. 

Tokia įžvalgia hipoteze, be jokios abejonės, turėtų būti laikoma ir 
D.W. Winnicotto teorija apie kūdikio ryšio su motina ypatumus. Skaitant 
D.W. Winnicotto, žymaus anglų pediatro, vaikų psichiatro ir psichboanalitiko, 
knygas, negali nekilti prieštaringų minčių ir jausmų. Skaityti nėra lengva — 
reikia įtemptai galvoti, ne viską pavyksta iš karto suprasti, neretai ima noras 
prieštarauti autoriui. Tačiau visa tai yra labai prasminga, nes provokuojantis 
autoriaus stilius duoda daugybę peno mąstančiam skaitytojui. 

Daugiausia minčių kelia labiausiai pasaulyje išgarsėjęs D.W. Winnicotto 
terminas „pakankamai gera motina“. Motinos vaidmuo kiekvieno žmogaus 
gyvenime yra be galo svarbus, bet apie tai retai susimąstome. Pačių svarbiausių 
įvykių net neatsimename — juk jie vyksta pirmaisiais gyvenimo mėnesiais, kai 
motina turi padėti kūdikiui pereiti iš vidinės realybės į išorinį pasaulį, nuo 
malonumo prie realybės principo. Visa tai gali įvykti tik „pakankamai geros 
motinos" deka. 

Labai galimas dalykas, kad „pakankamai gerų motinų" dabar turime gerokai 
mažiau ir kad šis mažėjimo procesas yra prasidėjęs kur kas anksčiau. Bet kas iš 
to, jei dejuosime ar piktinsimės „nepakankamai geromis" motinomis (0 taip 
būtent ir yra šiuo metu Lietuvoje)? Ar ne geriau būtų, jei mes visi, sutelkę 
sveikas visuomenės jėgas, padėtume būsimoms motinoms, kad kuo daugiau jų 
taptų „pakankamai geromis"? 

Jei valstybėje ir visuomenėje pavyktų susitarti dėl prioriteto būtent šiai 
strateginei krypčiai, mums labai padėtų Donaldas Winnicottas ir ši jo knyga. 
Ji skirta netgi ne tiek motinoms, kiek visiems mums, esantiems aplink - tėvams, 
gydytojams, mokytojams, socialiniams darbuotojams, psichologams, politikams, 
visiems neabejingiems piliečiams. 

D.W. Winnicottas atėjo į psichoanalizę per pediatriją. Dirbdamas pediatru, 
jis stebėjo emocinio motinų ir jų vaikų kontakto ypatumus. Taip pamažu 
susiformavo jo požiūris į žmogaus tapimą savarankišku individu. Šiame tapsme 
motina atlieka dvigubą vaidmenį — ji kartu yra ir objektas, ir aplinka. Pamažu 

vaikas ima ją suvokti kaip atskirą asmenį. Svarbiausia šiame procese yra emocinis 
vaiko ir motinos ryšys. „Pakankamai gera motina" intuityviai ir tik su jai 
būdingu subtilumu reguliuoja šio ryšio ypatumus, neskubindama kūdikio pereiti 
į išorinį pasaulį, į kurį ji įveda naują žmogų. Taip dedami pamatai brandžiai 
asmenybei, kuri sugebės būti savimi tarp kitų, mylėti ir būti mylima. 

Taip kuriamas dvasinis kiekvieno žmogaus imunitetas, padedantis jam 
atlaikyti gyvenimo išbandymus ir suvokti, kad tiek didžioji dalis galimybių, 
tiek visos didžiosios kliūtys ugdyti savo asmenybę slypi ne kur kitur, o jame 
pačiame. 

Esu įsitikinęs, kad šios knygos pasirodymas lietuvių kalba — tai dar vienas 
žingsnis visuomenės sveikimo link. 


Doc. dr. Dainius Pūras 


Apie autorių 


D". D. W. Winnicottas (1896-1971) pradėjo mediko karjerą kaip 
pediatras. Dirbdamas pediatrinės fiziologijos srityje, jis ėmė vis labiau 
domėtis vaikų psichologija. Jo indėlis į žmogaus raidos supratimą, pagrįstas 
ilgu ir įvairiu klinikiniu darbu su motinomis, kūdikiais tr mažais vaikais, yra 
pripažintas ir vertinamas visame pasaulyje. 

Dr. Winnicottas pradėjo medicinos studijas Kembridžo universitete, o po 
karo, kurio metu tarnavo armijoje, tęsė jas šv. Baltramiejaus ligoninėje Londone. 
Nuo to laiko jis dirbo beveik vien vaikų ligoninėse. Dr. Winnicottas praktikavo 
ir dėstė vaikų psichiatriją bei psichoanalizę daugiau kaip keturiasdešimt metų 
tr buvo išrinktas Britų psichoanalizės draugijos prezidentu. Jis paskelbė gausybę 
darbų psichoanalizės ir medicinos žurnaluose ir skaitė daug paskaitų šios sri- 
ties specialistams: mokytojams, akušerėms, socialiniams darbuotojams, 
psicboanalitikams ir psichiatrams, taip pat tėvams. Tarp garsiausių jo knygų 
minėtinos Per pediatriją į psichoanalizę (Through Paediatrics to 
Psychoanalysis), Vaikas, šeima ir išorinis pasaulis (The Child, the Family, 
and the Outside World) ir Žaidimas ir realybė (Playing and Reality). 


"Winnicottas padėjo 
man susieti 
pediatriją su vaiko 
raidos ypatumais." 


Dr. Benjaminas Spokas 





Šioje knygoje dr. D. W. Winnicottas, tyrinėdamas pagrindinius mažo vaiko 
santykius, pasakoja apie jo psichikos raidą. Ypač daug dėmesio autorius skiria 
kūdikio ir motinos meilės ryšiui, kurį laiko vaiko asmenybės pagrindu. Visiškai 
paprastai dr. D. W. Winnicottas kalba apie kasdienius kūdikio auginimo 
klausimus — maitinimą, verksmą, žaidimą, nepriklausomybę Ir drovumą, 
aptaria ir keblesnius dalykus, pavyzdžiui, vogimą ir melavimą. 

Autorius nuosekliai skiria įgimtus motinos ir tėvo sugebėjimus nuo įgūdžių, 
kurių reikia mokytis, 


Visame pasaulyje pripažintas vaikų psichiatrijos ir psichoanalizės lyderis 
dr. D.W. Winnicottas (1896-1971) buvo dukart išrinktas Britų psichoanalizės 
draugijos prezidentu. 

"Vaikas, šeima ir išorinis pasaulis"- populiariausia autoriaus knyga, išversta 
į beveik visas Europos kalbas ir tapusi raidos psichologijos klasika. 


ALK - serija verstinių knygų, kurias leidžia įvairios leidyklos, remiamos Atviros 
Lietuvos fondo. Serijos tikslas — supažindinti skaitytojus su šiuolaikiniais 
humanitarinių ir socialinių mokslų pagrindais. 

